fii 


— 
9 


—, 


- 


E N, 
e 
UV) 


"i 
| 
£ i 


CONSTANTIN BACALBAŞA 


BUCUREȘTII 
DE ALTĂ DATĂ 


1901-1910 


VOL. II — EDIŢIA II 


- BUCURESTI — 
EDITURA ZIARULUI „UNIVERSUL” S. A. 
Strada Brezoianu Nr. 23—25 
— 1936 — 


www.dacoromanica.ro 


ANUL 1901 


— Am dat, in volumul II, o mal mare desvoltare faptelor 
petrecute dela începutul lui 14935 ta începutul lui 1901, de- 
oarece nici o guvernare n'a fost mâi agitată, mai plină de in- 
cidente răsunătoare şi de greutăţi ca guvernarea conservato- 
rilor în acești din urmă: doi ani. 

Tot felul de întâmplări grave și compromițătoare. Mai întâi 
seceta cu una din cele mai grele situaţii financiare; apoi răs- 
coala, dela Slatina cu împușcarea ţăranilor; afacerea Hellier 
destinată să rănească mândria naţională; asasinatele bulgărești; 
răscoala, ţuicarilor; impozitele cele dureroase, ete. 

Apoi frământările din familia, conservatoare au avut carac- 
terul unor lupte de exterminare și au pus în lumină ambițiile 
și rivalităţile care, peste un număr mărginit de ani, trebuiau, 
în chip fatal, să ducă la desființarea partidului.  Ceeace 
s'a și întâmplat. 

Partidul liberal ar mai fi rămas încă mulţi ani in opoziţie 
dacă conservatorii n'ar fi avut în sânul lor germenii disolu- 
ţiunei. 

— La 24 Februarie s'a dat un banchet în onoarea lui Ca- 
ragiale spre a i se sărbători 25 ani de activitate literară. Au 
luat parte numeroși artiști, literați, ziariști şi alți intelectuali. 
Banchetul a fost prezidat de bătrânul avocat Petre Grădișteanu. 

Au vorbit: Take Ionescu, Barbu Delavrancea, A. Ciurcu, 
Tănase Cantili, dr. Urechie, C. Mille, Aurel Iliescu, J. Th. Flo- 
rescu, căpitan Mărdărescu, Ion Niculescu, Mărculescu și Bre- 
zeanu artiști dela Teatrul Naţional, G. Ranetti, Radu Rosetti, 
Duţescu, Paulian, etc. 

A fost un banchet delicios, scânteietor de vervă, care, sfâr- 
şindu-se oficial la ora 12 a urmat neoficial pânăi la ziua albă. 

Din cuvântările rostite, este de subliniat acela al lui Take 
Ionescu, care a spus că, în realitate teatrul românesc a 
început dela Caragiale. 

Era atât de ignorant Take Ionescu? De loc. Take Ionescu 
era un dibaciu. El se afla atunci în perioada de ascensiune şi 
își desfăcuse amândouă aripile, acum era hotărit să-şi recru- 
teze, cu orice preţ, partizani personali. De accea a lăudat, exce- 
siv pe Caragiale pe care voia să si-l atragă. Dar Caragiale era 
o fire de o extremă mobilitate; în nici un loc nu-i plăcea să 
stea prea mult. De aceea dibăcia lui Take Ionescu a fost fără 
urmări. 

— Pe când guvernul conservator a avut de luptat cu mari 
greutăți și cu multe ostilităţi iăuntrice chiar din prima zi a 
constituirii sale, prin contrast cabinetul Sturza — mulțumită 
concentrării liberalilor — avu o guverrare liniştită. 

Dimitrie Sturza putu purcede la instalarea guvernului şi 
administratiunei sale şi putu lucra, nestânjemt, la alcătuirea 
programului de economii. 

Dar guvernul liberal mai fu ajutat și de lipsa unei opozi- 
ţiuni serioase fiindcă gmja de căpetenie a conservatorilor și a 
junimiștilor era să se sfâşie între ei și să caute a se întări 
unii în paguba celorlalți. 

Indată după căderea cabinetului Carp, generalul Lahovari 
şi Nicolae Filipescu se retrag din comitetul executiv al parti- 
dului conservator. Asa că/ guvernul nu duce nici o grijă. Ceva 
maj mult, din diferite părti şi partide primeste propuneri de 
cartelare în alegeri și de păsuirea unor candidaturi indepen- 
dente. 

Take Ionescu este neobosit pentru ca să atragă pe unii dın- 
tre conservatorii rămaşi lângă Petre Carp. Cel dintâi pe care 
izbutește să-l atragă este generalul Lahovari care în ziua de 12 
Februarie la Cameră, era furios pentru că Petre Carp hotărise 
ca miniștri să nu ia parte la vot. 

— Asta este o prostie ! striga generalul, roșu de mânie. 

Generalul Lahovari, deși om inteligent, avea un fel de in- 
teligență uşuratică, iar cât despre caracter era, departe de a 
avea statornicia fratelui său Alexandru. Generalul Lahovari 
avea porniri impulsive, avânturi de inimă, dar putea fi o ju- 
cărie în mâna unui om mai inteligent. De aceea nu i-a trebuit 
mult lui Take Ionescu ca să-l scoată din partidul lui Carp. 

Pretextul a fost găsit în hotărîrea lui Carp de a primi can- 
didaturile oficiale oferite partidului său de Dimitrie Sturza. 

Take Ionescu simțea că familia Lahovari nu va putea ră- 
mâne mult tinip împărţită şi că, ori Ion va atrage pe Jak, ori 
Jak va aduce la el pe Ion; spre a evita o surprindere a făcut tot 
ce era de făcut ca să-l ia pe general. 

Generalul era vanitos, de aceea când Take Ionescu i-a pro- 

pus moștenirea şefiei după Gheoghe Cantacuzino cât şi şefia 
Capitalei, a părăsit repede pe Carp. 

L-a părăsit pe Carp sub cuvânt că înjosește partidu! con- 
servator primind candidaturile în Parlament oferite de guver- 
nul liberal. 

Intr'o noapte, după plănuirea lui Take Ionescu, şefii de 
culori ai Capitalei, în cap cu nenea Iancu Brătescu, șeful cu- 
loarei de, Verde a electoralităţii conservatoare, se întrunesc și 
cheamă între ei pe generai Noapte istorică pentru un partid 
care vieţuia cei din urmă ani. Căci dela 1901 la 1916 — când 
de fapt, partidul conservator s'a scindat pentru ca în curând 
să dispară — nu mai erau decât 15 ani. In această întrunire 
generalul este proclamat şef al Capitalei și viitor şef al parti- 
dului. Intrunirea se sparge în strigătele: 

— Trăiască şeful nostru! Trăiască Kronprinţul partidului 
conservator! 

Take Ionescu argumentase generalului că în parti- 
dul lui Carp nu va putea ajunge niciodată la șefie, căci Mar- 
ghiloman îi stă in cale, pe când în partidul lui Cantacuzino 
nimenea nu-i va tăia drumul. Si astfel farsa a fost jucată. 

Lowitura era destul de dureroasă pentru partidul carpist 
și pentru Nicolae Filipescu, în special. 

Carp, spre a se răzbuna pe bătrâni, făcu greșeala să pri- 
mească candidaturile oficiale ale guvernului. Liberalii, spre a 
întretine diviziunea între conservatori, înlesni intrarea câtorva 
junimiști în Parlament. 

Cu chipul acesta lăsau să se creadă că partidul lui Carp, 
fiind oficial reprezentat în Parlament va veni la putere după 
guvernul Sturza. De aci o luptă înversunată între amândouă 
ramurile conservatoare care se sfârsi prin înfrângerea lui Carp. 

Dar acesta, indignat de procedarea lui Cantacuzino-Take 
Ionescu faţă de el, nu mai calcula urmările, ci prins de mânia 
lui ca şi de sfaturile celor din apropiere, făcu cartelul. 

In timpul acesta, guvernul pregătea alegerile tot după ve- 
chiul model al candidatunilor oficiale, iar Dimitrie Sturza al- 
cătuia bugetul întemeiat pe mari economii. 

— In noaptea de 26 spre 27 Februarie o crimă care a făcut 
mult sgomot s'a săvârșit în str. Icoanei Nr. 15. 

La orele 10 jum. comisarul Becarian dela secţia 9-a fu în- 
cunoştiințat că o doamnă Iarcu, rudă a generalul Iarca, fu- 
sese asasinată de către doi tineri din societatea zisă „bunâ“, 
tinerii Candiano-Popescu, fiul generalului aghiotant al rege- 
lui şi Vlădoianu, fiul unui fost cassier al poliţiei Capitalei. 

Asasinata era văduvă, fiica unui vechiu profesor Iarcu, 

femee care de mai mulţi ani ducea viața ușoară de galanterie. 

Fiind dată situaţia socială a tuturor actorilor dramei, asa- 
sinatul a făcut, zgomot şi muită senzaţie. 

Candiano a declarat dela întâiul interogator, că săvârșise 
crima pentru parale. Ştiind că d-na Iarcu luase 100 lei dela 
mama sa, Sa dus la dânsa. Vlădoianu il aștepta afară. A intrat 
la ucisa ca pentru o întâlnire galantă, sau așezat la masă, 
apoi femeea s'a dus la piano și a cântat. Atunci Candiano a 
scos un pumnal şi l'a înfipt în spatele victimei. Lovitura a 
fost atât de tare că mânerul s'a rupt. Văzând aceasta. crimi- 
nalul a luat lama de oţel şi a înfipt-o toată în spatele iemeei, 
apoi a scos cuțitul şi văzând că wctima mai dă semne de 
viaţă, a străpuns-o din nou, apoi a sărit pe geam. 

Criminalul a comis crima fiind desbrăcat cu totul de haine, 
de aceea albiturile îi erau de sus până jos, pline de sânge, iar 
hainele fărăj nici o pată. 

A doua zi. la confruntarea cu cadavrul, Candiano fiind 
întrebat de procuror ce impresie îi face cadavrul. a răspuns 
în limba franceză : i 

— On dirait que c'est une vache egorgee... (S'ar zice că e 
o vacă măcelărită). 

Apoi a povestit crima, 

— Ea m'a poftit la masă, dar n'am voit să mănânc nici să 
beau, căci mă temeam să nu-mi pierd curajul. 

Am lăsat-o să mănânce. fiindcă vedeam că-i e foame. Apoi 
i-am spus: „Scoate-ţi rochia, desbracă-te, dragă, vreau să-ţi 
admir corpul tău frumos, vreau să admir formele admirabile 
ale corpului tău, cari-mi plac atât de muit“. Şi ea şi-a, scos ro- 
chia și s'a așezat la piano. 

Ardea în mine. în acest moment. dorinţa de a-mi înfige 
pumnalul în spinarea ei rotundă şi grasă. 

M'am dus încet la pardesiul pe care-l lăsasem pe scaun în 
casă, am scos din buzunar stiletul și am pus teaca pe masă în 
sufragerie, şi, după aceea, m'am apropiat încet de dânsa, am 
privit-o bine de aproape ca să aleg locul unde să dau lovitura. 
Mă temeam să o lovesc în faţă, fiindcă se putea să nu o loves? 
bine, să reziste şi să se încingă o luptă aprigă între noi. 

Am ridicat pumnalul, m'am repezit asupra eij, i-am pus o 
mână în ceafă, piciorul drept pe mijlocul trupului şi aşa, cum 
stătea aplecată pe piano, cu mâna dreaptă am lovit cu putere. 
Smucindu-se din mâinile mele, mi s'a rupt manerul pumna- 
lului. N'am scăpat, însă, un singur moment. Am trântit-o jos 
pe scânduri cu faţa în jos, n'am pus cu genunchii pe ea și 
i-am aplicat o a doua lovitură cu stiletul fără mâner, dar 

așa de bine că a intrat până la capătul celălalt. In acelaș timp, 
pentru ca să nu strige, și a da de “știre servitoarei, i-am des- 
chis gura cu mâinile, i-am apucat bine limba și am tras-o cu 
putere până ce n'a mai mișcat. Mam uitat bine la ea, nu mai 
dădea, nici un semn de viață. 

— N'ai avut relațiuni cu ea inainte de a o lovi? 

— De loc; mi-era teamă să nu mă molesese și să nu am 
destulă energie. 

Atât sânge rece în povestire, din partea unui elev de liceu, 
în fața cadavrului femeei pe care o omorise, arăta destul de 
lămurit. că asasinul era un degenerat neresponsabil. 

— In lumea politică face oarecare senzaţie o telegramă pe 
care Gheorghe Mârzescu, fruntas liberal din Iaşi şi fost mi- 
nistru de mai multe ori, a adresat-o regelui. Gheorghe Mâr- 
zescu atacase de mai multe ori pe rege prin ziare şi broşuri; 
acum fiind greu bolnav a trimis regelui o telegramă de devo- 
tament, cerându-și iertare pentru purtarea sa din trecut şi asi- 
gurând de lealitatea, convertirei sale în acele clipe supreme. 

Peste câteva zile, la mijlocul lunei lui Aprilie 1901, Gheor- 
ghe Mârzescu a murit. 

Defunctul era profesor la facultatea de drept din Iași, om 
politic cu vază şi şeful unei însemnate grupări politice din 
localitate. Era cunoscut ca cel mai puternic elector al Moldovei. 

— Anul 1901 trece fără incidente însemnate, iar guvernu? 
nu are opoziție. Chiar cele mai violente ziare sunt silite să fie 
calme. Primar al Capitalei este ales Procopie Dumitrescu, un 
bătrân liberal lipsit de orice activitate, însă un om bogat și cu 
trecere în pătura burgheziei comerciale. 

— In ziua de 5 Mai 1901 a murit la vârsta, de 68 ani un a- 
devărat tip al Bucureştilor, bătrânul Grigore Eliad zis şi Câr- 
ciumărescu. 

Viaţa acestui om a fost foarte agitată şi foarte aventu- 
roasă. 

Lipsit de avere și cu totul incult dar inteligent și mai pre- 
sus de toate foarte energic, în tinerețe a fost corector la ziarul 
Românul al lui C. A. Rosetti. 

Din timpul când era corector la Românul, a rămas urmă- 
toarea anecdotă : Pi 

Intr'o zi vine în redacţie advocatul Grizore Vulturescu, 
care-l vede făcând corecturile. Ştiindu-l fără 4 clase primare, 
1] întrebă în zeflemea : 

— Dar cum faci tu, mă Gligore, corectura, fiindcă nu ai 
învățat gramatica ? 

— Foarte uşor, răspunde Cârciumălrescu. Citesc si când 

încep să obosesc pui virgulă, dacă obosesc mai mult pui punct 
şi virgulă; iar când mă îriec pui punct. 

Urmând norocul partidulu liberal a ajuns ca să fie antre- 
prenorul cheiului portului Brăila de unde s'a ales cu un lung 
proces care a durat nenumărați ani, dar de pe urma căruia 
i-a rămas o avere destul de bună. 

Când a murit era proprietarul lui English-Hotel din piața 
Teatrului şi a unei case în fața Băilor Eforiei. 

De pe urma lui Cărciumărescu au rămas încă și alte a- 
necdote. f 

Intre altele, pe când i se restaura English-Hotel, suprave- 
ghea lucrările de pe piața Teatrului cu umbrela de scare la 
spinare. 

In aceiaş timp se repara si hotelul Oteteleșanu. 

Un prieten îl vede, și se apropie: 

— Coane Grigore, ai văzut ce frumoase sunt balcoanele de 
la Qteteleșanu; dumreata de ce mwai pus hotelului dumitale 
balcoane la fel? 

Si Eliad, uitându-se de sus, îi răspunse dispreţuitor: 

— La Oteteleşanu e fer fourjat domnule, la mine e mar- 
moră de Cararia. 

Odată îl întâlnesc la Constanta pe terasa Casinoului. Şedea 
întrun fotoliu rezemat. pe umbrelă. Cineva se apropie şi intră 
în vorbă. 

— Frumoasă umbrelă, Coane Grigore, de unde ai luat-o: 

— London !... 

— Dar si ghetele sunt foarte frumoase ; tot de acolo sunt? 

— London !... 

— Dar macferianul unde l'ai făcut ? 

— London! 

Grigore Eliad avea o mare admiraţie pentru tot ce era 
englezesc, de aceea: îmbrăcăminte, încălţăminte, mobile, tot 
aducea din Anglia. De aceea şi hotelului său ia dat numele En- 
glisch Hotel“. 

A fost în adevăr, un tip al Bucureștilor. 

— La primăria Capitalei se întâmplă un scandal. Consilie- 
rul comunal Ciocaneli acuzând pe D. Rocco, directorul accize- 
lor comunale, că a comis defraudări, acesta vine la consiliu, şi 
se încaeră, cu Ciocaneli. A fost o bătae în regulă; iar Rocco a 
fost arestat la Văcărești. 

Dimitrie Rocco era un vechiu ziarist conservator numit, 
director al accizelor de către Barbu Delavrancea. 

— La, 17 Iunie 1901 s'a inaugurat în București statuia lui 
Alexandru Lahovary, pe piaţa din calea Dorobanţi. Au vorbit 

reprezentanţi din amândouă taberele conservatoare : Gheorghe 
Cantacuzino, general G. Manu, Take Ionescu, general Laho- 
vary, N. Filipescu. 

— O adunare a acţionarilor Băncei Nationale aprobă con- 
vențiunea încheiată de Bancă cu guvernul. 

Prin această convânţie Banca acordă statului un împru- 
mult de 15 milioane lei și primeşte preiungirea privilegului 
ei pe încă 10 ani până la 1920. 

Junimiștii în special, combat convenţia cu putere. La adu- 
narea acţionarilor a combătut convenția Teodor Rosatti, frun- 
tas junimist, 

— Cum am spus anul 1901 trece în liniște, fătii nici un 
fapt mai deosebit, 

In fața opoziţiei conservatoare care se sfâşie zilnic, parti- 
dul liberal profită de binefacerile puterei. Guvernul prezintă 
proectele sale de legi pentru ameliorarea crizei financiare, re- 
mediul său fiind economiile bugetare, sconomiile la toate de- 
partamentele, economii la armată, reduceri de salarii şi des- 
fiintări de funcţuni. 

Se înţelege că o astiel de politică va ridica tepede multe 
nemulțumiri în ţară şi va alimenta campaniile opozitiei. Dar 
până atunci mai va. 

Deocamdată în parlament n’au putut intra decât vre-o 3-4 
junimişti : Petre Carp, Marghiloman și alți vre-o doi, iar co- 
rifeii celuilalt partid conservator au căzut toţi în alegeri. Nic: 
șeful Gheorghe Cantacuzino, nici Take Ioncscu n'au putut fi 
aleşi, 

Chiar și la alegerile parţiale, care de obiczsiu în România 
erau ale opoziţiei, Cantacuzino e bătut la Prahova, în cetatea 
lui electorală, iar Take Ionescu e bătut la Romanați. Opoziția 
e încă prea slabă, iar opinia publică n'a fost încă nemulțumită, 

—.- In ziua de 7 Iunie a vizitat Sinaia feldmareșalul Beck, 
şeful stâlului-major al armatei austriace, însoţit de alţi 10 
ofițeri. 

Vizita a durat numai câteva ore; totuși i s'a dat o mare 
importantă politică. Mai ales presa din Austro-Ungaria a re- 
levat această importanţă cu articole menite să facă senzaţie. 
Intre alte ziare „Neue Freie Presse“ din Viena, ocupându-se 
de această vizită, declara că înţelegerea dintre Austro-Ungaria 
și România a ajuns atât de departe încât încheierea unei a- 
lianțe militare între amândouă statele n'a rămas decât o ches- 
tiune de timp. 

Acest limbagiu a produs la Bucureşti senzaţiune în cercu- 

rile politice, cu atât mai mult că regele Carol era partizanul 
încheierei unei asemenea alianţe. 

Aducerea la putere atât de grăbită a lui Dumitru Sturza 
era, acum explicată prin necesitatea acestei alianţe, Dumitru 
Sturza fiind omul politic, mai bine zis, singurul om politie din 
România care din convingere ar fi putut realiza alianţa. 

De altfel toastul ridicat de regele Carol la dejunul dat la 
Sinaia ofițerilor austriaci era destul de semnificativ. 

Iată, cuvintele regelui : 

„Cu o vie satisfacţiune salut pe Excelenţa Voastră incon- 
jurat de ofiţerii de elită ai armatei imperiale și regale în a- 
cest loc care a primit, în timpuri, o consacraţie specială) prin 
vizita M. S. Impăratuiui-rege, augustul vostru șef suprem. 

Mulţumesc călduros Majestăței Sale fiindcă a binevoit a 
permite ca d-voastră, domnilor, să vă întruniți astăzi în aşa de 
mare număr, împrejurul meu. 

Prezența d-voastră aci dă o nouă dovadă de excelentele ra- 
porturi care unesc pe România cu puternicul imperiu vecin. 
Insuflețit de sincera dorință ca aceste raporturi să se strângă 
și mai MULT, ridic paharul meu în sănătatea Majestăţei Sale 
Impăratului și a bravei sale armate. 

Providența să proteagă pe graţiosul vostru suveran şi să-i 
acorde încă mulţi ani şi deplină putere şi sănătate pentru fe- 
ricirea și prosperitatea popoarelor sale credincioase“. 

Acest toast semnificativ, prin care regele declara sincera 
sa, dorinţă de a strânge încă şi mai mult raporturile de priete- 
nie cu Austirro--Ungaria, a deşteptat deosebita băgare de seamă 
şi a cercurilor noastre politice şi a cercurilor diplomatice. 

Ca să răspundă acestei manifestaţiuni, ţarul Rusiei trimi- 
te în Bulgaria pe cumnatul său marele duce Alexandru Mi- 
hailovici, în vizită la principele Ferdinand. Aci i se făcu o 
grandioasă primire. 

Fricţiunea austro-rusească se accentua. 

— Agitaţia meseriașilor luând proporţie mare, guvernul 
începe să se îngrijească. O comisiune este numită de către mi- 
nistrul domeniilor, Vasile Missir, spre a elabora un proiect 
de lege al meseriilor. Din această comisiune fac parte: Emil 
Costinescu, Matei Corbescu, V. G. Morţun, G. Assan, I. G. Bi- 
bicescu, C. Alimănișteanu, Dragu, Toma Georgescu și Take 
Georgescu. 

O întrunire a meseriașilor ținută în sala Dacia degene- 
rează în scandal și se sfârşeşte cu izgonirea lui Take Georgescu. 
şeful meseriașilor disidenți. 

— La 26 Iunie a murit la Tâ goviște generalul A. Candiano- 
Popescu. 

Generalul a avut o viață din cele mai agitate. Era născut 
ia anul 1841. Ca ofițer de artilerie a participat la detronarea lui 
Vodă-Cuza. La 1867 a demisionat din armată, fiind atras de 
pasiunea politică; se duce în Franța unde studiază dreptul și 
îmbrățișează profesia de advocat ; se așează la Ploeşti unde dă 
semnalul revoluţiei dela 1870, punându-se în capul celor cari 
au proclamat republica. 

La 1877 este reprimit în armată și primește comanda ba- 
talionului 2 vânători, care la Flevna, face mari acte de vitejie 
Sergentul Grigore Ion, care a luat un steag turcesc în luptă, 
face parte din batalionul său. 

Rămânând în armată este înaintat până la gradul de ge- 
neral. A fost în urmă prefect al poliţiei Capitalei și mulţi ani. 
aghiotant al regelui Carol. 

Generalul Candiano, în orele lui libere era și literat, a ti- 
părit un volum în versuri. 

Bolnav. deşi nu prea bătrân, căci n'avea decât 60 de ani, 
generalul a fost crud lovit prin crima fiului său, autorul omo- 
rului din strada Icoanei. 

— Unsziar unguresc Magyar Orszag din Budapesta publică 
senzationala stire cum că, cu prilejul vizitei la Sinaia a feld- 
mareșalului Beck s'a încheiat un tratat militar între Austro- 
Ungaria și România sub următoarele condițiuni : 

„Regatul român se obligă să pună la dispoziție opt corpuri 
de armată cu un efectiv de 250 mii oameni, în cazul când Rusia 
își va mobiliza armata. 

Aceste 8 corpuri ale armatei române vor fi, în cazul unei 
mobilizări a trupelor rusesti la frontiera română sau austro- 
ungară, astfel așezate : 

4 corpuri de armată vor fi trimise să apere întreaga linie 
a Prutului dela Iași la Galaţi în scop de a împiedica trupele 
rusești ale regiunei Odesa-Simphoropol, să se unească cu tru- 
pele din Kiev. 

Restul armatei române se va stabili de-alungul Dunărai, 
spre a respinge, într'un caz eventual orice atac din partea Bul- 
gariei. 

Pe linia Dunărei până la Vidin trupele austriace vor veni 
să ne acopere în contra unei invaziuni eventuale a armatei 
sârbeşti. 

Această convenţiune militară secretă, care a primit un ca- 
racter definitiv cu ocazia vizitei generalului Beck la Sinaia, va 
fi publicată în mod oficial de către suveranii ambelor ţări în 

ziua în care regele Serbiei, prinţul Bulgariei şi prințul Munte- 
negrului se vor duce la Petersburg spre a constitui, sub patro- 
najul țarului, confederaţiunea balcanică“. 

Această ştire a produs o adâncă senzaţie la Viena, Buda- 
pesta şi București. 

In timpul acesta vizita marelui duce Alexandru Mihailo- 
vici în Orient este viu comentată. 

Marele duce s'a oprit şi în portul Constanţa unde i s'a dat 
un mare prânz pe bordul vaporului „Regele Carol“, prânz la 
care a luat parte şi principele mostenitor Ferdinand. 

In urmă o escadră rusă a vizitat portul Constanţa cu care 
prilej au fost alte serbări la care a participat Viitorul şef al 
partidului liberal Ionel Brătanu, ministru de lucrari publice, 
ad-interim la război. 

Amiralii ruşi au vizitat apoi pe rege la Sinaia. 

Rușii ne făceau curte şi voiau să împiedice încheierea a- 
lianței militare între România şi Austro-Ungaria. 

— La 25 Iulie a murit la locuinţa sa din strada Cosma, A- 
nastase Stolojan, fruntaş al partidului liberal, fost ministru 

Stoloian a murit de o comă diabetică. 

Om inteligent și cult a fost raporterul proiectului de re- 
vizuire a Constituţiei. In chestia presei ə luptat în contra lui 
C. A. Rosetti, fiind partizanul măsurilor restiictive alături de 
Eugeniu Stătescu şi cu aprobarea lui Ion Brătianu. 

— A doua zi după moartea lui Anastase Stolojan, moare o 
celebritate a baroului bucureștean, avocatul Mihail Cornea. 

Cornea era un om foârte inteligent. şi dedea mari speran- 
te când a venit dela studii. N'avea decât 24 de ani când a fost 
ales pentru întâia oară deputat, în Camera dela 1871-75, sub 
guvernul lui Lascăr Catargiu. Atunci a fost contestat fiindcă 
îi lipsea vârsta legală, dar Camera l’a validat.. 

A fost un avocat celebru, cu mare talent, cu multă pătrun- 
dere, şi cu un minunat simţ juridic. Mai târziu sub Ion Pră- 
tianu a, fost atras în partidul liberal. de prestigiul acestui băr- 
bat de stat, apoi sa reîntors în partidul conservator atras de 
Take Ionescu. 

O viaţă intemperantă a împiedecat pe acest om cu o inteli- 
gentă superioară, să dea tot ce ar fi putut da. 

La Palatul Justiţiei, bustul lui Mihail Cornea este aşezat 
în sala paşilor pierduţi. 

— La începutul lunei August sa făcut pe Dâmboviţa o 
încercare de plutire cu niște vaporase. Aceste vaporaşs, desti- 
nate a parcurge Dâmboviţa dela Ciurel la Abator, erau conce- 

sionate unui domn Vasiliu şi se construiau într'un şantier in- 
stalat la Malmeson. 

Primul vaporaş construit avea 12 metri lungime pe o lă- 
time de 3 metri, cu 60 centimetri sub apă şi R metri înălțime 
deasupra apei. 

Intregul vapor, inclusiv motorul, a costat 10.000 lei. 

De jur împrejur vaporaşul era închis cu pânză ; ca protec- 
ţie împotriva frigului i se puteau aseza geamuri. In interior 
vaporaşul era împărţit în două clase; la cl. I avea scaune în- 
velite cu pluș, la cl. II scaune de lemn. 

D. Vasiliu proiecta să construiască în total 6 vapoare. Taxa 
de pasager fiind fixată de comună la 60 bani. 

— In seara de J& August, pe la orele 10 un mare incendiu 
s'a declarat la hotelul Mercuş din calea Victoriei pe piaţa Tea- 
trului. 

Hotelul Mercuş nu era propriu zis un hotel, ti o casă cu 
prăvălii și un etaj cu apartamente închiriate. Această clădire 
se prelungea până în strada Academiei. în urma incendiului 
întreaga clădire a fost ruinată complect. Astăzi pe locul acela 
se înalţă palatul societăţei Imobiliara. 

— Tu acelaş timp un mare scandal izbucnește la o adunare 
generală a Societăţii de asigurare mutuală „Unirea. 

Istoria acestei institutii este demnă de amintit 

Această societate de asigurare, fondată sub regimul hberal 
al lui Ion Brătianu, ajunsese un fel de câmp de bătaie politic: 
când veneau conservatorii la putere, consiliul de administraţie 
liberai era gonit de conservatori în cap cu un domn Miclescu, 
iar când revenau liberalii Miclescu era gonit şi revenea li- 
ralul Pană Buescu. 

Toate acestea se petreceau ca la alegerile politice, partidul 
dela putere venea cu bătăușii săi, teroriza şi gonea adversari, 
şi consiliul dimpreună cu direcţia erau luate cu asalt de parti- 
dul cellalt. 

Acum, fiind liberalii la putere, era în funcţie Miclescu ; 
dar într'o bunză zi, pe când Miclescu lipsea din Capitală, Pană 
bBuescu, înconjurat de politicianii săi, a venii la sediul bocie- 
tătei, a gonit pe cei cari erau acolo și s'a instalat iarăși ca 
director. 

Dar peste câteva zile Miclescu se reîntoarce cu banda sa, 
în cap cu Henry Gherghel, un cunoscut tip bucureştean. Aceş- 
tia scot revolverele şi somează pe Pană Buescu să iasă. Acesta, 
şi cu amicii săi au fost nevoiţi să se execute. 

Când Pană Buescu s'a văzut iarăşi ín curte cu puţinii săi 
partizani, a început să vocifereze și să protesteze. Lumea s'a a- 

dunat multă din toate părțile şi toţi se înveseleau de acest nou 
incident tragi-comic oferit de combatanții dela societatea 
„Unirea“, 

In timpul acesta Miclescu şi cu ai săi erau baricadați înă- 
untru de teama vreunui asalt rieprevăzut. 

In sfârșit pe seară au sosit poliţia şi parchetul, toţi cei 
dinăuntru au fost arestaţi, localul a fost sigilat iar societatea 
„Unirea' a rămas, fără nici o direcţie. 

Această societate a trebuit să moară fiindcă devenise un 
obiect de scandal public. 

— In ziua de 27 August au plecat la Atena 280 studenţi și 
studente universitare, având în frunte pe profesorul Grigore 
“Tocilescu. 

Studenţii au pornit pe jos la gară, dela domuciliul lui To- 
cilescu, purtând două drapele: unu: românesc şi altul grecesc. 

Această călătorie, pregătită de mai mult timp, avea pe 
lângă caracterul studențesc sau călătoresc, și un scop politic; 
autorii acestei călătorii credeau că vizita aceasta ar fi putut 
încălzi legăturile cu grecii care erau cam reci. 

La Atena, studenţii români au fost primiţi în chip foarte 
sărbătoresc. 

— Pe la începutul lui Septembrie o mare nenorocire se 
întâmplă la Balota între Turnu-Severin şi Craiova. Trenul ac- 
celerat de călători plecat din Bolta, spre Severin la ora 2 
noaptea a fost ajuns din urmă de un tren cu vagoane de pe- 
trol. Ciocnirea a fost teribilă. Cele T vagoane ale trenului acce- 
lerat au deraiat precum și 13 vagoane ale trenului de petrol 
Totul sa aprins. Au murit carbonizaţi în chinuri groaznice 
mai mulți călători şi impiegaţi printre cari și C. Bibicescu, şei 
de tren în concediu, fratele lui I. G. Bibicescu fost guvernator 
la Banca Naţională. 

— Im ziua de 13 Septembrie 1901 s'a inaugurat pe strada, 
13 Septembrie, în faţa Arsenalului armatei, statuia pompieri- 
lor morţi vitejeşte în ziua de 13 Septembrie 1848, luptând în 
contra turcilor comandaţi de Fuad Pașa. 

La inaugurarea statuei au participat și un mare număr 
dintre pompierii încă în viaţă. Toţi purtau eşarfe tricolore cu 
inscripția : „Eroii zilei de 13 Septembrie 1848“. 

Au rostit discursuri: C. F. Robescu, preşedintele comitetu- 
lui care a lucrat pentru ridicarea statuei, I. G. Bibicescu pri- 
mar ad-interim al Capitalei şi Dimitrie Sturza şeful guver- 
nului. 

Cu acest prilej sa bătut şi o medalie comemorativă de 
mărimea monetei de 1 leu cu inscripțiile: pe o parte: „Carol 

1 regele României epoca 11 Iunie 1848“, iar pe cealaltă parte: 
„România, epoca 11 Iunie 1898“. 

— La începutul lunei Octombrie se face alegerea consiliu- 
lui de disciplină al baroului. Lupta, e crâncenă fiindcă i se dă 
un caracter politic, cum întotdeauna se dedea pe vremea aceea. 
Conservatorii şi junimiștii susţin candidatura lui Gheorghe 
Danielopolu. iar liberalii pe aceea a lui Vasile Lascăr. Este a- 
les Danielopolu cu 105 voturi contra lui Lascăr çare a intru- 
nit 86. 

— Ştirile din afară sunt neliniştitoare. In timpul acesta 
zilnic gazetele din Viena şi din Budapesta publică ştiri alar- 
mante asupra intențiunilor Rusiei. 

Aceste ziare vorbesc despre o mobilizare rusească foarte 
importantă. La noi în gazetele independente găsim informa- 
tiuni aduse de călătorii veniți din Moldova, cum că pe toată 
¿ranita se observă mari desfăşurării de trupe rusești. Alte te- 
iegrame aduc vestea cum că rușii concentrează trupe nnme- 
roase în Extremul Orient și că intenţionează să ocupe Coreea. 
Toate aceste ştiri provoacă mare neliniște. 

De şi exagerate în bună parte, aceste știri nu erau lipsite, 
cu totul de temeiu, fiindcă, n'a trecut mult, și războiul ruso- 
japonez a izbucnit. 

Dar la noi, spre a echilibra, bugetul general, Dimitrie Stur- 
za făcea economii însemnate în bugetul armatei şi reducea 
în mod primejdios puterile de apărare ale țării. 

Teama de un război în Europa nu exista, încă, în chip se- 
rios. fiindcă în acel moment, înțelegerea franco-engleză nu era 
încă făcută iar Rusia avea ochii ațintiți asupra Extremului- 
Orient, către care o împingea Germania cu intenţia de a o face 
inofensivă în Europa. 

Războiul ruso-japonez a fost un bun motiv spre a se înlă- 
tura conflagsrația care s'ar fi abătut altfel, asupra Europei. 

— In ziua de 10 Octombrie 1901, începe la Curtea cu ju- 
raţi, judecarea, acuzaților pentru asasinatul din strada Icoanei, 
Candiano Popescu și Viădoianu. 

Curtea este prezidată de către d. consilier de Curte Gr. 
Ștefănescu iar asesorii d-ni Balș și Ferichidi. Procuror d. Mu- 
muianu. 

Avocaţii părţei civile sunt Gheorghe Panu. Aurel Eliescu, 
Mircea Petrescu şi Take Policrat. 

Avocaţii lui Candiano Popescu sunt: Petre Grădişteanu, 
Barbu Delavrancea, C. Cernescu și Butoianu. Avocaţii lui Vlă- 
doianu sunt: Iancu Brătescu și Comşa. 

Acest proces, atât de senzaţional, mai ales prin faptul că 

unul dintre acuzaţi este fiul unui om care e înscris printre e- 
roii dela 1877, atrage o lume nesfârsită. Numărul doamnelor 
este foarte mare, multe din ele au venit, ca la spectacol, cu 
lorgnete şi binocluri ca să poată vedea pe eroii dramei. 

După ce sala a fost tixzită, afară lumea da năvală asupra 
ușei și vrea să intre cu forța. In timpul citirei actului de acu- 
zare, grefierul a trebuii să se oprească de mai multe ori, între- 
rupt fiind de loviturile puternice în uşă, provocate de lupta 
publicului cu jandarmii. Preşedintele ordonă ca cordonul de 
baraj să fie făcut mai departe de ușă și numai astfel se face 
iiniște. 

Tema apărărei este aceca că Candiano Popescu e nebun. 
Neresponsabilitatea acestuia face tot obiectul pledoariilor. 

Acuzarea. prin d. procuror Mumuiaru, pretinde că 
Candiano a fost îndemnst, pe când era la Văcăreşti, să simu- 
leze nebunia. De altfel iată o parte din răspunsurile lui Can- 
diano 19 întrebările președintelui. 

— Mă rog, plângi vreo dată ? 

— Foarte greu. 

— Când ai plâns ? 

— Doar când a murit Verdi. 

Mă aflam la mătușa mea. Am plâns ca un zopil şi am fost 
bolnav o săptămână. 

— De ce? 

— Mi-am adus aminte de Aida, de Lucia. 

— Iti plăceau ? 

— Da. 

Dar dacă Iulia ţi-ar fi cântat acestea ? 

— Dacă mi-ar fi cântat bine ar fi trăit şi azi. 

— Ce carte te-a impresionat mai mult ? 

— Crime d'amour de Georges Ohnet. Parcă văd incă pe 
scenă când ofițerul francez a ucis pe adversar. De atunci mi 
se părea mereu că eu sunt ofiterul. Când citesc ceva mă pui în 
locul persoanelor din scriere. De atunci nu mai citese romane. 

— Dar vreun fapt analog cu crima ce ai comis ai citit un- 
deva ? `. 

— Da. Fata unui guvernator indian. Această fată a fost 
ucisă de brahmanul Lahim pe când cânta din liră şi tocmai 
pentrucă a cântat atât de bine. 

Brahmanul a ucis-o pentru ca că găsească darul de a ex- 
prima prin cântec melodiile scoase de fată. 

— De ce crezi că nu există nimic imposibil ? 

— Pentru că totul se poate gândi. De exemplu e imposibil 
ca să mă sui în lună, nu e așa? Ei bine cu gândul, cu ochii 

deschişi te culci şi te gândeşti că te sui în lună sau că ea se 
coboară la tine. 

— Şi ce poți vedea într'insa ? 

— Ce imi făurește imaginația. Case de șocolată sau cai de 
pesmeti, dacă vreau (râsete). 

— Ce cunoştinţe ai despre lumc ? 

— Cu eu sunt nimic. 

— Dar cunoștințe de şcoală? 

— Eu nu am învățat ca să învăţ, eu am cetii. 

— Spuneai că te-ai gândit mult asupra Universului, Ce 
religie e mai bună după dvmaeata ? 

— Religia osmană. Osmanul e mult mai logic de cât creş- 
tinul. Uite-te la Christos (arată la tablou). şade acolo ca o 
barzà. Ne închinăm la două bețe, la icoane. Osman se închină 
la lună. Cred că e mult mai logic aşa. 

Avocatul Comşa, apărătorul lui Vlădoianu. întreabă : 

— Admiti Candiano că Vlădoianu a fost autorul intelec- 
tual, că el a fost capul și dumneata mâna ? 

— Admit că dacă eu aş fi pământul și în acest pământ 
sar arunca, sămânță, ar rodi stricnină ! 

B. Delavrancea: Ai mai cunoscut pe Iulia Iarcu? 

— Da, de două ori mai de mult și mi-a lăsat o impresie 
de desgust. 

Sunt ascultați ca experţi medicii: dr. Obreja, dr. Mari- 
nescu, dr. Râmniceanu, dr. Nanu-Muscel, dr. Demostene, dr. 
Stamatiu, dr. Codreanu. Ca intotdeauna părerile oamenilor de 
ştiinţă sunt împărţite sau atât de vagi şi supuse controversei 
în cât nu, cuprind acel element al preciziunei capabil de a de- 
termina convingerea. 

Se face o confruntare între doctorii specialiști Obreja şi 
Marinescu. Dr. Obreja, susţine cum că Candiano suferă de de- 
generare ereditară atât dela ambii părinţi cât şi colateral. 
D-rul Marinescu respinge această părere pentru motivul că 
nu există documentele utilizabile pozitive. 

Procesul a durat 4 şedinţe și sa sfârşit cu condamnarea 
lui Candiano la 10 ani recluziune şi 1 leu despăgubiri civile. 
Vlădoianu a fost achitat. 

Intrebat de președinte dacă mai are ceva de spus, Can- 
diano răspunde : 

— Nimic. Am meritat pedeapsa, vă mulţumesc. Declar că 
nu fac recurs. 

— La Sinaia moare pictorul Alpar al cărui tablou ,„Oile“ 
a fost medaliat și cumpărat de Pinacoteca Statului. 

Alpar al cărui nume era Ion Alexandru Paraschivescu a 

murit de tuberculoză pulmonară. Avea pasiunea artistică şi şi-a 
dat mari silințe ca, să înfiinţeze un cerc artistic, care după 
moartea lui, a murit la rându-i. 

— Marţi 14 Octombrie sosește în București locotenentul 
Heil Kurt din cavaleria germană care a făcut călare drumul 
între Metz și Bucureşti, sau vreo 2150 kilometri în 25 de zile. 

Locotenentul a sosit în bună stare, calul însă, foarte slab 
şi obosit dar s'a înzdrăvenit în puţine zile. 

Accastă cursă a fost făcută numai ca un omagiu pentru 
regele Carol care era șeful regimentului 9 hanovrian. 

— La 22 Octombrie a murit Alexandru Săvulescu archi- 
tectul ministerului de interne şi președintele Societăui arhi- 
tecţilor. 

Foarte activ, foarte priceput în meseria sa, era o figură 
jovială şi foarte populară în București. A lăsat ın urma sa 
multe construcţii printre care, cea mai de valoare, actualul 
palat al poştelor și telegrafului. 

— Câteva zile mai târziu moare și unul dintre cei mai ta- 
lentațţi şi populari actori ai Teatrului Naţional, artistul Vasile 
Hasnaş. 

Hasnaş a murit subit de o boală de inimă. 

'A debutat mai întâi la Iași, apoi a trecut la București şi 
s'a impus în piesele: Fântâna Blanduziei, Domnişoarele dela, 
Saint-Cyr, Mierobii Bucureştilor, Voevodul 'Ţiganilor, La Co- 
recţional, etc. A murit tânăr, la 40 de ani, în toată puterea ta- 
lentului. 

După întâia jumătate a lunei Noembrie moare V. A. Ure- 
chiă, profesor de istoria românilor la universitatea din Bucu- 
reşti, academician, conferenţiar al Ateneului Român, autor 
dramatic. 

A lăsat în urma sa mai multe volume intitulate Opere 
complete cuprinzând toate scrierile acestui bărbat care în via- 
tă, a desvoltat o mare activitate culturală și naționalistă. 

Inmormântarea i sa făcut cu mare pompă. Din partea gu- 
vernului a vorbit Spiru Haret, apoi Ionescu-Gion, Gr. Toci- 
lescu, Valerian-Ursianu etc., etc. 

— Un scandal literar izbucnește. Un tânăr scriitor C. A. 
Ionescu, — în pseudonim „Caion“* — acuză in Revista Literară 
pe Caragiale cum că a plagiat piesa lui Năpasta după o dramă 
ungurească| intitulată Nenorocul, scrisă de un autor, aproape 
necunoscut, cu numele Kemeny Istvan. Drept dovadă Caion re- 
producea, un număr de rânduri din dialogul piesei ungurești și 
le punea în comparare cu acelaş număr de rândur: din piesa 
lui Caragiale. 

Aceste destăinuiri nu fac prea mare senzaţie. 

Destăinuirea lui Caion nu produce de cât un rezultat, a- 
cela că opinia publică şi opinia, scriitorilor sunt de partea, lui 
Caragiale si mai toată lumea intelectualilor blam=ază fapta lui 
Caion. i 

După câteva zile de examinare a destăinuirei, vălul uitării 
cade asupra incidentulv” 

— La începutul lunei Decembrie 1901 un scandal diploma- 
tic izbucnește. 

Tată-l : 

Ministrul Angliei, d. Kennedy, a dat un prânz urmat de 
recepţie : la acest prânz erau invitaţi principii moştenitori, cât 
și toți membrii corpului diplomatic. 

Dar nu se știe din ce motive, principesa moștenitoare Ma- 
ria a cerut ca d. Beyens ministrul Belgiei să nu fie invitat la 
masă. 

Fiindcă prânzul și recepţia erau date în onoarea prinților 
moştenitori, d. Kennedy s'a dus la ministrul Belgiei, şi-a cerut 
scuze fiindcă fusese invitat din eroare la prânz, rugându-l să 
participe numai la, recepție. 

Dar d. marchiz de Palavicini, ministrul Austro-Ungariei, 
aflând despre cele întâmplate cu colegul său belgian, deşi ac- 
ceptase invitaţia, la urmă a refuzat să se ducă la prânz. 

Când principesa Maria — care se aștepta să vadă la masă 
pe marchiza și pe marchizul de Palavicini — nu i'a văzut, a ră- 
mas foarte supărată şi a cerut informaţiuni. 

D. Kennedy era foarte enervat de această supărătoare în- 
tâmplare. 

Câteva zile în lumea diplomatică incidentul a fost comen- 
tat cu aprindere. 

— In politica dinăuntru nimic însemnat. Cele două par- 
tide conservatoare se sfâşie între ele şi fac sforțări uriașe ca 
să-și fure unul altuia partizanii. Din această cauză guvernul e 
tare iar în corpul electoral stăpân pe situaţie. 

Două alegeri partiale, una la Craiova și alta la Brăila arată 
slăbiciunea, opoziţiei. 

La Craiova, Take Ionescu candidează la colegiul II de Ca- 
meră și cade cu 349 voturi contra candidatului C. Ciocazan 
care a întrunit 1152. 

La, Brăila, Nicu Filipescu cade la colegiul I de Cameră cu 
112 voturi contra, generalului C. Budişteanu, liberal ales cu 300 
voturi şi a lui Christache Sulioti care a întrunit 66 voturi. 

Apoi la Dorohoi, candidatul liberal Văsescu este ales la co- 

legiul II de Cameră cu 129 voturi contra candidatului conser- 
vator Dimitrie Moruzi care a întrunit 108 voturi. 

Dimitrie Moruzi, supranumit Kneazul, era singurul can- 
didat ai opoziţiei care avea sorți de izbândă. 

— Afacerea Caion-Caragiale revine la ordinea zilei. Cara- 
giale adresează președintelui Curţei cu juri următoarea peti- 
ţiune : 

Domnii Const. A. Ionescu domiciliat în strada Lucaci 10 
şi Theodor Stoenescu domiciliat în strada Arcului 10, — pri- 
mul ca autor iar al doilea ca director, în două articole publi- 
cate în Revista Literară în numerile dela 10 Noembrie și 10 
Decembrie m'au defăimat si calomniat adăugând, la injuriile 
triviale ce-mi adresează, și afirmațiunea că eu am furat una 
din operele mele — drama Năpasta — după o lucrare drama- 
tică, a unui probabil închipuit autor maghiar, Kemeny Istvan. 

Ca urmare unei asemenea calomnii, vă rog, d-le președinte 
a cita pe sus numiți domni înaintea onor. Curți cn juraţi, în 
cea mai apropiată sesiune ca să răspundă în faţa justiţiei de 
pagubele morale și materiale ce mi-au cauzat cu o îndrăzneală 
ne mai pomenită până azi în publicitatea noastră. 

Primiţi, etc. 


ION LUCA CARAGIALE 
autor dramatic, publicist, comerciant, str. Rotari 15 


Procesul a fost sorocit să se judece in luna Martie 1902, iar: 
advocaţi ai lui Caragiale s'au oferit Gheorghe Panu si Barbu 
Delavrancea. 

— Trei zile înainte de Crăciun moare la vârsta de 57 ani 
Christofi Zerlendi, unul dintre marii bancheri din București. 

Zerlendi era un nume popular în București. De origine 
grec, fiul lui Leon Zerlendi, mare exportator de cereale care 
era asociat cu un alt mare exportator grec anume Sechiari. 

La moartea tatălui său a rămas singurul conducător al 
băncei ce-i purta numele. 

Zerlendi a făcut şi politică ca membru al partidului con- 
servator. 

La 1888, după căderea lui Ion Brătianu, care fusese timp 
de 12 ani atotputernic în țară, Zerlendi e propus de guvernul 
conservator candidat la colegiul T de Senat spre a lupta împo- 
triva şefului liberaiilor. Zerlendi un simplu bancher, fără nici 
n suprafață politică, bate pe cel mai puternic om politic din 
România. 

Această alegere a făcut mare senzaţie şi a dovedit încă 
odată lipsa de conștiihţă politică a colegiilor electorale. 

— In sfârșit, bătrânii conservatori au un succes electoral, 
generalul Iacob Lahovary este ales senator de Covurlui cu 178 
voturi în contra candidatului liberal generalul Pilat care na 
avut decât 147. 

— O afacere care face mult zgomot și începe să fie exploa- 
tată în contra, guvernului este aceea a Olimypicelor. Ce este a- 
ceastă afacere ? 

In „Monitorul Oficial“ dela 13 Decembrie 1901, a apărut un 
decret ministerial prin care, împotriva dreptului nostru public, 
se acorda personalitatea juridică Societăţei zisă a Olimypicelor 
sau a Legăturilor din Grecia. Aceasta pentruca olimpicele să 
poată deveni proprietatea imensei moșteniri a lui Vanghele 
Zappa, marele proprietar şi arendaş de moşii din România. 

Al. Marghiloman adresează guvernului o interpelare. 

Agitaţia crește și prin faptul că unul dintre miniștri, Va- 
sile Missir, a refuzat să semneze jurnalul consiliului de mi- 
niștri, găsindu-l protivnic legilor noastre. 

Această chestie a Olimpicelor a fost prilejul începutului 
de agitaţie în contra guvernului Sturza, care, dela venirea la 
putere, adică de aproape un an, se bucurase de o liniște desă- 
vârșită fiindcă opoziţia era ocupată să se sfâșie, iar nu să se 
ocupe de ce face guvernul. Dar de unde izvorâse această ches- 
tie a Olimpicelor ? 

Unele ziare ale opoziţiei pretindeau că este încă una din 
afacerile necurate, destinată să procure câștiguri unora dintre 
corifeii liberali. Intre altele se afirma că Eugeniu Stătescu, al 
doilea personaj în partidul liberal după Dimitrie Sturza și a- 
vocat foarte influent înaintea instanțelor judecătorești, primise 
spre a susține cauza Olimpicelor vreo 300.000 lei. 

Alţii dedeau altă cauză, aceştia spuneau că guvernul, îm- 
pins de austro-germani, căuta alianța cu Grecia. 

In adevăr, mai ales de când cu conflictul provocat de bul- 
gari, se desena tendinţa Rusiei de a grupa statele de rasă slavă, 
în vederea, viitorului asalt asupra Austro-Ungariei. Spre a face 
faţă acestei viitoare agresuni, alianța  austro-germană căuta 
să-i cpuie o alianță sau măcar o înţelegere turco-greco-română. 

Chestia Olimpicelor era o apariţiune provocată de necesi- 
tatea apropierei de Grecia. 

Oricare era adevărul, cabinetul Sturza a avut să îndure 
consecinţele. 

Căci opoziţia activă împovrivă-i a pornit dela această 
afacere. 

— După aproape un an de sforțări, s'a văzut că partidul 
conservator de sub șefia lui Gheorghe Cantacuzino a Ivat mult 
înaintea partidului lui Petre Carp. 

Petre Carp nu credea decât în protecţia regală și nici de 
cum în mfluenţa organizației și a recrutărei de partizani ; teo- 
ria lui era tot cea veche: dacă regele îl va chema la putere tot 
partidul conservator se va grupa în jurul său. Din cauza aces- 
tei fatale păreri partidul său pierdea zilnic terenul iar celalt 
partid îl câstiga pe toată linia. 

Aceasta sa văzut ia cele patru alegeri legislative parţiale 
pentru Cameră şi Senat, la Brăila, Dolj, Covurlui şi Dorohoi. 
Partidul lui Cantacuzino prezentă candidaţi în toate aceste ju- 
dețe și reuși la Covurlui, pe când partidul lui Carp nu putu 
prezinta decât la Brăila candidatura lui Nicolae Filipescu. 

Era, prin urmare, văzut că partidul conservator, cel 
d'al doilea partid de guvern, rămânea tot partidul bătrânilor 
conservatori. 

Carp din cauza lipsei sale de activitate și a ciudatei con- 
cepţii despre viața de partid, pierdea terenul cu toate că se 
afla în parlament tolerat de către liberali. 

De altfel în partidul lui Petre Carp nici nu era unitate de 
vederi pe chestia primirei candidaturilor patronate de guvern : 
pe când Carp şi Marghiloman erau în Cameră fără ca, guver- 
nul să-i fi împiedicat a se alege, Filipescu refuzase candida- 
tura oficială. 


ANUL 1902 


— Anul 1902 debutează cu un incident hazliu ivit între 
Gheorghe Panu și un număr de artiști ai Teatrului Naţional. 

Gh. Panu în „Săptămâna“, — revistă pe care o dirija — 
dela 28 Decembrie 1901, publicase un articol privitor la actori 
în general. Acest articol a pricinuit mult sânge rău actorilor 
dela Naţional, cari au răspuns printr'o scrisoare publicată, 
prin ziare. 

Reproduce câteva pasasgii din acest răspuns intitulat: „D. 
Panu si artiştii dramatici“. 

„In „Săptămâna“ dela 28 Decembrie întrun articol inti- 
tulat „Din lumea teatrelor“, d. Gh. Panu ne face deosebita o- 
noare de a se ocupa de noi, artiștii Teatrului Naţional. 

Mărturisim că ne-a prins mirarea de acest fapt, de oarece 
pe d. Panu lar văzut extrem de rar pe la teatru și nici în re- 
laţiuni știm că nu este cu această teribilă specie de oameni 
numiţi artiști, după cum se exprimă d-sa. 


, 

Dar pentru a descrie pe cineva și mai cu seamă, o întreagă 
specie de oameni, — cum d. Panu are pretenţia s'o facă în 
articolul său — trebue să c cunoşti, căci altminteri poţi fi expus 
a spune neexactităţi, lucru ce se întâmplă d-lui Panu. 

D-sa în perfectă necunoştinţă de cauză, re prezintă pe noi 
actorii în faţa cititorilor d-sale, ca niște oameni îngâmfaţi, 
plini de sine, aproape ţicniţi, cari „ne considerăm ca oamenii 
cei mai mari ai veacului“, ne închipuim că suntem regii, ımpă- 
raţii, tiranii pe care-i jucăm pe scenă“; iar „pentru distrac- 
ţia artistică pe care o dăm publicului la o săptămână odată, 
pretindem ca toată lumea să se prosterne la picioarele noastre“. 

Mult haz am făcut citind rândurile acestea ale d-lui Panu 
etc., etc. 

Scrisoarea care e destul de lungă, încheie astfel: 

„Pune-te în curent, te rugăm, domnule Panu, dacă vrei să 
mai ai buna voinţă să scrii despre noi, iar dacă nu, lasă-ne în 
pace, căci destule necazuri și amărăciuni avem noi; de aceea 
— după cum chiar d-ta ai observat — nu ajungem să serbăm 
jubileuri de jumătate de veac. 

Semnaţi : I. Niculescu, V. Leonescu, C. Mărculescu, A. De- 
metriad, P. Liciu. 

Panu scrisese articolul său din Săptămâna cu prilejul ju- 
bileului de 25 ani al artistului C. Nottara. 

Dar o afirmare era neadevărată în răspunsul artaștilor, 
Panu nu ocolea teatrul, dimpotrivă asista la toate piesele, atât 
la teatrul românesc, cât şi la operă căci avea pasiunea teatrală, 
Intr'o vreme se hotărâse chiar să scrie o piesă. 

— Și la începutul anului 1902 criza proprietăţei urbane 
dăinuesti. Proprietarii fac numeroase întruniri și adresează 
guvernului un memoriu prin care, între altele, cer: 1) casele 
neirchirate sau nelocuite să fie scutite de impozit funciar; 2) 
să se facă imediat un nou recensământ ; 3) ministerul lucră- 
rilor publice să dărâme imediat casele expropriate pentru clă- 
direa gărei centrale; 4) primăria să nu mai acorde autoriza- 
ţiuni pentru noui clădiri ; 5) pentru nouile construcțiuni să se 
plătească, în loc de 2 lei de metru pătrat 50 lei, etc., etc. 

Proprietarii de case văzând că imobilele le rămân neînchi- 
riate, căutau, prin agitaţiile lor, să împiedice cu orice preţ 
rouile clădiri, 

— Deşi guvernul Sturza aproape nu avea opoziţie — sau 
poate tocmai din această cauză — partidul liberal începe să ṣo- 
văie şi o criză ministerială izbucnește : ministrul finanţelor G. 
D. Palade iese din cabinet. 

Criza ministerială a izbucnit din cauza unei legi care re- 

glementa exportul zahărului, lege care a nemulțumit pe unele 
puteri străine. Regele personal a cerut iui Sturza să se revină 
asupra legii votată cu trei săptămâni mai înainte şi să prezinte 
un alt proiect, cu sens contrariu. Palade, refuzână să! se expună 
acestui ridicol, a trebuit să demisioneze. 

In culise se spunea, însă că demisia lui Palade era urma- 
rea ostilităţei lui Ionel Brătianu împotriva ministrului de fi- 
nanţe. I. Brătianu avea o veche animozitate împotviya lui Pa- 
lade şi căuta un bun prilej ca să-l alunge din guvern 

Această criză dă curaj opoziţiei conservatoare, care începe 
o acţiune mai energică în toată ţara. Deocamdată criza ministe- 
rială este aplanată, Dimitrie Sturza a luat departamentul fi- 
nanțelor, iar Ionel Brătianu interimatul externelor în locul lui 
Sturza. 

Dar criza de fapt e deslăntuită şi intrigile se țin lanţ. In 
curând un al doilea ministru, C. Stoicescu, titularul dela justi- 
ţie, începe să fie săpat spre a fi silit să demisioneze. Dar asu- 
pra acestora voi vorbi mai departe. 

— In ziua de 29 Ianuarie se serbează centenarul lui I. He- 
liade Rădulescu. 

Comitetul serbărei este constituit din M. Ferichide, preşe- 
dinte, general Tell, Em. Porumbaru, D. Laurian, Constantin 
Boerescu și M. Sihleanu. 

La ora 2 a fost solemnitatea în faţa statuei lui Heliade pe 
bulevardul Academiei, unde au vorbit: Grigore Tocilescu, în 
locul preşedintelui M. Ferechide, care tocmai atunci a plecat 
la vânătoare, d. Adamescu, secretarul general al ministerului 
de instrucţie, Procopie Demetrescu, primarul Capitalei, şi un 
student. Apoi poeţii Obedenaru și Polihroniadi au citit versuri 
de ocazie. 

La aceiasi oră a fost o reprezentaţie la Teatrul Naţional 
unde s'a jucat Răzvan și Vidra, de Hașdeu, apoi Aristiţa Ro~ 
manescu a spus Zburătorul lui Heliade. 

La urmă,  Aristiţța Romanescu şi Constantin Nottara au 
spus o improvizație în versuri de Haralamb Lecca. 

Improvizaţia începe astfel : 

Nottara : „Sub bolta casei tale, sfințită casă, templu, 

Altar al cugetărei și limbei românești, 
Vimit mă uit la tine și mai uimit contemplu 
In ce aureolă de-un secol stăpânești“. 


Si sfârșește cu versurile : 

Aristiţța Romanescu : „Eşti mort în moarte vie, cu noi de-a 
pururi ești 
Iar himnul nemurirei. — cântat de miriade 
De glasuri îngerești. 
Auzi-l cum te strigă din ceruri: „Heliade!“ 


Plecarea, atât de inoportună la vânătoare a lui Ferechide, 
era o demonstraţie a liberalilor cari dela 1848 au fost intotdea- 
una adversarii lui Heliade. 

— La 26 Ianuarie vine din Iaşi știrea telegrafică cum că 
mitropolitul Iosef Naniescu a încetat din viaţă. Fiul unui preot 
dintr'un sat de lângă Iași, Iosef Naniescu sa născut la anul 
1820, deci avea la moarte eproape 82 de ani. 

Mitropolitul a făcut o lungă şi foarte bine implinită ca- 
rieră bisericească ; a fost episcop al Argeșului, ales la 1873, 
iar la 1815 a fost ales mitropolit al Moldovei. 

Peste câteva zile s'a deschis la trib. Ilfov testamentul mis- 
tic al fostului mitropoiut. 

Dimitrie Sturza este lăsat legatar universal al averei sale. 

Biblioteca o lasă întreagă Academiei cu condiţia ca să plă- 
tească : 

Lui Ilie Popescu, crescut de copil de mitropolit și fost se- 
cretar intim al acestuia, 5000 lei. 

Servitorilor săi Alexandru, Agapi și Sofronie Popa câte 
1000 lei. ; 

Servitoarelor Mitrana Dumitrescu şi Maria Niculescu câte 
500 lei. 

Testamentul a fost deschis în fața lui Dimitrie Sturza. 

La începutul lui Februarie Marele Colegiu este întrunit 
spre a alege un nou mitropolit al Moldovei. Este ales episcopul 
Partenie, iar episcopi sunt aleși Conon Arămescu și Pimen Geor- 
gescu-Piteşteanu. 

— In cercurile politice iarăşi se vorbeşte de criză ministe- 
rială. O parte a deputaţilor liberali nemulţumiţi se adună re- 
gulat într'un salon la hotel du Boulevard, unde, adunaţi cu G. 
Palade, discută asupra situaţiei critice din sânul partidului. 
Aceşti nemulțumiți sunt numiţi „bulevardiști“, iar acţiunea, lor 
va provoca o remaniere a cabinetului. 

— Pe la jumătatea lunei Februarie mişcarea meseriașilor 
cari cer o nouă lege a meseriilor, ia un caracter violent. In 
ziua de 12 Februarie o întrunire publică este urmată de o ma- 
niifestaţie de stradă. 

Mulțimea de mai multe mii de oameni, printre cari mulţi 
nemeseriași — porneşte spre dealul Mitropoliei la Cameră. Aci 

fiind adusă, din vreme, multă armată, sa făcut ciocnirea ce 
nu se putea înlătura, La început forța armată fiind neindestu- 
lătoare, manifestantii au împins-o până în curtea Mitropoliei, 
unde închizându-se porțile de sub clopotniţă, cei dinăutru 
au rămas asediați. Dar venind alte trupe de cavalerie mulți- 
mea a fost risipită. 

In sfârșit forța publică a rămas stăpână pe teren, făcând 
peste 150 de arestări. 

Ziua de 12 Februarie produce mare agitaţie în cercurile 
politice, la Cameră și la Senat reprezentanții cantacuzinişii fac 
interpelări, iar dezbaterile sunt foarte agitate. Opoziția a găsit 
un motiv de agitație și îl exploatează din belșug. 

Guvernamentalii acuză pe conservatori că au instigat pe 
meseriași ca să se răscoale, oratorii conservatori tăgăduese. 
Adevărul este, însă, că mâna opoziției era amestecată în agi- 
tație, așa după cum au procedat în totdeauna opoziţiiie la noi. 

Agitaţia meseriașlor, conduși de către  aâdvocatul Iancu 
Brătescu, militant conservator, servea de minune interesele 
partidului cantacuzinist. 

In şedinţa Camerei în care s'a discutat subiectul, C. Mille 
a protestat împotriva felului în care a procedat poliția pe stradă 
pe când Gheorghe Pânu a aprobat purtarea autorităţilor cerând 
măsuri severe și urgente de reprimare. 

— Agitaţiile pensionarilor, dintr'o parte, și a meseriașilor, 
din altă parte, silesc guvernul să prezinte cât mai repede două 
proiecte de legi relative la meserii. | 

Dar proiectul de lege al meseriașilor, mai ales. provoacă, 
mari nemuiţumiri printre meseriași. Totuși amândouă legile 
sunt votate. 

Legea meseriilor a fost cea dintâi lege organică care re- 
glementa chestia. Această lege a trăit până în Februarie 1912, 
adică timp de 10 ani, când a fost înlocuită cu legea d-lui Ne- 
nițescu din cabinetul Carp. 

Procesul meseriașilor arestaţi la 12 Februarie a venii re- 
pede înaintea tribunalului, așa după cum a cerut Gheorghe 
Panu. Un număr de meseriași au fost condamnați la câte 4 și 
3 luni închisoare, iar alţii achitaţi. 

— La 11 Martie 1902, se înfățișează înaintea Curţei cu Ju- 
raţi procesul Caragiale-Caion. 

Curtea e prezidată de d. consilier Flaişlein asistat de d-nii 
Balș și Fenichide. Ă 

Publicul nu este interesat la acest proces, lume foarte 
puţină. 

Caion trimite un certificat medical prin care arată că fiind 
bolnav de gripă nu posta părăsi casa 

Theodor Stoenescu, prin avocatul său d. Moldoveanu, de- 
clară că d. Caion l’a indus în eroare când i-a prezentat două foi 
volante tipărite la Brașov în 1248, de către un oarecare Bogdan, 
o traducere după Kemeny, T. Stoenescu în urma cererei avo- 
catului Petre Grădișteanu, apărătorul lui Caragiale, face scuze 
acestuia, declarând câ buna lui credinţă a tost surprinsă de 
către Caion. 

Theodor Stoenescu, directorul Revistei Literare, este scos 
din cauză. Caion este judecat în lipsă. 

In urma pledoariiior lui Petre Grădişteanu și a lui Barbu 
Delavrancea, Curtea osândește pe C. A. Ionescu (Caion) la 3 
luni închisoare, 500 lei amendă către Stat şi 10.000 lei d=spă- 
gubiri către Caragiale. 

— O telegramă cin Viena, anunţă că mama reginei Eli- 
sabeta, principesa Maria Vilhelmina Frederica Elisabeta de 
Wied, a murit la vârsta de 77 ani, la castelul său din Segen- 
nausen. 

— La începutul lui Aprilie, se face o alegere parţială pen- 
tru un loc rămas vacant la colegiul al 2-lea de deputaţi din 
Ilfov. Lupta a fost foarte crâncenă, între guvern și partidul 
cantacuzinist. Partidul carpist n'a putut prezenta un candidat. 

Candidatul liberal d. Gr. Alexandrescu, marc industriaș, 
a fost ales cu 1844 voturi contra 1216 date candidatului con- 
servator Iancu Brătescu. Fiind peste 3300 votanți, candidatul 
guvernului a eşit cu greutate. Ceea ce a fost o dovadă cum 
că, în opinia publică, situaţia guvernului era foarte șubredă. 

— Un mare incendiu izbucneste în strada Smârdan. Ho- 
telul Concordia, proprietatea maiorului Fănuţă, a luat foc și a 
ars în mare parte. A fost unul din marile incendii ale Bucu- 
reștilor. 

— La începutul lui Aprilie moare Constantin Câmpi- 
neanu, consilier la Curtea de Apel, fratele lui Ion Câmpineanu, 
fost ministru şi guvernator al Băncii Naţionale, fiul marelui 
Ioan Câmpineanu, luptătorul pentru redeșteptarea neamului. 

Constantin Câmpineanu era o fire foarte originală, foarte 
independent şi foarte onest. 

Era un magistrat de o rară înălțime morală, deşi puţin 
cam maniac. 

Câmpineanu era un tip cunoscut al Bucureştilor. Iarna 
umbla fără palton, dar înfășurat numai într'un pled gros pe 
care îl ţinea cu amândouă mâinile. Astfel venea în fiecare zi la 
cafeneaua Fialkovsky, unde își lua cafeaua şi convorbea cu cei 

ari îl înconjurau. Fiindcă omul acesta călătorise mult și avea 
o conversaţie foarte atrăgătoare. 

Una din maniile lui era să crească și să domesticească, 
animale sălbatice; în ultimul timp avea un leu crescut de 
puiandru. Leul lui Câmpineanu era cunoscut în București. 

— Afacerea meseriașilor vine in fața Curţei de Apel. Avo- 
caţii meseriaşilor susțin că delictul e politic, deci cer casarea 
sentinţei tribunalului și trimiterea la Curtea cu Juri. 

Camera de punere sub acuzare, prezidată de Giuvara, a- 
sistat de consilierii Dobrescu și Scarlat Popescu, dă o sentinţă 
în acest sens. Afacerea e trimisă la juraţi și meseriasii libe- 
rațţi din arest. 

— Două morţi printre oamenii cunoscuţi: doctorul Kalin- 
deru si colonel Obedeanu. 

D-rul Kalinderu, unul dintre practicianii cei mai distinţi, 
președinte al Clubului; Tinerimii, senator liberal si profesor la 
facultatea de medicină. La fel ca doctorii Asaki și Babeș, ne- 
voind să se supună, concursului în fața profesorilor universi- 
tari, așa cum prevedea legea, a fost numit profesor ia faculta- 
tea de medicină din București prin lege specială. 

Doctorul Kalinderu era fratele lui Ion Kalinderu, juriscon- 
sult meritos și mai târziu administrator al domeniilor Co- 
roanei. 

Colonelul Obedeanu era un om plin de temperament, 
luase parte la campania din 1877 şi se distinsese. Demisionând 
apoi din armată a făcut politică liberală. A fost ales senator, 
apoi a combătut regimul liberal luptând cu vehemenţă în po- 
triva lui Dimitrie Sturza pe timpul afacerei Ghenadie. 

In ultimii doi-trei ani pierduse orice activitate politică. 

— Moravurile politice la 1902 erau aceleași ca peste zece, 
ca peste douăzeci de ani, guvernele erau considerate ca ajunse 
la capătul existenţei lor, numai după un an de cârmuire sau 
chiar şi mai puţin. 

Astfel ziarele din opoziţie, anunțau în Aprilie 1902, adică, 
numai după un an și două luni de guvernare, cum că retrage- 
rea lui Sturza e sigură. Si totuși cabinetul liberal n'a căzut de 
cât tocmai la sfârşitul lui 1905. A mai guvernat, prin urmare, 
încă trei ani. 

Căderea guvernului era anunţată cu o consecinţă a politi- 
cei liberale ostilă capitalurilor străine. Intocmai ca și astăzi, 
când scriu aceste rânduri, liberalii erau acuzaţi că sunt ad- 
versarii capitalismului extern. Ziarele independente dar sim- 
patice lui Take Ionescu, anunţă că Sturza și Ionel Brătianu 
au și anunţat că, dacă vor cădea dela putere, vor lupta în opo- 

ziţie pe platforma naționalistă împotriva capitalurilor străine. 

— Chestia evree şi a emigrărei evreilor revine la ordinea 
zilei. Iarăşi agitaţie și iarăşi ameninţări de răscoale. Guvernul 
începe să expulzeze un număr de evrei. 

Ziarul guvernului  L'Independance Roumaine atacă pe 
unii financiari din străinătate pe cari îi numeşte „păsări de 
pradă” fiindcă, în vederea scadenţei împrumutului de 175 mi- 
lioant, agită iarăgi chestia evreiască. 

Ziarul francez al lui Carp, L'Echo de Roumanie vorbind 
de apropiata cădere a lui Sturza, spune că diviziunea conserva- 
torilor nu-i va împiedica să ia răspunderea situaţiei fiindcă, 
plecarea lui Sturza va însemna sfârșitul regimului liberal. 
Ziarul acesta lasă să se intrevadă putinţa unui cabinet Carp, 
ceeace face mult sânge rău în partidul cantacuzinist. 

Adevărul este că situaţia guvernului era critică mai ales 
din cauza situaţiei financiare. Dar și neinţzlegerile din partid 
provocau slăbiciunea și neliniștea. 

— O telegramă anunţă o mare catastrofă: orașul Saint 
Pierre cu 23.200 locuitori din insula Martinica a fost cu totul 
distrus printr'o erupţiune vulcanică. Toată populaţia a pierit, 
afară de vre-o 30 de persoane. Toate corăbiile din port au fost 
incendiate. Majoritatea morţilor era populația neagră. In oraş 
se aflau consulii Suediei, Statelor Unite, Angliei, Danemarcei, 
Spaniei și Haiti. 

Ştirile complimentare au anunţat că au pierit în catastrofă 
30 de mii oameni. Nici un consul străin n'a scăpat. 

Din cauza cutremurului, o puternică furtună s'a abătut a- 
supra mărei, unde au pierit 15 vapoare cu toţi pasagerii. 

Au fost scene de o grozăvie de neînchipuit. Marinarii va- 
porului ,„Rodarn”, înebunind de spaimă, sau aruncat cu toții 
în mare. Iritunericul era de nepătruns. O ploaie neagră de lavă 
ŞI de cenuşe deasă făcea imposibilă apropierea de insulă chiar 
și după potolirea erupției. Oraşul distrus era cel mai important 
port al insulei. 

Soldaţii cari au pătruns în oraș după potolirea cataclis- 
mului, au găsit în catedrală 3000 cadavre carbonizate, toate în 
postura rugăciuni. 

Calculele din urmă au arătat că au perit 50.000 oameni. 
iar alţi 50.000 au rămas fără adăpost. 

— La 6 Mai 1902, soseşte în București Bernard Lazare, pro- 
pagandist evreu din Paris. Evreii fac o întinsă propagandă cu 
mai multe zile înainte, pentru ca populaţia evreiască să-i iasă, 
înainte la gara de Nord, în număr cât mai mare. 

In gara de Nord, o imensă mulţime de evrei i-au ieşit 

înainte. Toţi fruntașii societăţilor sioniste erau acolo. Când 
trenul s'a oprit în gară au izbucnit urale asurzitoare. Mulţi 
evrei s'au repezit să-i sărute mâinile şi hainele. I s'au oferit 
flori de către femei și sau rostit cuvântări, 

Trăsura lui Bernard Lazare fu invadată de mulţime, așa, 
că nu se mai putea mișca. Un bătrân care se agăţase de o 
aripă fu rugat să ia altă trăsură pentru ca aceea a lui Lazare 
să poată pleca, dar el răspunse: „Nici o putere din lume nu 
mă poate urni de lângă Lazare”. 

Cu mare greutate ajunse trăsura lui Bernard Lazare la 
hotel Boulevard, urmată de alte vre-o 40 trăsuri pline cu câte 
10 şi 12 persoane. Mulțimea evreilor urma pe jos, altă mulţime 
aștepta în jurul hotelului sosirea. 

Bernard Lazare a vizitat în timpul zilei toate cartierele 
evreesti, cât și instituțiile, apoi trebuia să ţină o conferinţă, 
în favoarea sionismului. Ir ultimul moment conferința a fost 
contramandată. 

Cauza acestei  contramandări a fost o comunicare făcută 
de guvern cum că, spre a se evita probabilele contramani- 
festaţiuni, e bine ca Bernard Lazare să renunţe la conferință 
şi să plece din Bucureşti. 

In adevăr un manifest antisemit fu răspândit în public, 
Îndată după răspândirea manifestului câţiva fruntaşi evrei au 
fost chemaţi la poliţie, unde li sa cerut să sfătuiască pe so- 
cialistul și publicistul francez-evreu, ca să renunţe la confe- 
rinţă şi la vizitarea instituţiilor evreeşti, de oarece sunt temeri 
că se vor produce manifestări antisemite. 

In urma acestor sfaturi Bernard Lazare a părăsit Capitala. 

De altfel manifestaţiile ostile începuse chiar să se producă 
pe străzi, pe calea Victoriei, pe str. Patria şi pe calea Văcă- 
rești. Numai ştirea plecărei Corifeului evreu le-a potolit. 

Această vizită cu scop real de anchetă, pe care evreii le-au 
pus la cale de atâtea ori, au avut întotdeauna darul de a irita 
opinia publică împotriva lor. 

— O telegramă din Constantinopol, anunţă moartea subită 
a prinţului Gheorghe Bibescu. fiul fostului domnitor al Mun- 
teniei Gheorghe Bibescu sub care a izbucnit revoluţia dela 
1848, 

Prinţul Bibescu, născut la Bucureşti la anul 1834, a murit, 
în putere încă, la vârsta de 68 ani. A fost ofiţer in armata 
franceză, a luat, parte la războiul franco-german din 1810, s'a 
bătut vitejeşte şi a fost făcut prizonier şi internat la Coblentz. 
A scris mai multe opere, între care „Retraîte de six mille”, 
premiată de Academia Franceză, 

Intors şi stabilit in ţară, din cauza unui incident de fami- 
lie, a intrat în viaţa politică și a jucat un oarecare rol ca frun- 
taş al partidului conservator. Un moment s'a bănuit cniar că 
face operă de pretendent la tron, ceeace nu putea conveni con- 
ducătorilor partidului. Din această cauză a părăsit câmpul po- 
liticei, spre a se consacra studiului şi scrisului. 

— Un scandal judiciar izbucnește. 

Se știe că prințul Grigore Sturza a încetat din viață lă- 
sând o foarte mare avere. Testamentul deschis era în favoarea 
soţiei sale Raluca. 

Dar iată că un al doilea testament se ivește. In ziua de 
6 Mai se deschide la tribunal un al doilea testament dapus de 
către un domn Alexandru Scarlat Miclescu, care avusese le- 
gături de afaceri cu defunctul principe. 

Acest testament modifica dispoziţiile primului testament, 
lăsând următoarele legate : 

1. Trei pătrimi din avere următorilor moștenitori: Căpi- 
tan Popovici-Sturza, Const. St. Sturza, Dim. Pavelescu-Sturza 
şi Olga Boga Sturza. 

2. Din restul averei lasă ficelor sale naturale: M. Nivoski 
şi Elena Poni câte 130.000 lei. 

4, Lui Nicu Catargiu, ginere 200.000 lei, cu condiţia de 
a servi prinţesei Raluca o pensie de 500 lei lunar. 

5. Lui I. C. Barozzi 120.000 lei. 

6. Lui Eugen Stătescu 50.000 lei. 

7. Fiului său natural Fănică! 150.000 lei 
8. D-lui B. Rathart 8000 lei. 

9. D-rei Cardaș 8000 lei. 

10. D-rei Sipsom 35.000 lei. 

11. D-lor Mihail și C. Sipsom câte 5000 lei. 

12. D-lui căp. Millo 1000 lei. 

13. Celor trei fii ai d-nei Eliza Catargi câte 20.000 lei. 

14. D-lui Al. Sc. Miclescu 75 mii lei şi un loc viran la 
şoseaua Kiseleff. 

Şi alte câteva legate mai mici. 

Acest testament a fost, imediat atacat în fals de către prin- 
tesa Raluca, care era frustată de suma de 600.000 lei ce-i era 
lăsată prin testamentul dintâi. 

Prințesa a denunțat ca autor al falsului pe Al. Sc. Mi- 
clescu. 

In acest de al doilea testament prințul ruga pe avocaţii 
Take Ionescu și M. Ferechide să apere pe legatari în cazul 
când testamentul va fi atacat. 

In cazul când Take Ionescu va refuza, îl roagă să numea- 
scă locţiitor pe avocatul C. Disescu. 

O altă dispoziţie din acest testament era aceea, care anula 
donațţiunea de 3C0.000 lei făcută d-nei Elisa Catargi, sub formă 
de zestre ipotecată în moșia Dracșani, proprietatea prințului. 

Apariţia acestui de al doilea testament, cât și declaraţia 
în falș a prinţesei, au provocat un mare scandal în societate și 
un lung proces. Asupra desfășurărei peripeţiilor acestei afaceri 
senzationale, din toate punctele de vedere, vom .vorbi mai 
departe. 

— La începutul lunei Iunie 1902, s'a imaugurat, în grădina 
Ateneului, bustul lui G. Dem. Teodorescu. Au vorbit dr. Ma- 
rinescu, profesorul dela Sf. Sava Ion Suchianu, Georgescu- 
Carpen, dr. C. Severeanu şi Grigore Tocilescu. 

— La sfârșitul lunei Iunie moare Take Giani, fruntaș al 
partidului liberal și avocat de întâia mână, fost ministru al 
justiției şi fost președinte al Camerei. 

Giani a murit la vârsta de 64 ani. 

In partidul liberal era mai mult partizanul lui C. A. Ro- 
setti de cât al lui Ion Brătianu: când s'a făcut revizuirea Con- 
stituției la 1884 a susținut reforma legei de presă în sensul ve- 
derilor lui Rosetti. Din cauza unei boale de rinichi părăsise, 
de doi ani orice activitate politică. 

Take Giani a avut ceasurile lui de notorietate ca. advocat. 
Vorbea curent şi aparţinea acelei școale sentimentale expri- 
mată prin frazeologie. 

Făcea parte din pleiada de advocaţi care însemnau totul în 
viața publică a ţărei. De altfel om de treabă, advocat cinstit, li- 
beral convins, n'a fost însă om de guvern. Ca si Mihai Cornea 
era mai mult un om al Detrecerei, adora paharul cu bere și 
acorda politicei atât timp cât era trebuincios ca să să însem- 
neze ceva în țară. i 

Era un elocvent reprezentant al generatiei care, cu un mic 
capital cultural, putea să ocupe locurile dintâi pe scena po- 
liticăl. 

— In partidul liberal se observă o mare mișcare de nemul- 
tumire, ceeace sileşte pe şeful guvernului să facă apel ia alte 
forțe, să întărească, cabinetul şi să astâmpere nemulţumirile 
parlamentarilor cari se agitau la Hotel du Boulevard. Din a- 
ceastă cauză la 11 Iulie 1902 o remaniere a Cabinetului devine 
necesară. ȘI 

Această remaniere aduse în guvern pe Eugen Stătescu, pe 
Emil Costinescu şi pe G. D. Palade. Ministerul este astfel com- 
pus : 

«Eugen Stătescu, justiţia. 

P. $. Aurelian, domeniile. 

Emil Costinescu, finantele. 

G. D. Palade, internele. 

I. Brătianu, externele. 

C. I. Stoicescu, lucrările publice. 

Spiru Haret, instructia. 

Acum va începe lupta cadrelor noui împotriva vechilor 
cadre, iar cel dintâiu ministru ochit va fi Constantin Stoicescu 
pe care-l va ataca, la Ploesti Alexandru Radovici, un fost so- 
cialist, spre a-i lua șefia locală a partidului libera). 

Cu cât se va apropia mai mult de şefie Ionel Brătianu cu 
atât cadrele noui, adică foștii socialiști, vor deveni mai agre- 
sivi. 

Această remaniere, ca şi toate celelalte acte de partid, nu 
însemnau nimic pentru propăşirea vieţei politice a țărei. Nicio 
ideie nouă, niciun spirit de reformă nu biruia, nici unul dintre 
nouii miniștri nu venea cu un program menit să însemneze 
un pas înainte. De loc. Aceiași preocupare strâmtă pentru sa- 
tisfacerea ambitiunilor personale ale câtorva fruntași, decretaţi 
ministeriabili, provocase această remaniere. Este drept că Di- 
mitrie Sturza izbutise, de astă dată, să întrunească pe banca 
ministerială pe cei mai fruntași dintre fruntașii partidului. 
Dar liniştea din partid fu de scurtă durată, alte lupte înteme- 
iate pe alte ambiţiuni vor începe cât de curând. 

— Spre a răspunde raidului Metz-București a ofițerului de 
dragoni germani despre care am vorbit mai înainte, d. căpitan 
Miron Costin din armata română a răspuns printr'un raid la 
fel București-Metz. 

Telegrama din Metz anunţă sosirea căpitanului Miron Co- 
stin în cea mai bună stare, tot asemenea și iapa pe care a că- 
lărit-o. 

— Cititori își vor fi amintind despre senzaționalele escro- 
cherii profesate de către doi indivizi: Sion Gherei și Andronic, 
omul cu apa de aur. In urma procesului deschis, Andronic a 
fost condamnat iar după consumarea pedepsei s'a stabilit în 
Ungaria. 

De câteva zile, Andronic și-a arătat din nou persoana, ceva 
mai mult, poliția a fost informată cum că Andronic operează 
din nou. Fiind pus în urmărire escrocul a fost arestat. Şi iată 
ce s'a, dovedit. 

Prin ajutorul apei lui de aur și cu concursul câtorva a- 
genti, atrăgea în cursă pe naivi; acestora le cerea câteva mo- 

nete de aur făgăduindu-le că le va da înapoi un număr îndoit 
de piese. 

Farsa era jucată astfel : 

Clientul naiv apărea şi dădea lui Andronic 5 piese de aur, 
de pildă, apoi peste câteva ore, Andronic aducea clientului 10 
piese. 

Acesta se repezea în oraş să le schime spre a controla dacă 
cumva piesele nu sunt false, dar piesele fiind adevărate încre- 
derea naivului era câștigată. 

Mazeta, astfel convinsă, se întorcea aducând lui Andronic 
întreaga lui avere spre a fi îndoită; dar în momentul acesta 
unul din complici apărea de afară, bătea în ușă și făcea so- 
matțtiunile legale. Uşa era, fireşte, deschisă; și toți cei de față 
erau declarați arestați. 

Atunci Andronic, făcând pe zăpăcitul şi pe disperatul, a- 
răta clientului o ieșire dosnică spre a scăpa. 

Clientul, foarte bucuros că a scăpat cel puţin cu obrazul 
curat, fugea, cât mai repede, lăsând banii pierduţi. 

Cu acest sistem Andronic a escrocat numeroși naivi, ago- 
nisind, se zicea, aproape 100.000 lei. 

Pentru înlesnirea operaţiilor, dânsul avea nu mai puţin de 
7 locuinţe precum : în strada Soarelui 5, în Francmasonă 32, 
în Rodolf 4, etc. 

Afacerea face veselia publică, care râde, fireşte, pe soco- 
teala proștilor lacomi de bani câștigați fără muncă. 

Printre victime au venit să reclame doi călugări dela mă- 
năstirea, Cernica : Pimen Georgescu a fost escrocat cu 7.000 lei 
iar Hariton cu 3.500 lei. 

Comerciantul Vulpeanu din Craiova a fost excrocat cu 
3.000 lei. 

Comerciantul Taiticos tot din Craiova a fost pingelit tot 
cu 3.000 lei. 

La timp voiu arăta care a îost soarta lui Andronic. 

— Procesul falsului testament Grigore Sturza intră într'o 
îază mai acută. 

Nicu Catargiu, care, arestat odată, fusese liberat repede, 
este arestat a doua oară. 

Arestarea acestui personagiu, care era ginerele unui prinţ, 
personagiu care fusese de mai multe ori deputat și aparţinea 
elitei moldovene, face vâlvă. Nicu Catargiu este arestat ca com- 
plice în falsificarea testamentului dimpreună cu avocatul Ba- 
rozzi, tatăl eminentului violonist Socrat Barozzi. 

Mandatul este confirmat și ambii sunt depuși la Văcăreşti. 

Instrucţia face investigaţiuni dar nu poate descoperi do- 
vezi materiale. 

In timpul acesta intră în scenă un nou perscnagiu bănuit 
a fi autorul grafic al testamentului. 

Acesta era un foarte dibaciu imitator al scrisului altora, 
era un adevărat artist. Pentru astfel de falsuri fusese arestat 
în temnita Văcăreşti. Acolo sa întâlnit cu Miclescu cu care a 
legat prietenie. De aci bănuiala cum că autorul material este 
acesta îndemnat fiind de Miclescu. 

Dar testamentul cei. fals a fost identificat tocmai fiindcă 
avea. greșeli grosolane de imitaţiune. 

Când afacerea a venit înaintea tribunalului acest, persona- 
giu a tâgăduit cu vehemenţă vinovăția spunând că acele gre- 
șeli dovedesc în destul cum că nu el — un adevărat artist în 
arta imitaţiunei — ar fi autorul. Si a cerut o expertiză pe loc. 
A declarat că va imita imediat ori care iscălitură, fără ca au- 
torul să recunoască semnătura sa pusă alături de semnătura 
imitată. 

Expertiza s'a făcut pe loc. Grefierul a semnat pe o coală 
de hârtie, apoi omul nostru, acoperind cu mâna hârtia, a sem- 
nat de desubt sau deasupra imitând iscălitura grefierului. Şi 
a remis acestuia hârtia. Dar grefierul nu a putut ai care 

este imitaţiunea. 

In cele din urmă au rămas sub acuzaţie numai trei per- 
soane : Al. Sc. Miclescu, Nicu Catargiu și avocatul Barozzi. 

Testamentul era făcut cu șiretenie, căci, în afară de per- 
soanele pe care le-am arătat mai sus, erau trecuţi ca benefi- 
ciari prințul moștenitor Ferdinand și Eugen Stătescu, marele 
avocat. 

Dar când, la deschiderea testamentului s'a văzut că aceste 
persoane figurau şi ele, atât prințul cât și Stătescu au venit la 
tribunal şi au declarat că renunţă la moştenire. 

Procesul s'a înfățișat înaintea tribunalului de Ilfov, prin- 
cipalul apărător al d-lui Nicu Catargiu fiind Mişu Ferichide. 
Dar toţi trei acuzaţii au fost condamnaţi. La Curte, însă, Nicu 
Catargiu și avocatul Barozzi au fost achitaţi. A rămas osândit 
numai Al. Miclescu. . 

— Partidul junimist ține un congres în sala teatrului 
Lyric. Au venit delegați din toată ţara şi s'au rostit discursuri 
cu tendința de a impresiona opinia publică și a o lăsa să creadă 
cum că, junimistii vor urma liberalilor la putere. Dar opinia 
publică nu a rămas de loc impresionată. 

Acesta era bunul obiceiu al vremurilor. 

Intrunirea, convocată sub stăruința lui Nicu Filipescu, 

care era om de acţiune, avea scopul de a interesa publicul la 
actele partidului, prezidat, de Petre Carp şi de a determina pe 
naivi să creadă, cum că, dacă junimiștii au început să se agite, 
aceasta însemnează că au sorţi de a veni la putere. Dar soarta 
partidelor era hotărâtă de către regele Carol care ştia câtă 
îorță, electorală reprezintă redusul partid al lui Carp. 

— Acum câteva cuvinte spre a arăta cum a intrat în scena 
politică d. J. Th. Florescu, ajuns, la un moment dat, unul din- 
tre cei mai puternici electori ai Capitalei. 

D. Florescu devenise „om al zilei“ ca judecător de instruc- 
ție, felul său de a ancheta pe bănuiţi, manoperile și toate şi- 
reteniile ce întrebuința spre a descoperi crimele, îi creiase o 
legendă. £ 

Imi amintesc că, odată pe când ancheta o ceată de tigani 
acuzată că omorâse, sa gândit să înspăimânte pe arestați de- 
ghizându-se într'o noapte în stafie. 

In adevăr, înt'o noapte brăzdată de tunete și fulgere, ju- 
decătorul Florescu apare în odaia unde dormeau ţiganii, în- 
fășurat întrun cearşaf alb. Deşteptati din sonn în zgomotul 
unor tingiri ciocnite de din afară de către gardiani, ţiganii aud 
vocea. sepulcrală a stafiei acuzându-i şi amenințându-i cu 
moartea, 

Tiganii, în spaima lor nocturnă, crezând că, în adevăr, 
sufletul victimei a venit săi sugrume, au căzut în genunchi și 
au mărturisit crima. 

Faima judecătorului de instrucţie Florescu era atât de 
mare, în cât cele două partide din cpoziţie se băteau, care mai 
de care, să-l cucerească. Atât Nicolae Filipescu, cât și Gheorghe 
Cantacuzino puneau un mare preț ca să-l aibă 

Dar iată că întâmplarea vine să rezolve problema. 

Intâlnesc pe calea Victoriei pe d. Florescu. Cum mă ved2 
scoboară din trăsură şi mă| roagă să-l prezint lui Gheorghe 
Cantacuzino. Imi spune că Nicu Filipescu îl solicită și-i pro- 
pune șefia electorală a Capitalei, dar nu crede că ar face bine 
să primească oferta. 

In aceiaşi zi mă duc la şeful partidului conservator si-i 
comunic noutatea. Gheorghe Cantacuzino e încântat şi radios. 

— Domnule Bacalbaşa, iţi voiu rămâne recunoscător dacă 
îmi vei aduce pe Florescu. Te rog din suflet să nu-l scapi căci 
va fi pentru partid o achiziţie foarte importantă, 

Luându-mi un aer plin de importanţă am dat bătrânului 
șef asigurări formale, iar a doua zi, răsturnaţi întrun Muscal 
de lux, — plătit, bineînţeles, de Florescu — am tras la scara 
Nababului. 

Am fost primiți în micul salonaş rezervat intimilor, din 
vechea casă boerească ce a dispărut. 

Şedinţa a fost lungă şi a ținut până ce a inserat. Când am 
eşit d. Florescu era cam decepţionat, entuziasmul nu-i era 
mare. 

— Nu prea văd ce are să fie, îmi zise el, fiindcă nu mi'a 
făgăduit nimic. : 

— Lasă, îi spun eu, are să fie bine. Eşti activ și inteli- 
gent, afară de asta Cantacuzino ţine mult să te aibă, deci 
n'avea nici o grijă. 

In adevăr, şeful partidului recomandă pe noul membru al 
partidului generalului Lahovary, şeful Capitalei. Iar acesta, 
constatând repede că amicul Jean Tehaș — căci astfel supra- 
numiau zeflemiștii pe D-l Florescu — are stofă, ra numit şef 
al coloarei de Albastru. 

— Pe la începutul lui August 1902 moare în închisoarea 
Văcărești excrocul Andronic. 

Câteva zile înainte de moarte a încercat, să se sinucidă cu 
o soluție mercurială, dar observat la timp a fost împiedecat. 

Intr'o zi Andronic s'a plâns de dureri de cap, apoi sa pră- 
buşit. Peste câteva ore şi-a revenit în fire, însă când a văzut 
pe judecătorul de instrucţie venit să-i zmulgă secretul ascun- 
zătoarei presupuse unde își are banii, a căzut din nou și a 
murit. 

Au fost bănueli. Sa bănuit că, spre a-i zmulge acest se- 
cret, instructorii Pau supus la un tratament crudă, poate chiar 
Tau şi torturat. La autopsie însă medicul iegist a constatat he- 
moragia cerebrală. 

Judecător de instrucţie era atunci d. Stelian Popescu, ac- 
tualul director al ziarului „Universul“. 

Intr'un ziar a apărut atunci un articol de reportaj care da 
seama despre destăinuirile pe care Andronic le-ar fi făcut unei 
persoane al cărei nume n'a fost pronunțat. In acest articol An- 
dronic destăinuia că, după ce şi-a făcut osânda de doi ani în 
România, a trecut în Austria, unde a deschis un panopticum 
şi a câștigat 2 milioane. Apoi a trecut în Franța unde a dus o 
viaţă de desfrâu. Dar la Monaco a fost acaparat de alţi excroci 
mai dibaci cari i-au luat toţi banii la jocul de cărţi; așa a ră- 
mas din nou sărac. 

Articolul sfârşia cu mărturisirea cum că are mulţi bani 
ascunși dar căi pare rău că nu-i poate lăsa copiilor sâi, o fată 
şi un băiat. 

Articolul avea toate înfăţişările unuia din acele articole 

făurite pentru delsctarea publicului, deci întreaga. afacere cu 
milioanele câstigate în Austria, era numai un basm. 

Fiul lui Andronic trăeşte ; el era intendent la un club din 
Capitală, dat şi-a schimbat numele. 

— La 10 Septembrie a murit în Germania la Bad Neuheiin 
George Filipescu, mareșalul Palatului. Mareșalul a murit la 
vârsta de 62 ani. 

Crescut în Austria şi Germania, la întoarcerea în țară a 
intrat în armată apoi a fost aghiotantul lui Vodă Cuza. 

George Filipescu era, fireşte, un amic al Germaniei şi un 
devotat al regelui Carol. 

Era proprietarul faimoasei case din strada Dionisie clă- 
dită de Liebrecht, un francez venit în România, favorit al lui 
Vodă Cuza, şi director al Poştelor și Telegratelor. 

Aceste case au și un imens pare care se întinde în fața 
grădinei Icoanei, 

Iată şi o anecdotă asupra lui Filipescu. 

Iancu Bălăceanu, fost mult timp ministru plenipotenţiar 
al ţărei, nu iubea de loc pe Filipescu. Fire foarte independentă, 
Bălăceanu era foarte bătâios şi foarte de duh. Se spunea că 
este fiul natural al lui Grigore Vodă Ghica. 

Odată fiind o recepţie la Palatul regal, Bălăceanu, care era 
în concediu la București, fu invitat şi el. Filipescu cum il văzu, 
îi eşi înainte şi cu un ton foarte rece şi solemn, îi dădu ins- 
trucţiuni asupra locului unde trebue să se așeze. Bălăceanu, e- 
nervat de această lecţie, îi răspunse, în limba franceză: 

— „Monsieur, vous êtes trop cassant pour un homme qui 
est dans la vaisselle“. 

Acest cuvânt de spirit a făcut deliciile saloanelor bucureş- 
tene câteva săptămâni. 

Bine înțeles că mareșalul, când auzi această ripostă, în- 
toarse spatele şi fugi repede fără a mai aştepta restul. 

Iancu Bălăceanu a murit câţiva ani — 2 sau 3 — înainte 
de marele război. Despre dânsul se povesteşte că a avut multe 
astfel de riposte. 

Odată, pe când era agent diplomatic al României la Paris, 
a plecat din ţară, cu destinaţia pentru Franța, în tovărăşia lui 
Constantin Olănescu. Ajunşi la graniţa Franţei s'au dat jos 
spre a fi supuși controlului vamal. 

— Aveţi ceva de declarat, întrebă inspectorul vamal ? 

Ambii români aveau câteva pachete de tutun pe care le 
declarară. C. Olănescu fu lăsat să treacă dar Bălăceanu inspiră 
oare care bănuieli inspectorului căci acesta îi scotoci toate gea- 
mantanele şii verifică obiect cu obiect. 

Bălăceanu fierbea şi injura pe românește. 

Inspectorul nu găsi nimic. 

După ce Bălăceanu își aşeză din nou lucrurile, strigă pe 
functionar. 

— D-le inspector ! D-le unspector !... 

Funcţionarul se întoarse şi întrebă pentru ce e chemat. 

— Aţi uitat să mai căutaţi undeva, îi strigă Bălăceanu. 

— Unde, domnule, întrebă vameșul. 

— Dans le fond de ma culotie. 

(In fundul pantalonilor). 

Imediat scandal. Numai după ce Bălăceanu dovedi, cu ac- 
tele ce avea, că este agent diplomatic al României, scăpă de 
un proces de ultragiu. 

— Face senzaţie în toate cercurile o notă pe care guvernul 
american al Statelor Unite a trimis-o reprezentanților săi de 
pretutindeni în chestia evreilor din România. 

Nota spunea că deși Statele Unite n'au semnat tratatul din 
Berlin, totuși se cred îndreptâţite a interveni și a cere ca gu- 
vernul român să respecte acel tratat în ceeace privește pe evrei, 

Această notă era motivată de marea emigrare de evrei din 
România. 

Apoi ncta adăoga : „Aproape nimeni nu'i oprit să emi- 
greze în Statele Unite, afară de cei cu totul lipsiţi de mij- 
Joace, delicvenţii şi acele persoane care suferă de vreo boală, 
contagioasă incurabilă, 

Esenţial e ca emigrarea să aibă un caracier voluntar. In 
consecinţă se opun dificultăţi acelor emigranţi a căror emi- 
grare din alte state e sprijinită sau silită. 

Se tratează în mod mărinimos emigranții străini pentru 
a se aduce un folos Statelor Unite, dar nu spre a se crea un 
loc de refugiu pentru elementele nedorite de un alt stat. 

Situaţia evreilor români în număr de vreo 400.000 e de 
mulţi ani obiectul de preocupaţie serioasă a Statelor Unite. 
Persecutarea acestei rase sub dominaţia turceassă a determi- 
nat o aspră intervenţie din partea Statelor Unite în 1872. 

Pentru toate aceste motive tratatul din Berlin, care înlă- 
tura această nedreptate stipulând că în România nu se va face 
nici o deosebire de religie, a fost salutat cu mulţumire de Ame- 
rica. România, în decursul vremei, a făcut iluzorii o mare par- 
te din condiţiile esențialmente juste ale acestui tratat. 

Evreii români sunt excluși dela funcţiile de Stat, cariera, 
de oameni de știință, agricultori şi nici nu pot semăna pămân- 
tul ca simpli muncitori. Ei sunt opriţi să locuiască la sate. In 
oraşele unde sunt siliți să trăiască ca lucrători sau salariaţi 

pot îi întrebuinţaţi numai în proporția de unul la doi lucrători 
din România. 

Guvernul Statelor Unite nu poate tăcea față de o nedrep- 
tate internaţională. El trebuie negreșit să ridice protestul său 
înpotriva tratamentului la care sunt supusi evreii în Româ- 
nia. Nu numai fiindcă are un motiv inatacabil de a protesta 
în contra, nedreptăței ce rezultă din această situaţie pentru 
Statele Unite, ci şi în numele umanităţei“. 

Etc., etc. 

In presa străină nota este comentată în diferite feluri. 

Pester Lloyd spune : că, „împreună cu celelalte state balca- 
nice care ţineau să devie independente, și România a asurzit 
pe amicii săi cu vaete, arătând că, din pricină că e creșiuină are 
atât de mult de suferit dela apăsători, dar de-abia şi-a câștigat 
independența şi a devenit ea însăși impilatoare tot pe motive 
religioase“. 

Berliner Tageblatt serie: „Acum de-abia, când cunoaștem 
textul Notei americane, putem să ne dăm seama de importan- 
ta pasului făcut de guvernul american. Nota sevretarului de 
Stat Hay e un apel către umanitate ale cărei principii au fost 
călcate în picioare de statul boerilor români”. 

Allgemeine Correspondentz spune că : „România n'a primit 
nici o notă din partea Americei, care nici n'ar fi fost în drept 
să trimită o astfel de Notă întrucât evreii nu emigrează din 
România fiind expulzați. 

Legea meseriilor care a provocat, emigrările, este copiată, 
exact după legile marilor state europene. Emigrările se dato- 
resc cauzelor economice din ultimii ani“. 

Ziarul Patrie din Paris critică procedura guvernului Sta- 
telor Unite. Cere guvernului francez să nu se amestece în a- 
ceastă, chestiune deoarece România este stăpână în casa ei”. 

Neue Freie Presse comentează Nota cu cea mai mare ve- 
hemență contra României. Acest ziar spune că „nimeni nu va 
putea nega că România își bate joc de toate noţiunile de civi- 
lizaţie, umanitate şi dreptate“. 

Ziarul Post din Berlin spune că nu legea meseriilor ro- 
mână e cauza Notei americane ci numai oare cara intrigi DIE 
a provoca căderea hârtiilor române. 

Presa lumei întregi comentează Nota americană, iar în 
România produce fierbere. 

Presa din Bucureşti, în majoritate, dezaprobă. nota. 

Epoca, ziarul carpist, spune că numărul evreilor în Ame- 
rica e foarte mic, dar cum rămâne cu doctrina lui Monroe care 
opreşte America să intervie în afacerile europene ? 

L'Independance Roumaine, ziar liberal, zice că acum băr- 
baților de Stat americani le rămâne să împace Nota cu doc- 
trina lui Monroe ; de altfel Nota nu va avea nici un ecou. 

Ziarul „Patriotul“ al cărui director și proprietar eram, a- 
cuză pe Sturza şii cere să apere țara împotriva scandaloasei 
intervenţiuni americane care ne atinge pe toţi. 

Sistemul evreesc era neschimbat, de câte ori evreii sufe- 
reau câte o neplăcere în ţară, întot'deauna se adresau streină- 
tătei spre a face presiune asupra României. Toată presa evree 
din străinătate e contra României. 

— La 16 Septembrie anul 1902 marele romancier francez 
Emile Zola, atât de celebru de pe urma afacerei Dreyfus, a 
murit asfixiat cu gazul de luminat al camerei unde dormea. 

In aceiaşi cameră se afla soţia romancierului și un căţel. 
D-na Zola și cățelui au scăpat cu viaţă. 

D-na Zola a declarat că deșteptându-se noaptea cu mari 
dureri de cap a rugat pe soțul ei să deschidă fereastra. Zola 
se sculă, făcu înconjurul patului apoi căzu jos, pe când ea a 
leşinat și n'a mai putut da alarma. 

Emile Zola era născut la 18340; tatăl său era un inginer 
italian. Cariera și-a început-o ca funcţionar comercial în li- 
prăria Hachette. 

— Face senzatie un discurs rostit de Dimitrie Sturza, mi- 
nistrul de război, la fortul Stefănești, pe care sa dus să-l vizi- 
teze. Acolo primul ministru a declarat că România nare nici 
100.000 oameni pregătiţi şi că, în timpul conflictului cu Bulga- 
ria n'am fi fost în stare să intrăm în campanie. Cu acel prilej 
Sturza a propovăduit economiile în armată spunând că decât 
o mare oştire nepregătită, neechipată şi rău formată, este des- 
tul să avem una numai de 100.000 oameni, însă bine pregătită. 

Acest discurs a stârnit, numai decât. o furtună, 

In calitate de director al ziarului „Patriotul“ am luat un 
interview generalului Lahovary. 

Iată desluşirile date de către fostul ministru de războiu 
conservator. Ele arătau care erau fortele militare pe care le 
avea sau trebuia să le aibă România. 

I. — In primul rând, ce credeţi despre afirmaţiunea d-lui 
Sturza că decât să avem o armată pe hârtie de 300.000 oameni, 
mai bine am avea o armată reală de 100.000? 

R. — Această afirmaţiune dovedeşte profunda 1gnoranţă a 
celui care a făcut-o. In organizațiunea oştirei noastre nu este 
nicăeri vorba de 300.000 oameni. Negreşit dacă socotim pe 
toţi românii între 21 și 46 ani datori să facă serviciul militar, 
avem o armată de 400.000 oameni, dar dacă ţinem seama de 

cadrul organizaţiunei noastre militare cu 4 corpuri de armată. 
şi o diviziune activă, oștirea noastră este de 140.000 oameni 
plus o armată de rezervă de 60.000. Prin urmare când d. 
Sturza vorbește de 100.000 oameni nu'şi dă seama că, cu o 
simplă vorbă, a suprimat trei divizii. 

Această sumă de 200.000 oameni constitue forţa noastră 
armată, şi pot adăoga, că nici așa nu suntem superiori Bulga- 
rilor. 

Azi, dacă nici cu această forţă, nu suntem superiori vecini- 
lor, își poate închipui țara unde ne-am găsi cu armata ideală 
a d-lui Sturza, cea de 100.000 oameni. 


I. — Dar ce este adevărat în declaraţia d-lui Sturza că ar- 
mata n'are echipament şi muniții ? 
R. — Aci începe marea vinovăţie a guvernului liberal pre- 


zidat de d. Sturza. 

Când am lăsat ministerul de război în 1895 armata avea 
50 milioane cartușe care constitue stocul de război. Acest stoc 
trebuia să rămâe intact, adică în fiecare an trebuia să se pre- 
vadă suma pentru confecţionarea a 10 milioane cartușe. Ei 
bine, când am revenit la ministerul de războiu în 1899 nu am 
găsit decât 13 milioane cartușe și 25 lovituri de tun. Imediat 
eu m'am pus pe lucru așa că, atunci când a izbucnit afacerea, 
Mihăileanu, armata avea 33 milioane cartuşe și un mare nu- 
măr de obuze. : 

După alte amănunte generalul Lahovary recunoaşte că 
armata are mari lipsuri, însă aceasta datorită economiilor ne- 
cugetate ale lui Sturza. 

Acest interview arunca o urâtă lumină asupra lipsei de 
îngrijire a guvernelor noastre în ceeace priveşte puterea ar- 
mată a țărei. 

Deşi era de prevăzut cum că într’'un viitor, nu tocmai de- 
părtat, un nou război trebuia să izbucnească în Europa, deşi 
în acest război România era sortită să joace un rol foarte activ. 
totuşi atât regele Carol, cât și guvernele sale, nu u vrut să 
facă mai mult pentru ca să dea României o armată potrivită şi 
cu populația, şi cu bogăţia, şi cu menirea ei viitoare. 

Pe când vecina Bulgaria cu o populaţie aproape pe jumă- 
tate cât a României și cu o bogăţie cu mult mai pre jos, făcea, 
silinţe mari ca să aibă o armată superioară celei române, la 
noi nu era nici o grijă. Regele Carol urma instrucțiunile Ber- 
linului şi Vienei care înțelegeau că armata română în timp de 
răpboiu să fie doar o anexă a trupelor austro-germane. Pentru 
acest cuvânt, când a izbucnit marele războiu mondial şi când 
România a intrat în campanie la 1916, oștirea ei ducea lipsă 

de toate ; de aceea nu am avut nici artilerie grea, nici aero- 
plane. 

In tot timpul domniei lui Carol I, cele două partide de gu- 
vernământ, cel liberal şi cel conservator, își închipuiau că dau 
dovadă de mare patriotism dacă, in parlament, nu discutau 
nici odată bugetul ministerului de războiu. 

Cifrele acestui minister erau, întotdeauna votate în bloc, 
ţara plătea dar țara n'a ştiut nici odată care îi sunt puterile 
militare organizate. 

Cele ce se petreceau în vecinătate erau lucruri străine 
pentru ele. 

Această politică s'a răzbunat foarte dureros la 1916. 

— In ziua de 26 Septembrie au sosit în Bucureşti un nu- 
măr de 17 studenţi italieni, în cap cu preşedintele lor Giglio 
Toos. Aceștia sunt membri, societăței italiene „Corda Fratres“. 

Primirea, în gara de Nord a fost foarte entusiastăi. Sau îm- 
părţit vre-o 2000 bilete de peron. Au asistat peste 20 de socie- 
tāti cu drapelele, și un foarte numeros public. 

Erau anunţaţi 60 studenţi, însă la Congresul ţinut la Ve~ 
neţia de către studenţii italieni, studenţii filosemiți au declarat 
că refuză să vie în România. 

Jacchia, șeful filosemiților şi președintele Congresului, a 
părăsit, grupul celor 17 cu majoritatea congresiștilor. 

Studentii italieni au fost obiectul unor foarte călduroase 
manifestații de simpatie în tot timpul șederei lor în Bucureștși. 
S'a dat un banchet la cercul italian. 

Totuşi micul număr de studenţi italieni, rămași atât de 
putini tocmai din cauza chestiei evreeşti, a răcit în parte, en- 
tuziasmul cordial. 

Dela București studenţii italieni sau dus la Sinaia unde 
au fost primiţi de regina Elisabeta. 

— Se răspândește stirea că regele Carol va face o vizită, 
prințului Bulgariei şi va merge și la Plevna. 

In ziua de 29 Octombrie regele Carol a părăsit Capitala 
spre a debarca la Rusciuk. 

In cercurile politice vizita aceasta e socotită ca fiind im- 
pusă. Generalul Lahovary la o întrunire publică ţinută la Ga- 
lați a spus că vizita este o umilire pentru România. 

Adevărul e că vizita nu era populară nici în România şi 
nici în Bulgaria. 

Generalii Lahovary și Manu, în calitate de generali de 
rezervă cari au luptat la Plevna, au fost invitaţi de rege să-l 
însoţească în Bulgaria, dar amândoi au refuzat. 

După o primire oficială la Rusciuk s'a dat un prânz în o- 

noarea regelui Carol. Sau rostit și două toasturi de către 
prințul Bulgariei și regele României. 

A doua, zii regele nostru a plecat la Plevna și a vizitat 
câmpiile unde s'au desfăşurat crâncenele bătălii dela 1877. 
Apoi, lvând loc pe vaporul Krum, a debarcat la Turnu-Mă- 
gurele. 

Cu prilejul acestei vizite ziarul rus Novoye Vremiu, explică 
vizita prin faptul că România a rămas izolată în Peninsula 
balcanică. 

Politica externă a României e greșită fiindcă țara e gu- 
vernată, de oameni streini de adevăratele interese ale ţărei. Ro- 
mânia, trebuie să-şi schimbe politica. Ideea panromână aşteap- 
tă realizarea dela, Vest nu dela Est. Dela un războiu cu Rusia 
nu poate astepta o mărire teritorială, dovadă puţinul timp cât 
a putut stăpâni cele trei judeţe din Basarabia. 

— La începutul lui Noembrie se fac alegeri generale pen- 
tru comună, La colegiul I guvernul biruie în majoritate, dar 
câteva consilii nu pot fi alese căci se declară balotaj din cauză 
că sunt peste tot trei liste în prezență: liberală, junimistă și 
conservatoare. 

In Bucureşti liberalii întrunesc 1843 voturi, conservatorii 
1260 și junimiștii 677. Majoritatea din 3869 fiind 1935 nici o 
listă mwa putut triumfa. Au mai fost balotagii la: Câmpulung, 
Pitești, T.-Jiu, Roman. La Tecuci și Drăgășani au izbutit lis- ' 
tele conservatoare. 

Pretutindeni — afară de Buzău — lista conservatoare e 
mult mai sus decât lista junimistă. 

Indicaţia electorală este dată. 

— In partidul liberal nemulţumiţii iarăși se agită, şi de 
data aceasta, G. D. Palade este atacat din toate părţile. O re- 
manieră ministerială se impune din nou. 

G. D. Palade ese din guvern spre a nu mai reintra, iar Va- 

sile Lascar ia portofoliul internelor, C. Stoicescu trece dela lu- 
crări publice la domenii și D. Sturza ia interimatul lucrărilor 
publice. ; 
Intrarea lui Vasile Lascăr în guvern însemnează o nouă 
eră pentru guvernarea liberală. Vasile Lascăr vine cu reforme 
însemnate. El reformează poliția, el aduce multe schimbări în 
moravurile administraţiei iar trecerea lui pela Ministerul de 
interne face epocă. 

Orator parlamentar distins, cap logic dar fire autoritară. 
Vasile Lascăr era un om de guvern. 

Venind în capul departamentului internelor numeşte ca 
prefect de poliţie pe Iancu Saita avocat, fost secretar al Ca- 

merei de comerț și atunci consilier comunal. Saita a can- 
didat pentru postul de prim ajutor de primar dar na întrunit 
decât 6 voturi din 31 votanți. Această cădere la adus in capul 
politiei. 

Iancu Saita a fost unul dintre cei mai buni prefecţi des- 
pre care se vorbeşte și astăzi încă la poliţie și numai în bine. 

— O veste foarte tristă ne soseşte : Jon Raţiu, președintele 
fostului Comitet naţional ardelean și cel d'intâiu implicat în 
procesul Memorandumului dela 1894, a murit. Un mare și ho- 
tărît luptător pentru cauza naţională a pierit cu el. 

— Noul Consiliu Comunal al Capitalei se întrunește şi a- 
lege primar cu unanimitate de voturi pe C. F. Robescu. Intâiul 
ajutor de primar este ales Ion Cezărescu avocat contra lui I. 
Saita numit a doua zi prefect de poliţie. 

— La 7 Decembrie încetează de a mai trăi, la vârsta de 62 
ani Mina Minovici, proprietarul și directorul revistei economico- 
financiar : Curierul financiar. 

Minovici — unchiul doctorilor Minovici, — a fundat cel 
dintâiu ziar financiar serios care a avut o viață destul de 
lungă. Era un ziarist de rasă, a luptat întotâauna pentru în- 
trunirea ziaristilor în Asociaţii de presă, a fost un apărător 
călduros al libertăţei presei. 

Era o figură foarte cunoscută a Bucurestilor, am putea 
spune : un tip bucureștean. Om foarte afabil și bun camarad. 


ANUL 1903 


— Anul 1903 aduce o știre de senzaţie: ziarul La Rouma- 
nie organul partidului conservator de sub șefia lui Gheorghe 
Cantacuzino, dar sub directa conducere a lui Take Ionescu, 
publică un articol in care atrage atenţia asfipra situaţiei tur- 
bure din Balcani. Articolul stărue asupra pretenţiei unora din- 
tre ţările balcance de a-şi mări teritoriul, adăogând că aceasta 
nu sar putea face fără ca România să primească compensa- 
tiuni. 

Bine înteles articolul vorbeşte de Bulgaria și aminteşte că 
România nu are o graniță strategică la Sud. 

Nu trebue să uităm că, de când cu asasinarea lui Mihăi- 
leanu, în România se născuse curentul antibulgar în toate stă- 
rile sociale. Toţi Românii vedeau în Bulgaria dușmanul zilei 
apropiate iar 'în București se profita de toate împrejurările 
pentru ca să nască manifestaţiuni antibulgare. Şi cu toate a- 
cestea, guvernele câte s'au succedat la cârmă, timp de 15 ani 
deşi cunoșteau, nu numai tendințele politicei bulgare, dar încă 

şi puternica pregătire militară a vecinului din dreapta Du- 
nărei, nau dat decât un preţ mediocru acestor prevestiri. 

Articolul ziarului lui Take Ionescu semnala un fapt care 
trebuia să silească guvernele românești să aibă ochii aţintiţi 
asupra Dobrogei şi a granițelor sale. 

— La începutul lui Ianuarie moare Mihail Mitilineu vechiu 
diplomat de carieră al României. A reprezentat ţara la Bru- 
xelles, Belgrad și Constantinopol. A scris şi tipărit o colecţiune 
a tratatelor și Convenţiunilor României dela 1363 la 1814. 
Drepturile Românilor bazate pe tratate și România în 1816, 
toate în limba franceză. A fost o fizură interesantă în diplo- 
maţia noastră. A murit la 66 ani. 

— In acelaş timp moare la Galaţi la 61 ani şi un veteran 
al scenei românești, actorul Alexandru Vădicescu. 

Actor de mare talent, a jucat mai des prin Moldova, îm- 
preună cu fratele său mai mare Ion Vlădicescu și cu eminenta 
artistă Fani Tardini. 

A avut vremurile sale de glorie și a murit sărac și uitat. 

In București a jucat cu trupa lui pe la 1880, în sala teatru- 
lui „Dacia“. 

— In prima săptămână a lui Ianuarie 1903 izbucnește o 
afacere senzaţională zisă „Afacerea tragerilor falşe dela minis- 
terul de finanţe“. 

Această afacere se rezuma în operaţiunea de tragere la 
sorți a titlurilor de rentă’ ale Statului la epocile legale, însă 
numerele însemnate ca eşite nu erau cele ce eșiau în adevăr, 
ci numerele unor persoane interesate care plăteau, bine înțe- 
les, acest serviciu. i 

Rentele fiind scăzute la acea epocă, iar Statul achitând 
titlurile ieșite la sorți după valoarea nominală, diřerența dintre 
cuns și valoarea aceasta era câştigul. 

Indată, după cele dintâ: constatări ale parchetului, au fost 
arestați doi funcționari dela ministerul finanțelor, adică şeful 
contabilităței şi directorul datoriei publice. S'a ordonat şi a- 
restarea unui bancher evreu ; acesta a fost arestat la Nisa unde 
petrecea ĉarnavalul. Arestarea a mai atins și pe un alt bancher 
evreu În Bucureşti. 

Această afacere a provocat o vie agitațiune pe piaţă, căci 
cu încetul s'au descoperit și alţi vinovaţi și s'au fătut încă și 
alte arestări. Vom ţine pe cititori în curent cu acest proces. 

— In ziua de 12 Ianuarie se fac 8 alegeri legislative par- 
tiale, dar guvernul nu poate izbuti decât într'un singur cole- 
giu, la I-ul de Cameră din Dâmboviţa, unde d. Vintilă Bră- 

tianu este ales cu 197 voturi contra 170 date candidaţilor juni- 
mist și cantacuzinist. 

In schimb Gheerghe Cantacuzino este ales senator la 
Muscel și Take Ionescu deputat la Romanați. 

In celelalte cinci colegii, balotagii din cauză că cele două, 
fracțiuni conservatoare au liste deosebite. 

Guvernul a pierdut situaţia în țară, aceasta este acum 
văzut. ” 

Dar reaua, situaţie electorală a guvernului e datorită şi 
nemulțumirilor din partidul liberal. 

In urma venirei lui Vasile Lascăr la ministerul de interne 
partidul liberal este în fierbere. Reformele anunţate de acesta, 
reforma poliţiei, reforma administrativă, reforma, comunală, 
au produs supărări și ostilitate violentă ; mulţi dintre bătrânii 
fruntaşi ai partidului s'au înscris pe față în contra reformelor. 

Ca o manifestaţiune în contra ministrului de interne, a- 
cești nemulţumiţi au lucrat în alegerile parţiale contra candi- 
daturilor guvernamentale. 

rrământările în partid vor continua de acum și vor slăbi 
neîncetat guvernul până în iarna anului 1904, când cabinetul 
Sturza se va prăbuși. 

Tot vechia istorie a mediocritătilor cari vor să ia, locul 
oamenilor de valoare. 

Revolta împotriva reformelor aduse de Vasile Lascar nu 
era revolta împotriva legilor autoritare pe cari le prezenta, in 
realitate era manopera politică împotriva omului de valoare 
care nu trebuia lăsat să se întărească, să devină popular în 
partid şi în ţară şi să amenințe cariera altora cari așteptau, 
nerăbdători, să le vină rândul la întâietate. 

Nu legile lui Lascăr supărau, dar Lascăr, însuși, era supă- 
rător ; de aceea trebuia surpat cu orice preţ. 

— Din Ploești se anunţă, moartea lui C, T. Grigorescu, 
vechiu liberal din garda lui C. A. Roseti şi Ion C. Brătianu, șe- 
ful multă vreme al liberalilor din Prahova, timp de 26 ani di- 
rectorul ziarului Democratul. A fost o minte deschisă ideilor 
democratice și o natură onestă și independentă. A murit la 76 
ani. 

— Afacerea tragerilor falşe dela ministerul finanţelor se 
complică, iar numărul acuzaților creşte. 

Un functionar învinuit se sinucide aruncându-se din tre- 
nul care-l aducea la Bucureşti. Alți bancheri sunt arestaţi sau 
bănuiţi. Casierul şi în acelaș timp, procuristul Băncei Chriso- 
veloni este arestat şi depus. Acest procurist e acuzat că, în to- 

vărășia altor bancheri, a săvârșit șantagii pe lângă Casele de- 
bancă din Berlin. 

Dar să așteptăm dezvoltarea anchetei. 

Până atunci să vedem ce face parlamentul. 

— Parlamentul votează două, legi importante, două refor- 
me de multă vreme așteptate în tară. Intâia reformă este: 
desființarea accizelor comunale, adică a taxelor de barieră, a 
doua : reforma poliţiei Statului. 

Accizele sunt desfiintate deodată cu  barierile. Reforma 
ministrului de finanţe Emil Costinescu este următoarea: 

Statul încasează, prin funcţionarii săi, taxele cuvenite co- 
munelor asupra articolelor de consumaţiune. Cu aceste taxe 
formează un fond spedial, din care împarte tuturor comunelor 
cota ce li se cuvine. Acest regim durează până azi. 

Vasile Lascăr prezintă proiectul de reformă a poliției, 
care provoacă nemulțumiri mari, atât în parlament, cât şi în 
lumea personalului polițienesc. Totuşi, legea e foarte bună și 
la timp venită. Impotriva ei protestează interesaţii adică oa- 
menii cari trăiau din abuzurile regimului în vigoare. 

Prin această reformă se impun condițiunile de admisibi- 
litate în poliţie, viitorii comisari nu vor mai fi decât titraţi, 
adică licenţiaţi și doctori în drept; vechii practicanți, cari au 
stagiul, vor putea rămâne, dar alţi oameni fără titluri nu vor 
mai putea fi numiţi. 

Această reformă, care a întâmpinat atunci o violentă im- 
potrivire din partea vechilor cadre liberale, doritoare de a 
răsturna pe ministrul de interne, a fost însă, o retormă bine 
Tăcătoare care a dat voie, încetul cu încetul, cadrelor poliție- 
neşști să se reformeze şi să întinerească. 

Datorită; inculturei generale şi unei rele educațiuni poli- 
tice, cele două partide de guvernământ, aveau urâtul obicei 
de-a combate la adversari toate actele chiar şi pe cele mai fo- 
lositoare. Mai ales atunci când o reformă era rău înţeleasă și 
se prezinta nepopulară, partidul din opoziţie recurgea la o 
urâtă demagogie. Așa s'a întâmplat cu reformele lui Vasile 
Lascăr. 

Omul acesta înzestrat cu un solid spirit practic și cu multă 
voință, avea oare care aplicări autoritare si chiar reacționare, 
însă era om modern din multe puncte de privire şi era şi om 
de cârmuire. 

Impotriva lui s'au coalizat atunci mare parte din liberali 
— pentru motivele arătate mai sus — cât 3i partidul conser- 
vator spre a-si atrage pe toți polițiștii cei vechi pe care, îi a- 
tingea legea propusă. 

— In dimineaţa zilei de 1 Februarie 1903 o crimă e desco- 
perită, în casa cu No. 9 din str. Teatrului. O domană, Urdăreanu, 
veni să vadă pe proprietara casei, d-na Agapia Străchinescu, 
o văduvă octogenară şi de o rară sgârcenie. 

Străchineasca locuia la etajul de sus, iar etajul de jos era 
închiriat unui advocat, Oteteleșanu. 

Bătrâna Străchineasca, o femee originală şi maniacă, în- 
treţinea într'o cameră separată vreo 30 animale : câini. pisici 
şi epuri. Când sa făcut ancheta asasinatului, reprezentanţii 
parchetului au găsit în acea odăiță niște animale famelice, 
murdare, slabe, râioase, trăind într'o murdărie cu neputinţă de 
închipuit. Era un adevărat cuib de vrăjitorie. 

Femeia aceasta fusese în tinereţe, inteligentă. Originară 
din Basarabia, a fost întrebuințată multă vreme de Rusia ca 
spioană politică. Asasinatul ei a rămas un mister un număr 
de zile până ce a fost descoperit autorul. 

Voi vorbi mai departe de această crimă care a pasionat 
Bucureștiul. 

— Aristiţa Romanescu, ce! mai puternic talent al Teatrului 
Naţional, își face retragerea de pe scenă : acest eveniment ar- 
tistic se întâmplă la 14 Februarie 1903. 

Aristiţa, fiind născută la anul 1854, se retrăgea tânără încă 
la 50 de ani abia. 

Romaneasca a plecat din cauza unor neînțelegeri cu direc- 
iunea teatrului, neînţelegeri atât de repetate pe întâia noas- 
tră scenă. 

Publicul a regretat sincer această eclipsă. 

In primele două luni aie anului 1903 mor: generalul 
Rasty, fost prefect de poliţie. sub ultimul guvern conservator 
al lui Lascăr Catargiu. Al doilea este Ion Ianov cunoscut om 
de litere din Iași, rămas popular printr'o satiră scrisă în con- 
tra lui Strusberg, concesionarul celor dintâi drumuri de fier 
în România, adică a liniei principale București-Brăila. Docto- 
rul Strusberg era prusian, de aceea satira lui Ianov începea cu 
versurile : 


Ich herr von Kaiikenberg 
Tocmai din Berlin alerg 
Ca să fac la România 
Trum ti fer cu mult hotia. 


Eu traverse şi șosele 
Am să fac numai de-acele 
Care pâră: şi trosnesc 


Chind fagoanele pornesc. 
Vol. M. 4 

ianov a avut zilele lui de celebritate. 

Sub Vodă Cuza, a fost ales deputat de București de către 
unul din guvernele de pe vremuri, deși absolut nimeni nu-l cu- 
noștea în Capitala ţărei. 

Muiţi ani după aceea, ziarele liberale au amintit ca o do- 
vadă a ingerințelor electorale ale guvernului, alegerea lui Ianov. 

Cel de-al treilea mort este Grigore Cantacuzino, cunoscut 
sub numele de Grigri, fost multă vreme director general al 
Teatrului Naţional. 

— Asasinatul Agapiei Străchineanu urmează să intere- 
seze, insă patruzeci de zile după săvârșirea crimei, adică la 10 
Martie autorul e prins. El se numeștz Tănase Cojocaru, ţăran 
din cătunul Malul Spart, judeţul Ilfov. Fiica lui fusese, nu de 
mult, în serviciul moartei. 

— Câteva fapte bucureștene : 

D. Paul Ciuntu, diplomat al Conservatorului din Lipsca şi 
şef de orchestră la Rostok în Meklenburg, este numit director 
al Conservatorului de muzică și declamație din București. Avea 
specialitatea solistului de piano. La un concurs ţinut pentru 
ocuparea postului de şef al orchestra din Colonia, a reușit 
primul din 175 candidaţi. Dar n'a putut obţine postul, deoarece 
nu era german, ci român. 

Acest procedeu nu prea făcea cinste culturismului şi spiritului 
de justiţie al germanilor. Dar întrebarea este: dacă numai ger- 
manii puteau obţine postul aceia, de ce a fost primit străjinu 
Ciuntu la concurs ?... 

SŞovinismul german s'a dat de gol. Dar încă o dovadă că 
popoarele cele puternice ivăesc prin credința naționalistă. 

Cât s'ar fi zbârlit o oare care presă, daci faptul s'ar fi pe- 
trecut în România !... 

— D. Ciru Economu, procuror general la Curtea de Casaţie, 
este ales presedinte al Clubului Tinerimei în locul d-rului Ka- 
linderu. demisionat. 

— La jumătatea lunei Martie 1903, ziarul „Patriotul” a tă- 
rui proprietar şi direcţie o aveam, este chemat în judeeata ju- 
raţilor din București, de către d. Radoslavoff, fruntaş politic 
bulgar, fost mai târziu şeful de guvern care a încheiat, în ma- 
rele război, alianța cu Germania. 

D. Radoslavoff se simţise atins de nn articol publicat în 
acest ziar, articol semnat de către un român, macedonean, d. 
Const. Constant. 

D. avocat Valerian, din București, fost se dla clor la „Adevă- 
rul“, din partea lui Radoslavoff, face panegiriciul clientului 
său, susţinând că acesta a fost întotdeauna şi este un bun amic 

al vomânilor, iar riu un dușman, precum a afirmat d. Constant. 
D. I. Th. Florescu, viitorul ministru, a fost apărătorul d-lui 
Constant. 

In atmosfera antibulgară care domnea atuncı în țară, ver- 
dictul era cunoscut. D. Constant a fost achitat. 

Procesul, însă, a fost caracteristic: pentru întâia oară un 
om politic străin chema în judecată un ziar românesc. 

—-- Duminică 20 Aprilie 1903, a fost inaugurată statuia lui 
C. A. Rosetti pe piața ce-i poartă numele. 

Partidul liberal i-a făcut o inaugurare pompoasă, dar rece. 
căci sufletul partidului nu era — cel puțin în cei din urmă 
douăzeci de ani — cu ideile marelui ziarist. 

De jur împrejurul statuei, lume oficială multă, oameni ai 
poliţiei, fruntași ai partidului liberal. Apoi ioarte numeroase 
coroane și multe delegaţiuni din partea diferitelor societăţi bu- 
cureştene. Dar poporul nu se vede nicăeri, poporul nu fisurea- 
ză în program şi nici poporul însuși nu mai știe despre C. A. 
Rosetti. De atâtea ori și masele sunt ingrate. 

Discursuri au rostit: Const. Nacu, fost ministru, din par- 
tea, comitetului organizator, Dimitrie Sturzu, primul ministru, 
în numele guvernului, Mihail Ferechide, preşedintele Camerei, 
din partea reprezentațiunei naţionale; în numele Academiei 
române Oldnescu-Ascanio, în numele comerţului și industriei, 
G. Assan, în numele presei Ion C. Bibescu, în numele Capitalei, 
C.F. Robescu, primarul. 

C. A. Rosetti era un izolat acum. 

Presa nu era organizată spre a-și putea impune voinţa. 
De altfel fiindcă ziarele noastre, în mare majoritate, sunt ziare 
de partid, ziariști, la rândul lor, sunt siliţi să urmeze indica- 
tiile patronilor. 

Democraţia epocei nu avea legături cu Rosetti. Partidul 
socialist în naştere avea, cum şi acum are, alţi Dumnezei de 
sărbătorit, aproape toţi Dumnezeii străini: Karl Marx, Lassalle, 
Vandervelde, Kautsky, etc. ; 

Partidul liberal nu uită că Rosetti fusese disident la sfår- 
şitul vieței. 

Poporul, masa bucureşteană, nefiind stimulată de acțiunea 
nici unui partid, a uitat să sărbătorească pe C. A. Rosetti. 

De altfel Rosetti, nici pe când trăia, deși lupta pentru po- 
por, nu era un om popular. 

— La sfârşitul lui Martie o nouă agitaţiune începe pe 
chestia naţională, ziarul Tribuna din Sibiu fiind silit să dis- 
pară din cauza prigonirilor, amenzilor şi întemnitărilor; stu- 
denţții universitari organizează o întrunire de protestare în 

sala „Dacia“. Ca întotdeauna partidele din opoziţie stau la 
spate şi aţâţă. După întrunire, manifestaţie de stradă, ciocniri 
cu forța publică şi arestări de studenți. 

Bine înțeles, asupra acestui eveniment se deslănțue de 
către ziarele şi partidele din opoziţie, o vie agitaţiune care 
face impresiune asupra opiniei publice. 

Agitaţia pe chestia națională, începută de partidul li- 
beral, pe când era în opoziţiune și desvoltată prin activi- 
tatea părintelui Vabile Lucaci, cuprinsese opinia publică 
bucureșteană. 

Partidul liberal la guvern se vede silit să schimbe a- 
titudinea , dar chestiunea națională era acum în toate su- 
fletele. Iar partidele de guvern, rând pe râd, după cum e- 
rau sau nu în opoziție, agitau chestia, nu numai față de 
Unguri, dar și împotriva guvernului român, care era ţinut 
să fie cumpătat. 

Astfel cabinetul Sturza n'a avut piedică mai mare în 
cursul guvernărei sale de astă dată, ca această afacere a Ro- 
mânilor de peste munți. 

— Un incident picant: Ziarul The World din New-York 
publică știrea că Miss Paulina Astor, fiica celui mai bogat 
American — fiindcă are o avere de 200 milioane dolari — 
este curtenită de către doi europeni cu. situațiuni înalte. 
Intâiul este Domnitorul Bulgariei, cel d'al doilea este Ionel 
Brătianu. Ziarul american scrie: 

„Prințul! Ferdinand ocupă tronul% Bulgariei. El nu refuză 
să primească alături de dânsul pe fiica lui Astor ca mamă, 
vitregă a copiilor săi, spre a beneficia de milioanele ei. Re- 
putaţia lui nu e însă din cele mai:bune: a făcut multe esca- 
pade şi e de 50 de ani. 


„Tonel (?) Brătianu e tânăr, viguros, bărbătesc. E în ge- 
nere admis că va fi șeful partidului liberal. E de 35 de ani. E? 
nu poate oferi d-şoarei Astor nici Coroană, nici titlu, mai ales 
că după un an sau doi, prințul Ferdinand va fi rege. 

D-șoara Astor stă la Bucureşti unde d. Brătianu o încon- 
joar cu atenția sa. D-soara Astor e lovarăşa nedespărtită a 
prințesei mostenitoare. E în termeni amicali şi cu regele Carol.. 
D. Brătianu e ministrul favorit al regelui. 

Si un duce a cerut mâna d-$oarei Astor, dar ea voeşte 
să aibă o putere reală în lume şi crede că prin tânărul mi- 
nistru român va putea influența asupra politicei înternaţio- 
nale. Un deputat l'a felicitat pe d. Brătianu la Cameră. Tâ-- 

nărul bărbat de stat era foarte ambarasat. Un ministru a spus 
regelui că poporul vorbește de logodna d-lui Brătianu. 

Regele a răspuns scurt, dar întrun ton care confirmă 
stirea. 

Fiica lui Astor e foarte drăguță, „Tonel“ (?) Brătianu, 
este bogat. Are un magnific palat la Bucureşti, mai multe 
moşii în părțile cele mai fertile ale tărei și castelul Florica. 
D. Brătianu ca ministru de externe a adus reale servicii 
tărei sale. D-şoara Astor nu s'a pronutat încă asupra cererei 
d-lui Tonel Brătianu“. 

Acest istoric, în care sunt multe exagerări, precum de 
pildă versiunea asupra marei bogătii a lui Brătianu, dă totuși, 
amănunte interesante asupra intențiunei viitorului şef al par- 
tidului liberal de a deveni unul din cei mai bogați oameni de 
pe planetă. Fiindcă era știut că d-șoara Astor posedă jumă- 
tate din averea tatălui său, adică 100.000.000 dolari. După va- 
luta de astăzi aproape 20 miliarde lei. 

D-șoara Astor când a fost prezentată pentru întâia oară 
reginei Elisabeta în anul 1899 purta giuvaeruri în valoare de 
80.000 dolari, un singur colan costa 30.000 dolari. 

In București numai oarecari cercuri intime cunoșteau 
intriga. 

— Partidele politice se agită acum în vederea alegerilor 
generale judeţene. Ne având alte alegeri la îndemână, parti- 
dul conservator, mai ales, profită de prilej, profită şi de agita- 
tiile studenţeşti spre a impresiona masa electorală. 

In sfârşit alegerile generale judeţene. care se fac cu ace- 
leaşi liste ca şi alegerile pentru Cameră, însemnează o în- 
frângere decisivă pentru guvern la Colegiul I. Din 30 de ju- 
dete, listele guvernamentale nu sunt alese decât 13, iar în 17. 
se declară balotagiu. La București balotagiul este pentru toţi 
candidaţii. Take Ionescu de pe lista cantacuzinistă vine cu 
821 voturi după Procopie Dumitrescu, candidatul liberal care 
obţine 847. 

Take Ionescu era atunci în plină înălțare de popu- 
laritate. 

Dacă tinem seamă de presiunile electorale întrebuințate 
în totdeauna de guvernele României, acest rezultat spunea, 
definitiv că guvernul liberal a rămas în minoritate 

Peste o săptămână la alegerea în balotagiu a colegiului 
I-iu, sau petrecut în Bucureşti mari violențe. Opoziția con- 
servatoare, înconjurată de succesul de la primul scrutin, e 
dârză, iar guvernamentalii, temându-se de o înfrângere, se 
împotrivesc cu disperare. De aceea, se întâmplă și numeroase 
bătăi şi răniri. . 

La şcoala Clemenţa chiar și un fruntaş conservator, unul 
dintre cei mai moderați, Ion Lahovary viitor șef al parti- 
dului conservator, este lovit în cap cu ciomegele și sângerat. 
Bine înțeles guvernul, conform bunului și vechiului obiceiu, 
iese triumfător. 

— Duminică 18 Mai, afost inaugurat monumentul lui 
Ion C. Brătianu. 

Pompa cu care se face această inaugurare întrece cu mult, 
pe aceea dela statuia lui C. A. Rosetti. Acum este adevărata 
sărbătoare a partidului fiindcă Ion Brătianu a fost adevăratul 
șef al liberalilor. 

Serviciul divin este oficiat de către mitropolitul primat. 
Când, în urma ordinului dat, monumentul a fost desvelit, 
Mitropolitul, însoţit de D. Sturza, Ionel Brătianu și Proto- 
popescu, a făcut înconjurul statuiei stropinc'o cu apă sfin- 
țită,, In acel moment, muzica militară a întonat imnul naţional, 

Statuia este opera sculptorului parizian Dubois, iar partea. 
arhitecturală, e datorită arhitectului Petre Antonescu. 

Au rostit cuvântări: D. Sturza, din partea guvernului, 
P. S. Aurelian în numele Senatului, M. Ferichide în nume- 
le Camerei, Grigore Macri dela Iaşi în numele Moldovei. Nico- 
laid din Craiova în numele Olteniei, general C. Budişteanu 
în numele celor cari au participat la războiul din 1877, I. G. 
Bibicescu în numele primăriei Capitalei. 

Statuia lui Ion Brătianu, contrastează cu aceea a lui C. 
A. Rosetti nu numai prin proporțiile ei, dar şi prin înţelesul 
ce i s'a dat: pe când lui Rosetti nu i s'a acordat de cât atitu- 
dinea, unui scriitor la biroul său, Ion Brătianu trăeşte în pos- 
tura îndrumărilor de neamuri. Gestul său arată Românilor 
Ardealul și le spune: acolo e viitorul! 

— Bucureștii de altă dată, chiar cei de dată nu tocmai 
depărtată — cei de la 1903 de pildă — ne oferă, dovezi docul 
mentare destul de interesante. Așa, de pildă, Târgul Moşilor. 

Acum e vorba ca Târgul Moşilor să fie modernizat (?), 
aşa se spune: dar la 1902 era încă târgul așa cum lam a- 
pucat dar cu preţurile cele mici de care nici nu ne mai a- 
ducem aminte astăzi. 

Lume multă a fost la Moşi la 21 Mai. ziua sfinților Con- 
stantin și Elena. Compania tramvaelor a pus în ciraulaţie 
50 vagoane peste cele obicinuite. Au circulat în total 716 va- 
goane. Numărul pasagerilor, a fost socotit la peste 110.000 dus 
şi întors. Dacă se adaugă toți cei veniți pe jos sau cu trăsurile, 
evident că aproape 200.000 oameni au vizitat târgul în ziua 
aceea. 

Şi cu cât de puţin se mulțumea lumea! Dulapul (scrân- 
ciobul) cel mare, unde fiecare client plătea 10 bani — o mo- 
nedă necunoscută azi — a câştigat întro singură zi, suma 
enormă (?) de 1000 lei!?!.. 

Apoi la Eliade a fost invazie, sa chefuit toată ziua până 
noaptea târziu iar restauratorii au realizat câștiguri cu care 
cei de astăzi nu s'ar mulţumi într'o jumătate de oră. 

In Joia Moşilor, a fost vizita regelui. Regelui Carol I ii 
plăcea să viziteze târgul Moșilor în ziua aceea. Dar era o vi- 
zită de protocol, cu acelaş program şi fără nimic original, 
fiindcă regele Carol I era robul tradiției neschimbate. 

Regele adresa, la întâmplare. cuvântul unei oarecare per- 
soane aflată în pavilonul oficial, apoi trecea înainte. 

In anul acesta regele s'a oprit în faţa unei case de carton, 
aci se adresează persoanei care păzea acea lucrare de artă 
și întrebă : 

— Ce meserie ai dumneata ? 

— Sunt samsar, Majestate. 

— Ah! samsar, vrea să zică dumneata câştigi bani mulţi! 

Şi trecu înainte. 

— Un caz într'adevăr extraordinar pentru moravurile 
noastre și mai ales pentru oamenii cari au fost actorii acestei 
drame. Doi studenţi de la drept: Manolescu și Răşcanu, în 
urma unei violente certe, au eşit pe teren. Cauza, o rivalitate 
amoroasă. Studentul Manolescu a fost grav rănit în regiunea 
inimel. 

Duelul, nefiind în moravurile studenţimei române. cazul 
a făcut senzaţie. 

— Gheorghe Palade, fostul ministru de finanțe, este atacat 
de ziarele conservatoare în chestia tragerilor falșe de la mi- 
nisterul de finanţe. Atât conservatorii cât și junimiștii susțin 
că întâile trageri falşe s'au făcut pe când Palade era ministru 
de finanţe. Faţă cu aceste atacuri Palade pleacă la Bârlad 
şi convoacă o întrunire publică spre a se apăra. In ziua de 25 
Mai 1903 întrunirea se ţine și Palade rostește un lung discurs 
timp de trei ore. Seara partizanii îi oferă un banchet în gră- 
dina publică a orașului. După ce au vorbit câţiva oratori 
Palade s'a sculat să le răspundă, dar nu-și rosti bine cuvân- 
tarea şi căzu grămadă. 

Gheorghe Palade își sfârșea tocmai discursul cu fraze adre- 
sate tinerimei. El tocmai spunea că tinerii liberali să/ aibă de 
la bătrânii liberali, drept talisman onestitatea, politică. 

Tocmai când pronunţa cuvântul „talisman“, gura i se con- 
tractă și deodată căzu în nesimţire. 

Locul unde și-a găsit moartea a fost însemnat spre a i se 
ridica acolo o statue. Şi statuia a fost inaugurată 21 de ani 
mai târziu. 

Şi apoi dcuă fapte triste au urmat imediat. D'abia a murit 
subit Palade. că un mare incendiu izbucni pe strada principală, 
iar la ora, 5 se simţi şi un cutremur de pământ. Pentru cabaliști 
a fost materie de comentat. Superstiţioșii au văzut, în aceste 
două întâmplări, mâna providenţei. 

Palade a murit de un atac de anghină de piept. Diag- 
nosa doctorului Minovici spune că Palade a murit de anghină 
pectorală datorită unei arterio-scleroze generalizate. foarte îna- 
intată. cu miocardită şi nefrită interstiţială. Era, deci un car- 
diorenal. Arterio-scleroza era atât de înaintată în cât arterele 
erau osificate în cele mai mici ramificaţiuni chiar acele ale 
membrelor. Cele ce mergeau la creer erau mai puţin atinse. 

Lui Palade guvernul i-a făcut funerali naţionale în Bu- 
curești, unde corpul defunctului a fost adus 

— Chestiunea, tragerilor false ia proporții şi devine un cal 
de bătaie îmvotriva multor liberali fruntaşi; între alţii este a- 
cuzat și Take Protopopescu, fost secretar general al ininiste- 
rului de finanţe, om de o mare activitate. foarte sever în ser- 
viciu, organizatorul serviciilor acelui minister și unul din mem- 
brii acelei oculte în fruntea căreia. se zicea că stă Eugeniu 
Carada. 

Take Protopopescu este atacat şi acuzat de către ziarul 
„Evenimentul“ din Iaşi: un proces de presă este deschis, 
Take Protopopescu dă în judecată ziarul eşan al cărui redactor 
răspunzător este însă achitat. 

Zilnic noui denunțuri se fac, aşa că la un moment foarte 
mulți fruntaşi funcționari sunt bănuiți şi chiar acuzați că au 
practicat tragerea falsă și s'au folosit de pe urma ei. Opoziția 
de amândouă nuanțele începe o campanie împotriva guvernului 
pe această chestie pe care o aduc în întrunirite publice. 

Afacerea degenerează în scandal politic. Procurorul ge- 
neral Tătăranu, însărcinat cu ancheta, demisionează, afir- 
mând să a fost împiedicat să-şi facă datoria, că a fost oprit 
de a depune pe unele persoane vinovate dar protejate de 
politicianii zilei. 

Ministrul de finanţe Emil Costinescu, cumnatul lui Tătă- 
ranu, este delegat să facă, demersuri pe lângă acesta spre a-l 
hotări să rămână în funcţiune măcar până ce va depune ra- 
portul anchetei; dar Tătăranu refuză. 

Această chestiune contribue mult la zdruncinarea guver- 
nului, dar, în realitate, guvernul nu este vinovat fiindcă sau 

făcut trageri false de către unii funcţionari, el este vinovat 
pentru că nu voeşte ca unii bănuiţi să fie atinşi. 

Adevărul, tristul adevăr, este că tragerile false se prac- 
ticau la ministerul de finanțe de mulţi ani, și se practiceu 
ca un fel de operaţiune foarte inocentă. Adică, spuneau ope- 
ratorii : Statul pierde ceva ? Nu. fireşte. De oarece nu se trag 
la sorţi de cât tot numai atâtea titluri câte trebuie, este in- 
diferent cu totul, dacă sunt scoase din urnă hărtiile lui A. sau 
hârtiile lui B. 

Si astfel, unii funcţionari ori cumpărau în ajunul tra- 
gerilor titluri pe cotă scăzută şi le notau apoi ca scoase din 
roată spre a câştiga diferența, ori notau ca eşite la sorți, 
titlurile oare căror bancheri cari câştigau sistematic sume în- 
semnate la fiecare tragere. Şi, bine înțeles, serviciul acesta era 
întctdeauna, plătit. 

Sistemul favoritismului și al proteguirei partizanilor po- 
btici este demoralizator, așa că în cele din urmă, cu greu se 
poate şti cine e inocent şi cine culpabil. 

Justiţia a lovit în cele din urmă pe câțiva din autorii 
n:ateriali. 

— Nemulţumirile împctriva guvernului: cresc şi din cauza 
felului de a administra al lui Vasile Lascăr, ministrul de in- 
terne, şi al prefectului de poliţie Iancu Saita. 

Vasile Lascăr sa pus cu râvnă la lucru ca să purifice şi 
să formeze administraţia, însă cu această hotărire a trebuit 
să lovească în multe deprinderi rele și în multe drepturi câşti- 
gate în acest domeniu. Toţi răi nărăviţi se ridică împotriva mi- 
nistrului de interne care e săpat chiar în partidul liberal. 

Un alt ponegrit şi rău atacat din toate părțile este pre- 
fedtul de poliţie Ioan Sait? l 

Om integru şi funcționar intelectual, sârguitor şi arimat de 
aceleași bune intențiuni ca şi șeful său, Saita se pune pe lucru 
ca să aducă elemente noui în poliția Capitaiei Apoi face admi- 
nistrație şi pune ordine acolo unde era atâta dezordine. 

Localurile de petrecere nocturne le reglementează; aces- 
tea nu pot ține deschis decât până la o anumită oră, lăuta- 
rilor nu le mai este ertat să cânte noaptea întreagă; negusto- 
rilor le interzice să ocupe trotuarele cu mărfurile ce debitea- 
ză; vânzătorilor ambulanți nu le mai permite să plimbe mieii 
descoperiţi pe cobilițe, reprimă o mulțime de obiceiuri săl- 
batice. 

Bire înțeles toate aceste măsuri supără, irită şi măresc 
curentul opoziționist. 

Agenţii partidelor de opoziție lucrează neobosiți ca să a- 

tragă pe toţi cei loviți prin noile măsuri și să-i înregistreze 
în partidele opozante; aşa crește şi se umilă valul de ne- 
inulțumire care va copleși în curând guvernul şil va sili să se 
retragă. 

Dar nu este mai puţin adevărat că reformele lui Vasile 
Lascăr au adus o viaţă nouă în administrațiunea ţărei, după 
cum administraţiunea lui Ioan Saita a fost  binefăcătoare. 
Amândoi au fost slujbași civilizaţi cari au tăcut cinste ţărei. 

Dar moravurile politice erau corupte și lumea nepresătită 
pentru reformele adoptate. 

Cât timp erau, față în faţă, în rivalitate, numai cele două 
mari partide de guvern, după idealul englez al regelui Carol, 
competițiunea era mare, firește, dar nici o dată n'a ajuns la 
crâncenia la care a ajuns atunci când și al treilea partid a in- 
trat în linie. 

Ivirea partidului conservator, zis cpnstituţional, de sub 
şefia lui Petre Carp, a înzecit goana după recrutarea parti- 
zanilor. 

Amatorii de funcțiuni publice ca și aceia cari visau si- 
tuaţiuni politice înalte, discuțiuni parlamentare şi altele la 
fel, au început să se înmulțească, îngrijitor. Când mai târziu, 
se va înfiinţa şi partidul democrat sub şefia lui Take Ionescu, 
va fi apogeul în dezastru. 

Dar nu Petre Carp personal era autorul acestei recrudes- 
cențe ce competiţie politică; Carp dinpotrivă n'avea nici stimă, 
nici încredere în manoperile electorale. Visător lipsit cu desă- 
vârșşire de talentele cerute organizatorului și electorului, el cre- 
dea numai în sprijinul regelui pe care nu l'a avut  nicodată 
întreg. 

Partidul carpist avea, însă, doi puternici electori: unul era 
Nicolae Filipescu, cellalt era Alexandru Marghiloman. Cu o 
deosebire de nuanță, pe când Filipescu era primajdiosul elec- 
toral în opoziție, Marghiloman era de teniut când se afla la 
guvern. 

Filipescu a făcut muite zile negre diverselor guverne, 
Alexandru Marghiloman şi-a practicat aptitudinile, mai ales 
în calitate de ministru de interne în cabinetul de la 1910 pre- 
zidat de Petre Carp. 

— Ziarele cu data de 30 Mai publică cum o telegramă din 
Belgrad anunţă că regele Alexandru al Serbiei și regina Draga 
au fost detronaţi și alungaţi din ţară. Dar ziarele de a doua zi 
publică, cu amămunte, adevărul: regele si regina au fost asa- 
sinaţi de către un număr de conjurați militari. 

In afară de rege şi de regină au fost uciși în luptele ce 

au urmat: Nicolae și Nicadem Lunievita fraţii reginei, gene- 
ralul 'Ținţar Marcovici președintele consiliului de miniștri, gene- 
ralul Pavlovici ministrul de război, generalul Lazăr Petrovici 
aghiotantul regal al regelui colonel Naumovici, al doilea 
aghiotant, căpitanul Milicovici şi locotenent Gogovici ofițeri de 
ordonanţă. Grav răniţi au fost Velimir Teodorovici fost minis- 
tru și colonelul Dimitrie Nicolici comandantul diviziei Du- 
nărei. 

Pe la orele 2 noaptea, un însemnat grup ce ofiteri au pă- 
truns cu forţa în palatul regal după ce au ucis, ori au prins pe 
oamenii de pază. 

Locotenentul-colonel Naumovici aghiotant al regelui, dar 
câștigat complotului, somă, pe rege să se predea. Regele Ale- 
xandru apucă revolverul și culcă la pământ pe Naumovici. A- 
tunci începu goana împotriva regelui și a, reginei care s'a apă- 
rat cu mult curaj. 

In camera perechei regale s'a găsit o dezordine spăimân- 
tăjtoare, ceeace dovedeşte că lupta acesteia cu ofițerii asasini, a 
fost lungă și crâncenă. 

După ce au fost doborâţi amândoi, unii s'au repezit asupra 
corpului reginei și l-au necinstit, ceilalţi au apucat corpul re- 
gelui și l-au aruncat pe fereastră. Asupra acestui corp sau gă- 
sit cel puţin 30 lovituri provocate de gloanțe ; apoi în cădere a 
suferit fractura craniului și a coloanei vertebrale. Totuși regele 
a mai trăit două ore. 

Corpul reginei Draga, necinstit, zăcea măcelărit, cu nume- 
roasele lovituri de săbii, de revolver și de pumnale. 

In fruntea conjuraților se afla colonelul Maşin. In timpul 
acesta militari călări patrulau prin oraș şi tunurile împodobite 
cu flori, circulau. A doua zi tot orașul a fost pavoazat și înflo- 
rit, s'au organizat danțuri și cântece, iar ziua a fost prefăcută 
în sărbătoare naţională. Corpul locotenentului-colonel Naumo- 
vici a fost înmormântat cu onoruri naționale 1ar „Monitorul O- 
ficial” anunţă ziua următoare că colonelul a murit pe câmpul 
de onoare. 

Imediat, ofiţerii conjurați au proclamat rege pe Petru Ca- 
ragheorghevici, încoronare aclamată de trupe prin toate ca- 
zărmile. 

Locotenentul-colonel Misici a povestit astfel tragica întâm- 
plare : 

„Ultimele ordine au fost date de colonelul Maşin, cumna- 
tul reginei. La ora 11 jum. toate secțiile polițienești, conacul și 
cazarma jandarmilor, au fost înconjurate de trupe. La un 
semn al nostru, căpitanul Lyuba Costici deschise cele două 

porţi despre Vest, pe când eu fortam poarta dela Est şi am pă- 
truns în conac cu părţi din regimentul 6 de infanterie. Garda 
palatului a opus o împotrivire desnădăjduită, dar a fost răpu- 
să ; în luptă au căzut 6 morti şi 20 răniți. 

Uşa de intrare la vechiul conac fiind închisă, a fost spartă 
cu dinamită ; cu acest prilej a murit It.-colonel Naumovici, a- 
ghiotantul regelui care venea să deschidă pe dinăuntru. Deci, 
nu este adevărat că a fost ucis de rege”. 

Locotenentul-colonel Misici urmează : 

„Am găsit pe rege şi pe regina în pat în costume sumare 
și lam somat să se predea, El mi-a răspnus : 

— Eu nu sunt regele Milan ca să mă sperii de câţiva ofiţeri. 

I-am cerut atunci să expulzeze pe regina Draga; drept 
răspuns, însă, regele o luă în braţe și o sărută. 

Atunci ofiţerii au tras asupra lor și i-au împuşcat. Peste 
20 de gloanţe au străpuns corpul regelui, dar mai multe gloanțe 
au intrat în corpul reginei Apoi amândouă trupurile au fost a- 
runcate pe fereastră. Acolo au fost găsite a doua zi dimineaţa”. 

Dàr aite versiuni au povestit asasinatul în alţi termeni, așa 
că nu se pot cunoaște precis toate amănuntele. 

Acest tragic eveniment a pricinuit o mare emoțiune la Bu- 
curești și la Curtea regală. Mai ales era nesiguranța, asupra ur- 
mărilor, căci mulţi vedeau în acest asasinat mâna Rusiei. 

Am spus că coionelul Misici a pătruns în conac în capul u- 
nui batalion din regimentul 6 de infanterie. Dar acest regiment 
purta numele de „regimentul Regele Carol al României”. In ur- 
ma tragicului fapt, regele Carol a telegrafiat la Belgrad, anun- 
țând că, renunță la onoarea de a fi capul acelui regiment. 

Deși dramaticul eveniment dela Belgrad nu a fost un eve- 
niment bucureştean, totusi fiindcă în „Bucureytii de altădată“ 
am crezut nemerit să introduc toate întâmplările din afară, 
care, prin importanţa lor, au preocupat cu deosebire lumea bu- 
cureșteană de pe vremuri, de aceea am înregistrat, asasinatul 
perechei regale sârbești. 

Imi amintesc că acest fapt a produs la Bucureşti, nu numai 
senzaţie, dar şi îngrijorare, căci mulți voiau să vadă în supri- 
marea regelui Alexandru, preludiul unei apropiate ofensive a 
Rusiei, care era gata să atace Austria. 

— Pe la iumătatea lui Iunie 1903, moare Mihail Văcăreszu, 
acela care dobândise o mică celebritate ca cronicar teatral şi 
monden” al ziarului „L/Indepândance Roumaine” sub pseudo- 
nimul Claymoor. 

Descendent al unei familii aristocratice, a fost mai întâi o- 


www.dacoromanica.ro 


= 61 = 


fiţer de cavalerie, apoi, eşind din armată, a ocupat locul de cro- 
nicar la ziarul francez timp de 24 ani. 

Era un om foarte afabil, de perfectă colegialitate și bun 
camarad. Moartea lui a lăsat un gol în presă. 

Claymoor era, ceea ċe se chiamă, un tip. Era ziarist, dar 
prin nici o lature nu făcea parte din lumea ziariştilor ; trăia 
în sânul societăței boerești în care crescuse şi căreia îi aparţi- 
nea. Câte anecdote nu au rămas de pe urma acestui om, foarte 
bun dealtfel ! 

Claymoor, fiind complect chel, purta perucă Iutr'o vară la 
Constanţa, pe vremurile când plaja era la vii, Claymoor se scăl- 
da în mare. Imprejurul lui mai mulți cunoscuţi. La un moment 
unul îi smulge peruca de pe cap și o aruncă în apă. Valurile în- 
cep să gonească ornamentul capilar al lui Mişu Văcărescu, iar 
el își da silințe neputincioase ca să-și reia ornamentul. Şi toara 
plaja răsuna de o mare veselie. 

Fostul nostru confrate întru presă trăia acum în mei 
fustelor spre a putea izbuti cronicele sale lumești. Şi, în ade- 
văr. aceste cronice dedeau de minune și cu multă competență 
descrierea tuturor toaletelor doamnelor la deosebitele. serate. 
Unii pretindeau că autorul lor era plătit de cusătoresele cele de 
lux, însă lucrul n’a fost nici odată dovedit. 

Adevărul este că timp de 24 ani Bucureştii au avut epoca 
lui Claymocr. 

Astăzi nimenea nu-și mai amintește măcar de omul acesta. 
care era un fel de arbitru al eleganţei femenine, neavând cu 
Petroniu decât afinitatea vocabulei. Petroniu era arbitrul ele- 
ganței masculine, pe când Claymoor era arbitrul 'eleganţei fe- 
minine. 

Răutăcioşii afirmau că omul avea aplecări femeești ușor de 
explicat, dar ceeace nu era o fabulă e faptul că, atunci când 
Claymoor lăuda o toaletă sau recomanda o cusătoreasă, toată 
lumea bună adopta şi cusătoreasa şi toaleta. 

— In sfârșit procesul tragerilor false dela ministerul de îi- 
nanţe vine înaintea justiţiei. Ministerul numește, pentru apă- 
rarea intereselor statului, nu mai puţin de 5 avocaţi: pe Ghe- 
orghe Panu, Const. Stere, Vasile Missir, Toma Stelian și Ale- 
xandru Djuvara. 

Tribunalul e compus astfel: președinte d. Mavrodin, jude- 
cători d-nii Balş şi Schina. Apărătorii acuzaților sunt: Con- 
stantin Disescu, N. Vlădescu, I. Tanoviceanu, Gr. Urlăţeanu, 
Stavri Brătianu, Em. Pantazi, Mitescu, Al. Ionescu şi Neagu. 

Cititorii vor şti, că în acest proces au pledat aproape toţi 
fruntașii baroului, atât din partidul liberal cât şi din opoziție- 

Cauza era că afacerea, nu numai a pasionat mult opinia publi- 
că, dar şi pentru că foarte însemnate interese de tot felul erau 
în joc. 

— In ziua de 1 Iulie 1903 a fost inaugurat pe piața Lucaci, 
în fața liceului Matei Basarab. bustul lui August Treboniu Lau- 
rian, fost profesor de filosofie la liceul Sf. Sava înainte de anul 
1848. 

Laurian a desfășurat o mare activitate culturală şi naţio- 
nală şi a fost profesorul de limba română al regelui Carol când 
a venit acesta în ţară. Piaţa, a primit numele de „Piaţa Lau- 
rian”, iar la inugurare au vorbit d. profesor Stefan Ion și C.F. 
Robescu, primarul Capitalei. 

— O telegramă din Bruxelles cu data de 18 Iulie 1903 anunţă 
moartea generalului Brislment. Acest eminent şi cult general 
era cunoscut în toată lumea militară ca, specialist în arta for- 
tificațiunilor. La el a făcut apel guvernul român în anul 1883, 
— când a ridicat torturile din jurul Bucureştilor și fortificațiile 
dela Nămoloasa-Galaţi. 

— Pe la sfârşitul lunei Iulie 1903 o știre tristă soseşte dela, 
Carlsbad : Anghel Demetrescu, unul din cei mai eminenţi pro- 
fesori secundari, a murit după o scurtă suferință, 

Anghel Demetrescu era un om cult, făcuse studii frumoase 
atât în ţară cât şi în Germania şi a fost o figură interesantă şi 
în presă. A scris numeroase articole de politică externă în Na- 
țiunea, ziarul lui Dumitru Brătianu. In cele din urmă se înscri- 
sese în partidul conservator şi a fost ales deputat al colegiului 
III de Teleorman. 

Profesor de mare merit și om cu vastă cultură generaiă, a 
lăsat păreri de rău unanime, cu atât mai mult că a murit tâ- 
när, numai de 55 ani. 

— In ziua de 5 August 1903 principesa moștenitoare Maria, 
viitoarea, regină, naște un nou principe căruia i se pune numele 
Nicolae-Ferdinand. 

— O telegramă din Paris anunță moartea lui Bernard La- 
zare, autorul cărței : „O eroare judiciară“ cu privire la osân- 
direa lui Dreyfus. Bernard Lazare — n'au uitat cititorii — este 
acela, care, venind în România să ancheteze personal cauzele 
emigrărsi evreilor, a fost primit cu entusiasm de populaţia 
evree. 

Vestea, morţei sale aruncă jalea în lumea evraească dela 
noi. 

— Un incendiu în coriditiuni ciudate izbucnește pe bule- 
vardul Carol la proprietatea arhitectului Ion Socolescu. Acest 
incendiu dă naştere unei afaceri judiciare senzaţionale. Arhi- 


www.dacoromanica.ro 


tectul Socolescu, un cunoscut foarte activ constructor, aceluia 
căruia îi datorim Casa, de depuneri și alte clădiri, este acuzat 
că a dat foc imobilului spre a încasa, prima dela societatea de 
asigurare. Socolescu este arestat iar cererea lui de liberare pe 
cauţiune este respinsă până la Curtea de Casaţie. 

— La 8 Septembrie 1903 a murit generalul Eracle Arion, co- 
mandantul corpului II de armată, unul din cei mai eminențţi 
generali ai noștri. f 

— Arhitectul Socolescu este achitat de Curtea cu jurați de 
învinuirea că și-a dat foc imobilului în care locuia spre a in- 
casa prima asigurărei. 

— Duminică 12 Octombrie se face alegerea noului consiliu 
de disciplină al advocatilor. 

Decan este ales M. Antonescu cu 241 voturi contra d-lui G. 
Danielopolu care întruneşte 91. 

— Cu intrarea în toamnă mişcarea politică activă reîncepe. 
De odată cu campania de răsturnare a guvernului dusă de con- 
servatori, se afirmă o nouă mișcare de nemulțumire în partidui 
de la guvern. De astă dată ministrul justiţiei Eugen Stătescu, 
demisionează. 

In locul acestuia şeful guvernului introduce în cabinet pe 
Alexandru Giani, fost consilier la Curtea de Casaţie, retras de 
curând la pensie pentru limită de vârstă. 

Complectarea cabinetului în acest îel, cu un om care nu 
făcea politică a provocat mari nemulțumiri în partid. 

Nemultumirile sunt în adevăr foarte mari, ele se abat, mai 
ales, asupra presedintelui Camerei Mihail Ferechide care, fiind 
` prieten personal cu Alexandru Giani, l'a impus primului mi- 
nistru. 

Ca, demonstrațiune împotriva acestuia, o mare parte dintre 
deputaţii majorităţei hotăresc să nu-i voteze la președinție 
când se va deschide parlamentul. 

In adevăr în Noembrie Camera face un vădit act de ostili- 
tate la alegerea președintelui. Iau parte la vot 130 deputaţi. 
majoritatea este de 66, iar scrutinul dă următorul rezultat: 71 
voturi pentru Ferechide, 50 buletine albe și 1 abţinere. Astfel 
Ferechide scapă numai cu 5 voturi peste limită, jumătatea Ca- 
merei fiindu-i ostilă. 

Votul este semnificativ şi arată că majoritatea nu mai este 
omogenă ci e adânc divizată ; de aci înainte regimul merge spre 
cisoluțiune, cei trei ani de guvernământ liberal au uzat cu de- 
săvârşire partidul. 

De la moartea lui George Palade, personalitatea cea mai 
activă care agită majoritatea şi solicită un loce în guvern, este 

Aiexandru Djuvara. Dimitrie Sturza. văzând că dihonia a intrat. 
adânc în rândurile maiorităţei, ia hotărârea să treacă opoziţiei 
puterea de îndată ce se va sfârşi legislatura. 

Una din cauzele dezagregărei este chestiunea tragerilor fal- 
se dela finanţe, opoziţia agită şi acuză guvernul, opinia publică 
crede că fiind îmoplicate persoane influente. ancheta nu a fost 
întinsă mai departe. Această credinţă se întăreşte şi mai mult 
când unul din condamnaţi, — principalul vinovat — dispare din 
țară, 

Opinia publică e aproape unanimă a crede că fuga acestuia 
a fost înlesnită de guvern în schimbul tăcerei câtorva nume 
compromise. Se spune că fugitul, văzându-se pierdut, a amenin- 
ţat să spue tot ce știe şi să dea de gât pe toți vinovaţii. In faţa 
primejdizi, guvernul a stăruit la Camera de punere sub acuzare 
ca acuzatul să, fie liberat pe cauţiune, apoi i sau dat bani cuj 
care să poată trăi în străinătate și, în sfârşit, i s'a înlesnit fuga. 

— Vechile ziduri ale bisericei Zlătari încep să fie dărâmate. 

Biserica Zlătari era până la 1903 înconjurată de un rând 
de ziduri, cu prăvălii și un etaj, prăvălii în care erau instalate 
multe magazinuri, între altele cunoscuta cofetărie Baltador, 
băcănia Păun Popescu, birtul „La Pisica Albă”, berăria „La 
Carul cu bere”, etc. La etaj au fost pe vremuri ministerul de 
justiţie şi ministerul artelor 

Biserica era, ascunsă între aceste ziduri şi nu se vedea din 
stradă. In subsoluri au fost instalate un număr de zărăfii. 

Biserica Zlătari a fost închinată de călugării greci Patriar- 
hului din Egipt. Când s'a făcut dărâmarea zidurilor s'a desco- 
perit o frescă reprezentând Nașterea Domnului purtând ins- 
cripția : „Ton Ieron Apostolikon thronon Alexandreias”. 

Fără să fi fost o clădire artistică! totuşi aceste ziduri re- 
prezentau o epocă istorică, un trecut trăit al ţărei noastre, de 
aceea, s'ar îi cuvenit ca dărâmarea să se facă în mod sistematic, 
aşa ca inscripţiile și icoanele să fie păstrate, măcar ca docu- 
mente istorice. 

Biserica, Zlătari avea, o tradiţie nebuloasă și misterioasă. 

Se spunea — din bătrâni cum se zice —, cum că zidurile 
acestei biserici au păstrat multe crime și fapte necunoscute de 
lumea din afară. Călugării greci se dedeau aci la orgii mari, Fe- 
mei frumoase, fie din lumea galanteriei, fie din socieatea cea 
mai bună, veneau și petreceau nopti luxurioase cu călugării 
cari — cei mai tineri — erau foarte viguroşi. 

De multe ori negustori cu averi însemnate, dispăreau fără 
a li se mai da de urmă. Zvonul public spunea că oamenii ace- 
ştia erau ademeniţi de călugări, pentru împrumuturi și alte a- 

faceri, oamenii veneau cu încredere, aduceau banii ceruţi, apoi 
nu mai eșeau niciodată. Asasinaţi, aceștia erau îngropaţi în 
pimniţele Zlătarilor. 

Care era originea acestei biserici şi de unde numele de 
Zlătari ? 

Inainte de a se fi clădit biserica aci era un loc viran, iar 
pe acest loc își aveau corturile un număr de ţigani nomazi a 
aăror profesie era poleitoria. Erau poleitori în aur. Când sa 
notărât clădirea ţiganii au fost expulzați, însă numele lor a 
rămas şi locului şi bisericei. Crimele călugărilor erau făcute cu 
ajutorul oare căror boeri cari împărțeau cu acești călugări 
banii jefuiţi de la cei pe cari "i ucideau. 

— La 9 Noembrie moare Luigi Cazzavillan fondatorul zia- 
ului „Universul“. Născut în Italia, Cazzavillan a venit în Bucu- 
rești în urma războiului din 1877 spre a-şi căuta norocul. A în- 
teles repede că aci este o ţară în care ar putea găsi ceea ce 
căuta. Dar la început și mai mulţi ani după aceea, norocul nu 
Pa ajutat după speranţă. 

A fost numit profesor de limba italiană la liceul Matei Ba- 
sarab, a făcut să apară ziarul „Frăția Italo-Română”, a scos 
mai târziu „Necesarul”, a vândut apa de scos petele de pe 
stofe, în sfârşit a făcut tot felul de încercări fără să poată reuși. 

Intr'o zi a făcut să, apară Universul foiţă mică de No. 6 pe 
o singură foae plină numai cu fapte diverse, un foileton senza- 
tional, diferite crime, plus preparatele medicamentoasa ale far- 
macistului Bertelli din Italia, care a fost primul furnizor de a- 
nunciuri pentru ziarul Universul. 

Cazzavillan a fost un muncitor şi un stăruitor. Negreșit nu 
era intelectual și nu a înţeles să facă din ziarul său un instru- 
ment cultural, el era numai un comerciant şi un om cu price- 
perea afacerilor, de aceea de la început a pus ziarul pe o bază 
comercială. 

Acest fel de a înţelege ziarismul a contribuit ca, mulţi ani 
după aceea, Universul să, fie considerat în cercurile gazetărești 
drept un organ inferior, nedemn de prea multă consideraţie. 
Pentru intelectualii și ziariștii mai vechi era numai gazeta cri- 
melor şi a toiletoanelor pentru birjari. 

Cazzavillan, ne fiind cetățean român, nu voia ca, ziarul său 
se ocupe de luptele politice dintre partide. El spunea în tot d'a- 
una, redactorilor săi ca să nu ia parte nici unui partid. 

— Niţă cu ala, niţi cu ala ; asta este Universul. 

Mai târziu întiripându-se a cumpărat casa în care este in- 
stalat şi astăzi ziarul şi a deschis apoi un magazin cu tot felul 

de mărfuri : coloniale, manufactură, medicamente, parfumeri», 
jucării. articole de toale*“ 

Intr'o iarnă a adus din Italia oare care hapuri de catrami- 
nă, un preparat al farmacistului Bertelli. Ajutat de reclama U- 
niversului, hapurile de catramină — specific în contra tusei și 
bronșitelor — s'au vândut ca pâinea caldă. Farmaciștii au în- 
ceput să fie alarmaţi și au reclamat Direcţiunei sanitare sus- 
ţinând că celebrele hapuri sunt vătămătoare rinichilor. Analiza 
a dovedit inofensivitatea lor. însă a obligat pe Cazzavillan să 
nu le debiteze de cât în urma unei ordonanţe medicale. Cu ace- 
laşi spirit comercial el a rezolvat problema. Știind că aproape 
nici un medic nu va recomanda hapurile de catramină, a an- 
gajat un medic personal, l’a instalat într'o cameră la Universul 
unde avea orele sale zise de consultaţie. Toţi cei cari veneau la 
Universul ca să cumpere hapurile treceau mai întâi prin camera 
doctorului Georgescu, primeau ordonanța fără să plătească nici 
un onorar apoi treceau în magazin. Pentru acest oficiu doctorul 
Georgescu primea, 300 lei pe lună. Dar i-a rămas și o poreclă, 
în corpul medical toată lumea îl numea: doctorul Catramină. 
Inainte de acest medicament, Cazzavillan lansase: pomada ita- 
liană pentru creșterea părului. In fiecare număr al Univer- 
sului se citeau cele câteva scrisori trimise de aceiași doi-trei 
clienţi cari spuneau : „Pomada :taiiană pentru creşterea păru- 
lui dândumi rezultate minunate, vă rog mai trimiteţimi două 
borcane”, 

Asupra, acestei pomezi lumea făcea tot felul de zeflemele, 
de obiceiu se spunea pomezei sale că are darul să facă să crea- 
scăl părul și în palmă. , 

Luigi Cazzavilani a fost atins de un cancer al stomacului 
sau al ficatului si muri. încă în toată puterea de muncă, la 51 
de ani. 

— La 30 Decembrie 1903 moare Mihail Paleologu, consilier 
la Inalta, Curte de Casaţie, unul dintre cei mai distinşi magis- 
trati, o fire originală şi un caracter independent. 

Paleologu n'avea decâi 56 ani. 


ANUL 1904 

— La balul obicinuit ce se da, pe vremea aceea. la palatul 
regal la 1 Ianuarie s'a petrecut anul acesta un incident destul 
de hazliu. Iată că prin marele salon de recepţia se observă un 
domn îmbrăcat în costum de consul, care se plimba în sus și 
în jos fără să cunoască pe cineva, fără ca cineva, să-l cunoască, 
S'au făcut grabnice cercetări dar în zadar, nimenea nu știa cine 
e domnul, de unde vine și cine îl întrodusese. 

In sfârşit adevărul — dar numai în parte — fu cunoscut : 
misteriosul străin era Sir Reginald Ward, consulul României la 
Londra. 

Nu se știa însă cine l-a introdus în Palat și afară de asta, 
trebuia găsit cineva autorizat care să-l preziute regelui. Asupra 
primei întrebări misterul a urmat, să planeze, asupra celei d'a 
doua s'a, găsit, în fine soluţia : Ionel Brătianu ministrul de ex- 
terne fu însărcinat cu prezentarea. 

Uun al doilea incident urmă imediat. Obiceiul la Curte era 
ca, în cadrilul de onoare să figureze de o potrivă doamne româ- 
ne și doamne străine, dar principesa Maria și prinţul Ferdinand 
nu mai respectau tradiţia. In anul acesta nici o doamnă româ- 
nă n'a tost invitată, fapt care a provocat critice unanime și 
protestări zgomotoase. 

Regele Carol, care era un hotărât supus al tradiţiilor și 
care, pe de altă parte, nu admitea ca la Palatul Regal să se pe- 
treacă fapte menite a nemulţumi lumea, a fost foarte supărat 
de incident. S'a spus atunci că o explicaţie destul de acră a fost 
între rege și principesă. 

Acest incident a creiat principesei moștenitoare o atmos- 
teră cam neplăcută în lumea oamenilor din societatea de sus, 
întrucât incidentului i s'a dat înțelesul că principesa Maria are 
o stimă mediocră pentru femeile române. 

Mai târziu unele din aceste doamne au hărăzit pe princi- 
pesa cu o poreclă. Fiindcă locuia la palatul dela Cotroceni au 
botezat-o : Miţa, Cotroceanca,. 

Principesa a făcut mult haz de vorbă și nu s'a supărat. 

— La începutul lui Ianuarie 1904 scriitorul francez Catulle 
Mendes a tinut la Ateneu o conferinţă asupra, istoriei poeziei 
franceze în secolul al 19-lea. 

Sala Ateneului era plină până la ultimul loc. A doua con- 
ferință a fost asupra subiectului : „Personalitatea lui Wagner”. 

— In lumea advocâţilor o chestiune nouă agită spiritele. 
Consiliul de disciplină al baroului a luat hotârârea ca, dela 1 
Ianuarie 1903 începând, toți advocaţii să fie obligaţi a purta 
roba în fata instanţelor. 

„Monitorul Oficial” din 30 Decembrie 1903 a publicat ur- 
mătoarea, deciziune a consiliului de disciplină. 

„Având în vedere că conform decretului publicat la 29 De- 
cembrie 1864 avocaţii sunt obligaţi ca și magistraţii de a purta 
uniformă când sunt în ședință. 

Având în vedere că dispoziţiunile acestui decret au fost 
consacrate prin art. 88 procedura civilă din 1865. care au fost, 
menținute la modificarea făcută în 1900. 

Având în vedere că caracterul obligatoriu al uniformei pre- 
văzută de decretul din 1864 a fost recunoscut de ministerui jus- 
tiției atât în 1869 prin raportul No. 7138 din 21 Iunie cât şi in 
1900 cu ocaziunea desbaterilor asupra  Procedurai civile în 
Senat. 

Pentru aceste motive Consiliul decide că, de la 1 Februarie 
1904, advocații vor fi obligați a purta uniforma prevăzută prin 
art. 2 al decretului din 29 Decembrie 1864 când se vor prezenta 
în şedinţă, : la tribunalul Ilfov, la Curtea de Apel din București 
şi la Inalta Curte de Casaţiune, fie pentru a răspunde la apel. 
fie pentru a pleda”, 

Această măsură foarte bună, precum am spus, a produs a- 
gitațiune; un număr de advocaţi sau împotrivit să se supună 
sub cuvânt că măsura ar fi medievală şi... catolică. Adevărul, 
însă. era altul: unii avocaţi se codeau ca să cheltuiască, alții 
erau animați de acel spirit de împotrivire încăpățânată și sis- 
tematică pe care unii îl pun în toate împrejurările. 

Roba a fost aplicată atunci. însă, n'a trecut mult şi a căzut 
în desuetudine. 

— La 15 Ianuarie s'au făcut 5 alegeri parţiale la colegiul 1 
de Cameră și Senat: Tutova, Vaslui, Tecuci, Argeș și Teleor- 
man. Guvernul este bătut pe toată linia. La Vaslui e ales juni- 
mistul Delavrancea și la Tecuci conservatorul Ion Lahovari ; în 
celelalte trei judeţe balotagiu. Guvernul este cu desăvârșire ru- 
inat, opinia publică îl respinge pretutindeni. Dacă nar avea 
puterea guvernamentală, candidaţii săi war putea întruni de- 
cât un număr foarte neînsemnat de voturi. 

La balotagiu guvernul a biruit la Tutova și Argeş dar a fost 
bătut la Teleorman unde a eşit Constantin Disescu. Cu ale- 
geri libere nici un guvernamental nu ieșea. 

— Vasile Lascăr prezintă reforma comunală, în calitate de 
ministru de interne. Proiectul stârnește agitaţie în partid. Prin 
această reformă comunale rurale — foarte multe din ele — ne- 
putând fi bine administrate din cauza insuficienței fondurilor, 
` erau întrunite câte 2 sau chiar 3 spre a forma comune mai 
mari și mai bogate. 

Această dispoziție provoacă furtună. Aproape întregul stat 
major liberal : M. Ferekide, Anton Carp, C. Stere, Take Proto- 
popescu, Matei Corbescu, au combătut reforma. Faţă de acea- 
stă împotrivire şi prevăzând căderea sigură a proizctului, Lascăr 
a cedat. Totuşi curentul împotriva ministrului de interne e atât 
de mare încât căderea lui e privită) sigură. 

— Telegraful aduce o știre senzatională: războiul ruso- 
japonez a izbucnit. 

Incă cu două-trei luni mai înainte era mare tensiune între 
<ele două țări, așa că războiul părea de neînlăturat ; acum fap- 
tul s'a îndeplinit. 

Inainte chiar ca declaraţia de războiu să ajungă la St. Pe- 
tersburg flota japoneză a intrat în acţiune şi a scos din luptă 
cuirasații „Retwisan“, „Cesarevici“ ca şi crucișătorul „Palada“. 
Cu chipul acesta flota rusă. rămânând în inferioritate marea 
a rămas în stăpânirea japonezilor cari au putut trece trupe în 
Coreea. 

Aproape întreaga opinie publică la noi este de partea ja- 
ponezilor ; afară de câțiva fruntaşi conservatori, rusofili cu- 
noscuţi, toată lumea dorește înfrângerea ruşilor. 

Mă întâlnesc la clubul conservator cu generalul Lahovary, 
ale cărui simpatii pentru ruşi sunt cunoscute. Ii comunic pă- 
rerea mea că japonezii vor fi învingători atât din cauza de- 
părtării câmpului de luptă de Rusia europeană cât şi din cauza, 
incapacității rusilor. 

Generalul râde şi-mi răspunde : 

— Ştii ce sunt japonezii faţă de ruşi ? La fel ca şi când un 
cătelus te-ar apuca de pantalon ; cu o lovitură de picior îi a- 
runci cât colo. Victoria rusilor este absolut sigură. 

Generalul Lahovary trecea drept un militar de mâna întâia, 
dar, de data aceasta a văzut fals. 

— O dramă care pasionează publicul: un medic din Plo- 
esti, doctor Iacobsohn, fiind acuzat că și-a ucis soţia prin o- 
travă, este depus. Când va veni procesul în faţa Curţei cu juraţi, 
voiu vorbi mai pe larg. 

— Celebra artistă franceză Jeanne Hading joacă la teatrul 
Lyric rolul Fany Legrand din piesa Sapho a lui Alphonse Dau- 
det. Apoi ioacă în La Chatelaine de Alfred Capus. în Denisa şi 
în Frou-Frou. 

Toată elita Capitalei asistă, regina Elisabeta şi principii 
moştenitori deasemenea. 

— In partidul liberal luptele devin acute; oculta adică Eu- 
geniu Carada, temându-se ca Vasile Lascar să nu dobândească 
un prestigiu prea mare cu reformele sale şi să se impue la șefia 
partidului, îl combate energic prin toţi amicii săi. Carada lu- 
crează spre a pregăti şefia lui Ionel Brătianu, fiul amicului său 
intim Ion C. Brătianu. 

Carada, ca demonstraţie, văzând că părerile sale nu sunt 
urmate de Dimitrie Sturza, demisionează din comitetul execu- 
tiv al partidului liberal. Oculta stăruie pentru ca partidul să pă- 
răsească puterea şi să treacă în opoziţie spre a pregăti mai 
bine şefia lui Ionel Brătianu. A doua zi şi-a trimis demisia şi 

Constantin Nacu. Toti bătrânii liberali cer capul lui Vasile Las- 
căr, a cărui situatie în guvern a devenit foarte șubredă. 

— In Manciuria armatele rusesti sunt bătute în toate păr- 
tile de japonezi. Port-Arturul este asediat dar se apără încă, 
deși japonezii îi dau asâlturi crâncene. Ruşii nu pot birui ni- 
căeri, mai ales din cauza rivalităţilor dintre amiralul Alexief și 
generâlul-șef Kuropatkin. La sfârşitul lui Martie un nou de- 
zastru se abate asupra ruşilor; intr'c luptă navală, cuirasatul 
Petropavlosk este scufundat cu 600 oameni. Pe cuirasat se afla 
și amiralul Makharoff, comandantul suprem al flotei rusești. 
Marele Duce Ciril. care se afla pe bord, s'a putut salva înotând 
până la vasele trimise în ajutor. 

— O nvuă afacere la ordinea zilei este comanda tunurilor 
cu tragere repede. Dimitrie Sturdza stărue să se facă comanda 
în Germània la fabrica Krupp, pe când generalul Lahovary 
fruntaş al partidului conservator, face campania pentru ca să 
se primească, concurența cu tunurile Erhardt şi cu tunurile fran- 
ceze care sunt superioare. O luptă crâncenă, polemică prin presă 
și interpelări în parlament. 

Rezultatul acestei campanii a fost: 1) Comisiunile militare 
au cerul să se facă oarecare modificări tunului Krupp, — ceeace 
fabrica a primit; 2) generalul Lahovary n'a mai putut veni la 
departamentul războiului când partidul conservator a venit; 
la putere. 

De altfel generalul Lahovary nu se sfia ca să-și manifes- 
teze sentimentele sale franco-file ca şi pe cele ruso-file în fața 
evenimentelor. 

Generalul adresează în Senat o interpelare lui Dimitrie 
Sturza, ministrul de război, asupra relei admiuistraţiuni a ar- 
matei. 

Sturza răspunde furios numind pe generalul Lahovary: 
fanariot. 

— La 29 Aprilie un mare incendiu a izbucnit la Pălatul 
funcţionarilor din Piaţa Victoriei. Mai toţi locatarii au suferit 
pagube mari, dar cel ma: greu încercat a fost pictorul Verona. 
In acel dezastru pictorul a pierdut 180 de pânze. 

O mulţime de documente istroice, costume, arme adunate 
pentru un mare tablou intitulat „Venirea lui Mahomet în ţară“, 
totul a pierit. Au pierit, albumuri scumpe, covare de Persia, ar- 
muri, draperii orientale, în sfârșit tot cea ce face distincţia unui 
atelier artistic. Dar faptul tot atât de tragic pentru pictor era că 
polița asigurătoare de 56.000 lei ce o plătea societăţii de asigu- 
rare, neglijase să o plătească! de câteva lun. 

Artistul a rămas zdrobit de durere în faţa acestui dezastru. 

— La mijlocul lunei Iunie 1904 moare Frosa Sarandy. una 
din cele mai mari artiste ale Teatrului Național. 

Frosa Sarandy era născută la 1840, deci a murit la 64 ani. 
A jucat in multe piese, dar creațiunea ei de căpetenie a fost in 
rolul văduvei Frochară din „Două orfane“. 

Artista nu învățase în şcoală, aşa că nu știa nici ceti, nici 
scrie; rolurile i le citea, altcineva iar dânsa le învăţa ascultând. 
Un caz foarte original fireşte. 

Bolnavă, deși nu prea bătrână, nu mai era un element ac- 
tiv al teatrului. 

— Lu sfârşitul lunei Iunie 1903 moare subit Ionescu-Gion 
(recte Gheorghe Ionescu), profesor și om de litere distins. 

Ionescu-Gion era un muncitor, a scris „Istoria Bucureș- 
tilor“ şi multe alte cărți. A scris multe cronici literare şi arti- 
cale prin ziare, a tradus piese de teatru atat singur zât şi in co- 
laborare cu Alexandru Odobescu. Activitatea lui a fost mare, ca 
scriitor, profesor şi conferenţiar. 

Când a murit era profesor la liceul Matei Basarab. 

Deşi foarte activ. n'a avut idei originale, de atsea n'a lăsat 
urme mai adânci. 

— La 1 Iulie a venit vestea morţii lui Krueger, fostul pre- 
ședinte fără, noroc al republicei Transvaal din Africa de Sud. 

— Situaţia guvernului fiind critică, se fac încercări, atât din 
tabăra conservatorilor cât și din tabăra junimiștilor, pentru 
împăcarea celor două ramuri; oamenii cu prevedere amintesc 
că liberalii au putut veni la putere în 1901, numai după doi 
ani de opoziţie, fiindcă au știut să uite neînțelegerile dintre 
ei şi să se unească într'un singur partid; dacă conservatorii ar 
face acelaș lucru acuma, peste o lună ar fi la guvern. Dar 
conservatorii n'au ascultat niciodată de asemenea motive, pen- 
tru că ambiția şefiei avea precădere asupra oricărui alt interes 
general. De aceea încercările de împăcare nu au putut izbuti. 
De aceea şi partidul conservator s'a stins peste mai puţin de 
15 ani. 

Pe când în partidul conservator se menținea dezbinarea, 
în partidul liberal începea lupta latentă pentru împingerea lui 
Ionel Brătianu către şefie; acest curent lovea și în Dimitrie 
Sturza, care pornea să fie pus aproape sub autoritatea tână- 
vului concurent. Oculta nu mai voia să recunoască pe Sturza 
de șef, sau, dacă; îl recunoștea, făcea aceasta numai pentru 
aparență. 

Pus la carantină de ocultă, Dumitru Sturza s'a văzut nevoit 
ca să se sprijine pe foştii drapelişti, adică Vasile Lascăr. Emil 
Câistantineseu? P. S. Aurelian 

Frământările cuprindeau tot partıduj 

La un moment Ionel Brătianu a rupt bunele relațiuni cu ti- 
nerii generoşi, adică cu foştii socialiști intrați în partidul libe- 
ral. Cu ocazia pelerinajului la mormântul lui Ion Brătianu dela 
Florica, în ziua de 5 Mai sa petrecut un fapt semnificativ. 
Ionel Brătianu a invitat la masă, în casa părintească numai pe 
fruntașii din vechile cadre, iar tinerii generoşi toți în grup, au 
luat masa pe la bărăcile ridicate, cu acea ocazie, pentru servi- 
ciul poporului. 

In fata acestei situații, care amenința nu numai viața gu- 
vernului, dar şi unitatea partidului, fruntașii din toate nuan- 
tele fură convocați la o consfătuire la Senat. Erau de față toți 
membrii guvernului cu Dimitrie Sturza în cap. Mai mulți frun- 
taşi au vorbit. Apoi luă cuvântul bătrânul P. S. Aurelian. După 
ce adresă un apel la unirea tuturor liberalilor, el făcu aluzie 
la silințele pe cari le face oculta ca să înlăture pe Dimitrie 
Sturza dela șefie şi să aducă pe Ionel Brătianu. Cu multă fineță 
Aurelian spuse : ` 

— „Se face in partid o iucrare pentru schimbat chiar și 
şefia, dar, pentru moment, chestia nu este încă coaptă“. 

Şi spunând aceste vorbe, îşi întoarse privirile către Ionel 
Brătianu, care, pe vremea aceea, era încă tânăr. 

— Ion Saita. prefectul de poliţie, a luat multe măsuri bune, 
precum am mai spus. Intre altele a reglementat funcţionarea 
cafeurilor cu cântărețe, numite „cafeuri şantante“. Cu acest 
„prilej să mă întorc înapoi şi să arunc o privire asupra vieţi bu- 
cureştene cu douăzeci de ani în urmă. 

— Obiceiul în Bucureşti era, pe atunci, ca în aceste teatre 
de varietăți cântărețele să nu fie plătite și nici o taxă de in- 
trare să nu plătească vizitatorii: antreprenorul afacerei se 
mulțumea ;cu câștigul din consumațiuni, iar cântăreţele făceau 
cheta plimbând farfuria printre mese. 

Această chetare era o adevărată morişcă, căci fiecare cân- 
tăreaţă nu cânta decât un singur cântec, foarte scurt, şi imediat 
scobora, de pe scenă, lua farfuria şi pornea după cerşit. Astfel 
spectatorii trebuiau să stea în permanenţă cu mâna în buzu- 
nare, spre a scoate parale. 

De obiceiu la acest disc nu se dedea decât câte 5 bani, încât 
cântăreţele, spre a ispiti şi a păcăli pe naivi, puneau în farfurie 
câțiva lei de argint. Era o invitaţie ca să dea monede la fel, 
pentru acei clienţi cari nu cunoșteau moravurile locului sau 
pentru aceia cari făceau curte cântăretei care cheta. 

Dar dacă erau naivi cari cădeau în cursă şi dădeau lei în 
106 de 5 bani, în schimb erau şi aceia cari declarau că sunt; 

artiști pentru ca să nu dea de loc. Obiceiul, în aceste localuri 
era ca artiști de orice fel, să fie scutiţi de chetă. 

Asemenea cafe-șantan era la Singer, în strada Doamnei. 
(Acum pe acel loc sa clădit aripa cea nouă a Băncii Marmo- 
rosch Blank). Apoi era, — până la dărimarea localului — la 
Stadt-Pesth, unde este acum Pasagiul Vilacros. Apoi era la Al- 
cazar în dosul Pasagiului român, la Raşca în strada Academiei. 
Mai târziu în strada Regală în sala de marmoră a hotelului 
Union, un local care se numea „la Pisici“, la Papaianopol tea- 
trul de Varietăţi numit „Imperial“ în strada Câmpineanu colţ 
cu strada Sf. Ionică local ce a dispărut stc., etc. 

Dar Cateul-șantan cel mai vechiu, acela pe care lam găsit 
în Bucureşti la 1871, era cel de la Patak în strada Carol. 

Ion Saita a pus capăt chetei care devenise o adevărată 
spoliaţiune și a impus antreprenorilor să înlocuiască cheta cu 
o plată la intrare. Această invitaţiune n'a fost nici pe placul 
patronilor nici pe placul cântărețelor, însă cheta a dispărut de 
atunci. l 

— Cu caţiva ani mai înainte — se introdusese în București 
Academia de biliard. Cea d'intâiu Academie a fost înființată de 
către doi domni; Brătianu şi Papamihalopolu ; această Aca- 
demie a fost instalată mai întâiu pe bulevardul Academiei, 
apoi pe strada Academiei în sala unde, după acea, s'a instalat 
Restaurantul Parlamentarilor 

Această Academie funcţiona cu jucători de biliard aduși 
dela Paris, cari făceau partida prin bila roşie şi cu prinsori. 
Cei mai cunoscuţi jucători erau Dede, Drouet. Murtra, Feiler, etc. 

Fiindcă, această Academie atrăgea mulţi amatori și câşti- 
ga sume bune, n'a trecut mult și s'au înfiinţat şi altele: una 
sub hotel Bristol, unde a fost mai târziu un cinematograf, una 
la hotel de France și mai trâziu alta în curtea hotelului Otetele- 
sanu (Frascati) Insă, după o glorie de vreo doi-trei ani, Aca- 
demiile acestea au degenerat, nau mai produs câştiguri şi au 
dispărut, definitiv 

— Viaţa bucureşteană a cunoscut şi sportul bicicletei. Intre 
anii 1880 și 1895, timp cam de 15 ani, sportul bicicletei a fost 
cultivat cu destulă pasiune. De dimineata la şosea  întâlneai 
multă; lume din societatea de sus, doamne şi domni, cari fă- 
ceau bicicleta. Indată s'au înfiinţat câteva şcoli de bicicletă 
printre care, aceea a lui I. Dumitrescu ve bulevardul Elisabeta. 
pe un loc viran unde s'a clădit, acum. Palace-hotel, cât şi şcoala, 
lui P. Antonescu pe şoseaua Basarab. 

Bicicliștii cei mai tari au fost: un domn Zisu, avoi Mihă- 
escu-(iherasi, Mitică Vlădoianu, Alois Pucher etc. Iancu Kalin- 

deru administratorul Domeniilor Coroanei făcea bicicleta, ca 
sport higienic. Ca o concesiune personală i se dăduse autoriza- 
ţia să se plimbe cu bicicleta pe aleele Cișmigiului, Câţi-va, 
ani în sir sau organizat întreceri cu premii între biciclişti, iar: 
Luigi Cazzavillan a construit chiar un velodrom pe partea 
dreaptă a șoselei Kiselef. 

Pasiunea a ţinut, însă, numai câţiva ani, lumea de sus a 
părăsit bicicleta după scurt timp, iar lumea cealaltă n'a prac- 
ticat-o decât vreo 10—15 ani. Și sportul bicicletei a dispărut, 
bicicleta rămânând numai la dispoziţia oamenilor de serviciu 
de prin localurile de comerciu. 

— Cu încetul viața bucureşteană se modifică. A dispărut 
grădina Zdrafcu, au dispărut şi Herăstrăul Vechiu şi Bordeiul și 
Avedic şi Sans-Souci și moara de la Floreasca, şi grădina lui 
Nae Ulmeanu, moda a impus pe Fronescu peste podul de la 
Herăstrău. . 

— Preumblarea la Şosea cu muscalul era marele şi. Cu 
20 de lei aveai pe cel mai luxos muscal, pe Mișea, ai cărui cai 
n'aveau egali nici ca frumuseţe, nici ca trap, nici ca iuțeală. O 
preumblare la Şosea, cu ori care muscal, pentru două ocoluri 
costa, 10 lei. Şi în totdeauna găseai muscali liberi pe piaţa Tea- 
trului 

— Lăutarul cel mai căutat, cel ma: bine plătit și fără rival 
era Christache Ciolac. Oamenii de petreceri nu înțelegeau o 
masă cu prieteni sau un chef fără arcusul lui Ciolac. Nimeni 
nu cânta ca dânsul „Ciocârlia“ şi nici de atunci încoace ni- 
meni nu a mai cântat ca dânsul această bucată. De altfel Cio- 
lac a avut succese mari şi la Paris în timpul ultimei Expo- 
ziţiuni 

Acest mare artist care avea în arcușul său un suflet deo- 
sebit, care mișca inimile, smulgea aplauzele şi muia ochii de 
lacrimi. a făcut în București o epocă şi a fost o autoritate. Iar 
când a murit, în urma sicriului său au defilat... trei oameni... 

— Vechiul București se preface. Apare automobilul, cine- 
matograful începe să ocupe un loc însemnat în viaţa bucureş- 
tilor, fără să ne dăm seama, vedem, că cinematografele răsar in 
numeroase săli la Băile Eforiei, la hotel Bristol, la hotel de 
France, în strada Doamnei — azi Paris — la Volta, la Venus, 
la Terra, la Lux, la L'Indépendance Roumaine, ete. 

— O societatea înfiinţează taximetre de piaţă, însă. după, 
câţiva ani de circulație dispar; locomoţia rămâne tot pe grija 
birjarilor şi a tramvaelor cu cai, până în. ziua 'n care se îuii- 
intează societatea tramvaelor comunale cu tractiune electrică. 

-— Să revenim la evenimentele anului 1904. 

La 22 Mai sa dat la palatul Cotroceni o serată în benefi- 
riul societăței Materna, organizată sub auspiciile principesei 
Maria. 

Serbarea sa dat în parcul castelului. 

Au fost, 2 scene pe care sau jucat: teatru de varietăţi, o 
comedie de Courteline: La paix chez soi și pantomima Visu 
Domniței montată cu pricepere de Alexandru Davila. ; 

Au jucat numai diletanți din societate. Comedia lui 
Courteline a fost jucată de d-ng Jeanne Olănescu şi Rudi 
Catargi. A cântat d-na Lily Cerkez. Mica d-şoară Wachman a 
dansat cake-valkul. D-nele Cerchez şi Olănescu s'au distins în 
dansuri serpentine. 

In Visui Domniței rolul protagonist a fost ţinut de prin- 
cipesa Maria în costume de rară frumuseţe. D-șoara Jouell, o 
engleză, a făcut pe Făt Frumos, d-na Aristia C. Disescu pe 
Muma Pădurei, Alexandru Davila ciobanul, d. Aurel Orăscu 
bufonul Curţii, d-nii Ion Al. Lahovary și Gheorghiță Robescu 
cei doi împărați. Prinţul Carol și principesa Elisabeta doi pagi. 

In rolul damelor de onoare ale Domniței d-nele şi d-rele: 
Tătăranu, Odobescu, Durma, Adjuehievici, Lakman Cucu. Sta- 
rostescu, Barozi, Poenaru, Vlădoianu, Balasch, Zosima, Câlcă, 
Crauffurt, Radu Diamandescu. Florile reprezentate prin d-nele 
și d-şoarele : Maria Ghica, Nicoleanu, Economu, Catargi, Măr- 
culescu, Iliescu, Moroianu, Petrescu Căpitanovici. Orchestra 
condusă de profesorul Dinicu. 

Spectacolul s'a încheiat cu o cavalcadă feerică care a zmuls 
aplauzele ovaţionale ale spectatorilor. 

Acest, obiceiu de a se juca teatru cu actori diletanţi luaţi 
din societatea de sus era susținut de câţiva domni şi zâteva 
doamne cu mult talent. Astfel doamna Lily Cerkez avea un 
real talent de cântăreață și de Cumătră (Comeră) în reviste. 
După spusa cunoscătorilor nici chiar o profesionistă nu ar fi 
putut juca mai bine. Apoi era Alexandru Davila. 

Davila era un superior director de teatru, avea energie, 
avea pricepere şi avea gust, dar avea şi talentul interpretului. 
Spectacolul de care vorbesc aci a fost organizat si condus de el. 

La 1904 mai exista încă o societate aristrocratică, care as- 
tăzi a dispărut aproape cu desăvârșire 

— In ziua de 19 Iulie 1904 a sosit la Sinaia o delegaţie a 
regimentului 2 dragoni din garda imperială germană al cărui 
proprietar era regele Carol. 

In delegaţie erau : locolt-colonel Bartsch ce Sieisfeld, că- 
pitan de Jena și locotenent de Leveizov. 

Li s'a făcut o primire pompoasă, în aceeași zi li s'a oferit 

un dejun de gală la Castelul Peleş, iar primul ministru şi mi- 
nistru de război D. Studza a primit în persoană defileul bata- 
lionului de vânători. La București ofiţerii germani au fost pri- 
miţi cu multă atenţiune şi li s'a oferit un prânz de gală la 
Cercul Militar. 

Ce departe suntem de acele vremuri! 

Sunt acum 20 de ani, o altă lume, o altă mentalitate. A- 
proape toate întâile roluri au dispărut. Dintre conducătorii 
țărei n'a mai rămas aproape nici unul, 

Regele Carol și regina Elisabeta au murit. Fruntașii par- 
tidului liberal: Dimitrie Sturza, P, S. Aurelian, Emil Costinescu, 
Vasile Lascăr, Alexandru Djuvara, G. D. Palade, Spiru Haret, 
Mihail Ferichide, Alecu Constantinescu, Ionel Brătianu etc. 
sunt în mormânt. Acelaș drum L'au luat și fruntașii partidului 
conservator ; Gheorghe Cantacuzino, general Manu, Petre 
Carp, Titu Maiorescu, Teodor Rosetti, Take Ionescu, Nicu Fili- 
pescu, Alexandru Marghiloman, Barbu Delavrancea. 

Ei bine, toată) lumea aceasta respecta politica de alianţă 
cu Germania, pe care toată lumea în ţară o privea, ca pe o putere 
militară, și economică fără rival. 

Despre România Mare de astăzi doar visătorii ar fi vorbit. 

— La 27 Iulie s'a deschis expoziţia agricolă a Societăţei a- 
grare a marilor proprietari. Era așezată la Şoseaua Kiselef pe o 
întindere de 15 pogoane formând un drept unghiu străbătut de 
două axe. 

La inaugurare erau gata multe pavilioane precum : al re- 
giei monopolurilor, Domeniile Coroanei, Inchisorilor, Otto Har- 
nisch, Iuliu Saxon, Geiser, Salm, LOwenbach, principele Erân- 
coveanu, fabrica Luther, Z. Zusman, Păianu, Drăghiceanu şi 
Popescu, plus o sondă în mărime naturală. 

Iată, câteva, preţuri ca să ne dăm socoteală : 

Poarta, principală a costat 2500 lei, chioșcul pentru muzică, 
1250, palatul agriculturei 28.000 lei pe o suprafață de 1400 m. 
p., pavilionul regal în stil românesc, unde a fost industria cas- 
nică a costat, 6850 lei. In total Societatea Agricolă a cheltuit, 
125.000 lei. Astăzi la 1929 cu această sumă, nu sar putea con- 
strui decât d'abia un şopron. 

Președinte al societăţei era marele proprietar Ştefan Gre- 
ceanu, 

— In ziua de 2 Iulie 1904 s'a dat la șosea, sub auspiciile 
ministrului de instrucţie Spiru Haret, o serbare pentru aniver- 
sarea, de 400 ani a morţei lui Ştefan cel Mare. 

A fost serbare grandioasă cu participarea tuturor şcoli- 
lor din Capitală și a unui foarte numeros public 

S'au ridicat tribune şi terase. De la orele ő dimineața au 
început, să vie școlile, delegaţiile tutulor regimentelor din Ca- 
pitală, Ministrul Haret, a venit cel d'intâiu la ora 6 exact. 

Slujba religioasă a fost oficiată de arhiereul Nifon Ploes- 
teanu, asistat de arhiereii Sofronie Vulpescu și Calist Ialomițea- 
nu. După ce corul şcoalei a cântat un imn au început cuvântă- 
rile. Au vorbit: Victor Raţiu, student, Bogdan decanul facul- 
tăței de litere și Spiru Haret 

Incepe apoi defilarea. Iutâi armata, apoi studenţii ùniversi- 
tari, școlile secundare și elevi în bluze albastre ai școalei de 
meserii. 

Veni rândul cortegiului istoric, în ordinea următoare: o 
avant-gardă de jandarmi, apoi: pe cai mici şi iuți, ţinuţi în 
frâu anevoe. trecură buciumașii purtând lungi buciume pe du- 
pă gât. 

Toboșarii având tobe de fiecare parte a şelei, un grup de 
surlași și trâmbiţași, în urmă ceata steagului care forma gar- 
da de onoare a unui steag imitat credincios după steagul lui 
Ștefan cel Mare aflat, la muntele Atos. In mijloz mergea stea- 
gul iar în dreapta și în stânga lui alți doi ostași. Aceștia pur- 
tau halebarde și steaguri mai mici. 

Venea grupul domnesc. 

Mic de stat, blond pe un cal viciu, Ştefan cel Mare trecu 
îmbrăcat în hainele albe de ceremonie. Pe cap avea coroana 
şi în mână sceptrul. Alături de el călărea Vlad "Țepeș. 

După ei grupul copiilor de casă, sfetnici, sfatul boerilor 
mari, sfetnicii domniei. pârcălabii de Hotin, Cetatea Albă, 
Neamţ, Roman şi Orhei. 

In sfârșit au urmat șiruri dese de ţărani moldoveni călări, 
cu plete lungi şi cu costumele epocei. 

Insuileţirea era în toate inimile. 

Studentul Raţiu fiind prezentat lui Dumitru Sturza, pri- 
mul ministru, acesta l'a felicitat pentru cuvântarea rostită, dar 
Pa și mustrat în acelaș timp. Sturza i-a spus: 

-— „Sileşte-te să deprinzi graiul simplu şi frumos al ţăra- 
nului care e cel curat românesc, atunci cuvântările dumitale 
vor fi mai frumoase“. 

Cortegiul a defilat, şi pe calea Victoriei. 

— La, 13 Iulie o dramă se petrece in cafeneaua Macedonia 
cu intrarea prin strada Paris, situată în imobilul epitropiti 
Nifon. 

De mai multă vreme o vrajbă mare frământa colonia româ- 
nilor-macedoneni. Aceştia erau acum despărțiți în două tabere, 
una cu Lăzărescu-Lecanta, alta cu frații Papahagi şi alții. 

Lăzărescu-Lecanta redacta un ziar „.Balcanul“ şi era acu- 
zat că susține politica grecească. 

Din cauza acestei animozităţi intro zi Dimitrie Papahagi, 
venind la cafeneaua Macedonia, și văzând pe Lecanta stând la 
masă cu mai mulţi greci, se repede la dânsul şi-l bate. Lăzăres- 
cu-Lecanta obţine un certificat, dela un medic dovedind leziu- 
nile căpătate pe corp în urma bătăiei suferite și face plângere 
la parchet. 

De teama de a nu mai fi atacat Lăzărescu nu mai calcă pe 
la, cafenea, însă în ziua de 13, ca împins de o fatalitate. se du- 
ce ca să caute pe un doctor Carangiu: pe când convorbea cu 
aceasta la o altă masă se aflau mai mulţi profesori macedo- 
neni printre cari Nuşi Tuliu, Ilie și Petre Papahagi, Sadima Dia- 
mandi şi alţii. Toţi aceştia erau profesori înlocuiţi în Macedo- 
nia de Sturza, aceia cari întreţineau agitația în Bucureşti. Cum 
îl văd pe Lecanta încep să strige : 

— Afară trădăturul ! 

Lăzărescu protestează dar toţi se reped asupra lui și'l zno- 
pesc cu bastoanele. Răzbit şi încovoiat sub lovituri, el scoate 
revolverul şi trage la întâmplare în grămadă; glonțul nime- 
reşte pe cel mai inofensiv, pe Ilie Papahagi. 

Văzând cadavrul camaradului lor, unul trage cu revolve- 
rul asupra lui Lecanta. Acesta fu lovit aproape de ochiul stâng, 
alte ducă gloanţe îl lovesc la piept în dreapta și în stânga, apoi 
o lovitură de cuţit sau de șiş la buză şi la piept. 

După primele cercetări Nuşi Tuliu declară că el este acela, 
care a tias asupra lui Lecanta când a văzut cadavrul lui Pa- 
pahagi. 

Nuşi Tuliu, mărturisind fapta, a fost depus, toţi ceilalţi 
macedoneni au fost lăsați liberi. Nuși Tuliu era ziarist şi lucra, 
la mai multe ziare din București. 

— Războiul ruso-japonez se apropie de desnodământ. Ru- 
şii sub comanda generalului Kuropatkin, suferă o mare și sân- 
geroasă înfrângere la Liaoyang. Bătălia a fost foarte crâncenă 
Kuropatkin a trebuit să se retragă în grabă spre Mukden ur- 
mărit, de armatele victorioase ale generalilor Oku, Nodzu și 
Kuroki. | 

Ziarul „Times“ scrie, însă, că succesul strategic morul a 
stat de partea lui Kuropatkin care a putut zădărnici planu! 
de înconjurare al japonezilor. 

Aceștia și-au datorit victoria infanteriei lor care, singura 
pe lume, a putut da timp de 5 zile cele mai omoritoare asal- 
turi în contra poziţiilor întărite ale rușilor. Şi, totuși, având 
pierderi îngrozitoare, să poată reîncepe atacurile cu aceiași vi- 

goare. Prada luată de japonezi a fost foarte neînsemnată, ei 
nau putut lua nici o locomotivă măcar. Căci totul a fost din 
vreme, ori distrus ori retras. 

Rușii anunţă că la Liaoyang au pierdut 250 ofiţeri printre 
carl 2 generaii si 21.552 soldaţi, plus 233 tunuri. In bani pierde- 
rile suferite costau 57 milioane ruble. 

— Pe la sfârșitul lunei Septembrie 1904 moare Pană Bu- 
escu, membru al partidului liberal, deputat al colegiului II de 
Ilfov, fost șef politic al culoarei de galben, fost profesor de chi- 
mie a școala dela Herăstrău, în urmă inginer hotarnic. Impreu- 
nă cu marele orator Nicolae Ionescu a condus ziarul Buna Cre- 
dință. 

Părăsind pe Ion Brătianu a făcut parte din disidenţa lui 
Dumitru Brătianu. A fundat societatea de asigurare mutuală 
„Unirea“ şi a fost eroul luptelor nesfârşite date în jurul acestei 
societălţi spre a o poseda. A murit la vârsta de 71 ani. 

— La începutul lunei Octombrie generalul rus Kuropatkin 
suferi o a doua mare înfrângere în bătălia dela Mukden, numi- 
tă bătălia dela Yantai. Ziarele franceze spun că au căzut 
80.000 oameni din ambele păr+ 

— Vineri 30 Septembrie sa întâmplat un caz tragic la 
Curtea, de Casaţie. 

Constantin Mărăcineanu, osândit de Curtea, cu juraţi la 12 
ani muncă silnică, pentru un omor săvârșit în calea Şerban- 
Vodă, se prezintă în fața Curţei ca recurent. El era apărat de 
avocaţii Iancu Brătescu și Al. Șonţu. Curtea, era astfel compu- 
să : preşedinte Buicliu, membri Economu, Duca, Kivu, Iulian 
şi Şişman. 

Foarte multă, lume venise să audă rezultatul, fiindcă asu- 
pra cazului lui Mărăcineanu era controversă, nici un fapt ma- 
terial nevenind să confirme verdictul. ` 

După pledoarii Curtea se retrage dar peste un sfert de oră 
aduce sentința : recursul era respins. 

Mărăcineanu se opreşte un minut, râde sarcastic, apoi se 
repede, dă la o parte pe cei doi soldaţi ce-l păzeau, smulge arma 
din mâna unuia și o aruncă în mijlocul sălei. Apoi scoate un 
revolver şi trage mai multe focuri asupra judecătorilor. O pa- 
nică, neînchipuită cuprinde pe toţi, şi toţi fug care încotro. 

Mărăcineanu, cu revolverul în mână aleargă prin sală şi 
trage, intră în camera procurorului general Stătescu, îl vede 
şi trage asupra lui. Dar acesta se ascunde repede sub pupitru. 

Mărăcineanu străbate Palatul de justiţie cu revolverul in 
mână, ese din palat urmat de public și sare într'o birje strigâna 
birjarului să mâne. Acesta răspunde că are mușteriu. Mărăci- 

neanu îl ameninţă cu revolverul. Birjarul, speriat, sare de pe 
capră și fuge. Mărăcineanu ia hățurile cu o mână, ţine revolve- 
rul cu cealaltă şi porneşte într'o goană nebună De calea Ra- 
hovei. 

In dreptul bisericei Domnița Bălaşa un proprietar D. Po- 
pescu şi un locotenent din infanterie sar în trăsură și caută 
să oprească pe Mărăcineanu. Acesta, fiind de o forță herculană, 
loveşte cu putere pe antagoniștii săi cari, totuși, rezistă cura- 
gios. Insfârşit apar portăirelul Mircea Pilat şi un jandarm ca- 
re, lovind pe Mărăcineanu cu baioneta, îl dă jos. 

Publicul, adunat în mare număr, s'a repezit atunci asu- 
pra condamnatului snopindu-l cu bastoanele care cădeau mai 
mult asupra celor cari lau arestat. Cu mare greutate a putut fi 
apărat de furia mulţimei. 

In urma acestui fapt Curtea de Casație, constituită în 
Curte criminală, a judecat pe Mărăcineanu și l’a osândit la 
munca silnică pe viață. Mărăcineanu a fost apărat de d. C. 
Disescu. 

— La începutul lunei Octombrie 1904 moare la moșia Brazi 
din judeţul Roman la vârsta de 80 ani marele orator Nicolae 
Tonescu. 

Nicolae Ionescu, fost profesor de Istorie la universitatea din 
Iaşi, membru al Academiei Române, fost deputat şi fost sena- 
tor, fost ministru de externe, avusese ceasurile lui de glorie ca 
unul din cei mai mari oratori ai parlamentului român. 

Mare naţionalist, a fost şeful unui partid liberal din Mol- 
dova numit „Fracţiunea liberă şi independentă“. Toată viața 
a fost liberal mai mult contra lui Ion Brătianu de cât ală- 
turi de el. 

Ministru de externe în ajunul războiului dela 1877, atilu- . 
dinca lui nu a convenit lui Ion Brătianu care ľa înlocuit cu 
Mihail Kogălniceanu. Alături de Dumitru Brătianu a combă- 
tut pe Ion Brătianu. 

Acum era bătrân iar vârsta îl ţinea departe de activitatea 
politică. 

— La 4 Octombrie 1904 se prezintă în fața Curţei cu ju- 
rați procesul macedoneanului Nuşi Tuliu omorâtorul celuilalt 
macedonean Lăzărescu Lecanta. 

Curtea este prezidată de d. Stambulescu asistat de d-nii 
Balş şi Robescu judecători. Procuror d. Vercescil. j 

Nuşi Tuliu e apărat de Al. Djuvara şi Delavrancea. Pe ban- 
ca apărătei se mai asează: Petre Grădișteanu, Take Ionescu, 
Constantin Cernescu şi Constantin Disescu. 

Juriul este compus din: N. Olmazu, Daniel Patrulius, Ion 

Procopie Dumitrescu, Dr. Stoianovici, I. P. Mărsăriitescu, Vasile 
Asan. Ilie Dumitrescu, C. Apostolescu, Vasile Smărăndescu, N. 
Bărcănescu, dr. I. G. Radovici şi I. N. Anghelovici. 

Au susținut apărarea avocaţii în următoarea ordine: C. 
Cernescu, Al. Djuvara, Barbu Delavrancea, Petre Grădişteanu, 
Take Ionescu și Constantin Disescu. 

Nuşi Tuliu a fost achitat. 

Cu acest prilej un mare număr de studenţi au urmărit, des- 
baterile. După liberarea lui Nuşi Tuliu un cortegiu impună- 
tor, de peste 1000 studenţi, s'a format şi l'a condus în urale 
triumfale, 

Pentru acest, proces cele trei partide politice au căutat să 
facă o manifestaţie politică luând apărarea, lui Nuşi Tuliu prin 
reprezentanţii lor fruntași. Astfel Petre Grădișteanu, Alexan- 
dru Djuvara şi Const. Cernescu erau liberali. Take Ionescu şi 
C. Disescu conservatori iar Barbu Delavrancea junimist. Ma- 
nifestaţia se făcea faţă de greci cari persecuta atunci pe ro- 
mâni și făceau toate încercările ca să-i desnaţionalizeze. 

Este interesant de constatat pentru moravurile noastre 
politice că, deși era în joc un asasinat, totuși cele trei partide 
de guvern, care teoreticește osândeau omorul, nu s'au sfiit ca 
să se așeze pe banca apărărei în mod demonstrativ. 

Take Ionescu, mai impulsiv din natură, s'a dus la juraţi și 
a apărat pe Nuşi Tuliu, el angaja astfel răspunderea partidului 
conservator. Ceva mai mult, între cele trei partide se născuse 
chiar o emulaţie. Când junimiștii au văzut că Take Ionescu și 
C. Disescu merg la juraţi, ei au dat delegaţie lui Barbu Dela- 
wancea, cu toate că Petre Carp, se împotrivise formal. 

— Suntem în luna lui Octombrie și ne apropiem de ziua 
fatală, pentru liberali : aceasta e ziua când ei vor trebui să pă- 
răsească puterea, dar nici conservatorii şi nici junimiștii nu 
ştiu care din ei vor fi chemați la succesiune. Alegerile parţiale 
au dat în general o indicație hotăritoare, partidul de sub şefia 
lui Gheorghe Cantacuzino a întrunit pretutindeni un număr 
de voturi îndoit decât partidul junimist : regele nu are nici un 
cuvânt ca să prefere pe Carp. 

De altfel Carp este un om cu totul lipsit de activitate po- 
litică ; este un visător și se mângâe încă cu speranţa că regele 
îl va chema pe dânsul. 

In timpul acesta, Take Ionescu lucrează pentru situatia lui 
personală, căci nu se știe ce surprinderi pot interveni. El știe, 
însă, că sunt mulţi conservatori și mulţi junimiști cari lucrează 
pentru împăcarea celor două partide conservatoare dar se poa- 
te foarte ușor ca împăcarea, să se facă pe spinarea lui. De aceea 

Iși ia măsurile ca să-şi facă partizani personali şi să aibă în 
mână şi presa partidului. 

Eu făceam să apară ziarul Patriotul. Intr'o zi un amic per- 
sonal al lui Take Ionescu îmi propune să mă scape de grija ad- 
ministrațiunei şi să-i cedez editura păstrându-mi eu direcțiu- 
nea politică, Am căzut la învoială. A doua zi amicul îmi pre- 
zinţă o ciornă de contract în care figura și un articol prin care 
declaram că voiu urma linia politică a lui Take Ionescu, recu- 
noscându-l de şef. 

Am rămas un moment nedumerit, apoi am răspuns edito- 
zului meu prezumtiv că, atât timp cât Gheorghe Cantacuzino 
este şeful partidului, nu pot semna astfel de angajament. Din 
ziua aceea Take Ionescu a fost față de mine de o temperatu- 
ră foarte scăzută. 

Dar şi eu am văzut limpede în jocul său: Take Ionescu îşi 
pregătea încă de pe atunci şefia, făcând aderenţi. recrutând 
partizani şi silindu-se să aibă cât mai multe ziare favorabile. 
De Adevărul dispunea, La Roumanie, ziarul francez al partidu- 
lui, îl avea în mână. Acum se silea să captureze şi Patriotul 
care, pentru vremurile de atunci, avea un bun tiragiu, căci tră- 
gea 10.000 foi. 

De şi partidul conservator avea un comitet executiv din 
care făceau parte Gheorghe Cantacuzino, general Manu, Iancu 
Lahovary, general Lahovary, Take Ionescu, în realitate parti- 
dul era condus de un triumvirat compus din Gheorghe Cantacu- 
zino, general Lahovary şi Take Ionescu ; sau mai bine zis, ade- 
văratul conducător era Take Ionescu care sugera generalului 
Lahovary toate soluţiunile pentru ca amândoi, apoi să le suge- 
reze lui Cantacuzino. Generaiul Manu şi Iancu Lahovary nu 
erau decât figuranți. 

Dar generalul Lahovary, deşi i se atribuise șefia electorală 
a Capitalei, era prizonier în mâna lui Take Ionescu, el perso- 
nal nuavea absolut nici un partizan. Afară, de d. J. Th. Flo- 
rescu, şeful coloarei de albastru. care nu era takist, ci cantacu- 
zinist, toți ceilalți șefi de colori cât şi aproape toți ceilalţi can- 
didaţi pentru locurile de deputaţi şi de senatori, erau takiști, 

Take Ionescu a combătut sistematic pe toţi candidaţii cari 
nu-i erau devotați personal, aceasta s'a văzut mai bine când 
au venit conservatorii la guvern peste trei luni. 

— Pe lângă celelalte motive de slăbiciune ale guvernului, 
iată că isbucnesc și numeroase răscoale țărănești parţiale prin 
unele județe din Moldova mărginaşe cu Rusia. In Rusia, cu doi 
ani mai înaiute, au fost răscoale țărănești foarte sângeroase, a- 

cum ele se reproduceau în România absolut pe acelaşi picior 
şi cu aceleași forme. 

Ancheta administrativă descoperă că răscoalele din jude- 
tul Iaşi au fost puse la cale de un domn anume Butman. Apoi, 
fără multă, greutate, răscoalele se potolesc. Ele fură potolite 
însă numai la suprafaţă şi pentru puțină vreme, fiindcă peste 
doi ani, în primăvara anului 1907, trebuiau să izbucrească cu 
vehemenţă mare, să amenințe Capitala și să puie în ţară pri- 
mejdie de a suferi invazia austro-ungară. 

— In Septembrie 1904 se judecă de către consiliul perma- 
nent dela ministerul instrucţiunei publice, procesul călugări- 
telor catolice cari conduc institutele de educaţie „Notre Dame 
de Sion“ 

De mai multă vreme presa a dat alarma cum că în școlile 
acestor călugăriţe se practică prozelilismul pe scară întinsă și 
că aceste călugăriţe, în loc să se mărginească a da educație şi 
cultură eleveior ce li sunt încredințate, se silesz să le conver- 
tească la catolicism. Mai ales fetele de oameni cu avere eu 
ținta, acestei intenții. , 

In ţară, cu încetul, se naşte un curent de îngrijorare. Se 
publică cum că domnișoarele Basarabeanu din Brăila au fost 
convertite, d-şoara Nadejdia Şuţu din Iași, asemenea. Fratele 
acestei d-șoare, d. Rudolf Şuţu publică, prin ziare cum că sora 
sa cheltuește în institut sume însemnate, că a donat până a- 
tunci 20 mii lei făcând daruri pentru fie care sfânt, și că, în 
fine, şi-a cerut întreaga parte din avere spre a o face danie 
scoalei, 

Se zvonește cum că în școalele acestea se petrec şi acte 
imorale Zvonul public, firește, mărește toate proporţiile, exa- 
gerează și născocește, tot felul de infamii sunt atribuite aces- 
tor călugărițe. 

Dar în ţară vâlva creşte și capii religiunei ortodoxe inter- 
vin ; atunci ministrul instrucţiunei Spiru Haret, dă în judecata, 
consiliului permanent școala „Notre Dame de Sion“ din Ga- 
laţi. Avocatul călugăriţelor este istoricul si profesor universitar 
A. D. Xenopolu. 

Directia, institutului este acuzată pentru nerespectarea le- 
gilor ţărei și a reglementelor școlare : a) că n'a cerut autoriza- 
rea impusă de lege, spre a funcţiona; b) că are un profesor de 
religie care nu este nici ortodox nici doctor în teologie; c) că 
se predau în şcoală numai cursuri în limba franceză; d) că 
şcoala nu funcționează conform. legilor tărei; e) că în institut 
se găseau 4 profesori neautorizaţi de minister; f) că în insti- 
tut se face propagandă catolică, ete., etc. 

In desbatere profesorul Teodoru, care îndeplinea rolul pro- 
curorului, acuză pe călugăriţe cum că dispreţuiesc pe rege şi 
regină, dovadă e faptul că în convorbirea particulară, îi nu- 
meau în derâdere: „Monsieur et madame Charles“. 

Trebue să spunem că aceste călugărițe erau mai toate 
franceze. 

Pe lângă profesorul Xenopolu, acela care înaintea guvernu- 
lui, își luase însărcinarea de a apăra pe călugăriţe era Mihail 
Ferichidi preşedintele Camerei, 

Procesul s'a judecat timp de 6 zile înaintea consiliului per- 
manent, Consiliui, cu două voturi contra unul, a hotărit: 

1) Toate cele trei institute ale conpregatiunei „Notre Da- 
me de Sion“ să fie închise pe timp de un an; 

2) Superioarele și personalul actual al acelor institute să 
nu mai aibă dreptul de a funcţiona în învățământ; 

3) Ministerul instrucţiunei să aibă latitudinea de a lua mă- 
suri ca toate institutele confesionale şi particulare care nu vor 
funcţiona, în limitele prevederilor legilor şi regulamentelor tă- 
rei să fie închise. 

Consiliul era astfel compus: C. Demetrescu-Iaşi președin- 
te. I. Bianu și Coculescu membri. 

Acum începe lupta în guvern pe această chestie, de oarece 
Spiru Haret cerea să se aplice sentinţe închizându-se şcolile, 
iar Sturza, era contra închiderei. Se spunea că regele Carol în- 
susi a intervenit în sensul bărerei lui Sturza. 

Pe când se discuta chestia apare în ziare o scrisoare a d-nei 
Basarabeanu. mama celor 2 tinere care au fost convertite. In 
această scrisoare spune : ..Fetele mele inclusiv Cornelia sı Na- 
sika, sunt botezate în.religia ortodoxă de preot român. Cornelia 
şi Nasika au fost convertite la catolicism în institutul călugă- 
ritelor din Galaţi, pe timpul când erau minore, fără ştirea noa- 
stră a părinților, Călugăritele au împiedecut pe fiicele mele d 
se mărita făcându-le să părăsească casa părintească. Scopul 
călugărițelor este de a pune mâna ve toată averea fiicelor me- 
le. Până acuma le-au luat deia 300 mii lei“. 

In guvern confiict. Spiru Haret ameninţa cu demisia iar 
Sturza, pentru motive superioare, nu putea aproba închiderea, 
şcolilor catolice. Sturza mai trebuia să țină seama și de stă- 
ruințele lui Mihail Ferichide şi ale lui Eugeniu Stătescu cari 
susțineau școlile. Bine înțeles doi avocaţi plătiți bine. 

In sfârsit consiliul de miniștri, faţă de intransigenţa lui 
Haret şi ameninţarea lui de a eşi din guvern, a fost silit să a- 
probe închiderea, provizorie a tutulor şcoalelor congregaţiunei 

lăsând ministrului latitudinea de a le redeschide când se vor 
conforma legilor ţărei. 

— Juriul secțiunei zootehnice dela Expoziţia agrară a acor- 

dat medalia de aur următoarelor herghelii: 1) Fraţii Secelea- 
nu; 2) Cantacuzino-Pașcanu; 3) Primăriei Capitalei; 4) Do- 
meniului Coroanei; 5) D. Apostolu; 6) C. Miclescu și A. Pa- 
riano. : 
— Pe la jumătatea lunei Octombrie 1904 sa inaugurat spi- 
talul pentru tuberculoşi în strada Viilor din câmpul Filaretu- 
lui. Au vorbit D. Sturza prim ministru, C. F. Robescu primarul 
Capitalei, dr. Petrini-Galați şi dr. I. Radovici. 

— La 26 Octombrie moare generalul Ion Algiu. 

Generalul Algiu era un militar distins, a luat parte de două 
ori cu armata italiană la campaniile făcute contra Austriei. 
Cuzist convins, n'a luat parte la conjurația militară care l'a 
detronat pe Cuza. Dimpotrivă când a aflat, a doua zi, că Vodă- 
Cuza a fost detronat, a isbucnit în hohote de plâns. 

Când după războiul din 1866 a părăsit armata italiană, re- 
gele Victor Emanuel a scris principelui Carol o scrisoare în 
care spunea, între altele : „Fericită tara a căreia armată po- 
sedă ofiteri de valoarea maiorului Algiu“. 

Algiu a compus cel dintâi Anuar militar în calitate de re- 
dactor la „Monitorul Oastei“. La 1 Decembrie 1877 a fost îna- 
intat colonel pe câmpul de bătaie şi a intrat în Plevna cu cele 
dintâi trupe 

Părăsind armata a intrat în partidul conservator şi de două 
cri a fost prefect al poliției Capitalei. 

Generalul Algiu a murit la vârsta de 70 ani de un atac su- 
bit de inimă. 

— La 1 Noembrie Curtea cu juraţi prezidată, de consilierul 
C. Dâmboviceanu, începe judecarea, procesului doctorului Ia- 
cobsohn din Ploești. 

Rare ori un proces a produs mai multă senzaţie. Infăţişat 
de două ori înaintea Curţei cu jurați din Ploești a fost de două, 
ori amânat şi în sfârsit, permutat la Bucureşti pe motive de 
suspiciune legală. - 

Doctorul Iacobsohn era acuzat că şi-a otrăvit soția tu 
arsenic. 

Repetatele amânări au avut de motiv numeroase expertize 
şi analize cerute de părți, toţi specialişti şi bacteriologii noştri 
au fost puşi la contribuţie. Și astfel în jurul acestui proces se 
face o vâlvă fără precedent aproape 

In ziua procesului sala Curţei cu juraţi gemea de lume, 

mai ales doamnele din societatea de sus erau în număr co- 
vârșitor. 

Au depus în acest proces somităţile noastre medicale și 
şefi de laboratorii: d-rii Babeș, Ion Cantacuzino, Istrati, Stoi- 
cescu, Riegler etc. Bine înțeles oamenii știnţei s'au contrazis 
şi au stârnit veselia sălei prin dovada făcută că, în câmpul 
ştiinţei pozitive chiar, se cultivă controversa. 

Acest proces, atât de celebru, mai ales fireşte, prin banii 
cheltuiţi cu atâta desfășurare de aparat, a ţinut 10 ședințe. 
Iar avocaţii au fost nenumărați: B. Delavrancea, Al. Radovici 
şi Davidescu din Ploești, C. Cernescu, N. Xenopol etc. 

D-rul Iacobsohn, după atâtea amânări și. cheltueli, a fost 
achitat. p 

— Marea artistă Sarah Bernhardt soseşte în Bucureşti. 

Joacă la teatrul Lyric, apărând la prima reprezentație în 
Dama cu Cameli. 

Tot Bucureştiul elegant este în picioare. Doamnele din 
elită fac cele din urmă jertfe ca să apară cât mai elegante şi 
cât mai bogate în bijuteriile lor sau ale... altora. 

Este o adevărată frenezie. Franțuzomania patologică a 
unei părți femenine din România, împinge pe aceste femei la 
cheltuieli ruinătoare și ridicole. 

— La jumătate lui Noembrie moare generalul Şomănescu 
tost aghiotant regal. 

Militar de valoare, a făcut campania dela 1877 în tran- 
șeele dela Plevna. Cu acel prilej 2 lăsat o anecdotă: Intr'o zi 
vine în tranșea unde se afla, maiorul Hubsch, german-austriac 
de origină, comandantul muzicilor militare. Următorul dialog 
se încinge între ei: 


Hubsch. — Ce zici, Somănescu, pot intra în tranșea ta, 
nu e nici un pericol? 
Somănescu. — Vino de vezi; hai cu mine şi ai să constaţi 


ce bine e aci. Suntem la adăpost. 
Hubsch. — La adăpost, la adăpost dar nu se poate rătăci 
un glonț turcesc? 


Șomănescu. —- O întâmplare se poate produce ori vnde, 
dar suntem 99 la sută în siguranță. 

Hubsch. — Merci, du-te tu în tranșee, eu rămân aci, căci 
e mai sigur. 

Șomănescu. — Adevărat neamţ c... 

Hubsch. — Dar de ce neami, c...? Apoi dacă te-o lovi pe 


tine un glonț și ai muri, toate lumea are să te laude ca pe un 
erou iar la București au să-ţi ridice statue. Dar dacă m'o 
omori glonțul pe mine. toată lumea o să spuie: „Bine i-a fă- 

cut, ce.. (o înjurătură).. a căutat în tranșee, că era dela’ 
muzică!...” 

Acest cuvânt de duh a circulat mulţi ani prin București. 

— Odată cu deschiderea Camerilor, la 15 Noembrie, fră- 
mântările din partidul liberal reiîncep. De data aceasta, ele 
sunt crâncene şi nu pot sfârşi decât cu căderea guvernului. 

Oculta şi mulți din vechile cadre dau asalt ministrului 
de interne Vasile Lascar spre a-l scoate din minister. Obosit 
de atâtea atacuri şi acuzări, Vasile Lascar îsi prezintă demi- 
siunea lui Sturza. 

Eugen Carada împinge la retragerea guvernului, de aceea 
povăţueșşte toate loviturile în contra lui Lascar. 

Președintele Camerei, M. YFerichide și vice-președintele 
D. Protopopescu, fiind în înţelegere cu Eugen Carada, anunţă, 
intenţia lor de a demisiona dacă Sturza nu va sacrifica ime- 
diat pe Lascar. Ionel Brătianu nu se arată la Cameră, făcând 
astfel o demonstraţiune tăcută. In toate cercurile politice că- 
derea guvernului e privită ca foarte apropiată 

Adevăratul plan al ocultei nu era plecarea partidului li- 
beral dela putere, din potrivă, dar oculta voia ca partidul 
liberal rămânând la putere și prezidând viitoarele alegeri ge- 
nerale, să aibă un ministru de interne devotat ei. Toată chestia 
era, prin urmare, să se asigure şefia apropiată a lui Ionel 
Brătianu prin introducerea în viitorul parlament a unor ele- 
mente sigure. 

In sfârşit criza începe. Preşedintele Camerei M. Ferechide 
și vice-președintele D. Protopopescu demisionează. In locul lui 
Ferichide este ales președinte Ştefan Şendrea cu 70 voturi. 

Sturza, reclamă dela Cameră o moţiune de încredere și taţi 
liberalii, chiar și ocultiștii i-o votează. 4 

Dar deputaţii partizani ai ocultei se pun în grevă. Mi- 
nistru C. Stoicescu dela domenii, ocultist și el, își dă demisia 
din guvern. 

Guvernul nu mai poate merge înainte. 

In şedinţa Camerei dela 12 Decembrie șeful guvernului 
anunţă demisiile miniștrilor Vasile Lascar dela interne și Ionel 
Brătianu dela externe. Sturza comunică cum că a luat inte- 
rimatul externelor iar Spiru Haret pe al internelor. 

A doua zi și Emil Costinescu ministrul finanțelor își pre- 
zintă demisia. 

In timpul acesta deputaţii partizani ai ocultei se ţin de 
cuvânt și fac grevă, nici unul nu intră în incintă, așa că 
sedinţa nu se poate deschide. 

Delegaţiile diferitelor grupuri din partid se duc la Sturza, 

spre a-i cunoaște intenţiile, dar Sturza rămâne hotărît în 
părerea sa, ministerul să meargă înainte cu cele două interi- 
mate, fără Lascar ca, şi fără Ionel Brătianu. El garantează că 
în aceste condiţii va rămâne la putere şi va prezida alegerile 
generale. 

Dar acestea erau numai vorbe. Pentru cine își da seama 
de situaţie sra peste putinţă ca un cabinet lipsit de concursul 
lui Mihail Ferechide, Eugen Carada, Emil Costinescu, Vasile 
Lascar, Ionel Brătianu, C. Stoicsscu, adică al majorităţei sta- 
tului major şi al celor mai de frunte fruntași, să mai poată 
trăi 

Afară de asta, nu faptele și verbele dela suprafaţă dez- 
văluiau adevărata situaţie, ci lucrurile ce se petreceau în 
culise. 

Situatia era dominată de două fapte de întâia importanţă: 
întâiul fapt era lupta din partidul liberal spre a se asigura 
definitiv șefia lui Ionel Brătianu, al doilea era dorinţa rege- 
lui Ge a schimba guvernul spre a linişti opoziţia conservatoare, 
dându-i puterea 

Dimitrie Sturza nu avea nici o voinţă, cel puţin în faţa, 
voinței regelui el se pleca întotdeauna Insă regele Carol era 
prudent, el nici odată nu făcea acte făţișe de autoritate perso- 
nală, dar provoca, evenimentele şi profita de ele 

Cu toată dorința sa de a da puterea conservatorilor, nici 
cdată nu ar fi înlăturat pe liberali, dacă, aceștia ar fi rămas 
strâns uniti în jurul șefului; dar de îndată ce rivalitâţile au 
început să se manifeste le-a alimentat indirect prin acţiunea 
lui Sturza. Când dezbinarea a fost adâncă şi când a văzut că 
guvernul s'a descomplectat prin demisiunea celor mai im- 
portanţi, plus demisia preşedintele Camerei, a cerut și lui 
Sturza să se retragă. 

Astfel nu regele gonea pe liberali, dar aceștia se retrăgeau. 

Gheorghe Cantacuzino, şeful partidului conservator, fiind 
însărcinat de rege ca să: formeze cabinetul, sa achitat de 
misiune prezentând următoarea listă, care a fost aprobată: 

G. Cantacuzino, preşidenţia și internele. 

General Manu, războiul. 

Take Ionescu, finanţele. 

Ion Lahovary, domeniile. 

General Lahovary, externele. 

Al. Bădărău, justiţia. 

Mihail Vlădescu, instrucţia. 

Ionaş Grădișteanu, lucrările publice. 

Indată ce s'a aflat despre formarea cabinetului conserva- 

tor atât parlamentarii ocultiști cât și tineri generoşi s'au adu- 
nat în localul ziarului „L'Independance Roumaine” spre a se 
consfătui. Acolo au venit, braţ la braț, Ionel Brătianu şi Va- 
sile Lascar unde au fost primiţi cu aplauze entusiaste. 

Amândoi au făcut apel la unire, cerând ca tot partidul 
să se adune în jurul lui Dimitrie Sturza spre a lupta în alegeri. 

Cum se poate explica această punere în scenă ? Cărui fapt 
se datora venirea, în așa bună armonie aparentă, a celor doi 
rivali? 

Iată; explicaţia: 

Când Vasile Lascăr sa retras silit şi aproape izgonit din 
guvern, era vădit că mare parte a partidului sar fi solidari- 
zat cu el. Ori dare ar fi fost victoria ocultei. partidul liberal 
ar fi rămas divizat, o puternică disidentă sar fi format iar 
şeful — oricare ar fi fost — Sturza sau Brătianu, — rămânea 
numai şeful unei fracțiuni de partid. Atunci a urmat sacri- 
ficiul cel mare. Ionel Brătianu, nevoind să se zică că a trium- 
fat, prin plecarea lui Vasile Lascar din guvern, a demisionat 
şi el imediat ce a demisionat Lascar. Şi spre a se da acestuia, 
o satisfacţie si mai mare, guvernul liberal n'a mai rămas la 
putere fără Vasile Lascar. 

Actul a fost foarte politic căci Vasile Lascar nu sa mai 
simţit jignit, iar partidul a trecut întreg în opoziţie. 

Iutâiul funcționar numit fu — după obiceiul vremei —- 
prefectul de poliţie, Dimitrie Moruzzi, cunoscut sub numele 
„Kneazul“ rudă. a primului ministru, fost prefect și sub Ion 
Brătianu la 1887—88, ocupă acel post. Dar Moruzzi era un 
om foarte de treabă, un perfect gentlemen. Al doilea functio- 
nar superior care, — tot după obiceiul epocei — primeşte de- 
cretul de numire, e Mihail Rahtivanu numit secretar gene- 
ral al ministerului de interne. 

Pentru primăria Capitalei, fu hotârit fiul cel mai mare al 
șefului guvernului, Mihail Cantacuzino. Lucrurile se petrec în 
familie. 

Această boală a conservatorilor de a guverna numai cu 
membrii familiei, a pricinuit izolarea partidului de masse, şi 
a adus desfiinţarea, lui apropiată. 

Aceste sunt faptele. Acum să vedem ce s'a petrecut în cu- 
lisele partidelor. 

— La liberah se pune chestia şefiei; dacă nu chiar a 
schimbărei imediate, dar .moştenitorul prezumtiv, trebuia, 
proclamat. 

Trebuia să i se asigure ziua de mâine si situaţia în partid. 

Deaceea lupta între vechile cadre, având în cap pe Dimitrie 
Sturza şi cadreie noui în frunte cu oculta, se deschide. 

Oculta este Eugeniu Carada având alături pe Mihail Fe- 
rechide, Dimitrie Protopopescu, Constantin Stoicescu, Anton 
Carp, frații Brătianu, toată Banca Naţională si întreg tineretul 
generos. 

Dimitrie Sturza, care a simţit jocul ocultei, s'a grăbit să 
se împace cu drapeliștii, spre a întări vechile cadre în jurul 
său. Aceasta am mai spus. 

Cadele vechi sunt reprezentate acum priu Dimitrie Sturza, 
P. S. Aurelian, Spiru Haret, Vasile Lascar, Ştefan Şendrea, 
Emil Costinescu şi cei mai mulţi şefi de judeţe, Eugeniu Stă- 
tescu nu se manifestă fățiș pentru nici o grupare întrucât ro- 
lul său în partid este sfârșit. 

El care trebuia să fie şef îraintea lui Dimitrie Sturza,—cel 
puțin așa credea şi se credea — acum trebuia să-și facă sânge 
rău spre a susține fie pe Sturdza, fie pe Ionel Brătianu ?... Nea- 
vând entusiasm pentru nici una din aceste două atitudini, a 
preferit să se abţie. 

Unul care plutea, neștiind cu cine să se dea, era Alexandru 
Djuvara, iar Gheorghe Panu a ales francamente pe Dumitru 
Sturza. 

Oculta cu fraţii Brătianu au dat cu piciorul baracei spre 
a nu da timp lui Vasile Lascăr să se întărească în partid și 
nici celor din jurul său. 

Soarta a ajutat pe Ionel Brătianu încă odată, fiindcă Va- 
sile Lascăr, ca şi Gogu Cantacuzino, au murit și prematur. 

Pe când la liberali aceasta era culisa, fapte tot atât de 
interesante se petreceau și la conservatori și la junimiști. 

Simțind că li se apropie momentul, conservatorii canta- 
cuziniști, în special Take dJonescu și general Lahovary, s'au 
dedat la o acţiune de descompunere a partidului carpist, în 
special s'au făcut demersuri pe lângă Constantin Olănescu și 
Ionaş Grădișteanu. Dar singurul care a putut fi ademenit a 
fost acesta din urmă. I s'2 oferit în noul minister un portofoliu. 

Ceea ce făcea Ionel Brătianu în partidul liberal făcea Take 
Ionescu în partidul conservator, și unul și celalalt își pregăteau 
şefia. 

In partidul conservator, a fi cu Take Ionescu, însemna să 
ai tot ce voiai; a fi cu Cantacuzino, însemna aproape nimic. 
Dealtfel Cantacuzino nu se ocupa decât de fiii săi, mai departe 
nu punea inimă pentru nimeni. 

Inainte ca regele să primească demisia lui Dimitrie Sturza 
şi să însărcineze pe Cantacuzino cu formarea cabinetului, au 

fost trei zile de așteptare, acele zile în care — după expresia 
consacrată — „regele aviza“. 

„Regele aviza'“' însemna că regele făcea cele din urmă în- 
cercări spre a-și alege guvernul ce-i convenea. 

Regele, în timpul acestor zile care erau zile mortale pen- 
tru politiciani, zile în cari se trăgeau sforile, se intriga, se în- 
trebuinţau conrupţia, intimidarea, şiretenia, se colporiau ştiri 
născocite și se puneau la cale cele mai de fantezie formaţiuni 
ministeriale, stetea departe de coteriile politice. Câte odată 
chema la palat pe şefii de partide şi pe președinții Camerelor 
spre a-i consulta de formă, însă el lua numai avizul secreta- 
rului său Basset și al experienţei sale. De cele mai multe ori 
răgazul de trei zile era numai o simplă formalitate menită să 
nu-i trădeze ideea preconcepută, căci de fapt, guvernul cel nou 
era de luni de zile hotărît în mintea sa. 

La sfârșitul zilei de-a doua m'am dus la Gheorghe Canta- 
cuzino ; lam găsit singur, izolat cu totul şi într'o dureroasă 
așteptare. Regele îl chemase ca să-l consulte, dar chemase şi 
pe Carp, şi regele nu dăduse nici unuia vre-o indicație că el va 
îi preferatul. 

Cantacuzino era tragic. 

— Domnule Bacalbașa. îmi zise el, vă rog să staţi strânși 
uniți în jurul meu; spuneţi la toți să facă la fel. Toţi cei cari 
veţi rămâne lângă mine veţi avea tot ceea, ce vi se cuvine. 

Eram prim-redactor la ziarul oficial al partidului. De în- 
dată ce conservatorii au venit la putere salariile redactorilor 
nau mai fost plătite. Am aşteptat două luni, în așteptare za- 
darnică : aveam de primit leafa pe trei luni. Şi rămăsesem 
corect alături de şef? ! ?... 

In desnădejdea de cauză am luat pe d. Rusu Abrudeanu, 
administratorul oficiosului, și ne-am dus acasă la premierul, 
I-am expus scopul vizitei. I-am zis: 

— Domnule Cantacuzino, când acum două luni am venit 
la d-voastră mi-aţi spus că toţi cei cari vom rămâne lângă 
d-voastră vom avea tot ceeace ni se cuvine: mie mi se cuvine 
leafa de la gazetă pe trei luni, vă rog să mi se dea. 

Mi se pare, de și nu sunt prea sigur, că am fost achitat 
mai târziu. Dar din ce fond ??! Nu știu. Dar cu mare greutate 
bătrânul șef a hotărît achitarea. Işi frânsea mâinile căci nu 
știa de unde să scoată mijloacele de plată. Ce timpuri !... 

— Petre Carp credea serios că el va fi fericitul urmaş al 
Jui Sturza, dar s'a înşelat. 

Când a doua zi după chemarea lui Cantacuzino, a venit la 
Cameră, deputaţii liberali lau înconjurat și lau întrebat dare 

i-a fost convorbirea cu regele. Fiindcă trebue să spun că, după 
ce M. S. a încredinţat puterea lui Gheorghe Cantacuzino, la 
chemat și pe Carp, spre a-i comunica desnodământul crizei 
şi spre a-l consola. Regele Carol avea, cruzimi de acestea fine 
şi... constituţționale!?... 

Şi Carp a răspuns deputaților liberali: 

— Când regele mi-a anunţat că a dat puterea lui Iorgu 
Cantacuzino i-am zis: „Majestate, fac de 30 de ari politică de 
principii așa că amicii mei îmi spun că sunt un iluzionist. Acum 
văd că spre a veni la putere nu e destul să ai principiile dar tre- 
bue să ai şi strada. Eu nu o să mă schimb de acum înainte, dar 
cei mai tineri. au so facă“. 

Ce neegalitate în mintea şi caracterul acestui om politic 
care — orice sar spune— era un om. ' 

Pe de o parte dârz, mândru, greu să se încovoaie, pe de 
altă parte aşteptând puterea numai de la mărinimia regelui. 

Când Carp vorbea cu dispreț de „stradă“, în realitate avea 
dispreţ de corpul electoral; fiindcă regele Carol dăduse pute- 
rea lui Cantacuzino numai pentru că în toate alegerile parţiale, 
ori bătuse guvernul ori dovedise marea superioritate a par- 
tidului conservator asupra partidului junimist. Şi acest băr- 
bat politic care disprețuia voința colegiilor electorale numin- 
du-le „stradă“ și care cerea puterea de la atotputernicia re- 
gelui, cu câţiva ani în urmă, eşise din partidul conservator al 
lui Lascăr Catargiu și fondase partidul Constituțional şi zia- 
rul Constituţionalul?!? 

Ciudat fel de-a înţelege constituționalismul din partea 
unui om atât de cult şi de inteligent! 

Petre Carp a crezut până în ultimul moment, că regele 
îl va chema la guvern. 

Dar regele Carol nu credea îi seriozitatea șefului junimiş- 
tilor. Următoarea anecdotă va dovedi ce spun. 

Regele Carol avea pentru exerciţiile sale fizice, o instala- 
tie de tâmplărie într'o casă din dosul Palatului. Acolo se ducea 
aproape în toate zilele, ca să se recreeze. In capul tâmplăriei 
se afla un german. un om cult, un meseriaş aproape artist adus 
din Germania. 

Tocmai în ziua în care, înainte de amiază, regele dăduse 
puterea lui Gheorghe Cantacuzino, una din cocotele cele mai 
nostime ale Bucureștilor se afla în camera tâmplarului. Tâm- 
plarul petrecea. In momentele cele. mai plăcute regele îşi face 
apariţia... 

'Tâmplarul, zăpăcit, n'a avut decât timpul ca să tragă per- 


www.dacoromanica.ro 


delele patului — fiindcă în faţa patului era un rând de perdele 
groase — şi primi pe M. S. 

Convorbirea începu imediat, căci regele era în termeni 
familiari cu tâmplarul'său. Regele vorbi despre politică și 
anunţă că a chemat pe Cantacuzino la putere. 

Tâmplarul, mirat, întrebă: 

— Ce fel, Majestatea Voastră n'a preferit pe Carp? Carp 
este un om cu mult, mai cult și superior 

— Caro este un nebun, răspunse scurt regele. 

Femeea, cars ştia limba germană, a auzit toată convor- 
birea. 

A doua zi unul din fruntașii noştri politici s'a dus să vizi- 
teze pe frumoasa curtezană. Din vorbă în vorbă ea îi povesti 
şi ceea ce auzise după perdeaua tâmplarului. 

` Fruntașul politic era din partidul lui Carp. Bine înţeles el 
s'a grăbit să comunice şefului său povestirea curtezanei. 


ANUL 1905 


— Anul 1905 nu ne procură nici un fapt interesant din 
punct de vedere politic, de altă parte opoziţia nefiind încă, 
organizată şi neavând nici un prilej ca să intre în luptă, calmul 
absolut domneşte. 

— Numai când ministrul justiţiei prezintă legea prin care 
se înființează la Curtea de Casaţie o a treia secţiune, zisă a 
Contenciosului administrativ, liberalii intră în acţiune cu o 
violentă împotrivire. 

Liberalii atacă inovaţiunea pe motiv că este neconstitu- 
ţională și declară cum că o vor desființa când vor veni la 
putere. 

In parlament nu fac discuţie ci se mărginesc a citi în Ca- 
meră, prin glasul lui Ionel Brătianu, o declaraţiune în sensul 
celor arătate aci. 

— Un conflict se iute între căpitanul Alexandru Sturza 
şi ofiţerii regimentului 10 artilerie Căpitanul Sturza, fiul şe- 
fului partidului liberal, venea din Germania — unde își făcuse 
studiile şi stagiul militar — cu aere de superioritate, care a dis- 
plăcut din întâiul moment tuturor ofiţerilor români. 

Căpitanul Sturza. avea obiceiul să critice în public pe ofi- 
ţerii români, cărora, le nega capacitatea și—cu drept cuvânt de 
altfel — cerea, reforme însemnate în armata română, fără de 
care forța noastră militară nu ar avea nici o valoare. 

Acest conflict s'a prelungit multă vreme. Mai întâi a pro- 
vocat demisiunea din armată a colonelului Zahareanu, apoi 

scuzele căpitanului Sturza prin care retracta termenii ofen- 
satori pentru ofițeri, cuprinși într'o scrisoare a sa. Apoi căpi- 
tanul Sturza, anunțând o conferinţă la un regiment de infan- 
terie, a fost invitat să nu vie la acest regiment, întrucât nu-i 
aparţine 

Conflictul a adus un duel între căpitanul Zizi Cantacu- 
zino, astăzi generalul Cantacuzino-Grănicerul, duel din care 
căpitanul Sturza a eşit cu o ușoară rană. 

Trebuia, să spun, pentru stabilirea, adevărului istoric, cum 
că cea mai mare parte a criticilor căpitanului Sturza erau în- 
temeiate. De altfel, în războiul de la 1916 s'a văzut cât de gău- 
noşi eram. Insă căpitanul Sturza a însoțit criticile sale cu a- 
titudini antipatice. Lipsit de tact, a înţeles să ofenseze și să 
umilească întreg corpul ofițeresc, ceeace nu i se putea tolera. 

Conflictul a venit, deci, nu de la cele ce spunea, ci de fe- 
lul în care le spunea. 

.— La sfârșitul lui Decembrie 1904 cetatea Port-Arthur îu- 
sese luată de japonezi, apoi telegraful aduce stirea îngrozitoa- 
rei înfrângeri a ruşilor în bătălia navală din Extremul Orient, 
Aceasta se întâmplă în Mai 1905. 

Flota rusă de sub conducerea amiralului Rodijezwenski a 
fost complet nimicită de flota japonezilor, comandată de a- 
miralul Togo. Din şapte cuirasaţi câţi avea flota, trei au fost 
pierduţi; din doi crucișători cuirasaţi unul pierdut; din șase 
crucișători protejați unul pierdut. Apoi întreaga flotă a ami- 
ralului Nebogatot a fost pierdută împreună cu comandantul. 
Această flotă cuprindea cinci vase de luptă. 

pormidabila înfrângere a flotei ruse face o mare impre- 
siune în toate cercurile din ţară. 

— In sfârșit, opoziţia a găsit o bogată platformă de luptă: 
este convenţiunea concesiornărei terenurilor petrolifere ale Sta- 
tului către „Deutsrhe-Bank“ din Berlin 

Pe această chestiune se face o înţelegere între liberali şi 
junimişti, iar în guvern se produce ruptura unanimităţei și a 
simpatiilor. 

Chestiunea aceasta a concesionărei petrolului este înce- 
putul răcelei dintre Gheorghe Cantacuzino și Take Ionescu. 
Take Ionescu este partizanul concesiunei, iar Gheorghe Can- 
tacuzinc este cu totul ostil părerei de a se înstrăina, chiar sub 
ori si ce formă, pământul ţărei ` 

Societatea „Deutsche Bank“ e acuzată că are tendința de 
a acapara toate terenurile petrolifere. Irceputul l-a făcut cu 
„Steaua Română, care, cumpăra mereu noui terenuri, deși a- 

tunci dispunea de peste 30.000 pogoane în concesie, cu toate 
că nu putea exploata de cât vreo câteva sute. 

Faţă, cu tendințele lui Take Ionescu, opoziția unită ho- 
tărăşte, sub inspirația lui Eugeniu Carada, să înființeze o 
bancă sub numele de „România“, cu capital romånes?:, care să 
ceară, concesiunea exploatărei terenurilor petrolifere, 

Propunerea pentru cedarea în concesiune a terenurilor 
petrolifere ale Statului a fost făcută de mai înainte de către 
„Standard Oil“, companie americană care urmărea monopoliza- 
rea, petrolului mondial. Dar s'a lovit de concurența germană, 
reprezentată prin „Deutsche Bank“ din Berlin. 

Dimitrie Sturza, care era un călduros filogerman, a inceput 
o vehementă campanie împotriva lui „Standard Oil“, mai ales, 
spre a complace germanilor. 

De aceea, în timpul ultimei sale guvernări a primit oferta 
lui „Deutsche Bank“ şi a rămas să o studieze. In nici un fel 
această ofertă nu l-a revoltat și nici nu i s'a părut a fi vătă- 
mătoare intereselor românești. 

Propunerea venise şi sub guvernul Cantacuzino. Faţă cu 
revolta, ambelor partide de opoziție şi cu amenințarea unei 
violente campanii pe o chestie naţională, șeful guvernului bate 
în retragere şi declară că nu va putea aproba propunerea în 
condițiunile în care este făcută. 

Banca „România“ a partidelor de opoziţie, cere să i se dea 
concesionarea terenurilor petrolifere, dar nu fixează cantita- 
tea de hectare. In curând voi arăta în ce chip a fost rezolvată 
controversa. 

Această afacere se prezintă sub două feţe: fața politică şi 
fața naţională. 

Germania fiind în epoca aceea atotputernică în Europa 
şi foarte influentă în România, făcea tat ce se poate pentru 
ca să acapareze producţia petroliferă a României. Cunoscând 
rolul pe care îl va.juca benzina în cel mai apropiat viitor, ți- 
nea cu stăruință ca să aibă petrolul românesc fără concurenţă. 
` Sub guvernul liberal germanii, adică băncile „Disconto“ şi 
„Deutische Bank“, au trimis la București pe un oarecare domn 
Fiala, care a prezentat lui Dimitrie Sturza un memoriu cuprin- 
zând conventia ce ar fi fost de încheiat cu băncile germane. 
Sturza a citit proectul și când a căzut de la putere a parafat 
fiecare pagină, unii pretind că a semnat fiecare linie pentru ca, 
între timp, să nu se aducă modificări textului. 

Inainte de a fi venit la București acest domn Fiala, fusese 
la Berlin Anton Carp, ministrul industriei, care se interesase 
de chestiune şi primise impresiile cercurilor financiare germane. 

Venit în ţară a comunicat cât de mult se interesează germanii 
de petrolul nostru şi câte stăruinţe pun pentru ca să-l acapa- 
reze. 

Dar Anton Carp era membru al ocultei, iar Eugeniu Carada 
— şeful acestei grupări — era ostil ofertei germane. 

Văzând cât de mult stârue regele Carol ca oferta băncilor 
germane să, fie admisă, știind, pe de altă parte, că Dimitrie 
Sturza este foarte obedient și cu totul supus voinţei regelui, n’a 
văzut, scăparea de cât în căderea partidului liberal de la putere. 
Atunci a început acea campanie care, făcută pe alte motive a- 
parente, a trimis partidul liberal în opoziție. 

Aceasta era o nouă versiune asupra căderei liberalilor de 
la putere. O dau cum a circulat în cercuri restrânse. 

Sub noul regim, regele Caol a repetat încercarea. 

Take Icnescu -— căci pe acea vreme România Mare nu e- 
xista în calculele apropiate — își dădea silinţa ca să fie agreat 
de Germanii atotputernici, intrase în simpatiile  Cancelarului 
german Kiderlen Waechter și era bine văzut şi de ambasado- 
rul Germaniei la București, Mareșal von Bieberstein, se face a- 
părătorul proiectului. Cu chipul acesta devenea şi agreatul re- 
gelui Carol. Take Ionescu care — clar-văzător cum 2ra —-— sim- 
ţea că ar putea veni momentul când bătrânii şi tinerii conser- 
vatori se vor împăca pe spatele lui, îşi căuta proptele şi înăun- 
tru şi în afară: înăuntru pe regele Carol, în afară Germania. 

Insă opoziţia se pune pe lucru. Oculta ia direcţia impotri- 
virei crâncene. Pe lângă opozitia propriu zisă, dată de la partid 
la partid, era nevoie şi de făcut spărtura în guvern. O între- 
vedere se face între Gheorghe Cantacuzino, şeful guvernului şi 
Eugeniu Carada, de la Banca Naţională. In urma acestei între- 
vederi, Cantacuzino își proclamă împotrivirea faţă de proiect, 
și aşa începe răceala intre vechii conservatori și Take Ionescu. 

Take Ionescu, acuzat, că vrea să vândă străinilor pământul 
strămoșesc,concesionând terenurile petrolifere aparţinând sta- 
tului român, face să fie publicate prin ziarele devotate lui, 
contractul semnat de către Dimitrie Sturza pe când era șef al 
guvernului. Acest contract scris în limba germană era semnat 
de Sturdza, în numele statului român, și de d-rul Fiala. avocat 
din Viena, care lucra, precum am spus, în numele finanţei ger- 
mane. 

Pe lângă ceeace se publica fățiş, cercurile devotate lui 
Take Ionescu șopteau cum că nici oculta n'a fost din principiu 
potrivnică proiectului Fiala, însă ea a pus condiții: una din 2- 
ceste condiții era ca, în fruntea societății ce urma să se înfiin- 
ţeze, să fie pus d. Vintilă Brătianu. Germanii opunând că în 

iruntea unei societăţi de această importanţă nu poate fi numit 
un om fără nici o experienţă și fără nici o cunoștință de afa- 
ceri (căci pe vremea aceea d. Vintilă Brătianu era foarte tânăr 
şi nu excelase prin nimic), oculta şi-a declarat ostilitatea ire- 
ductibilă. 

Nu voiu transcrie în întregime acest contract, dar îi voiu 
da înţelesul. 

Se constituia, prin acest contract, o societate cu firma: 
„„Societate anonimă a petrolurilor statului român“ şi cu sediul 
în București. 

In contract se spunea că Societatea nu depinde de Stan- 
dard Oil, ceeace însemna că americanii erau excluși. 

Compania se lega a întrebuința „pe cât posibil” ingineri 
români şi lucrători indigeni. Durata convenţiunei era 50 ani. 
Din totalul terenurilor petrolifere ale statului Societatea își re- 
zerva dreptul de a-și alege după socotinţă : 30 mii hectare. So- 
cietatea va plăti statului român în numerar o redevenţă de opt 
la sută, asupra totalităței producţiunei anuale a petrolului brut. 
Redevenţa va fi orientată de preţul petrolului la locul de pro- 
ducţiune. Statul român își rezerva dreptul de a percepe rede- 
vența și în natură. Statul își mai rezerva un anume procen- 
tagiu asupra excedentului-beneficiu dela o sumă calculată îna- 
inte. Societatea se angaja să-și mărească, pe cât posibil, pro- 
ducțiunea, instalână în cei dintâi șase ani cel puţin 20 sonde 
pe an, la adâncime de cel puţin 250 metri fiecare, întru cât 
n'ar permite exploatarea la o adâncime mai mică. 

In primii zece ani Societatea avea privilegiul de a importa 
tot materialul necesar producțiunei cu scutire de taxe vamale 
şi altele. Statul își rezerva dreptul de a instala și exploata con- 
ductele publice. Conductele între sonde și rafinării intrau în 
dreptul Societăţei. Statul se angaja să se aprovizioneze, pe cât 
posibil, cu petrol brut, rafinat şi reziduri, dela Societate. 

Contractul era semnat sub rezerva aprobărei cât mai re- 
pede a parlamentului român. 

Priutr'o scrisoare adresată doctorului Fiala la 10 Septem- 
brie 1904, Dimitrie Sturdza propunea ca redevența de 8 la sută 
să fie înlocuită printr'o participare la beneficii, cerând ca un 
număr de membri numiţi de guvern să intre în consiliul de 
administraţie, 

Dar fapt interesant este că, chiar după căderea sa de la 
guvern, adică la 11 Ianuarie 1905, Dimitrie Sturza înţelegea să 
urmeze tratativele cu doctorul Fiala, căci iată scrisoarea ce 
i-a scris la data aceea: 


Vol. 1. 7 

Mult apreciate d-le doctor, 


„Vă rog primiţi mulțumirile mele cele mai sincere peniru 
amabila d-v. scrisoare din 11 corent şi pentru buna amintire 
binevoitoare. 

„In ceeace privește relațiunile încheiate anul trecut vă rog 
să bine voiti a le urma pe cale directă şi sub discrețiunea cea 
mai absolută. Adresa mea : „Dumitru Sturza, secrear al Aca- 
demiei Române“. 

„Angajamentele luate rămân tot în vigoare (?). 

„Aştept, dar, foarte liniștit, noutățile asupra dezvoltărei ul- 
terioare a afacerilor. 


„Rămâi cu perfectă considerațiune devotatul dv“. 


Această scrisoare arată că Sturza luase cu doctorul Fiala 
angajamente. Iar în altă scrisoare cerea d-rului Fiala dis- 
creţia absolută, pe timp de şapte luni, angajându-se ca în tot 
timpul acesta, să nu trateze, în acelaș sens, cu vre-o altă So- 
cietate. 

Proectul pe care-l prezinta acum ministrul domeniilor, Ion 
Lahovary, nu se depărta decât foarte puţin de la contractul 
încheiat de Sturza. 

In sfârşit, primul ministru ia și el poziție în contra acestui 
proiect și adoptă un altul primit și de opoziţie. 

Din ziua aceea, răceala, Cantacuzino-Take Ionescu începe. 

— La 26 Mai moare în Germania fratele regelui Carol, 
principels Leopold de Hohenzollern. 

— Chestia petrolului agită încă opinia publică. La Senat 
Dumitru Sturza laudă pe rege, zicând că respingerea projec- 
tului susținut de Take Ionescu se datorește nu d-lui Can- 
tacuzino, ci regelui. Dar d-sa mai adaugă că şi respingerea, 
propunerilor lui „Standard Oil“ a fost tot opera regelui. Decla- 
rația face senzaţie, căci prin aceasta regele era descoperit 
că a lucrat în contra americanilor, spre a înlesni afacerile ger- 
manilor. 

Regele a făcut lui Petre Carp observațiunea că se miră de 
opoziția junimiştilor la proiect, pe câtă vreme, el, Carp, a fost 
întotdeauna partizanul introducerei capitalurilor străine în 
ţară : 

Atunci Carp a răspuns: 

— Da, Sire, sunt pentru introducerea capitalurilor străine, 
dar când ele ni se impun, sunt contra. 

Banca și societatea „România“ se constitue. La constituire 
participă : P. S. Aurelian, Eugen Carada, I. Procopie Deme- 

vrescu, Nicu Filipescu, Al. Marghiloman, Anton Carp, Vasile 
Missir, Vintilă Brătianu, Al. Vericeanu. Lascar Catargi, Dimi- 
trie Carp, C. Alimănișteanu. 

Din toţi aceștia, astăzi mai trăesc doi. 

— Lipsa de sinceritate a politicianilor este flagrantă. 

Dimitrie Sturza, care era un dinastic obedient şi care pe 
de altă parte simţea, că situaţia, lui în fruntea, partidului li- 
beral e șubredă, a profitat și de acest prilej ca să-și concilieze 
sprijinul regelui. 

Știind că opinia publică, începe să acuze pe regele Carol 
cum că susține darea petrolului românesc germanilor, a voit 
să se pună paravan în faţa regelui și să-l apere de acuzație. 
Dar nimeni nu lua în serios această declaraţie. 

In cercurile politice se știa precis că regele susține proectul 
prezentat de doctorul Fiala, iar imputarea făcută de rege lui 
Petre Carp arată destul de clar cum că regele era partizanul 
proectului susținut de Take Ionescu, 

Negreșit, când a văzut că se dezlănțue furtuna, regele Ca- 
rol, credincios tacticei sale de întotdeauna, — a făcut obiș- 
nuitul pus înapoi. Dar adevărul este că l-a făcut cu mare părere 
de rău. 

Cât despre atitudinea lui Dimitrie Sturza nu a mirat pe 
nimeni, 

Sturza, care cel dintâi tratase cu doctorul Fiala, Sturza, 
care şi după ce căzuse dela putere era în corespondenţă cu a- 
cesta, — după cum am arătat mai înainte, — Sturza, care para- 
fase fiecare pagină și fiecare rând al proectului, pentru ca nu 
care cumva, să se schimbe măcar o iotă din text, acum se de- 
clara hotărît împotrivă, ba aducea și felicitări regelui, 

Dar Sturza era tot atât de supărat de căderea proectului 
cât era şi regele. 

Adevărul era însă că Sturza avea, acum o atitudine impusă 
de partid şi de Eugen Carada cu întreaga ocultă. Spre a nu 
pierde imediat şefia partidului a fost silit să-și schimbe atitu- 
dinea, după cum altădată și-o schimbase în chestia naţională, 

Iată adevărul asupra, agitaţiei pe chestia petrolului. 

— Se hotărăște în timpul acesta facerea unei expoziţii 
generale în Bucureşti, în anul viitor 1906. spre a se comemora, 
40 ani de domnie ai regelul Carol. D-rul Istrati este numit 
comisar general, 

In prospectul ce se publică, încă din luna Iunie 1905, se 
anunţă că Expoziţia va avea următoarele secțiuni : agricultura. 
silvicultura, horticultura şi viticultura, creşterea vitelor şi 
zootechnia, piscicultura, și pescuitul, mine şi cariere, indus- 

triile, seniul civil și militar, arhtectura, mecanica şi electrici- 
tatea mijloacelor de transport, armata, instrucțiunea şi educa- 
țiunea, instrumentele și procedeurile generale ale literilor. 
științelor și artelor, artele frumoase, higiena, asistența publică, 
şi econmia socială, cultul. trecutului 

Pentru alegerea locului unde va fi instalată această expo- 
ziție o luptă aprigă începe să se dea între șefii de culori 
ai partidului conservator. In special este luptă mare între 
Verde, Negru și Albastru. 

Șeful culoarei de Negru susține cu tărie că nu este loc mai 
potrivit decât Târgul Moşilor cu grădina Eliade, cu vechiul său 
vad comercial Oborul, cu liniile sale de tramvai, ete. 

Şeful culoarei de Verde, susținut de șeful din Galben, este 
pentru Şoseaua Kiseleff. Aci Iancu Brătescu — nenea Iancu — 
pledează cu căldură și argumentează că nu e loc mai potrivit 
decât Șoseaua, unde s'au făcut toate expoziţiile, unde avem hi- 
podromul, unde este plimbarea de lux a Capitalei, unde avem 
o alee bogată ş: o grădină naturală. 

Dar a venit d. I. Th. Florescu cu laudele lui înflorite pri- 
vitoare la pitorescul Dealului Filaretului. Și Filaretul a câștigat 
cursa. 

Ion Lahovary, ministrul domeniilor, a ales şi dealurile 
unde se află acum Parcul Carol, împotriva părerei d-rului 
Istrati, care ţinea, cu orice preț, ca expoziţia să fie instiuată 
sub Cotroceni, la dreapta Bulevardului Independenţei, pe un 
teren de 11 hectare. Argumentul de căpetenie al d-rului era 
că terenul dela Cotroceni aparține statului, pe când cel dela 
Filaret aparține la diferiți particulari, cari cer prețuri de ex- 
ploatare spre a fi expropriaţi. 

Precum vedem, lupta s'a dat mai mult pe motive electorale. 
Fiecare şef de culoare susținea ca expoziţia să fie aşezată în 
culoarea sa, pentru ca să dea maximum de satisfacţie popu- 
laţiei din culoare și să procure câștiguri însemnate partizani- 
lor. Cu chipul acesta situaţia electorului sef s'ar fi întărit con- 
siderabil. Dar ministrul de domenii a ales Filaretul, care cădea 
în culoarea de Albastru, bine înţeles, nu pentru motive elec- 
torale. | 

Locul cel mai potrivit din punctul de vedere al înlesnirei 
mijloacelor de transport și al creărei unui frumos cartier, care 
ar fi provocat: întinderea Capitalei în direcţia aceea, ar fi 
fost, Şoseaua Kiseleff, în prelungire, dar ministrul a fost im- 
presionat de pitorescul dealului Filaretului. 

— Duminică 11 Iunie s'a inaugurat în squarul Ateneului 
bustul poetului Traian Demetrescu. 

Const. Mille, în numele Comitetului, a predat bustul pri- 
măriei Capitalei. 

Radu Rosetti a vorbit despre viaţa şi opera poetului. 

Au mai vorbit: Ion Livescu din partea artiștilor Teatru- 
lui Naţional, Barbu Constantinescu în numele studenţilor în 
litere, I. Frimu în numele Cercului România Muncitoare, Radu 
Demetrescu fratele poetului și Băbeanu. 

— In Rusia izbucnește revoluţia cu o putere mult mai 
mare ca anul trecut. L3 Petersburg se dau lupte crâncene pe 
străzi între lucrători și armată, iar la Odesa revoluţia brovoacă 
aplicarea stărei de asediu. 

Flota dela Sevastopol se revoltă, iar marele cuirasat Kneaz- 
Potemkin cu un echipagiu de 750 oameni, împreună cu alte 
unităţi mai mici, fuge și ancorează la Constanţa. 

Potemkin soseşte la Constanţa cu torpilorul Nr. 275. Ma- 
rinarii revoltați au silit pe cei 8 ofiţeri să conducă vasul. 
Oamenii comitetului diriguitor cu revolverele în mână silese pe 
ofiţeri să li se supună. 

Un marinar aztilerist scăpat depe cuirasat și sosit în Con- 
stanța pe o șalupă a parlamentarilor, spunea că pe cuirasat 
nu mai sunt decât 10 tone cărbuni, 10 butoaie cu vutcă şi lipsă 
totală de alimente. 

Marinarii revoltați cer ca să fie imediat iaprovizionaţi 
cu alimente și cărbuni amenințând că în caz contrar vor bom- 
barda Constanţa. 

In Bucureşti este nelinişte mare. 

Generalul Lahovary, ministrul de externe, pe care mă, 
duc să-l văd, îmi spune că sa dat ordin flotilei noastre ca 
să ia, toate măsurile și să fie gata de luptă dacă marinarii 
revoltați își vor pune ameninţarea în aplicare. 

Regele este foarte îngrijorat și chiamă la Sinaia pe gene- 
ralul Manu, ministrul de războiu. 

Autorităţile române pun răsculaților alternativa, ori să 
se predea, dezarmaţi, ori să părăsească) Constanţa. Li se dă 
asigurarea că în nici un caz nu vor fi extrădaţi, ci vor pu- 
tea rămâne în România să lucreze. Pe bordul vasului s'a ți- 
nut un consiliu în care unul din șefii mișcărei revoluționare 
a spus că România e prea mică spre a se împotrivi Rusiei, 
că dacă Rusia îi va impune, România va trebui să extrădeze 
pe revoltați, deci cu nici un preţ să nu părăsească vasul. Şi 
astfel scoborârea pe teritoriul român n'a fost admisă. 

Potemkin a părăsit apoi Constanţa. 

Dar după două zile s'a reîntors, după ce a acostat în portul 
Feodoșia, unde s'a aprovizionat cu alimente şi cărbuni. 

Oamenii de pe Potemkin au declarat că sau reintors 
crezând că la Constanţa sa refugiat și un alt vas revoltat, 
anume Sinope. 

In sfârşit, toţi oamenii de pe Potemkin şi de pe torpilo- 
rul 257 se predau ca dezertori liberi, iar cele două vase ru- 
seşti sunt predate autorităţiior române. 

Dar câteva ore după predare, escadra rusă a Mărei Negre 
a intrat în portul Constanţa, spre a lua cele două vase revol- 
tate. In publicul din Bucureşti emoția e mare. Căci actul esca- 
drei rusești e calificat un act de violenţă și de ofensă. 

Guvernul explică, însă faptele. 

Generalul Lahovary, ministrul de externe, arată că ime- 
diat după predarea echipâgiilor revoltate, din ordinul regelui 
Carol s'a telegrafiat la Petersburg cum că România ţine va- 
sele ruseşti predate, la dispoziţia guvernului imperial. Escadra. 
rusă a intrat, dar, în apele române autorizată si cu respectarea 
tuturor regulelor internaţionale. 

— Abia s'a terminat emoţiunea pricinuită de cazul „Po- 
temkin” și o altă afacere începe să alarmeze opinia publică. 
Este vorba de persecuțiile îndreptate de greci în contra ro- 
mâinilor din Macedonia. 

Generalul Lahovary începe o acţiune energică în această 
chestiune. 

— Pe la sfârșitul lunei Iunie sosesc în București 1500 bul- 
gari, toţi tineri membri ai Societăților de gimnastică din Bul- 
garia. 

Aceşti tineri fac o impresie excelentă ca disciplină, seri- 
ozitate si pregătire tehnică. 

Primirea a fost făcută în chip atât de prost încât e mai 
bine să nu vorbesc. Abia vre-o două sute de oameni au ieşit 
să-i primească si nici nu era hotărit omul care să le ureze 
bună venire 

Această răceală era datorită, în mare parte, amintirilor 
neplăcute de pe vremea asasinării lui Ştefan Mihăileanu. 

Ca condescendență bulgarii dau o serbare cu exibiţii gim- 
nastice în grădina Cișmigiu, în folosul săracilor din București. 

Serbarea sa făcut, adică bulgarii au putut executa pro- 
ducţiile lor foarte frumoase în mijlocul unui public nedis- 
ciplinat care nu voia să stea dincolo de funiile puse pe alee. 
Au fost gheonteli şi scandal cu poliția până ce, în sfârșit, sa 
putut face oarecare ordine. 

A treia zi după sosirea bulgarilor sa anunțât un con- 
cert, la Ateneu, care, însă, nu s'a ţinut, fiindcă nici la ora 
indicată, nici după o oră, concertiștii nau venit. Bulgarii. 

asfixiaţi de căldură după două ore de așteptare, s'au scuiat și 
au plecat izbucnind în aplauze frenetice. 

Bulgarii au plecat din Bucuresti cu cele mai urâte im- 
presiuni. 

— Mişcarea în contra grecilor ia proporții. 

Se formează o ligă antigrecească la care aderă multă 
lume, apoi se convoacă un mare meeting la sala“ „„Dacia”. 
O mare mulţime participă. Liberalii și junimiștii nu se arată, 
afară de liberalul independent Petre Grădisteanu, care vorbeş- 
te. Mai tin discursuri d-rul Leonte și d-nii I. Th. Florescu, 
Constantin Disescu, Diamandi și d-na Ecaterina Dimonie, pro- 
fesoară din Macedonia. 

Meetingul a fost prezidat de arhiereul Sofronie Vulpescu. 

Grecii anunţă că vor răspunde cu un meeting antisemit. 
Ei spun că meetingul dela „Dacia” cât si toată campania contra 
grecilor este inventată de evrei şi de ziarele conduse de evrei . 
spre a face diversiune; în ţară fiind o puternică mișcare an- 
tisemită, evreii vor să îndrepte acum toate resentimentele ro- 
mânilor împotriva grecilor. 

Campania unora dintre ziare împotriva grecilor creşte; 
zilnic se publică scrisori din Macedonia în care se povestesc 
atrocitățile grecilor. Aceștia sunt acuzaţi cum că vor să des- 
fiinţeze elementul românesc prin cele mai sălbatice mijloace. 

In curând apoi, guvernul începe să expulzeze din toate 
oraşele țărei un număr de greci de cea mai bună! condiţie. 
La timp le vom da numele ` 

— Un incident hazliu a descrețit frunțile bucureştenilor 
pentru câteva zile. 

Intr'una din serile lunei August, — pe la 9 sau 10 ale 
lunei, — sergentul postat pe dealul Mitropoliei a dat peste 
câţiva oameni care săpau dealul. Erau cam orele 10. Ser- 
gentul se duse repede să dea de ştire, prefectului de poliție. 
Acesta — Kneazul Moruzi — veni la fața locului, unde găsi 
vre-o 6—7 oameni cu sape și cazmale cari făcuseră o groapă 
destul de adâncă. Voird să aresteze pe acești stricători ai 
dealului, din umbră apărv Alexandru Bacalozlu, consilier co- 
munal, fost multă vreme casier al primăriei București, un 
personagiu foarte cunoscut în Capitală. 

Bacaloglu explică cum că trei persoane. cu petiţii in re- 
gulă, au cerut primăriei autorizarea săpăturilor — fiindcă te- 
renul era al comunei —- şi îl deleagă pe consilierul Bacaloglu 
cu supravegherea. Apoi a urmat conflictul cu prefectul poliției, 
deşi consilierul comunal era în perfectă regulă, căci ceruse și 
primise autorizaţia inspectorului polițienesc d. C. Soloraonescu. 

Totuşi bucureştenii au râs mai multe zile pe socoteala 
acestei afaceri hazlii. 

— O dramă întristează o familie onorabilă şi emoţionează 
publicul. 

D-șoara Locusteanu, o fată frumoasă de 16 ani, fiica 
doctorului Locusteanu, directorul școalei de medicină vete- 
rinară, se înamorează de portarul școalei anume Trandafir 
Grigorescu şi fuge într'o noapte cu el. A doua zi amândoi 
sunt găsiți împușcați în strada Viorica No. 9, unde portarul 
locuia cu soţia sa. 

Portarul Trandafir Grigorescu era ţigan, mai târziu s'a 
aflat, că fusese proxenet, avea deci talentul de a ademeni 
pe minore. Din scrisorile lăsate s'a văzut că el făurise planul 
de a ucide pe doctorul Locusteanu fără însă ca să facă cu- 
noscut, motivul. 

Tot în scrisorile lăsate soţiei mărturisește că această co- 
pilă l-a scos din minţi, că l-a făcut să-și uite de nevasta pe 
care o iubia atât de mult, şi-i cere ertare. Nevasta lui, ți- 
gancă şi ea, era spălătoreasă la școala veterinară. 

Ancheta a stabilit că ţiganul a ucis mai întâi fata şi 
apoi s'a sinucis cu un revolver. Moartea ţiganului a fost 
imediată, pe când fata a mai trăit un număr de ore. A doua 
zi când drama a fost descoperită, fata mai trăia încă. 

Intr'o scrisoare scrisă înainte de dramă, dar scrisă în- 
trun stil care nu descoperă deloc un om ordinar, portarul 
cere ertare soţiei, cere ertare domnilor profesori, cât și iu- 
biţilor lui absolvenți. Pentru ca să fi putut fascina până la 
uitarea tuturor datoriilor pe o copilă de categoria socială 
a d-şoarei Locusteanu, se'nţelege că omul acesta trebuie să 
fi avut oarecare însuşiri deosebite. 

— Telegraful aduce ştirea cum că pacea ruso-japoneză 
a fost încheiată. Rusia iese umilită din acest război, dar 
nici Japonia nu trage toate foloasele pe care ar fi trebuit 
să le tragă de pe urma marilor ei victorii. 

Foarte mulți factori au mijlocit pentru ca Japonia să se 
multumească cu mai puţin. 

Primul factor a fost America, care nu putea admite ca 
o Japonie prea puternică să se înfigă în vecinătatea ei. Al 
doilea factor a fost Anglia care, deşi foarte binevoitoare Ja- 
poniei, prevedea viitorul și vedea alianţa viitoare cu Franța 
şi cu Rusia împotriva Germaniei. 

Anglia înţelegea că o înfângere prea aureroasă a Rusiei 
înseamnă desființarea ei ca putere militară de întâiul ordin 

pentru multă vreme, ceeace ar fi întărit considerabil puterea 
Germaniei. 

Pe de altă parte parte dacă Anglia ar fi trecut cu totul de 
partea Japoniei, Rusiei nu-i mai rămânea decât să se arunce 
în braţele Germaniei. Aceste considerente de înaltă politică 
au tăcut ca Anglia să contribue şi ea ca înfrânserea Rusiei 
să fie mai puţin dureroasă, iar pentru Japonia victoria mai 
puţin remuneratorie. 

— Conflictul greco-român se dezvoltă. In faţa agitaţiei 
grecofobe din România și a manifestaţiilor contra greciivr, 
grecii din Elada încep să miște. O telegramă aduce ştirea 
că vaporul „România“ acostând, după obiceiu, în portul Pi- 
reu, a fost bombardat cu pietre de către populaţie. Ofensa 
era gravă, de aceea a pricinuit mare fierbere în Bucureşti. 
Ac spiritele se agită şi sunt temeri de agresiuni în contra, 
supușilor greci. 

Vapoarele române nu mai pot acosta la Pireu. Vaporul 
„Impăratul Traian”, comandat de comandantul .Perieţeanu 
— cel mai distins ofițer al marinei noastre comerciale — 
este atacat şi el, tot la îel, şi comandantul lovit. Guvernul ro- 
mân aste pus în grea situaţie faţă de opinia publică din 
regat. Intr'un moment e vorba ca reprezentantul României 
la Atena să fie rechemat. 

Papiul se va produce, totuşi, fiindcă evenimentele fă- 
ceau cu neputinţă ca bunele raporturi dela stat la stat, să 
fie menținute. 

— Pe când faptele acestea se produc, apar şi aele dintâi 
simptome ale dezagregărei partidului dela guvern. 

Chestia petrolului şi opoziţia lui Cantacuzino de a pri- 
mi concesiunea patronată de Take Ionescu au răcit rapor- 
turile intre cei doi bărbaţi politici. Ziarele care susțin pe 
Take Ionescu — în special Adevărul şi Dimineața — încep 
să atace pe Cantacuzino, acuzându-l că este un neputincios 
şi o simplă păpușe în mâinile lui Nicu Filipescu. 

Fii lui Cantacuzino intră în conjurație alături de Fili- 
pescu şi o serie de măsuri sunt puse la cale spre a mărgini 
puterea și autoritatea ministrului de finanţe. 

Take Ionescu face în guvern bloc cu generalul Manu, unul 
dintre cei mai ireductibili adversari ai lui Carp. Astfel, în 
guvern avem triumviratul general Manu-Take Ionescu-Bădă- 
rău, hotărât să lupte din toate puterile în contra reimpă- 
cării cu junimiștii. 

Văzând apropiindu-se o nouă explozie în partidul con- 
servator, liberalii încep să-şi strânsă rândurile şi să se re- 

organizeze. Dar şi in sânul acestui partid sunt neînțelegeri, 
mai ales prin faptul că Dimitrie Sturza nu poate primi tu- 
tela pe care vrea să i-o impue oculta. 

Cea dintâi explozie se produce la Creditul Rural, unde 
Sturza este director, iar Take Protopopescu sudbirector, Pro- 
topopescu fiind membru al ocultei și devotat lui Eugeniu 
Carada intră repede în dizgraţia lui Sturza. In curând voiu 
arăta în ce chip Dumitru Sturza a executat pe Take Protopo- 
pescu, în urma, unei anchete drastice. 

Faptele acestea slăbesc partidul liberal, care se arată tot 
atât de neunit precum este și partidul conservator. Insă, pe 
când în fața puterii liberalii au ştiut întotdeauna să se unea- 
scă şi să se solidarizeze, la conservatori germenul disuluţiei 
a lucrat în permanenţă. 

— Take Ionescu profită, însă, de ocazie ca să-și creieze 
partizani; destitue dela ministerul de finanțe mulți funcţio- 
nari de carieră și în locul lor numește tot felul de partizani 
lipsiţi de orice pregătire, apoi lucrează proiectul de lege al 
Loteriei Statului, menită să înlocuiască faimoasa loterie ungară, 
care scotea anual din țară multe milioane. 

— Am spus că în ambele partide de guvern, marile și 
neîncetatele frământări nu erau datorite luptelor de idei, ci 
numai goanei după şejie. Dacă în partidul conservator aceste 
lupte nu s'au sfârşit decât atunci când partidul și-a dat; sfâișitul, 
în partidul liberal, dimpotrivă, problema a fost „rezolvată: 
toată lumea a căzut de acord cum că, după Dimitrie Sturza, 
şefia va reveni lui Ionel Brătianu. 

Vasile Lascăr, despre care se vorbeşte un moment, a de- 
clarat formal că nu are nici o ambiţiune în această direcție, 
iar P. S. Aurelian, şeful foștilor drapeliști, a declarat într'o 
întrunire intimă — întrunire de care arn vorbit mai înainte 
— cum că înţelegerea asupra viitoarei şefii este făcută, dar 
că... chestia nu este încă coaptă. 

Chestia nu era încă coaptă, adică nici Dimitrie Sturza 
nu era încă pe deplin istovit și nici Ionel Brătianu nu avea, 
experiența şi autoritatea trebuincioase. Spre a da un semn 
exterior al acestei aranjament, la alegerile generale pentru 
parlament au candidat alături la Brăila, Dimitrie Sturza la 
colegiul I de Senat și Ionel Brătianu la colegiul I de Came- 
ră. Au candidat la Brăila, fiindcă acolo opoziţia era foarte tare. 
Au candidat prezentul şi viitorul, şeful de azi şi şeful de 
mâine. 

— Conflictul greco-român se înveninează, pe de-o parte 
din cauza expulzărilor numeroase ale grecilor din România, 

pe de altă parte din cauza ofenselor pe cari grecii la Atena 
și Pireu le adresează României. 

La începutul lunei Septembrie 1905 „Agenţia Română” 
trimite presei următorul comunicat: 

„D. Tombazis, ministrul Greciei la București, a plecat in 
concediu fără a lăsa un însărcinat de afaceri. 

D. Papiniu, ministrul României la Atena, a primit de 
asemenea ordin să plece în concediu, lăsând la legațiunea 
de acolo numai un amploiat însărcinat cu paza arhivelor, 
astfel după cum a plecat și d. Tombazis din București”. 

Prin urmare, relațiunile diplomatice cu Grecia au fost 
rupte de fapt. 

— Numirea lu Alexandru Davila ca director general al 
teatrelor a fost salutată cu căldură de toată; presa, dar în cu- 
rând noul director intră în conflict cu actorii. 

Cel mai vechiu și cu mai multă autoritate dintre socie- 
tari, artistul C. Nottara, publică o scrisoare și dă, un interview 
uniu ziar prin care se plânge că Davila îl jicnește în atribu- 
tile lui de director de scenă şi în demnitatea lui de om și ar- 
tist. Nottara adaugă că nu poate face mai mult la teatru din 
cauza piedicilor zilnice pe care 1 le pune Davila. In urma 
acestui interview directorul convoacă comitetul, declară că nu 
mai poate lucra cu un director de scenă care prin publicitate 
îl acuză cum că-l împiedică să-și facă datoria. Şi Nottara 
este scos din direcţia scenei. Acesta își înaintează imediat 
demisiunea din calitatea de societar cl. I. al Teatrului Na- 
tional. 

In urma acestei demisiuni artiştii societari ai Teatrului 
National au înmânat ministrului instrucțiunei un memoriu 
prin care formulează următoarele plângeri: 1) că sunt rău 
tratați de către actualul director; 2) că directorul calcă le- 
gea când nu consultă comisia financiară și consultativă la 
facerea cheltuelilor şi a repertoriului; 3) societarii cer readu- 
cerea în teatru a camaradului lor C. Nottara. 

Această chestiune a dat loc unei lungi agitaţiuni. C. Not- 
tara a jucat pe scena teatrului Lyric şi după fiecare repre- 
zentație publicul îi făcea ovațiuni şi-l conducea în urale 
până acasă. Cu toate acestea, Davila, în urma memoriului 
dat de artiști şi a consfătuirei avută cu ministrul instrucției, 
a declarat că are toată stima pentru artişti, că purtarea sa 
faţă de dânşii e datorită temperamentului său prea viu, fă- 
gădueşte că pe viitor va consulta comisia financiară și anun- 
tă că a respins demisia d-lui C. Nottara, care nu poate fi în- 
locuit la Teatrul Național 

— La 16 Septembrie a murit senatorul Barou Gănescu, 
acela care în ședința istorică a Camerei dela 12 Februarie 
1901, fiind deputat, a luat cel dintâi cuvântul spre a apăra 
cabinetul Carp împotriva atacurilor coaliței Cantacuzino- 
General Manu-Take Ionescu. 

— Consiliul comunal al Capitalei votează noua concesi- 
une a luminatului orașului, acordată tot vechei societăţi. 

Liberalii încep imediat o violentă campanie împotriva a- 
cestei concesiuni pe care o socotesc păgubitoare pentru comună. 

Intruniri particulare încep pe la fruntașii liberali. In- 
truna din aceste întruniri se redactează o ofertă a unui nu- 
măr de capitaliști români cari se oferă să ia asupra lor con- 
cesiunea iluminatului. 

Condiţiile oferti sunt următoarele : 

1) Comuna să aibă dreptul de a răscumpăra totul on- 
când. iar nu după 25 de ani, precum pretinde compania de gaz; 

2) Preţul unitar al gazului şi al electricităţii va fi mai 
scăzut, decât cel al companiei: 

3) La încheierea concdesiunei, societatea românească să a- 
corde comunei un împrumut de 6 milioane. 

Cea mai mare sumă, adică un milion, a subscris Jacques 
Elias. 

Junimiștii au participat şi ei la subscripţie. 

— Joi 20 Octombrie s'a făcut ascensiunea balonului 
„România” a societăței Aero-Club de sub preşedinţia de onoare 
a. regelui. 

Se aflau în nacelă* d. George Bibescu, maiorul Deme- 
triad, locotenentul Moruzi și locotenentul Asaky, cel care a 
condus ascensiunea. 

Balonul s'a urcat în uralele frenetice ale publicului și 
a luat, direcţia în spre Bărăgan. 

După o călătorie de 4 ore, pe un timp foarte frumos, ba- 
lonul s'a coborât la Periş pe câmpia numită Țarina Poli- 
zoaia. La orele 6 s'a deschis ventilul, iar la 6 jumătate călă- 
torii au pus piciorul pe pământ. 

Balonul s'au urcat până la o înălţime de 2500 metri. 

— Duminică 11 Decembrie a fost adunarea generală a 
Sindicatului Ziariştilor. Este interesant de văzut, care erau 
pe atunci proporţiile acestui sindicat. 

Au participat la ședință 36 membri, iar bugetul a fost în- 
cheiat, la venituri şi cheltueli, cu cifra de 9025 lei. 

Adunarea a luat cunoștință de cedarea de către primă- 
rie a terenului pe care sa înăltat în urmă Palatul Sindica- 
tului Ziariştilor. 

Noul comitet ales a fost compus din: Al. Ciurcu, C. Mille, 
Gr. Ventura, N. P. Ianovici, Al. Hodoș, I. Procopiu, Virgil 
Dărăscu, Ion Popescu şi I. Rusu-Abrudeanu. 

Afară de Ianovici și Rusu-Abrudeanu, nici unul nu mai 
trăeşte astăzi, la 1929, când scriu aceste rânduri. 

— La Teatrul Naţional scandalurile urmează şi se înrăesc. 
Constantin Nottara, care revenise în teatru, demisionează, pentru 
a doua oară, sub cuvânt că nu poate în nici un chip lucra 
cu directorul A. Davila. 

Petre Liciu, alt artist de valoare mare, este exclus pentru 
totdeauna din teatrul, fiindcă, printr'o scrisoare publică, a luat 
apărarea lui Nottara. 

Scandalurile acestea emoţionează parlamentul, Eşirea din 
teatru a lui Nottara şi Liciu este o pagubă foarte mare pentru 
prima noastră scenă. 

— Genialul artist italian Ermete Novelli este în București; 
sălile în care joacă sunt pline, artistul italian este în memoria 
bucureştenilor de când a jucat, în mod magistral, rolul lui Papa 
Lebonard. 

— In jurul situaţiei dela Creditul Rural conservatorii duc 
o aprigă campanie de acuzațiuni. Principalul acuzat este Take 
Protopopescu, subdirectorul. 

— In chestia conflictului cu Grecia Societatea Oliympicele 
revine la ordinea zilei. Trei avocaţi de mâna întâia: C. Boerescu 
președintele Senatului. Eugeniu Stătescu și Sipsomo sunt avo- 
caţii Olympicelor și își pun în joc toată influența spre a obţine 
dela guvern să nu retragă societății dreptul acordat odată, de a 
sta în instan” 

Generalul Lahovary, ministrul de externe, este de părere 
că acest drept poate fi retras, pe când jurisconsultul Constan- 
tin Disescu e de părere contrarie. 

Spre a paraliza o acţiune de partid pe această chestie so- 
cietatea „Olympicele“ a avut grija să angajeze un avocat influ- 
ent din: partidul conservator și altul din partidul liberal. 

In contra lui Constantin Boerescu s'a deslănţuit o mare 
furtună în Senat; la deschiderea sesiunei ordinare, majoritatea 
nu mai voia să-l aleagă. Numai cu mare greutate şi după stă- 
ruinţele primului ministru, Boerescu a fost reales. 

— La 30 Decembrie 1905 moare Eugeniu Stătescu, persona- 
giul cel mai important din partidul liberal, alături de Dimitrie 
Sturza. 

Stătescu a murit la vârsta de 69 ani. 

Avocat de mâna întâia, jurisconsult ascultat și cu mare au- 

toritate, a fost ministrul de justiţie care a exercitat cea mai 
mare influenţă asupra magistraţilor. 

Un magistrat, astăzi consilier la Inalta Curte de Casaţi=, 
dar adversar al liberalilor, îmi spunea odată : 

— „Acest Stătescu e un om extraordinar. Am vorbit în 
viața mea cu atâți oameni mari, cu Alexandru Lahovary, cu Ma- 
iorescu, chiar cu regele, dar față de nici unul nu m'am sim- 
tit intimidat cum m'am simtit de câte ori am vorbit cu Stă- 
tescu“. 

Stătescu şi-a legat numele de o circulară dată în favoarea 
libertăței presei, când, pentru întâia oară, a luat portofoliul 
justitiei la 1876. 

Deşi mare avocat, foarte căutat, Stătescu a murit relativ 
sărac. bă 

Pentru înţelegera lucrurilor şi a epocei trebue să spun câ 
un alt ministru de justiţie cu puterea politică și autoritatea lui 
Eugen Stătescu na avut România. El a fasonat magistratura, 
el dicta sentinţele în pricinile cele mai importante, el, după ce 
părăsea, portofoliul justiţiei, era angajat de împricinaţi, nu atât 
ca să pledeze, ci numai ca să se arate în instanţă. Atât de mare 
era, autoritatea lui Stătescu asupra magistraţilor încât —- aşi 
spuneau adversarii liberalilor, — era destul ca aceștia să-l vadă, 
figurând într'o parte pentru ca balanţa justiţiei s'o plece în- 
ir'acolo. 

Această dictatură, pe care Eugeniu Stătescu a exercitat-o. 
şi fiind ministru al justiției și fiind numai avocat, a neliniștit 
opinia publică şi lumea politică. Din cauza influenţei lui Stă- 
tescu asupra mersului și împărţirei justiţiei, mai târziu un 
parlament conservator a votat o lege prin care se interzicea 
foştilor miniștri de justiţie, de a pleda în faţa instanțelor jude- 
cătoreşști un număr de ani, după ce au părăsit acest minister. 


ANUL 1906 


— La începutul anului 1906, opivia publică atât de mobilă 
în România, procură guvernului conservator o dureroasă sur- 
prindere de anul nou: din 4 alegeri parţiale pentru Cameră, fă- 
cute la 8 Ianuarie, opozitia birue în două, la un colegiu e ba- 
lotaj si într'un singur colegiu guvernamentalii înving cu 11 vo- 
turi în plus. Cel mai însemnat rezultat, din punctul de vedere 
politic,a fost cel dela Buzău, unde Petre Carp este ales cu 695 
voturi contra 617 date candidatului guvernamental, 

— Conflictul greco-rbmân se înrăește pe zi ce trece: Gu- 
vernul, având informaţiuni cum că există, o societate grecească 

secretă care lucrează pentru grecizarea Macedoniei, deci și con- 
tra românilor. a ordonat un număr de perchiziții. 

Aceste perchiziții au pus în mâna autorităților documente 
dovedind că în România se află o secție a societății greceşti 
„Etniki Eteria“ şi că președinția, este dată bancherului Chris- 
soveloni din Bucureşti. Membrii secțiunii erau : Christos Zappa, 
Panaiotache Haitas, Petre Spandonidi, Anton Valsamachi, Con- 
stantin Chichipulos, dr. Miliaresis și ziaristul Simos. Aceştia 
erau toți membri ai eforiei comunității eline din București. 

Societatea de care vorbim nu era sub alt nume, decât tot 
societatea „Elenismos“ din Atena înființată la anul 1841. Cele 
două purcte principale din programul acestei societăți erau : 
1) Lupta pe toate căile pentru revendicarea provinciilor : Ma- 
cedona, Epir, Albania și Tracia; 2) Răspândirea ideilor și sco- 
purilor grecești prin publicațiuni întinse, ziare şi reviste, 
prin crearea a cât mai numeroase societăți filiale, toate în le- 
gătură cu centrul major din Atena. 

In vederea realizării scopului statutar, grecii fundează în 
tară numeroase societăţi zise literare. Astfel au fost înfiinţate: 
Apollo, Patris, Velvendo, Darda, Liga din Brăila, Aghics Gheor- 
ghios din Pitești şi altele. 

Societatea „Patris“ din București era, pusă sub direcţia u- 
nui comitet compus din: Chiriacos Stavropulos președinte, Ia- 
nis Chialuris vice-președinte, Iacobos Cocaliados casier. Alexan- 
dros Muniţos secretar, Const. Ziropulos, Œ. Constantinopulius, 
Ziisos Papadopulos consilieri. 

Unele ziare publică zilnic acte şi articole ce probează că 
grecii au organizat în România o vastă conspirație spre a ala- 
para și tot comerțul de cereale și mare parte a vieții economice. 
Agitatia cuprinde cercurile parlamentare, încât guvernul este 
silit să procedeze mai eficace. Un consiliu de ministri hotărăşte 
expulzarea din România a unui număr de greci. 

Sunt expulzați Chr. Pappa, P. Haitas, Const. Chichiopulos, 
dr. Miliaresis, L. Cirilianos, Ianopoulos Pet:e Spandonidi, doctor 
Cecikas, Valsamachi şi bancherul Crissoveloni. 

Expulzarea acestuia din urmă sa tăcut cu mare greutate 
şi împotriva voinței generalului Lahovary, ministrul de externe. 

— La Cameră un mare scandal izbucnește între Nicu Fili- 
pescu și ministrul de justiţie Bădărău. 

Se votau împământenirile. Ministrul de justiţie susţinea 
împământenirea unui evreu, când deodată Filipescu, la o ob- 
servare a lui Bădărău că este în număr Camera, se repede dela 
locul său strigând : 

— Minţi, punsașule ! Ce, noi am venit aci cə să-ţi vo- 
tăm pe jidanii tăi ? 

Ministrul justiţiei trimite o doua zi martori lui Filipescu 
pe Nistor Cincu și Vactor Ionescu, Nicu Filipescu constitue mar- 
tori pe Horia Rosetti şi Const. Isvoranu.: 

Intrunindu-se martorii, Rosetti și Isvoranu au declarat că 
a se spune lui Bădărău că este un pungaș patentat, nu insem- 
nează a-l] insulta. Martorii lui Bădărău s'au retras imediat, 

După moravuri ar fi trebuit ca martorii lui Bădărău să 
provoace pe martorii lui Filipescu, însă acesta avusese precau- 
țiunea să-și aleagă doi martori cari erau doi dintre cei mai 
buni trăgători din România, pe când martorii lui Bădărău erau 
departe de această virtuozitate. 

Martorii închee procese verbale prin cari declară că întâl- 
nirea nu s'a putut face. 

In urma acestui desnodământ, tânărul Andrei Bădărău, fiul 
mai mare al lui Bădărău, student la Paris scrie lui Filipescu o 
scrisoare insultătoare. Imediat Filipescu își constitue martori 
pe Al. Calimachi şi C. C. Arion, iar tânărul Bădărău pe Paul 
Brătășanu şi A. H. Verona. Intâlnirea sa făcut la hipodrom. 
Sau schimbat două gloanţe fără rezultat. Adversari. şi-au în- 
tins mâna. 

— In timpul acesta chestia Creditului Rural intră intr'o 
fază acută. 

Mai întâi relaţiunile între Dimitrie Sturza, directorul Cre- 
ditului, și Take Protopopescu, sub-directorul, se înrăesc cum- 
plit. Take Protopopescu este silit să demisioneze 

Ministrul de finanțe Take Ionescu numește o anchetă com- 
pusă din d. N. P. Copăceanu, comisarul guvernului, și An- 
dricu, şeful contabilităţii generale a statului. Ancheta nu poate 
descoperi fraude precise, dar conchide că: „pentru un mare 
număr de operațiuni nu există aprobarea consiliului de admi- 
nistraţie şi că faptele denotă o mare confuziune în administra- 
ţia şi contabilitatea Creditului“. 

In urma acestor constatări, parchetul este sesizat să-și fa- 
că ancheta, sa iar guvernul începe campania pentru acapara- 
rea Creditului Rural. 

La ordinea zilei erau tocmai alegerea a patru membri în 
consiliul de administraţie ; lupta pentru câștigarea acestor lo- 
curi devine aprigă. Fiindcă la Credit se putea vota și cu pro- 
curi, guvernul cu ajutorul administraţiei, începe campania 
pentru obţinerea unui număr cât mai mare de procuri. 

Procurile se centralizau la secretarul general al ministeru— 
lui de interne, Mihail Rahtivanu. 

Candidaţii prezentaţi de conservatori pentru cele patru 
locuri erau Grigore Cantacuzino, Mișu Antonescu și Pavel Bră- 
tăşanu. Opoziția prezintă o listă cu P. S. Aurelian. Emil Costi- 
nescu, Ionel Brătianu şi din partea junimiștilor Const. Olă- 
nescu. 

La junmişti a fost controversă, dacă partidul să participe 
sau nu la alegeri. Filipescu, C. C. Arion și Delavrancea au fost 
pentru abtinere, sub cuvânt că nu trebuie ajutați liberalii să 
se întărească încă şi mai mult la Credit pe când Carp, Maio- 
rescu si Al. Marghiloman au fost de părere contrarie. 

La 5 Martie se face alegerea. 

Incă din ajun fiecare partıd şi-a adus alegătorii cari, înar- 
mați cu procuri, au fost convocați Ja diferite întruniri. Nici- 
odată o alegere la Creditul Rural n’a deslănțuit atâta pasiune. 

A doua zi de dimineață, strada, curtea Creditului si pero- 
nul cu scara sunt ocupate de alegători, cei mai mulți membri 
şi agenți ai partidului liberal. 

Poliția este în mare număr, șiruri lungi de sergenți de o- 
raş ocupă str. Paris și str. Colței. La orele 10, Dimitrie Sturza 
deschide ușa principală și alegătorii intră în grupuri de câte 
10. De prisos a spune că toți aceștia sunt liberali. 

Localul Creditului este complet asediat. Conflictele între 
liberali şi conservatori sunt numeroase. Reporterii ziarelor de 
abia pot pătrunde pe ferestre. 

Cu mare greutate, d'abia la ora 1 s'a putut deschide ședin- 
ţa. Președinte a fost proclamat Ștefan Greceanu, președintele 
consiliului de administraţie, iar d-rul Stoicescu şi Grigore Go- 
lescu din partea Băncii Agricole, ca scrutatori. Secretari d-nii 
G. Mumuianu şi Emil Lăzărescu. 

In sala plină și înțesată, unde oameni stau aproape unii 
peste alţii, si unde căldura înăbușe, constituirea biroului se 
face cu mare greutate din cauza zgomotului. 

In sfârşit se deschide ședința. D-nii Grigore Cantacuzino 
și Mișu Antonescu cer amânarea alegerii, de oarece ancheta 
asupra Creditului nu este încă terminată. Dimitrie Sturza și I. 
Kalinderu recunosc că au fost nereguli administrative la Cre- 
dit, dar n'au fost fraude. 

Antonescu cere să nu se înceapă votarea până ce n'or in- 
tra în sală; alegătorii rămași afară, cari reprezintă trei părți 
din alegători. 

In tot timpul acesta, scandalul e înspăimântător. Nime- 
nea nu poate vorbi. Majoritatea din sală este a liberalilor şi 
manifestaţiile ei predomină. 

Ferbinţeala devine foarte mare. 

Biroul aduce urnele ca să se înceapă votarea; atunci scan- 
dalul devine groaznic. Conservatorii şi liberalii se iîncaeră, ur- 
nele sunt răsturnate. Mulţi alegători sunt loviți, alţii bătuţi 
foarte serios, toată sala este în culmea surescitării. 

Deodată face eruptie în sală prefectul poliției Kneazul Mo- 
ruzi, în fruntea unui mare număr de  sergenți de oraș. Libe- 
ralii îl primesc cu huidueli feroce, agitația în sală este de ne- 
descris. Protestările și vociferările curg din toate părţile. 

Preşedintele Greceanu și Cantacuzino-Paşcanu, membri 
conservatori din consiliu, se retrag, iar preşedinţia o 1a Ion 
Kalinderu, care anuntă ridicarea şedinţei și începerea votării 
a doua zi. 

A doua zi, Luni, cele două strade din fața Creditului erau 
întesate de public şi de armată, iarăși au fost bătăi, iarăși po- 
liţia, a trebuit să intervie, până ce, în sfârșit candidaţii con- 
servatori s'au retras. 

Adevărul asupra retragerii este constatarea făcută că ma- 
rea majoritate a voturilor era de partea liberalo-junimiștilor. 

Inainte de alegere, Take Ionescu sondase pe liberali, pro- 
punându-le o combinaţie: să nu mai fie luptă la Credit și să 
se aleagă, de comun acord, câte doi membri din fiecare par- 
tid. Conservatorii propuneau pe d-nii Brătăsanu și Grigore 
Cantacuzino. Dar liberalii, conștienți că au mare majoritate a 
voturilor, au refuzat. 

Incercarea conservatorilor de a pune mâna pe Creditul Ru- 
ral n'a izbutit. 

— In seara de Luni 13 Martie societatea Obolul organizase 
la Teatrul Naţional o reprezentaţie filarmonică. Trebuia să 
se joace, cu diletanţi din societatea bucureșteană, câteva, piese 
în limba franceză. 

Impotriva acestui obiceiu de a se juca în limba franceză 
se făcea de mai multă vreme o propagandă vie printre stu- 
denţi ; unul din propagatorii cei mai aprigi era d. Nicolae Ior- 
ga, pe atunci un naţionalist și xenofob înflăcărat. 

La ora 6 d. a., înainte de reprezentaţie d. Iorga şi-a des- 
voltat o conferință în sala din str. Câmpineanu No. 12. D. Ior- 
ga a relevat faptul că clasele societătii româneşti nu dau do- 
vezi de solidaritate, probă reprezentaţia în limba franceză de 
la, Teatrul Naţional. 

Studenţii surescitaţi au eşit dela întrunire si sau dus la 
Teatrul Naţional. Voind să pătrundă înăuntru au fost împie- 
dicati. De aci în colo începe un mare scandal care ţine câteva 
zile. 

Directorul Teatrului, Alexandru Davila, apare în frac la 

intrare şi cere studenţilor să se retragă. Cum îl văd studenţii 
isbucnesc în hulidueli și îi amintesc retragerea din Teatru a 
lui Nottara şi Liciu. Câţiva studenţi vor să pătrundă, îmbrân- 
cinda-l. Davila ridică bastonul şi loveşte în cap pe studentul 
Siăvescu. Surescitarea este ia culme. 

Fiind martor ocular ai întregii acţiuni pot reda în mod 
credincios tot ce sa petrecut. 

Pe piaţa Teatrului un mare grup de studenți, cu tricolorul 
desfăsurat, cântă „Deşteaptă-te Române“. „Pe-al nostru 
steag !“ şi alte cântece patriotice. Trăsurile încep să aducă lu- 
mea la Teatru, dar studenţii nu lasă pe nimeni să intre. Domni 
în frac şi doamne în toaletă, de serată sunt apostrofaţi şi siliţi 
să se înapoeze. Tot felul de invective răsună, se produe chiar 
scene violente cu unele persoane care vor să treacă la Teatru 
cu forţa. 

Fată de aceste acte politia aduce compania de jandarmi 
pedeștri cari se iînşiruesc în fața casei T6râk unde era insta- 
lată atunci, berăria „Cooperativa“. 

In timpul acesta svonul răspândindu-se în oraș cum că la 
Teatrul Naţional e scandal mare, lumea a alergat din toate 
părţile. Peste o oră cel puţin 6 ori 7100 de oameni umpleau 
Calea Victoriei și piața Teatrului. 

Surescitarea face că deodată, încep să zboare pietrele. Ma- 
re parte din studenţi şi din public se refugiase la „Cooperati- 
va“, de acolo începură pietrele să lovească în jandarmi. Doi 
jandarmi sunt scoşi din rânduri cu capetele sparte. 

Trupa este enervată și nu mai poate sta în loc. Atunci se 
dă ordin să fie evacuată cafeneaua. Trupa porneşte ca o trom- 
bă asupra cafenelei. Geamurile cad în uruituri sgomotoase, iar 
soldaţii intră în cafenea, cari pe uși cari pe ferestre. 

Inăuntru este o stâlcire crâncenă. Soldaşii lovesc cu pa- 
turile puștilor tot ce le stă înainte, cine poate tuge, ceilalţi 
urlă sub lovituri. 

Jandarmii călări sosesc şi ei. Piaţa "Teatrului este repede 
curățită. 

Pe când publicul era împins, care spre strada Regală, care 
spre Bulevard pe Calea Victoriei, trâmbiţele răsunau din spre 
cofetăria Capşa. Panica creşte și publicul înebunit fuge îna- 
poi. 

Din spre Capşa apar roșiorii iar din spre Teatru gonesc 
jandarmii călări. Prinși între cele două trupe, bărbaţi, femei, 
copii nu mai ştiu unde să se adăpostească: unii întră prin 
ganguri, alţii se strecoară cum pot pe lângă case; momentul 
este tragic. 

Vagoanele tramvaiului de pe strada Regală sunt oprite, 
studenţii se urcă pe ele şi aruncă în soldaţi cu pietre și cu 
lemne luate nu știu de unde. Locotenentul Tomescu din jan- 
darmi călări, lovit în cap, cade de pe cal. 

Trupele de vânători şi cavalerie furá împinse înainte. Din 
multime s'au tras focuri de  revlover care au rănit pe trei 
solda;i din vânători. 

Bătăile şi violentele au urmat mereu. Petre Grădişteanu, 
președintele Ligii Culturale a fost huiduit fiindcă, în frac, se 
ducea la reprezentaţie. Contesa de Larisch, soţia atașatului 
militar austro-ungar, fiind dârză, a fost dată jos cu sila din 
trăsură și cupeul răsturnat. Deputatul Ciolac a fost crunt bă- 
tut, d-rul Cantacuzino a suferit agresiuni, iar cupeul tocat cu 
pietre și bastoane. Cu fuga de-abia a putut scăpa președintele 
Senatului, C. Boerescu. 

Insuși prefectul poliţiei, D. Moruzi, a fost atacat pe str. 
Teatrului și silit să coboare din trăsură. 

Foarte mulţi răniți au căzut din amândouă părțile. Mare 
parte din ei au fost internaţi în localul Teatrului Naţional, iar 
alţii au fost duși la spitalu: Colțea. 

In strada Regală la împreunarea cu strada Academiei, în 
faţa, hotelului Union, studenţii au oprit 8 vagoane de tramvai, 
le-au răsturnat şi au format întâile baricade în București. Aci 
s'au dat cele mai crâncene lupte căci din dosul baricadei, stu- 
deriţii și publicul aruncau asupra trupei tot felul de proectile. 

Felurite veşti sinistre încep să circule. Se spunea câ mai 
Imlţi studenti au fost omorâţi. Muiţi martori oculari pretin- 
deau că au văzut trecând pe dinaintea lor un student străpuns 
de baionetele soldaţilor, condus la spitalul Colțea. Alţii afir- 
mau că un student a murit în Teatru! Naţional. 

Zvcnhul acesta se răspândește şi agită pe studenţi a doua 
zi. Se spunea că studentul, pe care nimeni nu-l poate găsi a 
fost ascuns de Davila în podul Teatrului Naţional. Noaptea, o 
delegaţie de studenţi, cu prefectul de poliție, sergenţi şi co- 
misarii au căutat cu felinarele prin întregul pod al Teatrului, 
au scotocit prin toate colțurile dar nu au găsit, bine înţeles, 
nimic. Aceste exagerări se reproduceau sistematic în Bucureşti 
de câte ori se reprima o mișcare de stradă; în totdeauna pu- 
plicul născocea câţiva morţi cari n! mureau niciodată. 

In sfârşit se face o oarecare potolire. 

Autorităţile convin să retragă armata. iar studenții şi tot 
publicul de câteva mii, care e în majoritate, defilează pe calea 
Victoriei, apoi se duc la statuia lui Mihai Viteazul. 

Studentul mort (?) e descoperit a doua zi. El se numea 

Aurel C. Ionescu, dispăruse e adevărat, din rândurile studen- 
ților, însă în ziua următoare colonelul recrutor. din județul 
Dolj, telegrafiază că Aurel Ionescu s'a prezentat la recrutare. 

După această noapte studenții au ocupat Piața Teatrului 
şi calea Victoriei. Intre bulevard si Palatul regal timp de trei 
zile, circulația cu trăsurile se făcea cu mare greutate iar agi- 
tația a urmat cu toate manifestările cunoscute: întruniri pu- 
blice, discursuri la statuia lui Mihai Viteazul, procesii pe stra- 
dă, etc. 

Partidele din opoziție au avut atitudini deosebite. Libera- 
lii au hotărît nici să apere nici să; atace pe studenți, dar să 
atace guvernul fiindcă a scos armata în stradă și a făcut mă- 
cel. Junimiștii au atacat mai violent guvernul si administraţia. 

Adevărul este că nici guvernul nici administraţia nu aveau 
vină. 

Și unul și cealaltă când au văzut că strada e ocupată de o 
mulțime violentă care turbură ordinea, oprea cu forța repre- 
zentaţia la Teatru, ataca pe cei cari veneau în trăsuri și lo- 
vea, vehiculele, nu puteau face altceva decât să reprime spre a 
restabili ordinea. In astfel de împrejurări marginile sunt în 
totdeauna întrecute și actele reprobabile se produc. 

Vinovăţia fundamentală era a Societăţei „Obolul“ ca și a 
tuturor persoanelor din elita, aristrocratică sau asimilată ei, 
care disprețuia limba română. Această clasă, de sus a dispre- 
țuit în totdeauna limba neamului. A vorbit când bulgăreste, 
când grecește, când franţuzește numai în limba românului nu 
i-a, venit să vorbească. Aşa înţelegem de ce Ion Văcărescu a, 
lăsat drept testament politic versurile : 


Urmașilor mei Văcărești 
Las vouă moștenire, 
Creșterea limbei româneşti 
Și-a patriei iubire. 


Astăzi parcă sa făcut o îmbunătățire, democratizarea in- 
stituțiilor a redat limbei române o parte din drepturile ei în 
această, ţară. 

Dragostea pentru limba franceză era pentru societatea de 
sus o adevărată boală, a nu vorbi bine româneşte era în acest 
mediu, un lucru şic, a nu vorbi bine franțţuzește era o mare 
rusine. 

Suntem singurul popor pe lume care posedă o clasă con- 
ducătoare înstrăinată cu totul prin limbă. Dacă sentimentele 

ei au putut fi patriotice, în alte manifestări, în ceea ce priveşte 
însă limba, această clasă socială a fost antiromânească. 

Cele mai înstrăinate, din acest punct de vedere, au fost 
și sunt încă femeile. 

Dacă bărbatii vorbesc limba tării lor siliţi de barou, de 
politica, de relaţiile cu oamenii celorlalte clase, femeile lor în 
schimb, au vorbit o românească; stricată și încă și aceea foarte 
rare ori, rezervând-o pentru schimbul de cuvinte cu slugile. 

Ruşine de limba neamului lor; ruşinea e pentru ele. Dacă, 
în tara aceasta, n'ar fi existat poporul de jos, astăzi o limbă 
românească mar mai fi existat. 

Scandalul de la 13 Martie 1906 a dat, însă, roade. Din seara 
aceea nu a mai îndrăznit nici o Societate filantropică şi nici 
o altă alcătuire socială să apară în public — mai ales pe scena 
Teatrului Naţional — cu reprezentaţiuri în limbi străine. 

Cel puţin în public, elitei noastre nu-i mai e ruşine de 
limba poporului. 

Sufletul neamului românesc a răsuflat, cum a putut, în 
acea, noapte istorică de 13 Martie 1906. 

— Mă opresc acum din povestirea evenimentelor curente 
spre a-mi arunca o privire retrospectivă asupra oamenilor și 
asupra, fizionomiei Bucureștiului. 


PRIVIRI GENERALE 


— Până cu 20 ani în urmă pe linia întâia în vederea ţărei, 
hotărind evenimentele cu autoritatea lor erau: Ion Brătianu, 
Lascăr Catargiu, C. A. Rosetti, general Florescu, Beizade Di- 
mitrie Ghica. Nicolae Ionescu, Manolache Costache Epureanu, 
Vasile Boerescu, Alexandru Lahovary, Gheorghe Vernescu. Mi- 
hail Kogălniceanu; de 20 de ani încoace bătrânii au dispărut 
unul câte unul iar la 1906 avem în vedetă pe Dimitrie Sturza, 
Gheorghe Cantacuzino, general Manu, Eugen Stătescu, Petre 
Carp, Titu Maiorescu, etc. 

In urmă, intraţi de curând în scenă și ambiţionând locurile 
dintâi, vedem pe: Gogu Cantacuzino, Take Ionescu, Nicolae 
Filipescu, Ionel Brătianu, Vasile Lascăr, Alexandru Djuvara, 
Alexandru Marghiloman, etc. 

Sunt trei generaţiuni care se întâlnesc în același moment 
istoric. Colaborarea lor în câmpul politic nu e lungă. Cei din 
prima grupare abia au timpul să facă cunoştinţă cu eei din 
gruparea a treia și dispar. Cei din gruparea a doua suferă îm- 
pinsătura celor din gruparea a treia şi se văd chiar contestaţi, 
Gheorghe Cantacuzino e contestat când de Take Ionescu când 

de Filipescu, Dimitrie Sturza e contestat de Ionel Brătianu. In 
afară de Petre Carp și Dimitrie Sturza gruparea de a doua, 
adică generația intermediară între întâia și a treia, n'a dat 
oameni cu o mare înrâurire asupra politicei generale. Eugen 
Stătescu a fost un însemrat om de drept, iar Titu Maiorescu, 
fruntaş mare în câmpul culturei, a jucat un prim rol ocazional 
la anul 1913, dar nici unul n'a ajuns să aibă suprafaţa marilor 
bătrâni dinaintea lor. 

Surprinși de marile evenimente internaţionale de la 1912 
la 1918, cei din gruparea a treia au fost siliți să joace roluri cu 
mult mai glorioase de cât cei din gruparea a 2-a. Unii din ei 
aveau ștofa din care se fac oamenii de mâna întâia, alti erau 
mai puţin înarmaţi, dar mai toti aveau temperamentul mai 
combativ și spiritul mai aventuros ca cei din generatia in- 
termediară. Cu oameni ca Gheorghe Cantacuzino, general Ma- 
nu sau Dimitrie Sturza nici odată nu s'ar fi putut încerca lo- 
viturile atât de îndrăzneţe dela 1913 şi 1916. 

Insă, afară de Ionel Brătianu, nici unul din bărbații frun- 
taşi ai grupărei din vrmă n'a putut da țărei tot rodul gândirei 
si autoritătei lor și nici unul n'a putut ajunge să aibă aureola 
autorităţei pe care o da numai vârsta crescută in tovărășia 
meritului. Unii au murit prematur — precum Vasile Lascăr, 
Gogu Cantacuzino, Take Ionescu, Nicolae Filipescu, — alții — 
precum Alexandru Marghiloman — au fost împiedicaţi de eve- 
nimente. 

La punctul unde am ajuns cu povestirea „Bucureștilor de 
altă dată“, adică la anul 1906 linia întâia și marea autoritate 
politică o deţin regele Carol, firește, și dintre oamenii politici, 
Dimitrie Sturza, Gheorghe Cantacuzino și Petre Carp. 

Imediat după ei, strângându-i de aproape, vin Take Io- 
nescu, în urmă, și nu departe Nicu Filipescu şi Alexandru Mar- 
ghiloman pe aceiași linie, apoi Ionel Brătianu ridicându-se a- 
tunci spre a revendica în numele tatălui său — fiindcă merite 
nu avea, încă — locul dintâiu în partidul liberal. 

— Din punctul de vedere al vieţei sociale, Bucureștiul se 
modifică cu încetul sau, mai bine zis, foarte încet. 

Totusi, pe nesimtite, au dispărut aproape toate petrecerile 
și grădinile de vară în care bucurestenii petreceau nopţile 
cheflii. Sa dus şi Herăstrăul Vechiu, și Bordeiul, și Avedic, —- 
precum am mai spus — și în loc avem teatrele ce încep să 
funcționeze şi vara prin grădini, teatre rudimentare, teatre 
de varietăţi în care predomină actori vienezi şi budapesteni. 

Apoi este marele exod în stațiunile balneare și climaterice. 

Toată Valea Prahovei este invadată de bucureșteni cari nu mai 
pot rămâne în orașul lor în Iulie și August. 

Si multe din vechile obiceiuri se transformă ori pier. Fostul 
prefect de poliţie Saita a interzis „Steaua“ și „Vicleimul“ în 
cele 2 săptămâni dela, Crăciun Ja Bobotează. Constatând că 
tradiţia a degenerat şi că aceste colinduri nu mai sunt de cât 
întreprinderi ale unor mahalagii cari speculează copiii în pro- 
titul lor, pe de altă parte că mulţi cavaleri ai buzunarului în- 
trebuinţează „Vicleimul“ și „Steaua“ spre a putea intra prin 
curți ca să fure, a dat o ordonanță de prohibire. 

Apoi au fost desființate mustăriile. 

Un tradiţional obicei al Bucureștiului era mustăria. In 
toate colţurile Capitalei, pe la locuri și cârciumi cunoscute, 
bine înteles nu tocmai în centrul oraşului, se instalau linuri și 
teascuri în care se fabrica mustul în plin aer, iar alături se fri- 
geau mititeii pe zrătare. Pe la mese așezate pe trotuare ori 
prin curți clienţii chefuiau iar doi lăutari cântau de foc. Având 
în vedere că acest obicei era un motiv de murdărie si mai 
mare, într'un oraș destul de murdar și așa, primăria a oprit 
într'o bună zi funcţionarea mustăriilor, 

Dulapul nu mai este nici el, o petrecere populară atât de 
căutată. A mai rămas dulapul dela capătul stradei Dudești și 
încă unul spre Colentina, dar ceea ce era odinioară nu ma 
este. Poezia dulapului a dispărut deodată cu poezia Stelei, Vi- 
cleimului, mustăriei, zalhanalei, bordeiului, deodată cu Zdraicu, 
grădina cu cai ete., etc. 

Cu încetul a intrat în obiceiuri, tot mai mult consumaţiu 
berei. Când am venit în București, berea era introdusă; însă 
în ce proporție minimă se consuma ! Pretutindeni nu întâlneai 
decât răcitorile cu vin și borviz de Borseck. Vinul costa ieftin 
iar borvizul plăcea. Fără să ne dăm seama, borvizul fu înlocuit 
cu apa gazoasă servită în sifoane și cu apa de Gieshiibler. 

— In vremea aceasta, o căutare deosebită are opereta 
companiei Grigoriu la Parcul Oteteleșanu. Această, trupă este 
în apogeul ei, cu toate elementele bune care au dat în urmă 
pe toţi protagoniștii teatrelor de operetă și revistă. 

In trupa aceasta erau concentrați:  Carusi, Maximilian, 
Niculescu-Buzău, Ciucurette, Leonard începător, Stănescu la 
fel; apoi d-șoara Teodorescu, actuala d-nă Mavrodi, d-na Mi- 
ciora, Florica Florescu, excelenta artistă d-na Grant, mai tàr- 
ziu d-na Apăteanu, Leontina Ioanid artistă apreciată, etc. Pen- 
tru 2 lei se putea sta la mesele foarte apropiate de scenă şi se 
putea, petrece o frumoasă seară de vară. 

Iarna era a teatrului Edisson. Acolo o trupă de varietăţi, 

cu stele aduse din Paris şi cu comici de pretutindeni făceau 
deliciile bucureştenilor. Dar pe vremea aceea, adică acum 20 
ani, era încă atât de puţin public pentru teatre, că această sin- 
gură trupă, în condițiuni cum astăzi nu mai poate fi alcătuită 
una, d'abia dacă își putea ţine zilele. 

Multimea de spectatori pe care îi vedem astăzi umplând 
toate teatrele și cinematografele, nu exista la 1906. Publicul 
acesta atât de numeros l'a creat cinematograful care a de- 
prins lumea să iasă din casă în toate serile momindu-l cu pre- 
ţurile eftine — de la 1 la 3 lei. 

Din punctul de vedere economic cinematograful a fost un 
mare rău căci a creiat o nevoie nouă și costisitoare, 

Numerosul public pe care îl întâlnim acum în toate serile 
la teatru și la cinematograf mai cu seamă, este format și 
din populaţia evree care, pe la 1906, era aproape revăzută la 
teatrele românești. Spiritul de economie care încă domnea a- 
tunci, a dispărut cu încetul; astăzi teatrul şi cinematograful 
au ajuns nevoi organice care înghit o bună parte din veniturile 
cele mai modeste. 

Evreii, care stau mai înainte retrași cu totul în familiile și 
cercul lor, acum umple teatrele și invadează staţiunile de vară, 
Valea Prahovei, Câmpulungul, Călimâneşt ete., sunt pline de 
evrei, iar românii încep să se plângă. Evreii sunt toţi plini de 
bani, iar cu banii se cumpără totul. 

Vechiul București avea cafeneaua  Fialkovsky — după 
cum am spus la vreme — ca loc de întâlnire al tuturor acelor 
cari făceau politică, mai ales a celor din opziţie. Dar acum 
Fialkovsky a dispărut. 

A dispărut şi cafeneau Brenner din strada Stavropoleos, 
pe locul unde este astăzi Banca de Credit. Aci se adunau aren- 
daşii greci și alţii, aci se făceau petrecerile şi se jucau cărțile, 
până ce sa deschis cafeneau Colaro din strada Smârdan. 

A dispărut şi cafeneau Labes din aceiași stradă. Aci se 
juca biliardul și șahul, iar vara în grădină, o bună orchestră 
atrăgea numeroase familii cari — după vechiul obiceiu bucu- 
vreștean — se mulţumeau, drept orice altă petrecere, cu ascul- 
tarea muzicei şi consumarea câtorva pahare cu bere. 

Bucureștiul se transformă, văzând cu ochii. Cu încetul 
atâtea, vechi deprinderi dispar iar altele — mai ales deprinderi 
aduse de străini — le iau locul. 

Capşa este acum cafeneaua la modă unde se întâlnesc po- 
liticianii şi ziariștii vânzători de noutăti. 

La Capsa găseai în totdeauna, mai ales vara, pe octogena- 
rul Costache Bălcescu, fost ministru sub Cuza Vodă, fratele poe- 

tului Nicolae Bălcescu. In totdeauna la o măsuţă pe trotuar, își 
lua cafeaua, cu lapte şi îşi fuma tradiționala ţigară de havana 
de întâia calitate de care nu se despărțea nici odată. 

— vă salut, coane Costache ! 

— Salutare, domnule !, 

— Ce mai spui, dumneata, de lumea nouă care apare zilnic? 

— Ce vrei să zic, toate se transformă. Pe vremea când eram 
tânăr erau puști cu cremene și... oameni cu repetiţie ; acum am 
ajuns puștile cu repetiţie şi oamenii cu cremene. 

Mișu Deşliu, — care a murit de curând — era un capșist 
nestrămutat. 

Foarte mare apărător al sănătăţei sale, nu bea niciodată 
apă obicinuită și nici răcită la ghiaţă, avea întotdeauna în păs- 
trare o sticlă de apă de Evian la temperatura camerei. Se pă- 
zea de boale cu o mare atenţie, ceeace nu l’a împiedict să moară. 
relativ tânăr. 

O figură obicinuită era baronul de Herz, unchiul scriitoru- 
lui cu acelaș nume, ginere lui Beizadea Mitică Ghica, fost ofi- 
ţer în armata austriacă. Aproape în toate dimineţile îl găseai 
la terasa lui Capşa, picior peste picior la o masă, ochind femeile 
și pierzându-și vremea. 

Din oamenii politici av fost mai ales doi cari făceau in cou- 
fetăria și în cafeneaua Capşa lungi staţiuni, înconjurați de zia- 
riști și alţi cunoscuţi politiciani. Aceștia erau: Anastase Stolo- 
jan dintre liberali și Nicolae Filipescu dintre conservatori. 

Anastase Stolojan fost ministru liberal, om cu o cultură, 
destul de variată dar obţinută târziu, mai mult autodidact, era 
un agreabil vorbitor. Aduna în jurul său pe reporterii ziarelor 
de toate culorile politice și ţinea conferinţe. De cele mai multe 
ori oferea și sticle ae șampanie, căci „Conul Năstase“ era un 
mare iubitor al bunei mâncări și băuturi. 

Nicolae Filipescu nu fusese încă ministru la 1906, el perori 
în grupul său ca un simplu „frondeur“ politic şi nu oferea nici- 
odată sticle de șampanie. 

Filipescu nu era de loc băutor de vin sau alcoolice, spre 
deosebire de Anastase Stolojan care, fără a fi adept al vinului, 
era, însă, uu rafinat care abuza de hrana bună și subţire. 

Toată lumea care-i înconjura, atât pe Filipescu cât şi pe 
Anastase Stolojan, astăzi a pierit de la Capșa, expulzată. de in- 
vazia, celor din noile provincii. 

Birtul la modă, pentru lumea de sus, era ca şi azi, Capşa; 
care, pe vremea aceea, nu avea nici un concurent. Un dejun 
bun, cu vin, cu bogăţie de feluri, costa cel mult între 3 și 10 lei; 

un prânz ceva mai mult. Vara, cel mai căutat restaurant pentru 
toată lumea zisă „bună“ era Enescu din dosul palatului regal. 
Motivul acestei preferinte era grădiniţa din faţă. In acest res- 
taurant, se dejuna puţin, însă seara grădina şi sala restaurantu- 
lui erau atât de pline, în cât nu se mai găseau locuri. 

Afară din oraș nu mai existau, cum am spus, toate vechile 
grădini și localuri de petreceri ale tinereței mele. 

Numai Vila Regală se mai menținea. Grădina Fronescu 
începe să fie cunoscută și să atragă; lumea ; tot la fel, dar, cu 
mai puţin succes, o altă grădină din față zisă la „Ene“. Insă 
grădina la modă este acum „Flora“ 

Administrată de către niște germani de origină este ingri- 
jită, mâncarea e bună și nu tocmai scumpă. 

Bucureştiul -- dacă privim cu 50 de ani, în urmă — s'a 
transformat, fără să ne dăm seama. Preţurile sunt încă ieftine, 
un bun dejun la un tLirt de bună calitate, la Iordache sau la 
Andrei costă tot 3 sau 4 lei; o preumblare la șosea cu ur luxos 
muscal costă tot 10 lei; un rând de haine la cei mai buni croi- 
tori de mare lux ajung până la 150 sau 180 lei. O mie kilozrame 
iemne de foc costă 30 lei, un kilogram de icre moi 40 sau 50 lei 
după sezon. Astăzi, când scriu aceste rânduri, costuniul de hai- 
ne costă 7000 lei, iar la croitor de lux 10 si 12.000, mia de kilo- 
grame lemne 1400 lei, kilogramul de icre moi 2000. 

In curând, însă, va veni Expoziţia jubilară care va da o lo- 
vitură de biciu preţurilor pe toată linia. aşa că. deodată, vom 
vedea spectrul scumpetei abătându-se asupra Bucureștilor, 

Dar ce comparaţie putem face între scumpetea de atunci și 
scumpetea de azi ! 

Și când compar prețurile de la 1906 cu preţurile de la 
1871 când am venit în Bucureşti, constat 1arăși că scumpetea, 
este datorită unui proces economic constant şi fatal care, cu 
intensități variabile, apasă asupra societăţilor în mersul lor 
secular. 

La 1872, kilogramul de icre moi costa 16—18 lei; la 1906 
ajunsese 30—40—50 lei. 

La 1872 exista încă obiceiul ca oamenii să dea pentru su- 
fletul morților apă de pomană. Pe vremea când am venit în 
București și mai târziu, sacagiul angajat cu această impărțeală 
a apei, trecea pe stradă strigând : „De pomană aaapă!...“ Și 
atunci eseau de prin curţi femei sărace sau servitoare cu câte 
o doniță sacaua se oprea, sacagiul scotea dopul și da câte o 
donită, nu mai mult, de fiecare persoană până ce sacaua se 
goale. O saca mică cuprindea 12 doniţi, o saca mai mare 15 
sau 16. 

— Am vorbit de Bucureștiul comercial, de Bucureștiul oraş 
de petreceri, de preţurile mărfurilor, de unele obiceiuri; să spun 
câteva vorbe și despre Bucureștiul intelectual. 

Bucureștiul a avut odinioară cenaclele lui literare, grupuri 
de intelectuali, de literați despre care am mai vorbit la timp. 
Acum toate acestea au dispărut. 

Cel mai vechi grup de care îmi aduc aminte, acela pe care 
l-am găsit în București la 1872 și i-am urmărit foarte imperiect 
activitatea — deoarece eram încă un copil, — a fost grupul 
Revistei Contemporane și cel al Columnei lui Traian. 

Cea mai veche din două, Columna lui Traian, a apărut în 
anul 1870 sub direcţiunea lui B. P. Hașdeu. A fost o publicaţie 
cu tendința de a face critică și istorie, dar și polemică literară, 
în stil general. A luptat împotriva Junimei de la Iași și a avut 
multe momente fericite. i 

Revista Contemporană a avut mai multe aparițiuni; cea 
dintâi la începutul anului 1873. A doua oară, reformată, a 
apărut la 1 Iulie 1876, dar n’a durat decât foarte puţin. 

Intâia oară reprezinta un cenaclu literar cu Petre Grădiş- 
teanu, Pantazi Ghica, poetul Zamfirescu, etc. cu aceiași tendin- 
tă de a lupta împotriva curentului Junimei ieșene. A doua oară 
iese literară, și științifică cu un comitet de patronaj, însă fără 
pază programatică, tendinţa nefiindu-i bine definită. Din comi- 
tetul cel numeros fac parte — bineînţeles numai pentru recla- 
mă — francezul dr. E. Acollas, Mihai Kogălniceanu, Dimitrie 
A. Sturza, V. A. Ureche, Petre Grădișteanu, Ciru  BEconomu, 
Anghel Demetrescu, D. Gusti, Gh. Creţeanu, Aron Densușianu, 
Stefan C. Mihăilescu, Ronetti Roman, poetul M. Zamfirescu, N. 
Scurtescu, etc. etc. 

Era evoca polemicilor literare duse chiar prin ziarele poli- 
tice. 

Așa, pe vremuri, am fost spectator al luptelor literare în- 
tre Junimea din Iași și literaţii din București. 

Apoi între B. P. Hașdeu, adept al arhaismului în limbă și 
profesorul de limba latină dela liceul Sf. Sava, Ion Maxim ' 
admirator al latinizărei limbei române adică al lui Ion Heliade 
Rădulescu cel din epoca decadentă. 

Mai târziu este N. Scurtescu care ţine coârda cu articolele 
și foiletoanele sale literare din ziarul Telegraful şi altele, că- 
ruia îi răspunde profesorul V. D. Păun în cronici rimate şi a- 
gresive. Insă Scurtescu n'a avut talia, omului care rămâne. 

Dar Eminescu ? ! Iată un luptător cu mare putere de su- 
gestiune. 

Eminescu era nu numai ziaristul de mare talent, nu numai 


www.dacoromanica.ro 


poetul care lumina minţile şi scotea licăriri geniale, dar era 
ş. marele polemist. Scrisul lui pasiona și înarma pentru luptă. 
Era viaţă împrejurul producţiei sale; de câte ori se tipărea o 
poezie nouă a lui Eminescu era simpatie, era polemică şi era 
luptă. Fără preocupare de crezurile curente și de opinia domi- 
nantă a galeriei, când ignorată când fals cultivată. Eminescu 
arunca în obrazul publicului convingerile sale şi după aceea Îşi 
descoperea pieptul şi aștepta nepăsător adversarii. i 

A fost o frumoasă epocă, plină de geniu, de rodnicie şi de 
viaţă prin luptă. 

Şi mai târziu Grigore Tocilescu în polemică apărându-și 
operele istorice. Și V. A. Ureche atacat cu energie. Și Ionescu 
Gion care inaugurează, în ziarul Binele Public foiletoanele lite- 
rare și critice trimise dela Paris. Și mai înainte puţin, Duiliu 
Zamfirescu care publică în România Liberă, de sub direcţiunea 
lui D. A. Laurian și Ștefan Mihăilescu, cronicele sale intitu- 
late De las Palabras. 

Zamfirescu era un începător și n'avea destulă prudenţă li- 
terară. Fiind foarte agresiv în cronicele sale, şi-a făcut duş- 
mani. Intro zi un profesor — dacă memoria nu mă înșeală, 
profesorul de limba latină dela liceul Matei Basarab, anume 
Tårcă —- îl ia la vale spunându-i că, dacă nu ştie limba spa- 
miolă, de ce o întrebuințează: De las palabras este genetivul, 
prin urmare cuvântul român „Palavre“, nu poate fi tradus de- 
cât prin „Palabras“. Duiliu Zamfirescu a înțeles şi s'a executat. 
Cronicele sale viitoare au purtat acest simplu titlu. 

Contemporanul revista, fraţilor Nădejde din Iași, publi- 
cație socialistă, în care scriu toţi tinerii cu idei înaintate ai 
epocei — precum Ion, Gheorghe şi Sofia Nădejde, Al. Bădărău, 
C. Mille, A. C. Cuza și alţii — face senzatie la București în 
cercurile studențești. 

Metodele noui ca și ideile, criticismul ştiinţific necunoscut 
până atunci în presa şi publicaţiile bucureștene impresionează 
şi fac adepţi. 

Literatura sociatistă începe să apară pe la 1882—1883, 
odată cu venirea lui C. Dobrogeanu, mai târziu Gherea. 

In acelaş timp Alexandru Macedonsky face încercări cu 
Literatorul lui Theodor Stoenescu, însă fără prea mare răsunet. 

Apoi Vasile Alecsandri cu teatrul său. Epocă liniștită şi fe- 
ricită, cea mai potolită din toate punctele de vedere din câte 


le-am cunoscut. Teatrul lui Vasile Alecsandri — „Fântâna 
Blanduziei“ şi „Ovidiu“ opera de odihnire ca şi de înălţare 
sufletească, — se ciocneșşte, în aceiași epocă, cu teatrul lui 


Caragiale, teatru de polemică. Satiră a vremei cu tendinţa de 

a biciui nu numai moravurile unui cuprins cronologic dar și 
pe aceia cari le reprezentau la cârma ţării. Așa sunt Noaptea 
furtunoasă şi Scrisoarea pierdută. 

Dacă piesele lui Alecsandri sunt primite cu aplauze şi apro- 
păi generale, mai ales de către acei cari nu le prea înțelegeau, 
în schimb piesele lui Caragiale sunt salutate cu sentimente de 
toate felurile, iar critica clasică le dezaprobă categoric. 

Incetul cu încetul vine potolirea și lipsa de activitate în 
cuprinsul literilor. 

Alecsandri moare, Maiorescu din literat ajunge avocat, B. P. 
Hașdeu care mai aruncă câteva licăriri printr'o Revistă a lui 
de sfârşit de viaţă, apune în fanteziile spiritizmului. Caragiale 
şi cu Anton Bacalbașa, prin Moftul Român publicaţie umoris- 
tică, intitulată: „Revista spiritistă naţională, organ bi-hebdo- 
madar pentru răspândirea știintelor oculte în Dacia Traiană; 
rup monotonia, cu începere dela anul 1893 cu întrerupții până 
la 1901. 

Dar ceilalți au plecat. Petre Grădişteanu a îmbătrânit. 
Pantazi Ghica a murit de muit, Duiliu Zamfirescu este diplo- 
mat în Italia. Gion are alte preocupări, Laurian nu mai scrie, 
Ştefan Mihăilescu a murit, poetul Zamfirescu s'a stins în de- 
mențţă și după ei... neantul ` 

Vreo patru ani a ținut încordată atentiunea publică, 
Gheorghe Panu cu activitatea lui ziaristică. Ziarul „Lupta“ a- 
duce, pe lângă nota vie, combativă, nouă definitiv ca con- 
ceptie, frază şi metodă de a polcmiza, și o înfătișare culturală. 
Este un ziar dirijat, de un om care ştie carte şi care știe ce să 
pună în el. 

Politica, patimele şi luptele între partide, sforțările mari 
pentru răsturnarea gigantului care se numea Ion Brătianu a 
sleit puterile și a îndreptat toate energiile si toate inteligen- 
ţele într'o singură direcţiune: politica. 

„Intelectualii nu mai ştiu face altceva decât să fie pentru 
ori contra lui Ion Brătianu, iar peste câmpul literilor se asează 
cu încetul, un văl care puruncește ochilor să nu mai vadă și 
urechilor să nu mai audă. 

Totuși avem producţie literară, ceeace nu mai avem est: 
discuţia şi polemica literară. 

La 1906, avem opera lui Vlăhuţă, avem opera lui Delavran- 
cea, avem opera lui Coșbuc. Avem pe Brătescu-Voinești, avem 
pe Sadoveanu. Scriitori mai avem, cum am spus, dar ceeace a 
dispărut, este acea ambianţă, frământată, exteriorizarea valori- 
lor, nu numai în vitrinile librăriilor, dar şi în polemicile din pu- 

blicitate, în freamătul din toate sufletele pe care le interesează 
literatura naţională şi mișcarea ei. 

La 1906 este acalmie. Publicul are alte preocupări mai 
aproape de realitatea vieţei, polemica literară ori nu mai e 
cultivată, ori a căzut pe mâinile câtorva obscuri scribi cari 
îşi închipue că a scri versuri este a face poezie și a produce 
fraze este a face literatură. 

— Suntem în preajma Expozithiunei jubilare, să urmez cu 
privirea înapoi și să, vedem ce progrese a făcut Capitala, din 
punct de vedere editar, dela 1870 până la 1906, adică în timp 
de 36 de ani. 

Mai întâi la 1871 Capitala nu avea iluminatul cu gaz ae- 
rian. Orașul întreg era luminat cu petrol, iar în casele parti- 
culare luminatul se făcea, la fel plus — pentru mai mare lux — 
lumânările 'de stearină, numite curent, lumânări de per- 
manţetă,. 

Apoi Capitala nu avea Dâmbovita rectificată cu cheiurile de 
astăzi. Dâmboviţa, era joasă, la nivelul stradei; sazagiii aveau 
un număr de vaduri pe unde intrau direct în gârlă şi se apro- 
vizionau cu apa pe care o vindeau apoi în oraș. 

Această apă se limpezea în două feluri: pentru gătit bu- 
catele, spălatul vaselor, spălatul rufelor şi toate celelalte tre- 
buinte menajere, se întrebuința apa dintr'o putină mai mare 
care era bătută cu piatră acră. Această apă nu era gustoasă 
la băut. j 

Apa de băut era limpezită şi filtrată întrebuințând niște 
recipiente de piatră spongioasă sub care se așezau vase de 
colectare în care apa filtrată cădea picătură cu picătură. 

La 1906 Dâmboviţa fiind canalizată, iar malurile înalte, 
sacagiii au dispărut. Apoi, în urma lucrărilor de captare a apei 
din apa subierană a Bucureştiului şi a instalării filtrelor de 
nisip dela Arcuda, Capitala primea apa filtrată prin conducte 
speciale. 

Au dispărut la tel şi pietrele de filtrat şi limpezit, a dis- 
părut şi sistemul apei bătută cu piatră acră. Acum, când sunt 
epidemii, mai ales holerinele, holera și febra tifoidă. medicii 
recomandă consumarea apei fierte. 

In anul 1871 nu existau nici marile bulevarde, nici bule- 
vardul Lascăr Catargiu, nici bulevardul Filipescu, nici bule- 
vardul Maria, singur bulevardul Academiei exista între calea 
Victoriei — pe atunci Podul Mogoşoaiei — şi strada Colţei. 

Aceste patru mari lucrări au fost executate în următoarea 
ordine chronologică: gazul aerian la 1871; Rectificarea Dâm- 
bovitei imediat după războiul din 1877-78, lucrările urmând 

un număr de ani. Canalizarea oraşului aproape concomitent 
dar pe loturi de lucrări într'un şir de ani mai mare. Introdu- 
cerea apei filtrate pe conducte, începută sub suvernul liberal 
al lui Ion Brâtianu, a fost urmată de către primarii Pake Pro- 
topopescu, Nicolae Filipescu şi alţii după ei. 

Marile bulevarde, într'o parte de la strada Brezoianu până 
la Cotroceni, de cealaltă parte dela strada Colţei până la Obor, 
sunt opera exclusivă a lui Pake Protopopescu, bulevardul Colţszi 
și bulevardul Maria, opera lui Nicolae Filipescu. 

La 1871, cum am spus. nu era în oras decât luminatul cu 
petrol, la 1906 avem și luminatul parţial cu electricitate. Pake 
Protopopescu a pus să se instaleze în Cișmigiu jozurile apelor 
luminoase. 

Bineînțeles jocurile au fost de scurtă durată fiindcă, cu 
proasta întreţinere a tuturor lucrurilor înfiinţate la noi, şi a- 
ceastă instalaţie a dat greș în curând. 

La 1871 nu exista decât o singură linie de tramvaiu, aceea 
care pleca dela gara de Nord trecea pe calea Griviței, strada, 
Manea Brutaru, Fântânei, Luterană, Câmpineanu, Piaţa Tee- 
trului, Regală, Biserica Enei, Colţei și Moșilor până la barieră. 

După aceea s'a înfiinţat o altă linie care, plecând dela 
Piaţa Sfântului Gheorghe, deserveşte Calea Călăraşilor. Şi 
mai târziu a venit o nouă companie belgiană care a înființat 
mai multe linii suplimentare, precum aceea din Isvor care 
mergea la Opler, aceea care mergea la fabrica Luther, linia 
care mergea pe strada Cantacuzino (fostă Polonă) și rnergea 
pe strada Romană, linia de pe strada 11 Iunie până la gara 
Filaret, linia de pe strada 13 Septembrie, etc. 

Deodată cu instalarea luminei electrice pe marile bulevarde 
și instalarea uzinei dela Grozăvești, s'a înfiinţat și tramvaiul 
electric dela Cotroceni la Obor. 

La 1871 toate casele din regiunea stradei Isvorul, Plevnei 
(pe atunci Podul de pământ) cu grădina Cișmigiului, Brezoia- 
nu, etc.. erau igrasioase. Apa gârlei fiind foarte sus ca nivel, 
infiltraţiile se făceau cu ușurință, pivnițele erau de obicei 
umede, iar când veneau ploi mari dela munte, Dâmboviţa se 
revărsa şi inunda tot cartierul. Atunci toate stradele de care 
am vorbit şi grădina Cișmigiului stăteau sub apă zile nume- 
roase până ce apele se retrăgeau. 

Ultima mare revărsare a Dâmboviţei a fost, sub domnia lui 
Vodă Cuza la 1864. De această inundație este legată şi o le- 
gendă,. ; 
Vodă Cuza, deși însurat cu domnița Elena, sora lui Theo- 
dor Rosetti, fost prim-ministru, nu avea copii; avea însă doi 

băeţi din flori născuţi de către principesa Obrenovici, aman- 
ta lui. 

Legenda mai spune că după ce apele Dâmboviţei s'au re- 
vărsat și au înecat Bucureștii cu cartierul Izvorului, Vodă Cuza 
a eşit călare, însoţit de un aghiotant ca să viziteze stradele 
inundate. 

Pe când mergea prir apă, calul având-o până aproape 
de pântec, iată că vine spre el o micăjluntre în care se aflau 
doi copii înfășați. Vodă Cuza dete ordin aghiotantului ca să-i 
ia. Cu ajutorul soldaţilor copiii fură scoși din luntre, iar 


Vodă — văzând în această întâlnire un semn misterios al 
providenței — îi adoptă. 
Copiii — spuneau gurile rele sau bune — erau copiii 


Obrenovicioadi, rod al amorului ei pentru Cuza; Vodă, iar 
apariția copiilor în luntre întru întâmpinarea lui Vodă fu- 
sese potrivită mai dinainte cu autorizarea acestuia. Vodă pro- 
fitase de inundație spre a găsi mijlocul cel mai bun ca să-și 
înfieze pe propriii lui fii. 

La 1906 teama de inundație a dispărut, dar nu de tot, 
fiindcă la 1890 am avut inundația dela Grozăveşti. Totuși 
cartierul Izvorului este astăzi însănătoșit, casele nu mai sunt 
umede fiindcă nivelul Duâmboviţei a fost simțitor scăzut de 
când cu rectificarea, gârlei şi canalizarea. 

Cât privește circulaţia, în oraș, tot birja cu doi cai a mus- 
calului este trăsura de lux. Câteva încercări de a introduce 
birja cu un cal nu au izbutit fiindcă distanţele sunt prea lungi 
iar pavagiul foarte prost afară de câteva strade din centru. 

Automobilul. abia s'a arătat şi nu tine decât un loc foarte 
restrâns în circulaţie. 

Incercările făcute cu pavagiul din cuburi de lemn și cu 
pavagiul de asfalt au dat greş. Porţiunile pavate cu lemn erau. 
calea Victoriei dela Teatrul Naţional până la grădina Ate- 
neului (fostă grădina Episcopiei), — dorinţă a regelui Carol 
pentru ca în faţa palatului regal zgomotul trăsurilor să fie 
înăbuşit — şi în strada Lipscani. 

Piatra cubică domina în stradele centrale, piatra în bolo- 
vani pe celelalte strade. 

In 36 de ani incontestabil Bucureștiul a făcut câțiva pași 
înainte. E vorba de edilitate. 

Să mă întorc la actualitate. 

— Bucureștiul este în plin sezon al luptelor greco-ro- 
mane. In anul acesta este concentrată la Circul Sidoli, unde 
dă reprezentații trupa de circ Henry, cea mai bună alegere 
ae luptători. i 

Aci lupta celebrul Zbisko Țiganieawitei, cât și popularul 
Lurich căruia publicul îi face în fiecare seară ovaţiuni. 

Lurich i-a învins pe toţi, căci așa era convenţia; l-a în- 
vins chiar şi pe Zbisko a căruia forță musculară era formi- 
dabilă. Dar aceste lupte greco-romane nu surt adevărate 
concurențe de forţă și tehnică, ci numai numere de circ 
în care învingătorul este hotărit mai dinainte. 

— La 28 Martie, adică 4 zile numai după marele scandal 
din Piaţa Teatrului, procesul arestaţilor se judecă de către 
secţia I-a a tribunalului Ilfov. Tribunalul e compus din d. Ma- 
vrodin. prim președinte; d-nii Peretz şi Riureanu, j:idecăruri; 
Procuror d. Eftimie Antonescu. 

Apărătorii acuzaților în număr de 27 sunt :Petre Gră- 
dişteanu, Barbu Delavrancea, Emanoil Antonescu, V. Fotescu, 
G. Vercescu, Al. Ionescu, Cezar Pascu, N. Vlădescu, Gh. Gh 
Elefteriu, Chr. Tomulescu, D. Davidescu, Z. Dimitriu, V. An- 
tonescu, G. Mumuianu, N. Paraschivescu-Bosnief, T. Policrat, 
Maxim Lenş, G. Clinceanu, Iancu Brătescu, C. Xeni, Aurel 
Eliescu, Iorgu Ionescu, Em. Ioachimescu. 

Tribunalul a condamnat pe câțiva dihtre arestați la pe- 
depge variind între 15 zile şi 3 zile închisoare, pe alții la 50 
lei amendă. Un număr de arestați a fost achitat. 

Totuși agitația studențească contiună. 

La o întrunire publică ţinută în sala „Dacia“ asistă din lojă 
Nicu Filipescu, înconjurat de prietenii săi politici: C. Hiotu, 
actual ministru al Palatului regal, prinţul Al. Calimachi, Dris- 
torian. ete. Iar dela tribună au vorbit Barbu Delavrancea şi N. 
Iorga. Trebue să spun că; d. Iorga era, pe vremea accea, înscris 
în clubul junimist. 

Această întrunire fusese convocată nu de studenți ci de 
oamenii de litere. 

Bătrânul istoric B. P. Hașdeu a trimis dela Câmpina d-lui 
A. C. Cuza următoarea telegramă pe care a citit-o în întrunire 
d. N. Iorga: 


„Iubiti colegi, fapta studenților a fost un frumos şi ade- 
vărat avânt francez. Francezii ar fi făcut întocmai. Felicit, însă, 
nu pe studenti cari şi-au îndeplinit o datorie sacră, dar felicit 
pe floarea profesorimii curat românească din care fac și nu voi 
înceta de a face parte“. 


Au mai trimis telegrame de felicitare şi adeziune: Lupu 


Costache din Bârlad. Becescu-Silvan din Ploeşti, C. Barcan, 
din Drăgășani, Scarlat C. Moscu, din gara Bărbătești, Nicu 

Ganea, din Iași, sublocotenentul Vulcovici, din Craiova, ca- 
valer de Flondor din Bucovina, Aurel Suluţiu din Transilva- 
nia, I. Brătescu-Voinești din Târgovişte, I. A. Basarabescu din 
Ploeşti, Elena Yarago-Fatma, Matilda Poni, G. Orleanu, pro- 
fesorii şi elevii din Brăila, Stroe Beloescu și Romniceanu din 
Bârlad, N. P. Romanescu din Craiova, etc. 

După eşireă dela întrunire, publicul a făcut o călduroasă, 
manifestaţie la Legația franceză, pentru ca actul studenţilor 
să nu fie interpretat ca o încercare de rea voinţă împotriva 
Frantei și a limbei franceze. 


Toată, opinia publică — afară de acea minoritate din lu- 
mea mare care nu mai știe vorbi românește — aprobă actul 
` studenţilor. 


— La 22 Martie vine stirea din Iași că Vasile Pogor, fost 
ministru, fost multă vreme primar al Iaşilor, unul dintre cei; 
mai culți oameni din România și unul dintre întemeietorii 
cercului „Junimea, împreună cu Titu Maiorescu, fraţii Ne- 
gruţi și Petre Carp, a murit la vârsta de 73 ani. 

— In jurul evenimentelor de pe Piaţa Teaturului o polemică 
de presă isbucnește între Petre Grădișteanu, distinsul membru 
al baroului bucureștean şi președinte al Ligii Culturale şi d. 
Nicolae Iorga. 

D. Iorga atacase pe Grădișteanu tiindcă, în calitate de pre- 
ședinte al Ligii nu-și îndeplinește datoria în chestia naţională, 
iar Petre Grădişteanu îi răspunde printr'un lung rechizitoriu 
punându-l în contradicţiune cu scrisul și conferințele ţinute 
mai înainte. Intre altele Grădișteanu aminteste că tatăl d-lui 
Iorga ar îi murit de o boală mintală şi că pe bunicul d-lui Iorga 
din Botoşani, îl numeau Constantin Iorga Buzatu. Nicolae Iorga 
răspunde printr'o telegramă prin care profesorul trimite avoca- 
tului toată expresiă dasgustului său. Şi d. lorga anunţă că 
„stă la dispoziţia lui Grădișteanu“. 

— Vine 10 Mai 1906 și serbările jubiliare pentru aniversa- 
rea de 40 ani a suirei lui Carol I pe tronul României încep. 

Sărbătorile se desfăşoară după un program întocmit cu 
parăzi, reprezentații teatrale, defilări de trupe, iluminaţțiuni, 
banchete, decoraţiuni ete 

Pentru aceste serbări s'au tipărit mai întâi o întreagă serie 
de mărci jubilare. Aceste mărci au fost acaparate — bineînţeles 
cu complicitatea unora dintre funcţionarii poștali, — de către 
unii speculatori. Aceştia au realizat mari câștiguri. 

Apoi s'au bătut serii de monezi de aur şi de agint. Mone-:: 
tele jubilare erau: cele de aur de 100, 50 si 20 lei; cele de argint 
de 5, 2 şi 1. 

In program erau și recepțiile la palat. 

In ziua de 13 Mai au fost primiţi și delegaţii Sindicatului 
ziariştilor: Al. Ciurcu, Gr. Ventura, Virgil Dărăscu şi Rusu A- 
brudeanu. Când l’a văzut pe Grigore Ventura, principele Fer- 
dinand i-a spus: 

— Ah! d-voastră vorbiţi multe limbi !... 

Regele Carol erea foarte simţitor la asemenea atenţiuni, 
iar unii din membrii guvernului, au pus la cale serbările mai 
mult spre ași atrage favoarea regală. 

Serbările jubilare coprindeau, pe lângă seria de monete 
bătute ad-hoc și pe lângă seria de timbre poștale, un număr 
de banchete, apoi, ca culminaţie, Expoziţia dela Filaret. 

Dar despre Expoziţie, voiu vorbi mai departe. 

— La 4 Iunie soseşte în București doctorul Lueger, prima- 
rul Vienei. Un manifest semnat de către un comitet de recep- 
ţie este împărţit și lipit pe ziduri cu următorul cuprins: 


Cetățeni, 


Primarul Vienei, doctorul Lueger, vine la București însoţit 
de o delegaţie a consiliului comunal al Vienei, cu prilejul inau- 
gurărei Expoziţiei jubilare. 

Sosirea acestui bun prieten al românilor în Capitala ţărei 
este un eveniment fericit. 

Să-i ieşim cu toţii înainte spre a-i ura bună venire drept 
semn de recunoștință pentru simpatiile ce în toate .ocaziunile 
a arătat neamului românesc. 

Comitetul de primire : 

M. Cantacuzino, primarul Capitalei; N. Filipescu, fost mi- 
nistru, fost primar al Capitalei, deputat ; Al. Ciurcu, ajutor de 
primar; D. Neniţescu, vicepreşedintele Adunărei deputaţilor ; 
C. G. Disescu, profesor universitar, fost ministru ; Barbu Ca- 
targi, deputat. 

Primirea făcută d-rului Lueger a fost călduroasă, iar pre- 
zenţa lui Filipescu în comitetul de recepție era datorită faptu- 
lui că, primarul Vienei era un adversar hotărit al ungurilor. 
atacat de mai multe ori, din această cauză, în Camera dela Bu- 
aapesta. 

Ziarele adversare junimiștilor, între care Adevărul, atacau 
pe Filipescu pe care îl acuzau de inconsecvenţă. In adevăr 
conform bunului obiceiu al partidelor noastre politice de a 
boicota sistematic tot ceeace realizează adversarii lor, opoziţia 
de atunci n'a voit să recunoască Expoziţia. Dar primarul Vienei 

venea pentru inaugurarea expoziției, prin urmare cum putea 
Filipescu, primi pe acest primar ? 

Distinsul oaspe a fost primit în gara de Nord de către pri~- 
marul M. Cantacuzino înconjurat de membrii consiliului co- 
munal, Petre Grădişteanu, preşedintele Ligii culturale, cava- 
lerul Nicolae de Vasilko şeful rutenilor din Bucovina, Petre 
Sfetescu prefect de Ilfov, membrii secţiei austriace dela expo- 
ziţie, o delegaţie a românilor din Ardeal și o delegaţie a stu- 
dențţilor. 

Este foarte interesant de cunoscut 'astăzi când Austro-Um- 
garia nu mai există, care au fcst cuvintele primarului Vienei, 
rostite în gara de Nord. 

După cuvântarea de bună primire a primatului Capitalei, 
a economului stavrofor Simion Popescu în numele românilor 
austro-unguri din Capitală și a lui Petre Grădișteauu în nu- 
mele Ligii Culturale, a răspuns primarul Vienei 


„Am venit aci îndemnat de marile simpatii pe care le nu- 
trese pentru poporul român. 

Sunt de părere că Austria şi România au împreună de des- 
legat mari probleme de înaltă civilizație. 

Când România şi Austria vor lucra împreună vor fi o mare 
putere căreia nici unul din inamici, ori de unde ar veni el, nu-i 
vor putea face vre-un Tău. 

Am venit în România spre a cunoaște acest popor pentru 
care nutresc de mulți ani cele mai mari simpatii. 

Vă mulțumesc, d-le primar, dv. și celorlalți cari au venit 
spre a mă întâmpina 

Vă mulțumesc, încă odată pentru această primire priete- 
nească care mă onorează foarte mult si la care nu m'am aş- 
teptat. 

Trăiască poporul român ! 


Fapt caracteristic a fost că guvernul austriac, cunoscând 
caracterul antiunguresc ce se va da de către români primirei 
G-rului Lueger, a ordonat ministrului Palavicini, să nu iasă la 
gară. Ca manifestaţie marchizul Palavicini, ministrul Austro- 
Ungariei a plecat ostentativ la Sinaia De altfel nici guvernul 
român n'a fost reprezentat. 

D-rul Lueger a fost stăruitor rugat ca să vie la Bucureşti 
la inaugurarea Expoziţiei pentru ca să se poată manifesta îm- 
potriva ungurilor. 

I s'au dat multe banchete, s'au rostit multe toasturi sem- 
nificative. 


www.dacoromanica.ro 


— 13 — 


Pe vremea aceea se găseau mulţi români cari aveau încă 
naivitatea de a crede că la ora cea mare, austriacii îşi vor da, 
mâna cu românii împotriva ungurilor ! 

Nu mult prea târziu după această zi strada Fântâuei a 
primit numele de „Strada Carol Lueger” drept recunoștință 
pentru simpatiile românești de atâtea ori manifestate chiar în 
parlamentul din Viena. Dar în urma războiului din 1914—.1918 
tăblițele cu numele acestui filo-român au fost scoase și în locul 
lor puse tăblițe cu numele generalului Berthelot. 

Suprimarea numelui doctorului Lueger a fost un act re- 
gretabil. Oricât de austriac a tost el, cu toate că România sa 
războit contra Austriei, simpatiile d-rului Lueger pentru Ro- 
mânia au fost reale. 

Francezii sau războit de atâtea ori cu germanii şi austria- 
cii, dar niciodată nu s'au gândit ca să suprime din Paris stra- 
dele Meyerbeer, Vienne, etc. 

Imi amintesc de o comedie jucată pe vremuri la Teatrul 
Naţional de către artistul Pascali. Comedia era, mi se pare de 
V. Alexandri sau de V. A. Ureche, în ea se ridiculizau moravu- 
rile vremurilor de înjosire naţională când ţara era invadată 
succesiv de către ruşi si austriaci. 

Un boer al vremurilor căuta să se strecoare printre eve- 
nimente şi de aceea avea, două portrete, unul al împăratului 
Austriei și altul al Țarului Rusiei. Când intră în țară armatele 
rusești boerul scotea din perete portretul Impăratului și agăța 
pe al Țarului. Iar când plecau ruși și veneau austriaci, aduceau 
portretul Impăratului şi arunca la coș pe al Țarului. 

D-rul Lueger a fost simpatic cauzei românilor și a mani- 
festat acest simțământ curagios înfruntând toate ocările is- 
bucnite în parlamentul dela Budapesta. A-l arunca astăzi la 
coşul uitărei este a face o faptă fără bărbăţie. 

Cu aproape 50 de ani în urmă sa petrecut un caz identic: 
actuala „strada Carol”, se numea până la 1871 „Strada Fran- 
ceză”. După ce francezii au fost bătuţi de germani în 1870-71, 
un primar tot atât de puţin „curagios“ ca, și cei cari au desfi- 
ințat pe Lueger, a suprimat „Strada Franceză” și a pus în loe 
numele principelui domnitor. 

Dar la 1871 nu făcusem încă războiul pentru neatârnare și 
nici întregirea neamului... 

Este drept, că pentru consolatie, numele D-rului Lueger a 
fost dat unei mici stradele ce leagă str. Berthelot eu str. Ştir- 
pei-Vodă. 

— Expoziţia jubiliară din parcul Carol I, care trebuia să 
fie inaugurată Duminică 4 Iulie 1906, a fost inaugurată Marţi 

6 Iunie din cauza unor ploi torențiale ce sau abătut asupra 
Bucuretșilor. 

In acord cu obiceiurile lumei politice în această ţară, din 
partea opoziţiei singur Vasile Misir, fost ministru de domenii 
a] partidului liberal, a iost de faţă. 

Asupra abținerei opoziţiei au fost lungi discuţiuni şi aprinse 
în partidele de opoziţie. 

La liberali Dimitrie Sturza, şeful partidului, in calitatea lui 
de credincios al regelui Carol, a susținut că| deoarece Expoziţia 
nu este numai un act al guvernului, dar și un act pentru ani- 
versarea de 40 ani a urcărei pe tron a regelui Carol, abţinerea 
ar fi considerată de rege ca o ofensă personală. 

Această supărare ar putea avea consecinţe urâte pentru 
partid, căci regele, susceptibil cum este, ar putea ţine pe libe- 
rali mai mult timp în opoziţie. 

Dar era. și clopotul cellalt, reprezentant prin Eugeniu Ca- 
rada și toată oculta. Aceștia s'au opus energic participărei. Așa 
că, în cele din urmă, Dimitrie Sturza a trebuit să se plece. 

Intr'o întrunire restrânsă, ținută în casa șefului, a urmat, 
o discutiune aprinsă asupra subiectului. La un moment Sturza 
a spus că abtinerea ar putea avea valoare dacă și cellalt partid 
din opoziție — partidul carpist — s'ar abţine ; însă prezenţa lui 
Nicu Filipescu în comitetul de recepţie al doctorului Lueger este 
o dovadă cum că cei din partidul carpist vor merge la Expoziţie. 
In acest caz partidul liberal ar rămâne într'o izolare ridicolă. 

Atunci partizanii abţinerei au început actiunea de acapa- 
rare a partidului carpist pentru ideia abţinerei. 

Să povestim cele petrecute în cele trei culise politice. 

Ideea Expoziţiei jubilare a fost a lui Take Tonescu. Take 
Ionescu era fecund în astfe! de lovituri. 

Pentru a măguli pe regele Carol, omul foarte simţitor la 
astfel de lingușeli, lui Take Ionescu i-a venit ideea să se ser- 
beze jubileul de 40 de ani de domnie ai regelui. Culminantă 
că fie o Expoziţie jubilară. 

Lucrul nu se prea potrivea fiindcă cifra de 40 de ani nu 
spunea nimic. 

Dacă ar fi fost aniversarea de 50 de ani era altceva. O ju- 
mătate de secol putea fi o dată demnă de comemorat. 

Dar partidele de opoziţie s'au alarmat. Ele — mai ales car- 
piștii — și-au zis că, dacă Expoziţia și toată înjghebarea pusă 
1a cale de guvern reuşesc, în acest caz partidul cantacuzinist se 
intărește, si, mai ales, se întărește Take Ionescu rămas singur 
viitor șef al partidului. 

Nicu Filipescu era cel mai dârz adversar al lui Taxe Ione- 

scu, însă el a fost convins că, mai sigur îl va înlătura pe acesta 
dacă va intra în bunele graţii ale lui Iorgu Cantacuzinc, care 
era şeful partidului. Fiind şi rudă cu Nababul, a primit să figu- 
reze în comitetul pentru primirea d-rului Iņeger numai spre 
a contribui la înfrângerea lui Take Ionescu. 

Acum a început lupta cea mare. 

Nicu Filipescu n'a putut obtine ca partidul carpist să a- 
siste la inaugurarea Expoziţiei, deși Filipescu şi chiar Petre 
Carp erau de această părere. Insă Marghiloman, care nu putea 
vedea cu ochi buni un succes prea mare al lui Nicu Filipescu, 
s'a opus din răsputeri. Opoziția lui a convins pe Carp, și astfel, 
din toate aceste intrigi de culise, în care interesele personale 
au jucat întâiul rol, a ieşit abținerea întregei opoziții de la ser- 
bările oficiale al Expoziției. 

Dar Filipescu luase contact cu partidul cantacuzinist şi, 
prin sugestiile lui, fiii primului ministru — în special Grigore 
Cantacuzino — încep lucrarea pentru reîntregirea partidului 
conservator cu carpiştii dar cu eliminarea lui Take Ionescu. 

Puterea lui Take Ionescu devenea, în adevăr, prea mare. 
Insuşi regele Carol era îngrijorat. El era omul tradiţiei şi avea, 
grijă ca vechile familii boereşti să nu'și piardă influența în 
Stat. 

Gheorghe Panu avu, în vremea, aceasta, o audienţă la rege; 
acolo, fireste, sa vorbit de politică. Panu — care avea o neîmn- 
păcată ostilitate împotriva lui Take Ionescu — își manifestă 
temerea că acesta a acaparat partidul conservator şi că nu va 
trece mult, şi i se va impune ca şef.. Dar regele a răspuns: 

— Să nu aveți nici o teamă ; sunt acolo fiii domnului Can- 
tacuzino cari veghează. 

Regele Carol exagera puterea fiilor lui Cantacuzino. 

La inaugurarea Expoziției a asitat întregul corp diploma- 
tic, afară de ministrul Turciei, Kiazim Bey. Acest ambasador 
s'a abținut din cauză că în Expoziţie figura şi bateria de la 
Calafat, aceea, care a tras primul tun în războiul de la 1877. 

Ceremonia s'a desfășurat în chipul următor: După servi- 
ciul divin oficiat de amândoi mitropoliți și toți episcopii, au 
vorbit în ordine: Ion Lahovary, ministrul domeniilor; dr. C. 
Istrati, comisarul general al Expoziţiei, și la sfârșit regele, care 
a răspuns. 

Pe când vorbea doctorul Istrati principele Carol, fiul moş- 
tenitorului tronului, a avut un ușor leșin din cauza, căldurei şi a 
uniformei ce purta. Generalul dr. Teodori, medicul palatului, 
i-a dat să miroasă eter. 


www.dacoromanica.ro 


— 13 — 


Caracteristice sunt următoarele cuvinte ale regelui pe care 
le transcriu din cuvântarea rostită : 


„Dar să nu uităm să adresăm prinosul nostru de recunoş- 
tință bărbaților de stat cari au condus poporul român pe a- 
ceastă cale rodnică, desfășurând. de asemenea, pe terenul eco- 
nomic, falnica, deviză a coroanei de oţel: PRIN NOI INȘINE”. 


Aceste rânduri spun, fără putință de tăzadă, cum că for- 
mula a fost emisă mai întâiu de regele Carol, că a fost şi este 
deviza, Coroanei de oţel, iar nici de cum, precum se crede astăzi, 
o formulă sau un eres al partidului liberal. 

Discursului regal i-a urmat semnarea actului comemorativ 
de către rege și de familia regală, de mitropoliți și episcopi, 
de miniștri, etc. 

Apoi regele și cu cei din urma sa au vizitat Palatul Ar- 
telor și celelalte pavilicane. 

Am spus că partidele din cpoziţie — liberalii și iunimiștii— 
au boicotat Expoziţia, dar şi ungurii s'au asociat acestui boicot. 
Ziarul „Braso Hirlap” din Brașov a publicat un articol intitu- 
lat: „Lueger și România”. 

In acest articol sunt pasagiile următoare : 

„Expoziţia română a fost primită cu multă simpatie de un- 
guri, fiindcă ei credeau că invitația făcută ungurilor <a să par- 
ticipe la inaugurare era o dovadă de prietenie din partea, ro- 
mânilor. 

„Acum, însă, în urma primirei ce s'a făcut, lui Lueger în 
România, s'a priceput că totul nu era altceva de cât o demon- 
straţie contra ungurilor”. 

Și ziarul din Brașov a făcut apel la toţi Ungurii ca să boi- 
coteze Expoziţia. 

A treia zi după deschiderea Expoziţiei a luat foc cofetăria 
regală a lui Dobriceanu şi a fost mistuită cu desăvârșire, 

Nu voiu face aci o descriere amănunțită a Expoziţiei, căci 
nu e locul; voiu spune numai că această expoziţie a reprezen- 
tat, în mare măsură, momentul rcdnic al ţărei, fără însă să 
fie cu totul complectă, La acest neajuns a contribuit și abţi- 
nerea ca și boicotul partidelor din opoziţie. 

— Pe când atenţia publicului este atrasă către Expozitie 
şi cu toate că suntem în sezonul de vacanţă, în guvern și în 
partidul conservator lupta devine, din zi în zi, mai crâncenă 
între fracțiunea Cantacuzino și fracțiunea Take Ionescu, 

Alexandru Bădărău, takist de frunte și ministru al justi- 
iei, este ţinta celor mai crâncene atacuri. Incă de un an de 

zile ziarele din opoziţie îl acuză de numeroase fapte necorecte 
și de asociaţiuni neiertate cu unii oameni de afaceri evrei din 
Moldova. 

Pe la sfârşitul lunei Iunie criza ministerială latentă izbuc- 
neşte. Fiii lui Gheorghe Cantacuzino iau poziţie în contra lui 
Bădărău, pe cână, din altă parte, tratează cu Nicu Filipescu o 
reîmpăcare cu partidul junimist. Se lucrează, cu alte cuvinte, 
la revenirea către anul 1900, când iarăș Take Ionescu a fost 
jertfit în folosul lui Petre Carp şi al partidului său. 

Timp de o lună de zile Bădărău este atacat cu cea mai 
mare violență, punându-i-se în sarcină acte ruşinoase; în 
sfârșit, pe la jumătatea lui Iunie, ministrul justiţiei este silit să 
demisioneze, iar în locu-i e numit Dimitrie Greceanu, un îrun- 
taş conservator din Iași. Dimitrie Greceanu a fost omorât după 
1918, în atentatul cu bombe săvârșit la Senat. 

Această remaniere înseamnă înfrângerea lui Take Ionescu 
ca şi începutul marei lupte care va duce în mai puţin de un an, 
pe de o parte la căderea dela guvern a conservatorilor, la fu- 
ziunea cu junimiștii și la proclamarea lui Carp ca șef al par- 
tidului conservator, iar pe de alta la fundarea partidului con- 
servator-dermocrat. 

Eșind Bădărău din minister, Take Ionescu rămâne izolat, 
căci toţi ceilalți miniștri aparţin clasei boereşti. Insuș d. Mi- 
hail Vlădescu, care nu trece drept boer — deşi de altă parte, 
susține cum că are hrisoave că scoboară din Mihai Viteazul— 
este cantacuzinist. 

Prin deznodământul acesta, firește, influenţa, politică a lui 

Take Ionescu scade considerabil. 
Presa lăturalnică a lui Take Ionescu consideră lovitura ca 
un succes al junimiștilor, întru cât junimiștii au dezlarat că 
nu pot pariicipa la inaugurarea Expoziţiei câtă vreme în 
guvern face parte un om ca Alexandru Bădărău. 

— In mijlocul acestor evenimente aflăm moartea lui Petre 
Albulescu un tip” bucureștean. 

Albulescu a înveselit multă vreme Bucureștii. Originar din 
Craiova, om de familie bună și moștenitor al unei însemnate 
averi, a trăit o viață de risipă și de lux pe picior mare. La Bu- 
curești s'a semnalat ca sportsman, figurând pe hipodrom cu un 
cal arab de culoare albă pe care îl călărea singur. Calul însă 
neavând fond și fiind de talie mică, nu putea ţine pe distanțe 
prea lungi ; de aceea venea în totdeauna cel din urmă în aplau- 
sele ironice ale publicului. 

Purta o barbă neagră foarte frumoasă şi lungă. Odată fiind 
la Marsilia, cu scopul de a se îmbarea spre a se înrola în le- 

giunea străină a Franţei. a intrat întrun magazin de coafură : 
Un marsiliez, cum îl vede, exclamă : 

— Oh ! ce barbă frumoasă ! 

— E de vânzare, răspunde Albulescu. 

— O fi scumpă, adăogă marsiliezul, crezând că e o glumă. 

— Numai 5 franci, zice Albulescu. 

Si târgul s'a făcut imediat. Albulescu, care tocmai venise 
să'şi radă barba spre a se putea angaja în legiune, a pus dei 
s'a ras barba şi a încasat suma. 

Fire foarte originală, făcând impresia că e nebun, dar și 
foarte activ și hotărât, când a văzut că nu mai are nici un ban 
şi nici un mijloc de traiu, a redactat un ziar sui generis inti- 
tulat Turnul Babilonului pe care îl vinăea singur pe stradă. 

Deviza gazetei sale era : 

Stau în cale și mă mir 

Simi dau singur cu sictir ! 

Odată, în gara de Nord, Ion Brătianu, prim ministru atuaci, 
pleca la Florica ; Albulescu, cum îl vede, se duse la vagon și-i 
oferi ziarul. Brătianu ia un exemplar şi-i dă o piesă de 5 lei. 
Albulescu ia piesa, o bagă în buzunar, salută, mulțumește și 
dă să plece. 

— Ai uitat cusurul, îi strigă Ion Brătianu. 

— Ion Brătianu nu are cusur, răspunde Albulescu și dis- 
pare.. | 

Acest om original, bine înțeles, şi puţin dezechilibrat, a 
luptat până la sfârşitul vieței — 56 ani — după ce a cunos- 
cut toate binefacerile unei mari averi si a murit în cea mai 
neagră mizerie. 

Iată câteva notițe de pe frontispiciul gazetei Turnul Bc- 
bilonului : 

„Director, proprietar, 1edactor, administrator perceptor şi 
casier, obraz subțire și fără garanţie e Petre Albulescu”. 

„Abonamentul 100 lei pe an pentru apanagiști, și fiecare 
foaie : colegiul I 1 leu, al 2-lea 50 bani, al 3-lea 25 bani. Um 
număr în toată tara : pentru ciocoi 2 lei noui; pentru, boeri, 
cum le-am vândut eri; pentru intimi și intime, 50 centime); 
pentru mitocani 25 bani ; pentru calici prețuri mai mici”. 

„Scrisorile nefrancate se primesc cu regrete”. 

Omul acesta a făcut tot felul de farse în viața lui. Odată a 
luat cu el un număr de prieteni spre a-i duce la Paris. Totul 
era pe cheltuiala lui. Ajuns în gara de Est, a dat chiar în gară 
un banchet copios prietenilor. Masa fiind sfârşită, i-a urcat pe 
toti în tren și i-a readus la București fără a-i lăsa să vadă Pa- 
risul. Bineinteles toți au fost furioși de mânie, dar, fiindcă Al- 

bulescu îi învitase să nu ia nici unul parale, bieţii oameni au 
suferit supliciul lui Tantal. Aduși până la porţile Parisului nici 
unul n'a putut vedea marea metropolă. 

Când era bogat făcea tot felul de năzbâtii în Bucureşti. 
Odată a cumpărat un docar la care a înhămat 4 catâri în tan- 
dem, gătiți cu panglicuţe, pe care îi mâna singur. Inainte un 
trâmbiţaș călare deschidea drumul strigând: La o parte cdci 
trece Conul Petrică”, 

A fost un tip! 

— Expoziţia, cu toate petrecerile ei noui, cu lacul arzător, 
cu luptele pe lac, cu luptele greco-romane din arene, cu tobo- 
ganul, cu waterșutul, etc., atrage lumea bucureșteană. 

La 21 Iunie o groaznică explozie se întâmplă la Expoziţie, 
dintr'un accident provocat de sergentul marinar Alexandru Lă- 
zărescu. Tocmai când trebuia să înceapă luptele pe lac, un de- 
pozit de praf de pușcă și alte explosibile au luat foc. Cinci per- 
soane au fost grav rănite. Magazinerul Tomescu a fost omorât. 

Expoziţia, instalată în mod primitiv, n'avea nici un instru- 
ment şi nici alte mijloace de salvare. Apoi telefonul ne mai 
funcţionând dela orele 8 seara, — explozia sa produs la orele 
9, — n'a mai fost mijloc de a se comunica cu oraşul spre a cere 
ajutorări grabnice. 

Pe lac, un antreprenor, d. Morgan, a instalat o simulare a 
Port-Arturului în jurul căruia se dau luptele cu flota inamică. 
Din cauza focurilor de artificii și a împușcăturilor expozanții 
erau îngrijorați temându-se ca să nu ia foc toată Expoziţia. 

— Relatiunile între greci şi români se înăspresc iarăși. O 
telegramă anunță că 20 români-macedoneni, din comuna Hu- 
ma, ţinutul Megleni, au fost omorâţi pe când călătoreau. 

Printre uciși erau și 5 copii de câte 12 și 10 ani, elevi ai 
şcoalei românești. 

Această ştire aprinde din nou spiritele mai ales pe mace- 
donenii aflați în București, aşa că două zile mai târziu, pe bu- 
levardul Academiei, pe trotuarul din faţa berăriei Cosman, as- 
tăzi Mircea, un tânăr macedonean, anume Pandele Masiaru, u- 
cide, cu un foc de revolver, pe grecul Nicolachi Paraschidis. 

Acest Paraschidis era cunoscut ca unul dintre cei mai pri- 
mejdioși propagandiști greci și duşman al revendicărilor aro- 
mânilor. Atentatorul, tânăr de 19 ani, a declarat că este în Bu- 
curești de 14 zile, unde a venit înadins ca să omoare pe Paras- 
chidis 

Acesta, contribuise ca un membru al familiei lui Magiaru 
să fie deposedat de avere și astfel toată familia să rămâie pe 

árumuri. Pe lângă caracterul politic, omorul avea și caracterul. 
răzbunărei personale. Magiaru era croitor de meserie. 

Tot felul de știri vin din Macedonia, menite să aprindă. 
ura între români și greci. 

Intr'o zi se povesteşte că la 6 Iulie 1906 o bandă de 400 
greci a pătruns în comuna Paticina din județul Pelleis-Vo- 
dena. In frunte erau mai mulţi voevozi cu scopul de a omori 
pe mai mulţi români printre cari pe preotul Papanicole fiindcă 
oficia românește, iar pe un alt român anume Hrista Popa voiau 
să-l omoare fiindcă, în această comună pur românească, a adus. 
dascăl român. 

Banda venind noaptea n'a putut pătrunde în casa lui Popa, 
a intrat in alte case, a legat pe românii ce a găsit, i-a aruncat 
în foc şi i-a ars de vii. 

Cetirea acestor fapte contribue ca să crească curentul an- 
tigrecesc în București. 

— Pe la sfârşitul lunei Iulie moare subit la Sinaia docto- 
rul C. Răuţoiu, cunoscut doctor de copii în București. 

Aflându-se în vilegiatură la Sinaia împreună! cu soţia, a 
luat parte la o petrecere la Sf. Ana împreună cu mai mulţi pri- 
eteni : sublocotenent Ghica, Petrică Durma, Al. Tak, Carta- 
mişef etc. Lui Răuţoiu — originar din Rucăr, — îi plăcea mult 
să joace danţurile naționale. După masă se sculă și începu să 
joace, cum juca el, ca o furtună. Dar deodată. se opri, se așeză 
pe un scaun și capul îi căzu pe piept. Răuțoiu murise. 

— Pe la 27 sau 23 August sunt primiţi la Expoziţie românii 
veniți din Bucovina în număr de 1650. Au intrat în Expoziţie 
precedaţi de muzică și având în frunte pe d-nul dr. Doboş. Pri- 
mirea fu foarte caldă şi întâlnirea a provocat manifestări pa- 
triotice. 

Apoi au venit și românii cu româncele din Ardeal. Cu acest. 
prilej s'au dat serbări speciale la Expoziţie unde venise un pu- 
blic românesc foarte numeros. l 

Au defilat societățile corale de peste Carpați. Femeilor si- 
liştence li s'au făcut ovațiuni pentru frumusețea lor. Apoi au 
cântat întrun mare concert, toate corurile. Cencertul a fost 
deschis de corul de 100 persoane, din Reşita-Montana, Bocşă- 
neni şi Bozovicenii din Cacova, din Beiuș, corul Hilaria, corul 
din Coştei, corul din Oraviţa română, corul Armonia, corul din 
Sân Miclăuș al lugojenilor. 

La sfârșit, toate împreună cu cele 800 voci, au cântat „Hai 
la horă !!” „Imnul regal” și „Pui de lei!”. 

La unele bucăţi s'a asociat și muzicile militare. Apoi în ur- 
mă s'a cântat „Deşteaptă-te Române” de către toate corurile 

prezente, inclusiv cele din vechiul regat, muzicile militare şi tot 
publicul din Arene, numeros de mai multe mii de oameni. A 
fost unul din spectacolele cele mai grandioase şi din momen- 
tele cele mai înălțătoare. Condeiul nu o poate reproduce cu 
viața de atunci ! 

A fost parcă divina prefaţă a măreției istorice de la 1918. 

Dar cu acest prilej s'a întâmplat următorul incident. 

Alături de corurile românești a venit să contribue şi corul 
german al Societăţii germanilor din Ardeal stabiliți în Bucu- 
reşti, intitulată : „Transilvania”. Acest cor se afla sub direcţia 
anui cunoscut muzicant anume Paschill. 

Când corul a sfârşit cele două bucăţi din program, de odată, 
s'a ridicat d. Iorga din lojă şi a strigat: 

— Foarte frumos !.. Nu mai rămâne acum decăt să se cânte 
si turceste. 

Imediat s'a ridicat un tunet de aplauze dar și protestări. 

făcându-se un moment liniște, d. Iorga se ridică din nou 
şi spuse: 

s — Noi am protestat acum de curând fiindcă la Teatrul 
National se juca în limba franceză; aceasta nu însemnează că 
preferim să se cânte în limba germană. 

Publicul s'a împărţit în două tabere: unii au aplaudat iar 
alţii au fluerat și protestat. Puțin după acestea un număr de 
studenţi sau dus la loja d-lui Iorga, l-au luat pe sus și pe 
braţe l'au suit pe scenă. De pe acea înălțime profesorul a rostit 
câteva cuvinte. 

— Fiindcă veni iarăși vorba de oprirea reprezeniatiei 50- 
cietății „Obolul“ unde trebuia să se joace în limba franceză, să 
mai adaog câteva amănunte. 

Ministrul instrucţiunei de pe vremuri. Mihalache Vlădescu, 
a primit o somaţiune, în urma celor întâmplate pe Piaţa Tea- 
trului, ca să nu dea autorizare nici marelui artist francez Le 
Bargy ca să joace în sala Teatrului National. 

Dar artistul francez avea un angajament încheiat mai de 
mult prin care era autorizat să dea mai multe reprezentații în 
acest Teatru; a-i revoca acum încuviințarea ar fi însemnat — 
pe lângă o jignire adusă francezilor, — dar şi a se expune 
Teatrul Naţional la un proces pierdut la sigur. După ce, insă, 
sala Teatrului a fost acordată d-lui Iorga spre a ţine o confe- 
rință, studenţii nau mai făcut nici o opoziţie şi artistul Le 
Bargy a putut juca. 

Cu aceste evenimente începe să se pună temelia, carierei 
politice a d-lui Nicolae Iorga, 

Până atunci aproape nu era cunoscut decât ca profesor, 

Marele public nu-l cunoștea, însă actul violent din Piaţa 
Teatrului şi faptul cum că, deodată, se relevă ca un profesor cu 
o atât, de mare influenţă asupra tineretului universitar, l'au 
împins atenţiunei publicului. 

D. Iorga apare ca cel dintâi protesor şi om politic naţiona- 
list extremist. 

— In timpul acesta în partidul dela guvern și în guvern 
situaţia începe să devie de netolerat. 

Take Ionescu, izolat acum cu totul în sânul cabinetului, ne- 
mai având spre a se rezema la nevoie, decât pe generalul 
Manu — un om fără activitate politică de altfel — începe să 
„ie atacat fățiș de către fiii şefului guvernului şi chiar de unii 
înalţi funcţionari. 

In capul atacului se pune fiul cel mai mio al şefului, d. 
Grigore Cantacuzino, căruia bătrânul îi cedasc proprietatea 
ziarului Patriotul a căruia direcţiune o aveam, însă, eu. 

D. Grigore Cantacuzino, însoţit de către amicul său Mi- 
hai Rachtivan secretarul general al ministerului de interne 
se duce la Brăila şi acolo ţine o întrunire publică. Scopul este 
de a proclama şef al partidului conservator din localitate pe 
Mihail Rahiivan în lccul lui Christache Sulioti care era 
takist. Cu prilejul acestei întruniri amândoi — Cantacuzino 
si Rachtivan — atacă fățiș și fără nici o sfială pe Take Ionescu, 

Intrunirea dela Brăila a făcut imediat o mare senzație 
în toate cercurile. Lumea începe să înţeleagă că între canta- 
cuziniști și junimişti iarăş este o conspirație, de astăhiată, 
conspirația tinde la eliminarea din partid a lui Take Ionescu 
sau, măcar la reducerea lui la o cantitate neglijabilă. Era bi- 
neînțeles că dacă Take Ionescu nu primise să fie redus de un 
Petre Carp, mai puţin va primi să fie îngenunchiat de către 
d-nii Grisută Cantacuzino și Rachtivan. 

Bătrânul Cahtacuzino, pentru moment nu mai era în cu- 
rent cu cele ce se petrec. Fica sa cea mai mare, doamna Irina 
Ghica, copilul pe care'l iubea mai mult, murise după o scurtă 
boală. Bătrânul, zdrobit de durere, a stat mai multe săptămâni 
departe de trebile politice, de aceea nu putea fi răspunzător de 
loviturile fiului său mai mic. 

Dar situația era lămurită şi zarul era aruncat; peste 6 luni 
guvernul a căzut şi a doua zi Petre Carp era şeful partidului 
conservator. 

— Ştirile venite din Rusia sunt iarăşi foarte grave: revo- 
lutia izbucnise în deosebite puncte. "Țarul Nicolae dăduse 
poporului o constituție şi un parlament. Astfel întâia Dumă este 

aleasă. Dar funcționarea ei este grea fiindcă în Dumă predo-— 
mină elementul înaintat. 

Impărăteasa şi călugărul Rasputin, proorocul ei, combat 
Duma, lor li se asociază camarile, aşa că triumful este al reac- 
ţiunei. Duma este dizolvată şi o a doua dumă este chemată pe 
baza unui sufragiu mai restrâns. La auzul disolvărei primei a- 
dunări parlamentare poporul începe să se miște așa că guver- 
nul este silit să întrebuințeze violenţa şi teroarea. Flăcările re- 
voluţiunei lucese din nou. i 

Dar aceste flăcări se înţind departe şi se apropie de gra- 
niţele României. In curând, mai repede decât cred toţi la noi, 
a doua zi după nesfârșitele petreceri din Parcul Carol. ţăranii 
se vor revolta începând dela granița Rusiei. Sămânţa aruncată 
acolo, a fost adusă de furtuna răzvrătirei şi a rodit aici. Peste 
zece ani cea mai puternică revoluțiune va izbucni în marele 
imperiu și, peste tot atâţi ani, țărănimea românească va fi îm- 
proprietărită. 

Dar Bucureștiul de altădată, adică Bucureştiul dela 1906 
era nepăsător de toate şi nu presimţea viitorul. Aci la noi unii 
petreceau pe câmpia Filaretului, iar alții își pierdeau vreme și 
energie în intrigi meschine, pentru supremaţia politică. 

Şi în timpul acesta flacăra creștea sub cenuşe. 

— Ia 15 Septembrie 1906 au apărut şi au fost puse în vân- 
zare mărcile poştale jubilare ale Expoziţiunei. Aceste mărci, 
care au fost vândute publicului numai timp de 3 zile, au apărut 
într'o serie de 14 valori dela 3 bani până la 3 lei. Seria totală 
a costat 9 lei 50 bani. Au fost tipărite numai 15 mii bucăți, în 
două culori, cu vederi din Expoziţie 

Cum era și firesc această emisiune a dat naștere la destule 
speculaţiuni, mai ales prin faptul că favoriţii au putut obţine 
sute de serii de odată. 

— La 1 Septembrie se deschide anul judecătoresc. Prim 
președinte al Curţei de Apel din București era Scarlat Popescu, 
un magistrat foarte independent care a lăsat în magistratură, 
amintirea unui caracter integru. 

In anul precedent, pe când era ministru al justiţiei Al. Bă-— 
dărău, rostise o cuvântare atât de usturătoare pentru ministru, 
încât aceasta nu i-a fost publicată în „Monitorul Oficial”. 
Anul acesta a rostit iarăși un discurs, plin de independenţă, din 
care reproducem următoarele pasagii demne de a rămâne în 
istorie. 

Făcând aluzie ja nepublicarea, discursului său în „Monitor”, 
fapt care se întâmpla pentru întâia oară, Scarlat Popescu 
spune: 

„Se poate ca discursul nostru să fi conținut părți care 
nu au plăcut. In orice caz ele erau expresiunea adevărului, pe 
care nu avem deprinderea a-l ascunde ; și știut este că adevărul 
e crud câte odată. Afară de asta suntem dintre acei cari nu știu 
să-şi plece capul, deaceia cred că ne găsim şi astăzi încă în 
capul acestei Curți. Tot astfel se explică cum magistrații vechi 
şi de valoare, ca d-nul consilier Al. Zamfirescu, au fost lăsaţi 
ia o parte şi alții le-au trecut înainte. Tin, însă, să se ştie că 
noi aceștia suntem plămădiţi dintr'un aluat și că n'am învățat 
ia şcoala linguşirei“. ; 

Apoi mai departe: 

„Un fapt e însă cert, ca la noi magistratura a pierdut mult 
din prestigiul de care se bucura până aci şi văd cu måhnire 
cum, pe zi ce trece, scade încrederea în justitia tărei“. 

Această cuvântare n'a plăcut, bine înteles, în cercurile 
conducătoare, fiindcă nu o dată, oamenii de caracter au fost 
puşi la index de către cei cari ajung numai prin capitulări de 
conștiință. Numai integritatea caracterului său contribuise ca, 
unul din cei mai distinși și onești magistrați să rămâe la Curtea 
de Apel și să vadă trecându-i pe dinainte, spre a se înălța la 
Curtea, de Casaţie, oameni cari, nici de departe, nu-l egalau. 

Cuvintele lui Scarlat Popescu nu i-au atras simpatii din sfe- 
rele olimpice. Partidul conservator nu-l putea iubi fiindcă a- 
tacase pe un ministru conservator; partidul liberal nu-l sim- 
petiza mai mult, căci atacase la fel și pe un fost ministru de 
justiţie liberal. De altfel partidele politice se feresc, în ge- 
neral, de oamenii prea independenţi, îi ocolesc, îi nesocotesc, 
şi caută, prin toate mijloacele, sa, să-i desființeze din viața 
publică. 

Cazul lui Scarlat Popescu nu a fost singurul în RO= 
mânia. i 

Numele lui Scarlat Popescu a pierit odată cu trupul lui. 
'Ar fi meritat o statue pe care magistraţii ar fi trebuit să i'o 
ridice în Palatul justiției. Pentru acoperirea acestei lipse îi 
pun aceste puţine rânduri admirative care nu vor muri după 
cum, cred, că nu va muri nici această carte. : 

— Expoziţia este vizitată în luna Septembrie şi de că- 
tre o delegaţie a românilor macedoneni. Au venit mai mulți 
profesori cu 70 elevi, i 

Motivele politice cereau ca aromânii să facă o manifestaţie 
de simpatie la, legația turcească. De aceea delegaţii sau adu- 
nat în curtea legaţiunei şi au strigat de trei ori: „Padişah Kei- 
mal cioc iza“. (Să trăiască padişahul nostru!). i 

Una din cauzele rivalității dintre greci și aromâni era și 

aceea că, pe când grecii luptau contra Turciei, aromânii sus- 
ţineau pe turci. Dar această, atitudine era dictată de un interes 
forțat: aromânii fiind atacați cu furie de greci și ameninţaţi 
cu desnaţioralizarea, erau siliți să, se rezime pe turci spre a nu 
pieri. 

Cu venirea macedonenilor, toți românii subjugaţi au ve- 
nit să viziteze Expoziția, afară de basarabeni. 

Singuri basarabenii, supuși regimului sălbatic al rușilor, 
nu puteau manifesta dragostea lor pentru statul român. 

— In ziua de 9 Septembris s'a întâmplat o tragedie la Casa 
de depuneri şi consemnațiuni. Ian Vlădoianu unul dintre cei 
mai destoinici şi cinstiţi funcţionari, fost, multă vreme, direc- 
tor general al Regiei monopolurilor statului, era acum director 
general al Casei de depuneri. Fiind bolnav de inimă, boala fà- 
cuse atât de mari progrese încât nu mai era speranţă de vin- 
decare. ; 
In ziua de 9 Septembrie, fiind prins de un acces de an- 
ghină pectorală, a eşit din cameră cerând aer, apoi s'a arun- 
cat de pe balustrada etajului întâiu pe podeala de marmură a 
holului. 

Căzând în cap, moartea, lui Vlădoianu a fost instantanee. 

Această tragică moarte a fost prilej de durere pentru toţi 
cei cari au cunoscut pe foarte simpaticul și integrul defunct. 

— Consiliul municipal al cetăţii eterne a trimis Capitalei 
României o copie de pe legendara Lupcaică dela Roma. D. di 
Sin Martino a venit cu darul. La 10 Septembrie primăria a o~- 
ferit un banchet d-lui di Sin Martino în palatul ministerului 
de externe. 

Lunpoaica a fost instalată pe piața din fața bisericei Sf, 
Gheorghe Nou, unde se găseşte şi azi. 

— Take Ionescu, ministru de finanțe, înființează, loteria 
statului român pe clase 

Loteria este înfiinţată pe următoarele baze: 60.000 bilete 
emise. Sunt 30.000 câștigătoare cu 8 premii mari în valoare 
totală de 7.322.000 lei printre cari, un câştig mare de 900.000 
lei. 

Costul biletului varia, crescând succesiv, dela clasă la clasă. 

Clasa, I este cea mai eftină dar și cu câștigurile cele mai 
mici. Costul unui bilet întreg e 12 lei, jumătate 6 lei, sfertul 3 
lei și optimea 1,50 bani. 

Bine înțeles că lotul cel mare, spre a fi realizabil, trebuia 
să îndeplinească un număr nenumărat de condițiuni ; de aceea 
nici n’a ieşit vreo dată. Afară de asta, câștigătorul era dator 

să piardă 20 la sută din câştig în favoarea casei loteriei, de 
unde rezulta că marele premiu de 900.000 nu era în realitate, 
decât de 720.000. 

Această loterie a dat o mare lovitură loteriei ungare dela 
Budapesta, care invadase România, de unde sustrăgea multe 
milioane anual. Loteria ungară era şi un isvor de venituri pen- 
tru unele ziare, fiindcă reclamele și prospectele erau plătite 
foarte scump în raport cu beneficiile ce trăgea, 

Inființându-se loteria română, cea ungară a fost cu totul 
interzisă, așa că Ungaria a pierdut un însemnat venit scos din 
România. 

— Ministerul de finanţe pune în circulație o emisiune de 
monede de nikel de cinci, zece şi douăzeci bani, având o gaură 
la mijloc. Monetele sunt fabricate în Belgia. 

Printr'o decizia a ministerului, monedele de nikel negău- 
rite nu mai pot avea putere circulatoare decât până la 31 Oc- 
tombrie 1906. 

— FPricţiunile din partidul conservator devin, din zi în zi, 
tot mai primejdioase pentru partid. 

Dacă pe timpul vacanței lovitura dată lui Take Ionescu, 
prin scoaterea din guvern a lui Bădărău, a putut trece fără 
urmări, acum când ne apropiem de epoca deschiderei par- 
lamentului, situaţia este cu totul alta. Take Ionescu dispune 
în amândouă Camerele de numeroși partizani cari, de sigur, nu 
vor primi situația făcută șefului lor. Take Ionescu cere să se 
restabilească situaţia ce o avea în guvern. deci reclamă ca în 
locul d-lui Mihail Vlădescu să ia portofoliul instrucției d. Con- 
stantin Disescu. 

D. Mihail Vlădescu era, cel de al doilea ministru împotriva 
căruia se dădeau mari asalturi. In fine pe la sfâşitul lui Oc- 
tombrie d. Vlădescu este înlocuit cu d. Disescu. Take Ionescu 
şi-a luat revanșa, situaţia lui în guvern şi în partid se întă- 
reşte din nou. 

— In noaptea, de 24 spre 25 Octombrie moare Dimitrie Au- 
gust Laurian. 

Take Laurian a fost o figură bucureşteană, o fală a în- 
vătământului, o podoabă a presei. Fiu al lui August Tre- 
boniu Laurian, el a ocupat postul de profesor de filozofie 
al liceului Sf. Sava. Licenţiat în litere dela Bucureşti şi doc- 
tor în filosofie dela Bruxelles, Sa născut în București, la 
anul 1846. A murit, deci, tânăr încă, de o dublă pneumonie, la 
60 ani. 

A ocupat funcţia de secretar general al ministerului de 

instrucţie, a fost deputat al Capitalei, a fondat foaia Transac- 
țiună Literare și, împreună cu profesorul Stefan Mihăilescu, 
ziarul România Liberă. 

A fost preşedintele celei de a două Societăţi a prese 

Laurian n'a avut în viață răsplata meritelor, culturei, în- 
teligenţei şi a talentului său. A fost unul dintre acei oameni 
cu cari soarta este nedreaptă și cu care contemporanii sunt 
ingraţi. 

Fiu al lui August Treboniu Laurian, — un ardelean plin 
de patriotism, dascăl distins şi profesor de limba română al 
regelui Carol, — Take Laurian era unul dintre cei mai strălu- 
citi oameni ai epocei lui. 

Intelectual fin, foarte cult, om de spirit și scriitor de elită, 
a dirijat cel dintâi ziar politic cotidian independent, seris cu 
toată îngrijirea. România Liberă, — unde s'a perindat, debu- 
tând, toată, pleiada marilor scriitori de mai târziu: Ştefan Mi- 
năilescu, Barbu Delavrancea, Al. Vlahuţă, Duiliu Zamfirescu, 
etc., etc., — a fost nu numai un ziar politic, dar şi ziarul inte- 
lectual. 

«La, Clubul Tinerimei, Take Laurian strălucia prin verva lui 
întotdeauna vie 

— La 4 Noembrie s'a făcut la Expoziţie, în Arenele Romane, 
solemnitatea împărțirei premiilor la expozanţi. Solemnitatea 
a început cu imnul jubilar, opera maestrului Gheorghe Enescu. 
Imnul a fost cântat de o fanfară compusă din elementele cele 
mai bune luate dela, diferite muzici militare. 

— La 6—7 Noembrie au fost curse de automobil organizate 
de Automobilul-Club pentru obţinerea, cupei Plagino. Cupa 
se dădea automobilului care a parcurs kilometrul în cel mai 
scurt timp. 

In afară de acest premiu au mai fost și trei categorii de 
curse potrivit mărimei şi puterei automobilului : 

1) Categorie: automobilele mici de la 18-24 cai putere. 

2) Automobile mijlocii de la 24—40 cai putere. 

3) Categoria marilor automobile, dela 40 cai în sus. 

Tată rezultatul: 

a) Categoria, automobilelor de la 40 cai în sus: 

1) Godron Brillie, proprietatea casei Leonida, condus de 
Leon Leonida. Kilometrul în 33.3/10 secunde. 

2) Mercedes proprietatea prinţului Valentin Bibescu, con- 
dus de proprietar în 34.1/, secunde. 

b) Categoria II-a. 

1) Mercedes 40 cai proprietatea lui Mihai Cantacuzino, 
primarul Capitalei, condus de proprietar în 36.3 şi 10 secunde. 

2) Dietrich 40 cai, propr. C. Plagino condus de proprietar 
în 40, 1/5 secunde. 

3) Berliet 40 cai propr. N. Lahovary condus de d. Grigore 
Cantacuzino în 43.2/5 secunde. 

4) Mors propr. casei Al. Prager cendus de propr. în 45 se- 
cunde. 

c) Categoria celor mici. 

1) Rochet Sneider 18 cai propr. Societatea, Leonida con- 
dus de mecanicul Marius în 48.1/5 secunde. 

2) Pippe proprietatea casei Ressel s'a retras. 

— Cu cât se apropie deschiderea parlamentului cu atât 
takiștii devin mai dârzi şi mai pretenţioşi, ei pum piciorul în 
prag. Ei cer demisiunea lui Mihail Rachtivan, secretarul general 
dela interne care, în această calitate, a rostit la Brăila un 
discurs în contra lui Take Ionescu. Seful guvernului se execută, 
Rachtivan își dă demisia și Petre Ștefănescu prefectul de Ilfov 
e numit în lccul său. 

— Parlamentul se deschide. Acum elementul takist apare 
în toată puterea lui și domină situaţia. La alegerea preşedin- 
tior de secţiuni, sunt aleși cinci takiști: Pavlică Brătăşanu, Al. 

ădărău, Virgil Arion, Toma Cămărășescu și Nestor Cincu, şi 
doi conservatori cantacuziniști : Gr. Triardafil, preşedintele 
camerei, şi Vasile Vlădoianu. 

Dar deschiderea parlamentului este şi prilej de lupte 
nu numai între guvernamentali și opoziţie, dar şi în familia 
guvernamentală. Acest spectacol determină iarăşi pe liberali 
să-și strângă rândurile, căci văd apropiindu-se ziua venirei 
lor la putere. Liberalii hotărăsc ţinerea unui congres al parti- 
dului lor în zilele de 3, 4 și 5 Decembrie 1906. 

La liberali se anunţă însă un proces de rsiîntinerire a ca- 
drelor prin eliminarea din organizaţie a unora dintre cei mai 
vechi luptători ai liberalismului. Astfel, după cererea d-lui Vin- 
tilă Brătianu, au fost șterși de pė lista invitaţilor la con- 
gres: Nicolae Dimancea din Pitești, Racoviță dela Tecuci, Dor- 
nescu, Adamescu şi Predescu dela Piatra Neamţ, Roşeanu dela 
Câmpulung, Coco Demetrescu-lași, Vespasian Pella, Șt. Sih- 
leanu și încă vre-o câţiva. 

-- Joi 23 Noembrie 1906 s'a făcut închiderea oficială a, 
Expoziţiunei. Din ziua aceia locul pe care sa instalat Expoziţia, 
a primit numele de „Parcul Carol I“. 

— Regele Carol este bolnav de mai mult timp fără ca 
doctorii din ţară cât şi somitatea vieneză d-rul Ortner să 
poată găsi cauza boalei. Mai târziu a fost chemată şi o somi- 

tate din Berlin, doctorul Norden, care n'a aprobat diagnoza lui 
Ortner. 

Diagnoza celui dintâi era: „Arterioscleroza cardioaririti- 
că“ iar diagnoza, lui Norden : „Catar al stomacului cu multi- 
ple mici ulceraţii“, 

Cât a stat doctorul Norden în București, jumătate Capi- 
tală s'a inscris ca, să-l consulte. Savantul german a trebuit 
să refuze sute de persoane din cauza lipsei de timp. 

Dar boala regelui Carol a fost virdecată mai târziu de 
către un medic român cu mult mai modest. de către doctorul 
Mamulea, care a descoperit calcule hepatice în dejecţiunile 
bolnavului. 

— Pe la începutul lui Decembrie, a fost judecat procesul 
românului macedonean Magiaru, cel care a ucis în fața berăp 
riei Cosman, bulevardul Academiei, pe grecul Paraschides. Acu- 
zatul a fost apărat de advocații Petre Grădișteanu şi Radu Ro- 
setti. Și a fost achitat. 

— In partidul conservator se desemnează acum hotărât 
tendința de fuzionare cu junimiștii. 

Gheorghe Cantacuzino, șeful partidului conservator, este 
obosit și amărât. Văzând că nu pcate consolida partidul, vă- 
vând că, pe de o parte, junimiștii nu vor să reintre în partid 
iără condițiuni, văzând, pe de altă parte, că Take Ionescu lu- 
crează ca, în ziua când şefia va fi vacantă, şefia să-i revie lui, 
apoi suferind şi influenţa fiilor săi, cari pledează pentru re- 
întregirea partidului cu elementul junimist, ajunge la conclu- 
zia să cedeze șefia lui Petre Carp. 

tratativele pentru îuzionare peste capul lui Take Ionescu 
Re fac în secret, dar Take Ionescu are oarecari indicii. Ziarele 
care se inspiră dela el — precum Adevărul — anunţă că fuziu- 
nea este un fapt îndeplinit. In plus aceste ziare dau și lista gu- 
vernului partidului fuzionat. 

Partidul este ros de intrigi. 

Generalul Manu, la rândul său, ajunge la concluzia că fu- 
ziunea este necesară, dar nu o primește sub şefia lui Petre 
Carp. Generalul Manu preconizează un cabinet sub președin- 
ţia sa, în care ar intra atâţi vechi conservatori câţi junimiști, 
iar lui Take Ionescu îi rezerva un portofoliu de minimă im- 
portanță. 

Dar această combinație este de pură fantezie. 

Pentru ca fuziunea să poată fi realizată și guvernul cel 
nou sub președinția lui Petre Carp să poată funcționa, trebuia, 
neapărat, ca parlamentul să fie dizolvat. Fiindcă parlamentul 
de atunci era, în mare majoritate, takist. 

La o întrunire ţinută la Iași, un ministru conservator a 
vorbit despre dizolvarea aceasta ca despre un lucru sigur. Ta- 
kistii au intrat atunci la o mare îngrijorare. 

Parlamentul ia vacanţa de Crăciun 

Conservatorii şi junimiștii voiau să dea lovitura după des- 
chiderea, parlamentului, dar ceva mai târziu. Odată fuziunea 
proclamată și şefia trecută lui Petre Carp, trebuia ca Gheor- 
ghe Cantacuzino să prezinte demisiunea cabinetului și să re- 
comande, în locul său, pe Petre Carp spre a forma guvernul. 
Iar Petre Carp ar fi cerut, în acelaş timp, și dizolvarea Ca- 
merelor. Evenimentele au voit însă altfel. 

In vacanta Crăciunului Take Ionescu se duse la Berlin 
pentru afacerile statului și stărui să fie primit de Kaiser. 

Ministru al României la Berlin era Alexandru Beldiman, 
amic al lui Dumitru Sturza. Nu prin Beldiman, prin urmare, 
putea Take Ionescu să obțină această favoare. El avea ceva mai 
bun în tolba sa cu săgeți: intrase pe sub pielea lui Kiderlen 
Vaechter, ministru al Germaniei la București. 

Prin influența acestuia Take Ionescu a fost primit de îm- 
părat şi reținut la prânz. 

Prânzul dat în onoarea lui Take Ionescu a fost un prânz 
de gală. Ministrul de finanțe al României a fost aşezat la stân- 
ga Impărătesei. Această cinste deosebită era o lovitură a lui 
Take care era în curent cu complotul ce se urzeşte la Bucureşti 
împotriva sa. El şi-a zis, și cu drept cuvânt, că a doua zi după 
atâta, distincție făcută de puternicul monarch, era cu neputinţă 
ca regele Carol să ascălească sacrificarea sa. 

Iată cuvântul pentru care — pe lângă alte motive — lo- 
vitura fuziunei nu a putut fi dată, imediat după vacanță. 

Cititorii vor vedea mai departe cum Take Ionescu a parat 
pentru a doua oară primejdia, trecând liberalilor puterea, cu 
ajutorul majorităţei Camerei care îi era devotată. 

Dar să, urmărim firul evenimentelor şi să povestim fie care 
fapt la vremea lui. 

— Agata Bărsescu anunţă în Bucureşti o serie de repre- 
zentaţii în turneu de adio. Cel puţin în turneu de retragere de 
pe scena română şi de pe scenele europene. Marea artistă a- 
nuntă că va pleca în America, unde va rămâne. 

— Ca şi în partidul conservator, la liberali nu era bine. 

Dimitrie Sturza, dimpreună cu Ion Kalinderu, administra- 
torul Domeniilor Coroanei, pleacă la Constantinopole în mi- 
siune. Cercurile liberale spun că Sturza, în calitate de secretar 
al Academiei române, s'a dus la Constantinopole ca să cumpere 
oare cari documente. Dar alte știri pretind că Sturza, fiind 

foarte aproape de a veni la putere, s'a dus ca să obţină un a- 
ranjament în chestia, românilor macedoneni. 

Dar mai sunt şi alte semne că liberalii se apropie de pu- 
tere: este congresul dela 3-5 Decembrie. Dacă partidul ar fi 
fost destinat să mai rămâie în opoziţie, congresul n'avea nici 
un rost. 

Apoi, cu prilejul acestui congres, mulţi liberali, unii foarte 
vechi în partid, alții mai noui dar oameni de valoare, au fost 
excluşi din organizaţie. Dacă; partidul war fi fost foarte a- 
proape de putere nu și-ar fi permis ca să excludă membri şi 
mai ales, membri din cadre. Un partid în opoziție are tot in- 
teresul ca să atragă lume cât mai multă. 

Partidul liberal se apropia de putere dar, mai înainte, fraţii 
Brătianu voiau să netezească terenul. 

— Inainte de vacanţă, generalul Manu, ministrul de răz- 
boiu, a avut un incident neplăcut care îl hotărâse, un moment, 
să se retragă din guvern. Iată incidentul: 

In armată se afla un domn general Moise Grozea, român 
transilvănean, venit în armata română din armata austriacă. 
Pe acest general, ministrul de războiu l-a trecut ia pensie, 
fără drept, 

Generalul s'a adresat Curtei de Casaţie care a infirmat 
hotărârea ministerului de război. Casaţia a hotărât, ca gene- 
ralul să fie reintegrat în drepturile sale. Această sentinţă a fost 
considerată de generalul Manu ca jicnitoare. Dar mai târziu 
și-a luat de seamă și a rămas la postul său. 

— Relaţiunile între cantacuzinişti şi Take Ionescu se înăs- 
presc zilnic. 


ANUL 1907 


Din Berlin s'a scris la 1 Ianuarie în Bucureşti că, lui Take 
Ionescu împăratul i-a făcut o favoare specială căci l-a primiţ 
la dejun în mod cu totul intim, la masă nefiind decât impără- 
teasa, unica, fiică a împăratului, Luisa, ministrul de externe 
Kirski şi ministrul României la Berlin, Al. A. Beldiman. 

Este interesant de ştiut cum a fost primit Take Ionescu de 
presa germană. 

KOELNISCHE ZEITUNG : „Take Ionescu, prin marea sa 
putere de muncă şi vastele sale cunoştinţe în materie finan- 
ciară, ocupă un loc de frunte în ministerul român şi e, în tot 
cazul, unul dintre acei cu cari trebuie contat în viitor. El jace 
parte dintre acei români cari sunt convinși că România, între- 

ținând relațiuni vii cu Germania, îşi apără cât mai bine pro- 
priile interese. 

VOSSISCHE ZEITUNG : „Sub auspiciile lui Take Ionescu 
Sau desvoltat întreprinderile germane de petrol din România 
care promit atât de mult”. 

LOKALANZEIGER : „Ministrul de finanțe român, d. Take 
Ionescu, a sosit la Berlin. Nu e vorba de nici un împrumut. Mi- 
nistrul, care e un credincios amic al Germaniei, voește numai 
"să anime relaţiunile politico-comerciale între România și Ger- 
mania spre folosul ambelor țări 

Iar corespondentul din Berlin al ziarului „Adevărul”, cât 
şi acest ziar, care susținea pe Take Ionescu, scriau : 

„Incheiu corespondenţa că nota dominantă în întreaga, 
presă, de aci, este că d. Take Ionescu e un fidel amic al Ger- 
maniei pentru că întelege că o strânsă amiciţie a României cu 
imperiul este spre folosul amândorora”. 

Acest limbagiu avea, tâlcui său. Pe vremea aceea Germania 
era, atotputernică în Europa, iar influenţa ei în România era 
covârşitoare. A fi un personagiu agreat de către împăratul 
Wilhelm era o calitate de care şi regele Carol trebuia să ţină 
seamă. i 

Regele Carol, însă, deşi devotat politicei germane, nu era 
în termeni calzi cu împăratul Wilhelm, (deoarece după vârstă 
regele României era șeful Casei Hohenzollern, ceeace Kaizerul 
nu voia să primească) — şi afară de asta, nu-i plăcea ca mi- 
niștrii săi să aibă absolut mână liberă. Mai voia ca toţi oa- 
menii politici din ţară să știe că deasupra, voinţei sale nu 
mai este alta. Un intim al regelui Carol a spus odată : 

— Regele Carol nu admite ca miniștrii și guvernele să-i 
fie impuse fie ori de unde : nici de partide, nici de stradă, nici 
de cei din afară. 

Take Ionescu, însă, în lupta pe care trebuia; so susție 
spre a se urca până la șefia partidului, a judecat că o favoare 
exceptională a împăratului Wilhelm va face o mare impresie 
în țară şi va aduce în jurul său pe cei mai mulți politiaiani ca, 
şi pe toți cei cari trăesc din binefacerile bugetare. 

Regelui nu i-a plăcut gestul ; de aceea — pe lângă altele— 
n’a voit niciodată să dea puterea întreagă lui Take Ionescu. 

Berlinul însă, care voia să aibă oameni politici siguri în 
România — în vederea evenimentelor viitoare —, ţinea să-l 
aibă pe Take Ionescu care, după rapoartele lui Kiderlen-Wae- 
chter, era omul politic cu cel mai mare viitor în ţara noastră. 

Insuși regele Caro] spusese, odată, faţă de mai multă lume 
și față de miniștrii străini :. 

— Cel mai inteligent român născut sub domnia mea este 
domnul Take Ionescu. . 

Vorba nu era tocmai exactă, fiindcă Take Ionescu se năs- 
cuse mai ’nainte ; adevărul era, că] sub regnul său se dezvoltase 
şi crescuse. 

Vizita, lui Take Ionescu la Berlin şi primirea ce i-a făcut 
împăratul a îngrijorat atât pe conservatorii bătrâni, cât și pe 
junimiști. Atunci s'au început tratativele foarte energice de fu- 
zionare a partidelor Cantacuzino şi Carp spre a conjura pri- 
mejdia apropiatei inălțări a lui Take Ionescu la şefia partidu- 
lui conservator. 

— se alcătuește o comisiune care să plece la Paris spre a 
trata încheierea, unei convenţiuni comerciale. Prim delegat este 
numit d. Grigore Cantacuzino, fiul primului ministru, iar al 
doilea delegat Nicolae Xenopolu, takist. Acesta, considerându- 
se superior primului delegat — căruia nu-i acorda decât ca- 
litatea ze fiu al șefului guvernului, — își prezentă demisiunea. 


— In ziua de 3 Ianuarie a plecat la Viena, spre a înapoia 
vizita primarului Lueger, o comisiune compusă din Mișu Can- 
tacuzino primarul Capitalei, Al, Ciurcu primul ajutor, G. Stro- 
escu al doilea ajutor, locot.-colonel Obedenaru, Nicu Lahovary, 
N. Voinescu, N. Bărcănescu, N. Cuțarida, C. Steriu şi Ulpiu Ho- 
doș consilieri comunali, inginerul Giulini şi d. avocat Pascal 
Toncescu. amicul personal al primarului. 


— Ziarele din București relevă un foarte important discurs 
rostit în Camera din Budapesta de către deputatul român d. 
Iuliu Maniu, cu ocazia discuţiei bugetului cultelor. 

D. Iuliu Maniu a fost foarte vehement, acuzând guvernul 
că este numai guvernul maghiarilor, iar ŭationalitățile le su- 
grumă voind să le reducă la rolul de slugi. 46 ani de închisoare 
— a spus d-sa — au dictat maghiarii în anul trecut „agitatori- 
lor” români, adică acelor români cari nu tolerează ca maghia- 
rji să se folosească de putere spre a deznaţionaliza un neam 
întreg, 

Discursul d-lui Maniu a impresionat mult toate cercurile 
politice. 

— Bucureștiul este în sărbătoare artistică. Marele şi neîn- 
trecutul violonist Kubelik concertează, la Ateneu. In Sonata 
Kreutzer și Legenda din Wieniawsky, Kubelik a repurtat suc- 
cese triumfale 

— Cum se schimbă vremurile și prețurile ! Astăzi la 1929 
ziarele făgăduesc câte 10.090 lei premiu pentru o poezie, — dar 

la 1907 un ziar publica un concurs pentru cele mai bune poe- 
zii politice, cu următoarele premii: 100, 50 şi 25 lel. 

— Partidul liberal anunţă că începe campania de răstur- 
nare împotriva guvernului. O întrunire publică este hotărâtă 
fiindcă, în totdeauna, în cei din urmă 20 de ani, campaniile de 
răsturnare au început cu întruniri publice. La întrunire vor 
vorbi : D. Sturza, M. Ferichide, Spiru Haret, N. T. Pop din Cra- 
iova, V. G. Morţun şi I. I. C. Brătianu. 

Dar la întrunire sa petrecut un fapt fără precedent în 
viața și moravurile noastre politice 

Iată-l : 

V. G. Morțun, fostul socialist trecut în partidul liberal, a 
rostit un discurs ultra-naționalist. D-sa a atacat guvernul con- 
servator pentru toate avautagiile ce le da străinilor. Toți stră- 
inii sunt favorizați, mai ales în industriile de petrol, oamenii 
politici primesc să, figureze în consiliile de administrație ale a- 
cestor societăţi străine, iar ministrul de finanţe se duce la Ber- 
lin să banchetuiască cu bancherii și samsarii. Guvernul actual 
are o tendinţă de desnaţționalizare, peste tot se aude vorbin- 
du-se numai limbi străine. 

Dar Dimitrie Sturza, şeful partidului, se supără și intervine: 

— Nu această chestie e la ordinea zilei. Și eu vorbesc nem- 
țește și franțuzește. Unde am ajunge cu astfel de exagerări 
dacă am exclude limbile străine din școli ? Și eu sunt patriot !... 

Dar Morţun urmează pe aceiaş notă, jar sala îl aplaudă 
fiindcă vorbea o vorbă plăcută maselor... 

Dimitrie Sturza iar taie cuvântul oratorului şi apostro- 
iează chiar publicul : 

— Dumneavoastră nu-mi veți impune cu vociferări. Aci 
trebue să se petreacă totul în ordine și cu disciplină. 

Incidentul a provocat o vâlvă trecătoare, ceea, ce n'a im- 
piedicat pe liberali să vie la guvern peste trei luni. 

— Pe la sfârsitul lunei Ianuarie, moare doctorul Florea Te- 
adorescu, senator conservator. unul dintre cei mai distinşi prac- 
ticiani din București. Florea Teodorescu a murit de o boală de 
rinichi, In ultimul moment a fost operat de către doctorul Le- 
onte asistat de d-ri N. Bărdescu, Drugescu şi Hristodorescu. 

— Lg 8 Februarie vine din Paris ştirea că generalul Iacob 
Lahovary, ministrul de externe, a încetat din viaţă, 

Mă aflam în Cameră, când îl văd intrând, cu fața abătută, 
pe primul ministru Gh. Cantacuzino care ţinea în mână o scri- 
snare. De cum ajunse în faţa băncii ministeriale, se adresează 
celor din fata sa cu vorbele: 

— Bunul nostru amic Jack nu mai este! 

Piind născut la 1846, generalul a murit relativ tânăr. la 
61 ani. Boala care l’a răpus a fost cancerul. 

Retrăpându-se din armată, a intrat în politică unde, prin 
activitatea, și relațiile sale de familie, a putut ocupa un loc de 
frunte în partidul conservator. 

Spre a-l rupe din partidul lui Petre Carp, Take Ionescu i-a 
făgăduit şefia partidului conservator după moartea, sau după 
retragerea lui Cantacuzino. 

Am povestit cum într'o noapte cei cinci şefi de culori ai 
partidului conservator l-au proclamat... Kronprintz. 

Generalul era inteligent şi activ, însă nu avea inteligenţă 
politică şi nici cultura generală a omului politic. Moartea lui 
n'a, fost o prea mare pierdere pentru partidul conservator, de şi 
ocupa în fruntea lui un loc de mâna întâia. 

— O grevă la universitate |... 

De astă dată greva nu este a studenţilor, — cum se întâm- 
plă — ea este a profesorilor. In urma prezentării unui proiect 
de reformă a învătământului superior, de către d. C. Disescu 
ministrul învățământului, profesorii universitari au procedat la 
o întinsă actiune de protestare, urmată de grevă. 

Senatul universitar s'a întrunit sub președinția, lui C. De- 
metrescu-Iaşi, rectorul. Au fost de faţă profesorii ; Chirițescu și 
Cornoiu dela teologie ; Valerian Urseanu și C. Nacu dela, drept; 
Toma, Ionescu și Petrini-Galaţi dela medicină; Pangrati şi 
Voinov dela științe ; Bogdan şi Onciul de la litere. 

Au votat pentru grevă șase profesori; au votat contra dr. 
Toma Ionescu și Chiriţescu ; s'a abținut Cornoiu. 

Greva, profesorilor universitari a fost hotărâtă spre a sili 
guvernul să retragă proiectul d-lui Disescu. 

Au luptat cu mai multă tărie pentru grevă Titu Maiorescu 
înăuntrul universităţii și Nicu Filipescu în afară. 

Dintre profesori, cel mai activ și hotărât susținător al gre- 
vei a fost d. Ermil Pangrati. D-sa. a sustinut că legaa d-lui Di- 
sescu atinge autonomia universităților. D-sa, a găsit și motivul 
grevei. Legea spune că Senatul universitar poate suspenda 
cursurile în caz de turburări grave. Or turburările sufleteşti pro- 
vocate de proectul de lege al invățământului superior, pot le- 
gitima greva. 

— La Ateneu dirijează orchestra ministerului instrucţiunei 
marele Pietro Mascagni. Primul său concert simfonic l-a dat 
la 12 Februarie. Pe din afară a cendus „Uvertura din Tanhaeu- 
ser”, „Simfcnia în do minor” de Beethoven și mai multe lucrări 
personale. 

— Criza politică se desvoltă. 

Bătut din toate părţile, dar mai ales minat de intrigile 
dinăuntru, guvernul începe să se simtă zguduit. 

Faţă de greva universitarilor, guvernul hotărâște să retragă 
proectul de lege al învăţământului, iar în ședința Camerei dela 
16 Februarie, d. C. Disescu face declarația că, în înţelegere cu 
guvernul, retrage proiectul. Cu cinci minute mai 'nainte, legea 
fusese luată în consideraţie cu 82 bile albe contra 7 negre. 

Aceasta era doar o manoperă. 

Spre a nu se bănui cum că între Cameră si guvern nu ar fi 
înțelegere deplină, legea r’a fost retrasă, decât după ce a fost 
luată în considerare cu o mare majoritate. Aparenţele erau sal- 
vate, guvernul, însă, nu. i 

In culise se operase mult. 

D. C. Disescu era takist; prin urmare înfrângerea și umi- 
lirea lui nu displăcea conservatorilor cantacuziniști. 

Ca mai toate manifestaţiunile publice dela noi, și mișcarea 
universitarilor era o acţiune politică : dela spate profesorii erau 
împinși de partidele respective. Dovadă votul din Senatul uni- 
versitar. Au votat pentru grevă 6 profesori şi anume: d-nii C. 
Demetrescu-lași, Valerian Urseanu şi Petrini-Galaţi liberali ; 
d-nii : Pangrati şi Bogdan junimisti și d. Voinov socialist libe- 
ral. Au votat contra, Toma Ionescu, takist şi Chiriţescu conser- 
vator ; s'a obţinut Cornoiu care nu era înscris în nici an partid. 

De îndată ce guvernul a retras legea, greva profesorilor u- 
niversitari a încetat. 

După lungi tratative între cele două fracțiuni din guvern, 
cabinetul este completat prin numirea unui succesor genera- 
lului Lahovary. In locul său la externe a trecut fratele său Ion 
Lahovary de la domenii, iar la acest departament a fost numit 
takistul doctor Istrati. 

— In zilele acestea moare și preşedintele Camerei, Grigore 
Triandafil, un fruntaş şi vechiu conservator. 

In locul său este ales C. Cantacuzino-Paşcanu unul dintre 
vice-preşedinţi, iar vicepreşedinte, în loc, e ales d. Pavlică Bră- 
tășanu. Amândoi sunt takişti. 

Takiștii au pus piciorul în prag și triumfă pe toată linia. 

Cât timp Camerile au fost închise, cantacuziniștii erau cei 
mai tari fiindcă aveau șefia guverihuiui şi majoritatea în ca- 
binet, dar Camerele fiind deschise şi Take Ionescu având ma- 
joritatea parlamentului pentru el, dictează acum condițiunile. 

Dar barca se prăbușea. 

Primirea, făcută lui Take Ionescu de către kaizerul Wilhelm 
& pus groaza printre conservatorii, tineri și bătrâni, cantacuzi- 

niști sau junimiști ; de aceea, lucrarea pentru fuzionarea tutu- 
ror conservatorilor începe cu stăruinţă. 

Cele din urmă evenimente parlamentare și victorii takiste, 
numirea, d-lui Disescu la departamentul instrucției, cât şi ale- 
gerea președintelui și vicepreședintelui Camerei, toți takiști — 
au lăsat cantacuziniștilor impresia că sunt în minoritate şi că 
sunt la discreţia lui Take Ionescu. Inferionitatea lor era de- 
monstrată. 

Takiștii complotau în secret. La adunările lor intime, cei 
mai îndrăzneţi au pus pe față chestia proclamărei ca șef al 
partidului conservator a lui Take Ionescu. Sa propus atunci 
ca majorităţile parlamentare să facă proclamarea. Dar Take 
Ionescu nu îndrăznea. 

Deşi uns dela Berlin, îi era teamă. Pe regele Carol îl ştia, 
că-i este ostil, fiindcă odată spusese intimilor săi: 

— Neamțul nu mă vrea, dar am să-i silesc mâna. 

Regele Carol fusese informat despre vorbele acestea și nu 
nita. Bătrânii conservatori, ca și junimișştii, se foloseau de in- 
discreţiile lui Take Ionescu și lucrau în umbră atât la palat, 
cât și în sânul partidului. 

Take Ionescu, cu toate marile lui calităţi intelectuale, avea 
două mari lipsuri, mai ales pentru un om politic: era fricos 
și vorbea prea mult. N'avea, îndrăzneala loviturilor mari și nu-și 
putea, ţine limba. Acest din urmă cusur i-a făcut în viaţa po- 
litică mult rău. Cât despre lipsa de curaj, numai acestei infir- 
mităţi se datorește faptul că, deși era bărbatul politie cel mai 
talentat, cel mai activ şi cel cu mai multe cunoștințe în stră- 
inătate, n'a putut nici odată ajunge unde dorea. 

Cu toată șovăliala lui Take Ionescu — căci nu se împotri- 
vea categoric —takiștii hotărăsc să puie piicorul în prag și să 
cucerească președinția Camerei .cât și locul de vice-președinte. 
Dacă Cantacuzino se va opune, să dea lovitura cu forța și să 
treacă peste el. | 

Cantaâcuziniștii sunt puși în curent. Cum fuziunea, cu juni- 
miștii nu era încă făcută — fiindcă tratativele erau deabia în- 
evepute — ei s'au temut de o înfrângere în Cameră; de aceea 
şeful a, cedat la toate cererile lui Take Ionescu. Insă cu aceasta, 
hotărârea lui Cantacuzino de a se împăca cu junimiștii deveni 
definitivă. 

Nesgociatorii i-au pus înainte viitorul urmașilor săi, au fă- 
cut apel la sentimentele lui de tată. I s'a spus că dacă Take 
Ionescu va ajunge şei al partidului, fiii săi, cari au luptat, im- 
potriva lui cu atâta hotărâre. vor fi anihilaţi ; dimpotrivă dacă 
va, lua Petre Carp șefia, este sigur că, după Alexandru Mar- 

ghiloman sau Nicu Filipescu, șef va fi proclamat fiul său cel 
mai mare. 

Take Ionescu, din lipsă de curaj, a pierdut situaţia. 

Nicu Filipescu se agita mult și lupta ca să hotărască pe 
Cantacuzino să cedeze lui Carp şefia partidului conservator, 
deși o veche rivalitate îl făcea să nu vadă cu ochi buni pe 
Marghiloman. Insă, pericolul cel mare, pericolul imediat, era 
Take Ionescu. 

Răscoalele țărănești, care au isbucrit peste câteva zile, 
dela, evenimentele pe care le povestesc, au grăbit soluția crizei 
din sânul partidului conservator. 

Cum putea oare guverna un partid ai cărui fruntași erau 
mai mult preocupati de intrigile din sânul partidului şi de am- 
biţiile personale decât de lucrările departamentelor ? 

Toţi fruntașii cu miniștrii în cap, erau mobilizați pentru răz- 
boiul dinăuntrul partidului ; fiecare veghea ca să-și apere pie- 
lea, așa că nu mai putea avea capul liniștit pentruca să îngri- 
jească și de trebile ţării. 

— Pe când în Bucureşti se petreceau aceste fapte, iar 
partidul liberal se pregătea să ia puterea, din Bulgaria vine 
vestea asasinării primului ministru Petcov. Acest asasinat — 
făptu't pe stradă pe când primul ministru era însoţit de alți 
miniştri, — era, în legătură cu agitaţiile politice şi balcanice 
care pregăteau evenimentele viitoare. De aceea la Bucureşti 
asasinatul a produs emotie. 

— Capitala României începe să sufere mai serios de pe 
urma Expoziţiunei din Parcul Carol; scumpetea traiului. 

In ziare apar primele articole purtând titlul: Traiul se 
scumpeste. Acest neajuns însă nu împiedică lumea să petreacă, 
iar numeroşi artiști străini să dea reprezentaţiuni. 

Din rândul acestora am avut în iarna lui 1906—1907, pe 
violonistul Kubelik, pe dirijorul Mascagni, o trupă de operetă 
franceză la teatrul Liric, o trupă de operă franceză la Teatrul 
Naţional, un circ rusesc, circul Beketov, în circul Sidoli, în 
sfârşit pe marele pianist al nostru A. Boscoif. 

Trupa de operă dela teatrul Naţional era de calitate in- 
ferioară, de aceea a dat naștere la scandaluri şi 1a procese între 
unii artiști și impresar. Pe vremea aceea, de și Bucureștiul 
avea un public care ştia să aprecieze pe artiști, totuș unii im- 
presari aduceau trupe în care figurau un artist sau o artistă de 
oarecare valoarea, apoi completau trupa cu ciurucuri culese 
de prin orașele de provincie. 

Câteodată acești artiști, dacă nu plăceau publicului și a- 
cesta, își manifesta, nemulțumirea, la spectacol, deveneau inso- 

lenți. Imi amintesc de un scandal petrecut în grădina Lieder- 
tafel. 

Inainte de a fi primit clădirile actuale, locul şi casa de 
astăzi din strada Academiei, numită  Liedertafel, poseda o 
grădină măricică numită „grădina Stavri“. Aci se juca vara 
teatru. Intr'una din veri juca o trupă de operetă franceză care, 
la un moment, nu plăcu publicului. Acesta manifestă ostil. 

A doua, seară directorul trupei — actor şi el — apăru pe 
scenă cu un purcel la subțioară spunând: 

— Cântă tu, căci vocea ta poate să placă mai mult publi- 
cului, 

Și ciupind purcelul de ureche, acesta începu să guițe de-ţi 
lua auzul. 

Indată a izbucnit un mare scandal în grădină, iar câțiva 
domni din staluri săriră pe scenă ca să bată pe obraznic. Cu 
mare greutate poliţia a putut potoli scandalul. 

In schimb n'a fost artist sau artistă mare în Franţa și în 
Italia, — câte odată și artiști vienezi — care să nu fi jucat 
în București. In tot timpul cât ţin minte, dela 1812 în jos, am 
văzut pe scena teatrului Naţional sau la Ateneu defilând cele 
mai mari stele al artei: Ristori, Adelina și Carlota Patti, Rossi, 
Salvini, Coquelin cel Mare şi cel Mic, Sarah Bernard, Judic, 
Eleonora Duse, Ermete Novelli, Mounet Sully, Ferauay, Kubellk, 
Huberman si atâți alții pe care memoria nu mi-i prezintă în 
această clipă. 

Societatea bucureşteană dinaintea marelui război dela 
1916—1918, avea un oarecare rafinament al clasei de sus ma- 
nifestat, de predilecție pentru toate produsele civilizației fran- 
ceze. 

— Pe când frământările politice ocupau atenția și activi- 
tatea tuturor politicianilor, o știre de o mare gravitate cade 
ca un trăznet: ţăranii din nordul Moldovei s'au răsculat, 

Răccoalele pornesc cu un caracter antisemit pe la sfârși- 
tul lui Februarie. 

Țăranii se răscoală mai întâi în județul Iași, pe moșia Bă- 
deni, apoi trec la Cepleniţa şi în Târgul Frumos. Oamenii din 
administrația arendașului Mochi Fischer sunt bătuţi, conacul 
devastat şi dat pradă focului. Un originar de pe moșia Flămânzi 
mi-a scris, însă, că răscoalele au început mai întâiu pe această 
proprietate, această moșie din judeţul Botoșani fiind atunci cea 
d'a doua din ţară ca întindere. Cea mai mare era Jigalia din 
Ialomiţa. Proprietarul moșiei era principele Mihai Sturza, mo- 
şia era arendată lui Mochi Fischer și administrată de către fra- 
tele acestuia, Abram. 

Guvernul, îngrijorat, căci răscoalele se întindeau, trinite la 
faţa locului pe secretarul general al ministerului de interne, 
Petre Sfetescu, apoi sunt trimiși şi jandarmi din București și 
trupe din judeţele învecinate. i 

La Botoșani, prefectul Văsescu este antisemit declarat. 

Răscoalele se întind în judeţul Botoșani, iar la Bucureștii 
toată lumea politică, este în fierbere. Partidele si oamenii poli- 
tici caută acum să trasă loloase dir mișcare 

George Cantacuzino, ministrul de interne, cheamă, pe pre- 
fectul de Botoşani pe 'care îl mustră că nu l-a ţinut în curent 
cu mișcarea. Acum primejdia a început să fie mare. 

Prefectul răspunde că, pentru Români nu e nici o primejdie. 

Ministrul îi spune : 

— Nu e vorba numai de Români, ci de viaţa și siguranța 
tuturor locuitorilor ţării. 

Prefectul răspunde : 

— Eu nu dau un suflet de creștin pentru un milion de 
jidani. i 

Primul ministru observă atunci prefectului cum că nu 
este în stare să menţție ordinea, deci să tragă consecințele. 
Iar prefectul îi replică cum că nu-și dă demisia și așteaptă. 
să fie destituit pe acest motiv. 

Pentru înțelegerea acestei convorbiri, trebue să lămurim 
că prefectul Văsescu era takist. 

Take Ionescu, de când își pusese în gând să ia șefia par- 
tidului conservator, lucra nu numai în parlament, dar și în 
toată ţara ca să-şi atragă partizani, astfel că, în momentul a- 
cela, de şi Cantacuzino era șef al partidului, șef al guvernului 
și ministru de interne, majoritatea prefecţilor erau takiști. 

Aşa se explică de ce prefectul Văsescu a sfidat, precum am 
arătat, pe şeful său. 

O dovadă că mișcarea era cu caracter antisemit este şi 
acea că puţine zile după izbucnirea, răscoalelor, studenţii uni- 
versitari din Iaşi sau pus în grevă. Motivul grevei era arestarea, 
câtorva studenţi acuzaţi că au fost printre autorii răscoalelor. 

Se înţelege că răscoalele aveau şi un motiv social şi eco- 
nomic. După cum au dovedit însă faptele în urmă — modul de 
a opera, al ţălranilor, era identic cu felul în care au operat ţă- 
ranii ruşi răsculați câţiva ani mai înainte. Adevărul este că. 
vreo câţiva, studenți români, veniţi din Basarabia, au fost do- 
vediți printre instigatori. Patru dintre aceştia au fost arestaţi 
la Târgul Frumos. 

La București oamenii politici din opozitie se agită. Presa 

liberală, pe lângă că atacă guvernul fiindcă n'a făcut nimic 
în favoarea ţăranilor, tună împotriva trusturilor arendăşeşti şi 
a tuturor acelora cari 2u acaparat marile întinderi de moșii. 

In Moldova, cel mai mare arendaș este evreul bucovinean 
Mochi Fischer; de aceea presa liberală atacă cu violenţă pe a- 
rendaşii evrei. 

Ionel Brătianu interpelează în Cameră guvernul asupra 
răscoalelor şi-l acuză că n’a venit cu o lege care să spargă trus- 
turile arendăşeşti. PFăgăduește, în acelaș timp, cum că partidul 
liberal, când va veni la putere, va aduce o asemenea lege. 

Primul ministru nu răspunde, dar opinia publică este în 
contra acestor acaparări. 

Petre Carp, însă, nu admite aducerza unei asemenea legi 
în momentele de faţă când ţăranii s'au răsculat. Leacul, — a 
spus șeful junimiștilor — ar fi mai periculos decât boala. 

Aceste răscoale sunt exploatate chiar înăuntrul partidului 
conservator. Ziarul „La Roumanie“, organul personal al lui Take 
Ionescu, acuză guvernul că nu a adus în cursul legislaturei, le- 
gile agrare făgăduite prin mesagiul tronului. 

In acest articol ziarul takist lasă să se înţeleasă, destul de 
străveziu, cum că vinovatul principal este primul-ministru. 

Guvernul, pentru a lua răscoalelor elementele cele mai 
viguroase si active, ordonă concentrarea tuturor rezerviștilor 
din județele răsculate. Tot la fel sunt mobilizați şi milițienii. 

Ziarul takist „La Roumanie“ acuză pe profesorii universi- 
tari din București că au dat semnalul răscoalei în spirite, cu 
greva lor recentă. Apoi acuză pe d. A. C. Cuza dela Iași, care, 
în calitate de profesor universitar, a agitat pe studenţi cu un 
naționalism exagerat. 

Ştirile ce vin din Moldova spun toate cum că ţăranii cer 
pământ. Mai întâi au cerut dela arendasii evrei pe unde au 
comis devastări, apoi au trecut și la proprietarii și arendaţii ro- 
mâni. 

Răscoalele țărănești iau o întindere îngrijitoare — aproape 
toată Moldova este în flăcări — ba a trecut și în Muntenia, în 
judeţul Buzău. 

La București, politicianii au perdut capul. La Cameră cir- 
culă tot soiul de ştiri exagerate şi se fac tot felul de propuneri. 

Comisiunea bugetară a Camerei a hotărit să numească o 
comisiune permanentă care să lucreze cu guvernul la legile a- 
grare urgente. 

In Cameră se agită formarea unui guvern de coalițiune, 
compus din fruntași ai tuturor partidelor, care să liniștească 
țara și să realizeze reformele agrare. 

Dar ce este mai urgent, este potolirea răscoalelor cari acum 
amenință toate orașele. Țăranii, după ce au devastat Târgul- 
Frumos, sânt acum la bariera Iașilor. 

La Botoşani țăranii vor să pătrundă în oraș, dar sunt opriţi 
de armată. Țăranii atacă cu pietre, lemne și revolvere. Trupa 
răspunde şi patru ţărani cad morţi. 

Camera trece de urgenţă în secţiuni, alege un raportor și 
votează, în câteva, clipe, proiectul de lege pentru concentrarea 
rezerviștilor. 

La Senat interpelează Dimitrie Sturza, șeful liberalilor. A- 
cesta arată că în Moldova două familii: Fișcher și Iuster au 
acaparat cele mai mari moşii, pe care au impus țăranilor cele 
mai neomenoase condițiuni de muncă. 

Trustul Fischer şi Juster plăteşte patru milioane arendă, 
ceeace reprezintă un capital de 80 milioane, iar întinderea de 
pământ ce exploatează este egală cu nouă judeţe aie ţării. 

In partidul conservator, continuă, lupta între cele două frac- 
iuni — takişti și cantacuziniști, — chiar și în aceste vremuri 
grele. 

Dimitrie Sturza atacase guvernul că întrebuinţează exceden- 
tele bugetare pentru cumpărături de palate luxoase în loc să le 
destine pentru îmbunătăţirea stărei țăranilor. 

Tocmai atunci Take Ionescu, în calitate de ministru al fi- 
nanţelor, depuse proiectul pentru cumpărarea casei Vernescu, 
unde se află acum instalat ministerul industriei. Atacul lui 
Sturza îl lovea pe el. Când proiectul a fost adus la Senat, Mi- 
hail Rahtivan a făcut o puternică propagandă contra proec- 
tului. 

Presa publică știri, din ce în ce mai grave. La Bacău trupa 
a tras în țărani unde au căzut 14 morţi. La Iaşi țăranii au pă- 
truns cu forta în oraș. Pretutindeni evreii stau baricadaţi prin 
case şi ţin prăvăliile închise. 

La Cucuteni, unde majoritatea populaţiei este ungurească, 
s'a întâmplat o ciocnire cu țătanii români. Trupa intervenind, 
au căzut 30 ungureni răniţi și patru morţi. 

La Bacău o nouă ciocnire cu armata, unde au căzut mai 
mulți morţi. | 

In sfârșit răscoalele au trecut în Muntenia, și se apropie 
de Capitală. Acum toată lumea, şia pierdut capul. Guverna- 
mentalii sunt cu totul aiuriţi şi nu mai știu la ce soluţie să se 
oprească. © 

Guvernatorul Bucovinei telegrafiază la Bucureşti că cete 
mari de țărani bucovineni, cuprinși de agitaţie, vor să treacă 
în Moldova spre a da ajutor țăranilor răsculați. 

Pe dc altă parte presa austriacă se ocupă cu multă stăru-— 
ință de răscoale. ' 

Ionel Brătianu fiind la Viena este interview-at de către 
ziarul „Neues Wiener Tageblatt“ asupra răscoalelor. 

El a spus că partidul liberal a ezitat multă vreme să in- 
ființeze Casa rurală, spre a nu deștepta la țărani pofte prea 
mari: acum însă, când partidul va veni la putere, Casa ru- 
rală va fi înființată pe noui baze. Brătianu a acuzat toate 
guvernele can s'au succedat la putere în România, că mau 
făcut nimic pentru ţărani, criticând și modul cum sunt aren- 
date moșiile. 

Ziarul „Volksblatt“ scrie că Brătianu a fost chemat tele- 
grafic la Bucureşti. 

O știre sinistră circulă în Cameră. 

Se spune că Austro-Ungaria, văzând proporțiile luate de 
răscoale şi temându-se ca ele să nu ajungă în Ardeal și în 
Bucovina, a hotărât să treacă în România două divizii spre 
a potoli răscoalele. 

La Cameră tot felul de știri zăpăcite. Unii deputaţi pro- 
pun instituirea stării de asediu conform legii din 1864. 

Din Teleorman vin la Cameră ştiri foarte rele. Se spune 
că Zimnicea a fost devastată de tot. La Roșiorii de Vede țăra- 
nii dau năvalăj, 

Toată lumea se așteaptă la cele mai grave urmări. 

— Inainte de a povesti ceeace a, fost la Cameră în ședința 
istorică dela 13 Martie, să aruncăm o` privire înapoi asupra. 
faptelor petrecute. 

Pe când în ţară curgea sângele şi luminau flăcările răs- 
coalei și ale incendiilor, la București era o lume care petrecea. 

Marele artist G. Feraudy dela Comedia franceză dădea 
reprezentații foarte mult vizitate. 

La Teatrul Naţional se întâmplă un scandal. Al. Davila, 
directorul teatrului, adusese o trupă de operă în regia sa per- 
sonală, dar trupa fiind foarte proastă, publicul a ocolit-o, așa. 
că falimentul a urmat. 

Intro bună zi, publicul care trecea prin fața Teatrului 
Naţional vede o aglomeraţie de oameni foarte agitaţi. Oa- 
menii — bărbaţi și femei — tipau, amenințau și erau foarte 
agresivi. 

Ce se întâmplase? 

Erau gagistii, coriștii și muzicanţii din trupa Operei de- 
functe, cari, nefiind plătiţi: de impresar, îsi cereau acum dreptul. 
Aceștia arătau că Davila le datorează 6000 lei și că acum nici 

nu voește să-i primească spre a-și arăta  reclamaţiunile. Cu 
mare greutate poliția a putut potoli lumea. 

— La Creditul Rural se face alegerea pentru noi mem- 
bri în consiliu. In urma înţelegerei dintre liberali și conser- 
vatori, pe lista oficială figurau liberalul V. Misir și conserva- 
torul N. Cantacuzino, fiul primului ministru. Dar unii membri 
din oculta liberală nu voiau cu nici un preț să fie ales fiul 
Nababului. O luptă aprigă se dă. Toţi fraţii Brătianu vin la 
Credit și fac o intensă propagandă în favoarea, listei oficiale 
și astfel d. Cantacuzino este ales. Dar este ales cu 1500 voturi 
mai puţin decât candidatul liberal. 

— In mijlocul vâltoarei, adică numai cu câteva, zile mai 
înainte de căderea guvernului, în partidul conservator erau 
cele mai copilărești preocupări. 

Aşa într'una din zile se întrunesc acasă la șeful partidului, 
şefii de colori. Erau de față: Barbu Păltineanu șeful din roșu, 
Iancu Brătescu, şeful din verde, Petre Ștefănescu, șeful din 
negru, I. Th. Florescu, șeful din albastru și Nicu Lahovary, şe- 
ful din galben. 

Se pune în discutie grava (?) chestiune a șefiei electorale 
a Capitalei. Afacerea se regulase în familie. Gheorghe Canta- 
cuzino — care voia să aibă în mână mașinălria electorală pen- 
tru ca să n'o acapareze Take Ionescu — propune pentru şefie 
pe fiul său Mihail Cantacuzino, primarul Capitalei. Dar Barbu 
Păltineanu se împotrivește. 

Barbu Păltineanu era takist, dar pe lângă tendința de a 
nu lăsa Cantacuziniștilor organizaţia, politică a Capitalei, era 
ambiția personală: vroia să fie el şeful. Luând cuvântul decla- 
ră că nu poate aproba această numire. 

El declară că a venit vremuri când lumea nu mai poa- 
te primi aceste întăietăţți datorite numai naşterei si combinații- 
lor politice. De și are toată stima pentru d. Mişu Cantacuzino, 
nu-i poate primi şefia. 

Bătrânul prim ministru, în fața acestei opoziții — înpăr- 
tăşită și de alţi şefi de colori — declară că-şi va da numai 
de cât hotărirea. Eşi din salon şi trecu în camera de alături 
unde era adunată familia în mare complet. Acolo urmă sfatul. 

Peste zece minute Iorgu Cantacuzino se înapoiază și de- 
clară că, în fața obiecţiilor ce-i s'au făcut, a decis să ia dânsul 
personal șefia Capitalei. 

Cei de faţă au rămas nedumeriți. 

Aceasta însemna, în mod indirect, tot şefia lui Mișu Can- 
tacuzino. 

Iată cu ce fel de lucruri mici se ocupau conservatorii atunci 
când una din cele mai grave încercări străbătea ţara. 

Aceste scăderi ale guvernului și ale partidului conservator 
aduc desnodământul. D. Sturza e chemat la cârmă cu Ionel 
Brătianu la ministerul de interne. 

Guvernul liberal se prezintă înaintea Camerei la 13 Martie. 

Deputaţii din majoritate erau în mare fierbere și cei mai 
mulţi deprimaţi. Deși guvernul conservator însărcinase pe trei 
miniștri — pe I. Lahovary, Take Ionescu și C. Disescu — cu 
alcătuirea unui proiect de lege în contra trusturilor arendășești, 
nimeni în Cameră nu se mai gândea la asemenea lucruri. 

La ora 2, Dimitrie Sturza apare. 

Il întâmpină d. Pavlică Brătăsanu, vice preşedintele Came- 
rei, care-i urează bun sosit; apoi îl felicită pentru marea jertfă. 
patriotică pe care a făcut-o primind să, ia puterea în împre- 
jurările atât de grele prin care trece țara, 

Dimitrie Sturza răspunde că si-a făcut nunai datoria şi 
apoi cade imediat în mania lui religioasă care-l bântuia de 
câțiva ani. 

Spune că toate se vor îndrepta dacă oamenii vor crede iarăş 
în Dumnezeu. Sfătuiește pe toți să nu mai citească alte cărți 
care duc la pierzania sufletului, ci să citească numai Evan- 
ghelia. 

Sturza era în declin cu totul. Ciudăţenia lucrului era că, pe 
când Cantacuzino fusese înlăturat de la cârmă pentru motivul 
că era prea slab, în locul lui era adus Dimitrie Sturza, omul a 
cărui siăbiciune mintală era acum notorie. 

Sturza intră în incintă şi este înconjurat de membrii ma- 
jorității. 

Şedinţa se deschide. Sturza, în cuvinte apocaliptice, face 
apel la toți Românii să se unească în fata marei primejdii ca 
să scape ţara adusă până la marginea prăpăstizi, 

Take Ionescu se scoală imediat. 

Președintele Cantacuzino-Paşcanu fiind takist, Take Io- 
nescu îi ceruse ca să-i dea lui cuvântul îndată după primul 
ministru, pentru ca să nu-i ia înainte Ion Lahovary, reprezen- 
tantul Cantacuziniștilor. 

Take Ionescu rosti o cuvântare emoţionantă, declarând în 
numele majorităţii că va da guvernului întregul concurs. 

„In împrejurările de față toţi Românii trebue să ne dăm 
mâna, pentru salvarea țării și să uităm deosebirile ce ne des- 
part“. 

Cuvintele lui Take Ionescu sunt subliniate cu aplauze zgo- 
motoase, întocmai ca și discursul primului ministru. 

Ia cuvântul apoi Ion Lahovary din partea celorlalţi con- 
servatori şi face o declarație identică. 

Petre Carp vorbeşte cel de al treilea, cerând şi el ca legile 
guvernului să fie votate, însă face rezerve asupra programu- 
lui cabinetului. 

Primul ministru ia din nou cuvântul şi declară că nici 
odată în viaţa lui n'a fost mai emoționat. Mulţumeşte căl- 
duros celor trei oratori conservatori căci au dovedit că sunt 
mari patrioți. 

Ese apoi din bancă şi se duce direct la Take Ionescu, ii ia 
amândouă mâinile şi i le strânge afectuos în aplauzele îurtu- 
noase ale Adunărei. 

Strânge apoi pe rând mâinile lui Ion Lahovary şi Petre 
Carp, mulțţumindu-le la fel. apoi se reîntoarce către Take Io- 
nescu şi-i strânge din nou mâna. 

Scena a fost foarte emoţionantă, dar n'a fost sinceră din 
partea tuturor actorilor. d 

Mai toti actorii principali ai evenimentelor de atunci au 
murit. Dimitrie Sturza, Gheorghe Cantacuzino, Emil Costi- 
nescu, Ion Lahovary, Petre Carp, Take Ionescu, Nicolae Fili- 
pescu, Titu Maiorescu, V. G. Morţun, Spiru Haret, Anton 
Carp, general Manu, Ionel Brătianu, Mihail Ferichidi, Al. Mar- 
ghiloman dorm astăzi somnul de veci. Dintre primele roluri de 
atunci nu mai sunt în viață de cât vreo trei-patru. 

Gheorghe Cantacuzino, șeful partidului conservator și fost 
șef al guvernului, n'a asistat la şedinţă. A evitat, fireşte, să fie 
silit a vorbi al doilea după Take Ionescu. Acum majoritatea 
îi era prea ostilă, mai ales din cauza, versiunilor puse în circu- 
laţie din partea takiștilor cum că incapacitatea lui ar fi pri- 
cinuit alungarea partidului de la putere. 

Şedinţa istorică dela 13 Martie a mai avut şi alte inci- 
dente. Ionel Brătianu nu cunoștea pe Take Ionescu. După ce 
a vorbit Dimitrie Sturza, ministrul de interne s'a dus şi el la 
Take Ionescu şi i-a întins mâna: „Nu ne-am cunoscut dar 
trebue să ne cunoaştem, fiindcă o să facem politică îm- 
preună. 

„Ziua de astăzi a dovedit că în tară sunt mulți patrioți și 
că printre cei dintâi ești dumneata“. 

Take Ionescu i-a răspuns că nu şi-a făcut de cât datoria. 
Şi iar s'a cutremurat Camera de aplauzele Adunărei. 

Martori oculari ai scenei au spus că au văzut oameni 
plângând. S'a spus că şi ministrul Germaniei, care se afla într'o 
lojă, ar fi plâns. Pot spune însă că asupra marelui public scena 

nu a produs o prea mare impresie, căci gesturile oamenilor po- 
litici sunt considerate în România numai drept manifestaţiuni 
de oportunitate. 

Numai discursul lui Petre Carp, care a luat fățiș apărarea 
marei proprietăţi, a făcut vâlvă în rândurile proprietarilor şi 
arendaşilor. Trebuie să mai spun că graba conservatorilor pro- 
prietari de moșii, de a susține guvernul Sturza, era datorită 
mai ales spaimei de a nu pierde pământurile. 

— Odată cu venirea guvernului liberal încep măsurile pen- 
tru potolirea răscoalelor. 

Ministrul de finanțe depune în prima zi a prezentărei gu- 
vernului liberal în faţa parlamentului, patru proiecte de legi: 
a) pentru suspendarea taxei de 5 la sută pentru pătulele de 
rezervă; b) pentru suprimarea taxei pe vin; c) pentru revizui- 
rea recensământului fiscal din 1905 în scop de a esala evalua- 
rea, proprietăţii mici și mari; d) suspendarea inamovibilităţei 
funcţionarilor financiari. 

Iar Ionel Brătianu prezintă următoarele proiecte : pentru 
suspendarea stabilității și inamovibilităţţii funcţionarilor poli- 
țienești și administrativi; pentru abrogarea examenelor de sta- 
bilitate și inamovibilitate; pentru prelungirea mandatelor con- 
sililor judeţene și comunale și a comisiilor interimare așa cum 
va crede guvernul. 

Spaima făcuse ca acești oameni să piardă noţiunea realu- 
lui. Firește, în împrejurările grele de atunci, nu era rău ca 
parlamentul conservator să ajute silinţele guvernului liberal 
de a linişti ţara, dar acest concurs trebuia dat cu discreţie 
şi pudoare. Din contra, la Cameră aveai impresia că te afli în 
faţa unei majorităţi — după cum se spunea pe vremuri — de 
mameluci liberali, atât de sgomotos aplaudau aceșii deputaţi 
tiecare gest al miniștrilor. i 

La Senat este mai multă demnitate. Acolo majoritatea nu 
este takistă. Senatorii își dau seama mai bine decât deputaţii 
că guvernul profită de împrejurări și de groaza lașă a conser- 
vatorilor spre a se întări, ca partid la guvern. 

Vin însă Take Ionescu, Ion Lahovary și Bădărău cari dau 
sfaturi și cer senatorilor să voteze toate legile guvernului. Se- 
natorii refuză să voteze lcgea care suspenda stabilitatea şi ina- 
movibilitatea funcționarilor fiindcă-i pricep tendința. Faţă, de 
stăruințele fruntașilor, ei sfârșesc prin a se supune. 

La toate legile acestea este raportor d. Constantin Disses- 
cu. Ur: singur senator, d. C. Stoenescu, dela Teleorman, le com- 
bate făcând constatarea, foarte nemerită de altfel, că parla- 
mentul conservator sa transformat întrun parlament liberal. 

Ministrul Spiru Haret redactează din prima zi un apel 
către preoţi şi învăţători din comunele rurale. Apelul este sem- 
nat şi de: Iosif mitropolit primat, Partenie, mitropolit al Mol- 
dovei și Sucevei, Atanasie episcop al Râmnicului și Noul Seve- 
rin, Dionisie episcop al Buzăului, Conon, episcop al Hușilor, 
Gherasim, episcop al Argeșului și Pimen episcop al Dunării de 
jos. 

Regele adresează o proclamaţie către ţară, iar guvernul un 
manifest. 

Dar pe când în parlament se petrec scene de duioasă în- 
frățire între partide, ziarul oficios al guvernului „Voința. Na- 
tională” publică un articol foarte violent împotriva fostului 
guvern conservator. Senatorii protestează cu vehemenţă. 

— Imediat după căderea dela, putere, Gheorghe Cantacu. 
zino convoacă majorităţile la Senat. Vin senatorii şi puţini 
deputaţi. 

Cantacuzino prevede liberalilor o scurtă, guvernare şi o 
revenire a conservatorilor întăriţi şi cu mai mult prestigiu. Co- 
munică cum că a propus lui Sturza un minister de coaliţie a 
tuturor partidelor, însă Sturza a refuzat sub cuvânt că un a- 
semenea guvern ar fi căzut pradă neînțelegerilor. 

Arată apoi că a propus și lui Carp colaborarea; Carp a 
primit ; însă, prea târziu. 

Refuzul lui Sturza avea, însă, o altă cauză destul de bine- 
cuvântată : avea făgăduiala regelui de a veni singur la pu- 
tere. Cum ar fi primit deci o situație secundară de vreme ce 
era sigur că peste trei zile va fi primul ministru al ţărei ? 

Situaţia devenind tot mai gravă, portofoliul războiului este 
încredințat generalului Averescu. Represiunea începe cu o vi- 
goare extraordinară. Unele sate răsculate sunt bombardate cu 
artilerie. 

Se constată că în capul răscoalelor se află preoţi și învă- 
ţători ; aceștia sunt ofițerii ţărănimii. La ministerul de inter- 
ne vin rapoarte că printre țăranii căzuti se găsesc mulți preoți 
și învățători. Ţăranii luptă cu tot felul de manopere. 

La Olt — aşa se raportează oficial la Cameră — câte doi 
oameni călări merg în capul răsculaților în haine țărănești, a- 
vând pe piept portretele regelui și reginei, sunt încinși cu o e- 
șarpă tricoloră și poartă câte un steag. 

Lângă călăreţi merg doi ţărani, unul cu o tinichea cu vop- 
sea, roşie, altul cu vopsea neagră. Conacurilor uuse cu roșu li se 
dă foc, cele unse cu negru sunt dărâmate. 

La Cameră unii deputaţi acuză pe Take Ionescu cum oš a 
provocat venirea liberalilor. Take Ionescu, cum se ivește în 

incintă, este înconjurat şi i se cere să dea explicaţii. Take Io- 
nescu e foarte iritat. El răspunde: 

— Nu vă pot spune nimic acum, dar vă pot declara că nu 
mai era de suferit. De un an de zile un membru al opoziţiei era 
în guvern. 

Situaţia devenind tot mai gravă guvernul cere Camerei 
să-i acorde starea de asediu, ceeace Camera face subliniind cu 
aplauze îrenetice. 

La Senat, precum am spus, d. Const. Disescu a fost rapor- 
tor la toate legile guvernului, căruia i-a dat cel mai cald con- 
curs. A doua zi la Senat, Sturza se duce la d. Disescu, îi mulţu- 
meşte şi îi spune: $ 

— Mi-ai plătit pe Watzman ! 

Ce era Watzman ? 

Alpinist pasionat, Dimitrie Sturza se afla, în vara anului 
1897 pe culmea alpină Watzman cu d. Disescu. Acesta făcând 
o mişcare greșită, era să cadă în prăpastie, dar Sturza îl prinse 
repede cu vigoare și-l aduse înapoi. 

— In cursul represiunilor trei sate au fos: distruse cu tu- 
nurile. Acestea sunt: Hudivoaia, Vieru şi Stănești din Vlașca. 

Stănești este un loc istoric cu amintiri din timpul lui Mi- 
hai Viteazul. Aci, după o luptă dată între armatele române şi 
tătare, a urmat un duel între hatmanul tătarilor și comandan- 
tul românilor Stroe Buzescu. 

Compania, ps care o comanda căpitanul Mareş la Stănești 
a fost degradată şi ștearsă din controalele armatei fiindcă a 
lăsat ca ofiţerii să fie atacați și grav loviți. Căpitanu! Mareș , 
n'a murit pe loc, cum se spusese, dar a rămas în stare gravă. 

In Bucureşti starea spiritelor e în surescitare. 

Poșta refuză să transporte scrisorile de valoare pentru Ol- 
tenia. 

Valuta s'a înrăutățit dar escultaţi, oameni dela 1929, în 
ce proporție : Cecul Londra s'a urcat de la 25 lei și 50 la 25 şi 
80 ; cecul Paris dela 100 şi 70 la 102, etc. 

Cartierele evreiești sunt în fierbere fiindcă se zvoneşte că 
vor fi mișcări antisemite. 

D. Iorga este acuzat că agită pe studenti. Dânsul nu ese 
din casă, iar în strada Buzești unde locueşte, este înconjurat de 
o gardă de studenţi care-l păzesc zi şi noapte. 

Foarte mulţi, mai ales evrei, vin la prefectura poliţiei să 
ceară pașapoarte pentru familiile lor, de oarece în Capitală 
n'ar mai fi în siguranţă. 

Pe străzile Capitalei încep să circule convoiuri de ţărani 
arestaţi. Un furgon cu soldaţi din Vlașca, regimentul 10 artile- 

rie, aduce mulți țărani legați cot la cot cu funii. Se văd mulți 
mosnegi cu băbile albe. 

Câteva, sate sunt bombardate și în Dolj, printre care ma- 
rele sat Băileşti. 

La Stănesti ţăranii au folosit telefonul. După uciderea lo- 
cotenentului Niţulescu şi rănirea gravă a căpitanului Mareş, 
ţăranii s'au dus la primărie să audă! la telefon ordinele date de 
autorități. In adevăr. au auzit ordinele date ca comunele Stă- 
nești, Hudivoaia și Vieru să fie bombardate. Indată sa dai a- 
larma și locuitorii s'au refugiat în cătunele Ghizdaru și Bă- 
lanu. 

A doua zi săteanul Stoica Iorga s'a dus călare la Giurgiu 
ca să afle când sosesc tunurile. Repede s'a întors și a vestit 
lumea. 

Satul Stănesti a fost bombardat, câteva ore, astfel că, ab- 
solut toate casele au fost distruse, afară de școală, și biserică. 
In sat nu mai erau decât douăj femei bătrâne care sau refu- 
giat în tinda bisericei. 

Gheorghe Panu publică în Săptămâna sa un articol asupra 
răscoalelor intitulat : „Invăţăminte”. Panu scrie : 


„Răscoalele sunt datorite multor cauze economice, morale, 
cultirale şi politice. 

„Răscoalele ţărăneşti, pe lângă altele, au şi următoarele 
cauze : Am neglijat de a face educatia politică a ţăranului. 

„Ba, ceva mai mult, am făcut totul ca să întârzie această 
educaţie. 

„Ca consecință a ideii de mai sus, am lăsat rolul de edu- 
catori. pe care era datoria noastră să-l avem, agitatorilor de 
meserie, energumenilor şi derbedeilor. 

„Iată adevărul”. 


Primul ministru acordă un interview unui ziar unguresc 
asupra răscoalelor, în care spune: 

— N'am crezut că voiu vedea ca om bătrân asemenea o- 
rori. Scumpa mea patrie este paralizată pentru timp de 30 de 
ani. 

„Cu inima grea m'am decis să iau guvernul în speranța că 
voiu putea restabili liniștea în timpul cel mai scurt. Nebunia 
poate fi reprimată numai cu energie. 

„Pagubele trec de 300 milioane lei”. 

Bine înţeles, Sturza exagera fiind sub impresia evenimen- 
telor. 

— In timpul acesta marea artistă Eleonora Duse da re- 

-prezentanţii în București, dar din cauza evenimentelor e ne- 
voită să renunţe. 

După ce a fost, primită în audienţă de regina Elisabeta, a 
“trimis următoarea telegramă impresarului Feder : 


„Cu cea mai mare părere de rău, recunosc că trebue ama- 
nată ventru vremuri mai bune urmarea reprezentațiilor 
noastre. 

Cu durere si mâhnire părăsesc țara dv. atât de trist în-i 
„cercată în acest moment. 

Păstraţți, vă rog, urarea adâncă şi sinceră a unei inimi care 
speră în liniştea țării d-voastră 

„ELEONORA DUSE” 


Cu toate acestea Bucureștii petrec. Deşi suntem în răs- 
coale şi în postul Paştalui ziarele publică anunciul teatrului E- 
dison cum că în fiecare Duminică, și Joi este bal mascat !... 

Iar la Eforie lucrează cinematograful Pathé cu teatrul de 
marionete. După cum la circ sunt lupte și alte exibiţii, 

— Take Ionescu sfătueşte pe toţi amicii săi politici să nu 
mai facă politică o bucată de vreme, să dez peste tot con- 
-cursul administrației, iar acei conservatori cari ocupă funcțiuni 
să le păstreze dacă li se va cere aceasta. „Politică vom face 
mai târziu”, a spus dânsul. 

— In ziua de 22 Martie moare Vasile Lascăr unul dintre 
cei mai de seamă fruntași ai partidului liberal. Lascăr a rnurit 
de boala lui Bright complicată cu o boală de inimă. 

Bl a fost c strălucită podoabă a partidului liberal, avea 
multă cultură și mari calităţi de om de stat. 

— Ziarele aduc o ştire de senzație. La, societatea agrară sa 
tinut o întrunire a proprietarilor mari. Acolo Petre Carp, drept 
recompensă pentru părerile exprimate în Cameră îu favoarea 
proprietarilor, a fost proclamat președinte. 

Carp a primit președinția, și a spus proprietarilor că da- 
toria lor este să facă politică în acele momente, adică să dea 
indicații cum să se rezolve chestiunea țărănească. Carp, spune 
presa takistă, s'a pus în fruntea partidului marilor proprietari 
fondând astfel un nou partid. 

Deşi Take Ionescu sfătuise partizanii să nu facă deocam- 
dată politică, tocmai contrariul se întâmplă. Al. Bădărău, de 
îndată cc a ajuns la Iași, a luat iniţiativa unei călătorii prin 
orașele din Moldova pentru formarea de comitete. 

La Bucureşti, cantacuziniștii, puşi în curent, răspund. Un 
comunicat apărut în ziarul „Conservatorul” desaprobă acţiunea 

lui Bădărău, ceeace indispure pe Take Ionescu socotindu-se 
direct atins. 

Dar tratativele pentru facerea, fuziunei urmează stăruitor, 
cu toate piedicile puse atât din partea liberalilor cât şi din 
partea takistilor. 

Un conservator intransigent care în totdeauna a fost ad-—- 
versarul fuziunei, este generalul Manu. El declară că dacă se 
face fuziunea cu junimiștii, se va retrage din politică activă. 

Take Ionescu este și el ostil fuziunei, dar simulează şi nu 
declară nimic. Când cu câteva zile în urmă, a spus la Cameră 
că, de un an de zile, un membru al opoziţiei era şi lucra în 
guvern, a voit să facă aluzie la Nicu Filipescu care influenţa, 
pe miniștrii cantacuziniști şi punea lui Take Ionescu toate be— 
tele în roate. 

Greutatea era dinspre Cantacuzino, care trebuia hotărât. 
să renunțe la șefia partidului în beneficiul lui Carp. Dar in 
urma, răscoalelor țărănești și a căderei sale dela putere, Can- 
tacuzino a înțeles că şi-a jucat ultima cartă. 

Ceeace l-a hotărât, mai ales,ca să se retragă dela șefie a fost. 
atitudinea majorităței fată de el. A doua sau a treia zi după 
plecarea dela putere, a convocat la el acasă pe parlamentari, 
dar acestia, nu numai că n'au voit să se ducă, dar au și expri- 
mat nemulțumirea lor prin cuvinte aspre. După două sau trei 
convocări zadarnice, parlamentarii au fost poftiţi la club. 

In sfârșit fuziunea se face şi următorul comunicat este- 
publicat în ziarele partidului : 


„In fața grelelor împrejurări prin care trece țara în urma. 
răscoalelor țărănești, și față de pericolul social care o ame- 
nință, subsemnaţii ne-am înțeles să facem concentrarea con- 
servatoare menită a apăra interesele superioare ale țării, peri- 
clitate prin propaganda socialistă care a zdruncinat temeliile- 
ordinei sociale”. 

„Spre acest sfârșit, a rămas stabilit între noi că d. P. P. 
Carp este, de acum înainte, însărcinat cu direcţiunea partidu- 
lui conservator”. 

G. CANTACUZINO 
P. P. CARP 


In comitetul executiv al partidului fuzionat sunt desem-— 
naţi : P. Carp, Gheorghe Cantacuzino, Titu Maiorescu, Ion La— 
hovary, Toke Ionescu, Alexandru Marghiloman şi Nicu Fili— 
pescu. 

Generalul Manu, de îndată ce fuziunea a fost declarată, 

a trimis o scrisoare lui Gheorghe Cantacuzino prin care îi fă- 
cea cunoscut că nu va întreprinde nimic împotriva actului con- 
sumat, va rămâne numai, dė aci înainte, spectator pasiv în po- 
litică. | 

Al. Marghiloman şi Take Ionescu sunt însărcinaţi să lu- 
creze la organizarea noului partid în toate judeţele. 

— Să vedem acum care este situaţia în ţară. Răscoalele 
au fost potolite, dar ceiace a urmat a fost cu mult mai groaz- 
nic decât ceiace a fost în toiul revoltei. 

In timpul culminant al răscoalelor, unii țărani au săvârșit 
cruzimi neînchipuite. La multe moșii au prins pe proprietari. 
pe arendași sau pe oamenii lor de serviciu și i-au bătut și 
schingiuit îngrozitor. Apoi au dat foc conacurilor, magaziilor 
cu grâne, grajdurilor, etc. Cailor mai de preţ le-au scos ochu. 
Acolo unde erau femei si fete tinere, le-au necinstit chiar sub 
ochii bărbaţilor sau ai părinților tcrorizaţi. 

Foarte mulţi proprietari și arendaşi au fost sărăciţi cu 
desăvârșire. Pagubele generale au fost foarte mari. 

Generalul Averescu, de îndată ce a luat ministerul de răz- 
boi, a studiat situația și a întocmit un plan cu care ţăranii 
răsculați trebuia să fie încercuiți de trupe iar Capitala să fie 
apărată de o incursiune a bandelor răsculate. 

Deşi în Bucureşti neliniştea nu încetase, totuş, după o săp- 
tămână, lumea, începe să prindă mai multă încredere. Capitala 
se umplea de fugăriţii de pe moşii. Arendaşii şi proprietarii cu 
familiile lor, toţi cei cari au putut scăpa cu viaţă, au inundat 
Capitala. Hotelurile erau pline, rrin cafenelele din centru nu 
vedeai decât proprietari şi arendași fugăriți de pe moşii. Toată, 
această lume surescitată şi nenorocită, mărea panica în Bu- 
curesti 

Dar planul generalului Averescu potoli răscoalele repede. 
Mase mari de tărani erau înconjurate, toate liniile de retra- 
gere le erau tăiate aşa că erau reduşi să capituleze. 

Ceeace a urmat răscoalelor a întrecut în cruzime chiar 
faptele ţăranilor beţi cari au atacat conacele 

Armata s'a dedat la adevărate atrocități care a revoltat 
chiar pe ministrul instrucţiunei, Spiru Haret. Rapoartele lui 
către rege sunt acuzaţiuni zdrobitoare pentru cei cari au cc- 
mandat aceste dragonade. - 

Lupta între trupele înarmate cu puști şi cu tunuri şi țăranii 
înarmaţi cu ciomege, furci și lopeţi nu putea fi lungă. Forţa 
superioară a învins dar nu s'a mulțumit cu atât. 

S'au făcut execuţiuni în massă. 

Tărani dezarmațţi, unii cari nici m'au participat la răscoale, 

au fost denunțaţi, prinşi și împușcați. Era destul ca un aren- 
daş sau un funcţionar de pe vre-o moşie să aibă pică pe un 
cm Și să-l denunțe pentru ca acesta să fie prins și executat 
sumar fără nici o judecată. 

Când ţăranii erau prinși în grupuri mari erau înconjurați, 
legaţi, apoi erau puși pe două rânduri la marginea şoselelor şi 
împuşcaţi. 

S'a citat cazul unei trupe de cavalerie care a oniorit astfel 
un grup de țărani, apoi soldații au mai tras câte o salvă în cei 
căpuţi și, în sfârșit ofițerul a, descălecat și a mai tras câteva 
gloanţe în capetele celor cari mișcau. 

Intro comună un țăran și cu soţia erau închiși în casa lor, 
un funcționar dela primărie l-a denunţat şi a obţinut un tun 
cu care să-i dărâme casa. La somaţiile făcute, omul și soţia 
nau voit să iasă. Atunci s'a tras un proiectil asupra casei dar 
cej dinăuntru mau fost atinşi. Sa tras un al doilea proecţil iar 
cei dinăuntru au scăpat iarăș. Atunci femeea sa putut furișa 
afară si a scăpat. In urmă funcţionarul a pătruns în casă şi a 
ucis cu două focuri de revolver pe țăranul împotriva căruia a- 
vea o ură personală, 

Presa independentă din București e plină cu aceste spăi- 
mântătoare cruzimi care au trimis în pământ aproape 11.000 
de oameni. 

In Bucureşti, însă, opiria publică este aproape unanimă 
împotriva ţăranilor. Lumea ține minte numai despre cruzimile 
acestora, actele de represiune, însă, asasinatele individuale și 
în massă nu o mişcau, fiindcă le considera ca nişte drepte şi i- 
nevitabile măsuri de represiune. 

Liberalii, stăpâni pe situaţie, tari de încrederea regelui çi 
de acordul partidelor, caută/ acum să se consolideze la putere. 
Partizanii reclamă cu glas tare dizolvarea parlamentului și a- 
legeri noui. Dar guvernul nu este înțeles asupra acestei ches- 
tiuni. Pe când Sturza este de părere ca alegerile să nu se facă 
decât la toamnă când spiritele se vor mai potoli, Ionel Brătia- 
nu, Emil Costinescu şi V. G. Morţun pretind ca dizolvarea să 
se facă chiar imediat, iar alegerile generale să fie făcute in 
cel mai scurt timp. 

Aceștia din urmă pretind ca fuziunea conservatoare care 
a întrunit pe toţi membrii familiei, a creat un partid puternic 
care peste 6 luni poate să fie primejdios, mai ales din cauza, 
marilor simpatii dobândite de Carp printre marii proprietari. 

Interesul partidului liberal, spuneau Brătianu şi ceilalţi, 
este să facă alegerile mai înainte de constituirea comitetelor 
fuzionate în toată ţara. Alegerile, în interesul partidului libe- 

ral irebuesc făcute acum când opoziția este încă dezorganizată. 
Și de acum înainte va începe în partidul liberal lupta în,- 
tre cadrele vechi şi cadrele noui și lupta pentru înlăturarea, lui 
Dimitrie Sturza de la şefia partidului. 
— Fuziunea celor două partide conservatoare a provocat 
următoarea. scrisoare a generalului Gheorghe Manu, trimisă lui 
Gheorghe Cantacuzino. 


D-lui G. Gr. Cantacuzino 
Sef al partidului ccnservator 


Față de tendințele noui de compozițiune politică şi de 
activitate conservatoare ce observ că dobândesc, din ce în ce, 
o mai mare proponderență în sânul partidului conservator, 
tendințe care nu sunt împărtășite de mine, cred că nu mai 
pot lua parte printre membru Comitetului partidului Conser- 
vator. 

Generaţia mai tânără, care a hotărît asupra acestor ten- 
dinte, urmează a lua și răspunderea viitorului. 

Prin urmare rămânând membru al partidului conservator 
eu mă retrag, însă, din sânul comitetului diriguitor şi-mi reiau 
locul de observator, fără nici-o obligație față de deciziunile 
comitetului. 

Primiti, ete 


General G. Manu 


In aceiași zi, fiul mai mare al lui Gheorghe Cantacuzino 
a publicat un articol în care a spus că, inditerent cu ce jertfe 
s'a făcut fuziunea, cel mai imvortant lucru este că s'a îndepli- 
nit visul conservator 

Acest articol a fosi interpretat în diferite feluri întrucât 
jertfa o făcuse tocmai tatăl lui Mișu Cantacuzino. 

Este adevărat însă, că printre condiţiunile fuziunii era, şi 
aceia ca Mişu Cantacuzino să aibă un portofoliu în cel dintâiu 
cabinet Carp. 

— Miercuri 16 Aprilie, d. inginer Anghel Saligny este ales 
președinte al Academiei Române. 

— Joi la 26 Aprilie guvernul citește la Cameră decretul 
de dizolvare a Corpurilor legiuitoare. Nouile Camere sunt 
convocate pentru 7 Iunie. Alegerile vor începe în ziua de 20 
Mai cu colegiul I de Senat. 

Conservatorii se întrunesc și numesc comitetul lor electo- 
ral compus din: G. Cantacuzinc, Take Ionescu, Al. Marghi- 

loman, C. Olănescu, N. Filipescu, I. Lahovary. C. Disescu, dr. 
Istrati şi D. Greceanu. 

Din ‘aceşti nouă, astăzi în 1929, nu mai trăește decât unul, 
d. C. Disescu. 

— In ziua de 30 Aprilie moare Frédéric Damé, doctor în 
litere şi ziarist de mare activitate. Venit în tară în timpul 
războiului din 1877—1878, a colaborat la mai multe ziare fran- 
ceze și române. Când a murit era directorul ziarului takist 
La Roumanie. 

Frederic Dame a colaborat și la un dicționar, și a dirijat un 
ziar umoristic scris în limba franceză. A murit de pneumonie 
la vârsta, de 58 ani. 

— In sfârșit alegerile generale pentru parlament se fac. La 
colegiul I de Senat, din 60 de senatori, opoziţia ia 9 locuri dar 
şi acestea. mai toate tolerate de guvern care n'a opus contra 
candidaturi liberale. Liberalii câștigă 43, iar balotasii sunt 8, 

La colegiul 2-lea de Senat nu-i ales decât un singur opo- 
zant, d. C. Disescu la Teleorman. 

La colegiul I de Cameră sunt aleși 8 opozanți; la colegiul 
al II-lca unul singur, Nicu Filipescu, la Vaslui şi fără contra- 
candidat din partea liberalilor. 

Ca fapt semnificativ a fast alegerea, pentru întâia. vară în 
parlament, a d-lui Nicolae Iorga, ales la colegiul al 2-l*a de Iaşi 
cu 1157 voturi, iar d. A C. Cuza a rămas în balotagiu cu 927 
voturi. 

La colegiul al doilea la Iaşi au fost aleşi G. Mârzescu cu 
cele mai multe voturi, — 1536; al doilea d C. Stere cu 1208. d. 
Iorga a iesit al treilea. 

La colegiul al III-lea nici un opozant nu reușeşete. 

In aceste alegeri, aproape n'a fost luptă, de oarece can- 
didaţii opoziției cari au fost aleşi, au fost toţi în cartel cu 
guvernul, adică au fost toleraţi de guvern care nu le-a prezen- 
tat contra candidaţi. Guvernul a lăsat să iasă numai pe frun- 
taşii de mâna întâia ai opozitiei, toţi ceilalti au fost combătuti 
şi n'au putut pătrunde în Camere. 

Dacă de obiceiu alegerile s'au făcut întotdeauna în Româ- 
nia cu presiunile administraţiei. de rândul acesta sau făcut şi 
cu cumplicitatea opoziţiei. 

La Cameră na putut pătrunde decât un număr de opo- 
zanți și mai restrâns ca ia Senat, anume: Petre Carp, Al. Mar- 
ghiloman, Take Ionescu, Nicolae Filipescu şi încă câţiva. 

Luptele politice nu sunt dârze câtăva vreme fiindcă par- 
tidele se sucotesc legate încă prin pactul dela 13 Martie, când, 

în faţa marei primejdii a răscoalelor ţărăneşti, şi au dat mâna 
spre a forma un bloc în faţa inamicului. 

Inamicul era: țăranul!? | 

Dar în curând semnalul luptei va fi dat, dar nu atât 
între consevato”i și liberali, cât între conservatori. Adică între 
Take Ionescu şi ceilalți conservatori. 

— Fostul mitropolit primat Ghenadie Petrescu a fost nu- 
mit de câtre precedentul guvern conservator stare; al mânăs- 
tirii Căldăruşani cedându-i-şe şi 2U0 hectare de pământ. 

— O slabă satisfacţie Paa Gheorghe Panu, omul emi- 
nent care n’a putut ajunge ministru întro țară cu atât de pu- 
țini oameni de valoare, este ales vicepreședinte al Camerei. 

— La 22 Inlie 1907 o ştire dureroasă pentru români: ma- 
rele ariist Nicolae Grigorescu, pictorul cel ma mare al nostru. 
a murit, 

Grigorescu a murit la Câmpina unde se dusese să stea la 
aer curat si dulce, fiindcă suferea de o pneumonie masivă 
împotriva căreia n'a putut nimic medicina. Până la ultima 
clipă a veeheat lângă el doctorul C. Istrati un bun prieten al 
său, 

N. Grigorescu. născut în Bucuresti în zius de 15 Mai 1838. 
a murit deci la vârsta de 69 ani. : 

După terminarea studiilor liceale a intrat ca ucenic la un 
zugrav de biserică, apoi la 1859 a plecat spre Paris. In drum 
se opri la mânăstirea Agapia pe care o zugrăvi spre a-şi face 
bani de drum. 

La 1861 era în Paris unde intră la scoala de bele-arte. La 
1863 s'a reîntors la Bucuresti. 

Nici un pictor n’a lăsat după el atâtea panze. 

Cităm dintre cele mai însemnate: Țiganca, Carul cu boi, 
Portretul generalului Năsturel Herescu, Cortul Tiganilor, Un 
transporti de munitiuni, Defilarea prizonierilor turci pe dina- 
intea Regelui Carol I Napoleon al II, Evreul cu gåsce, Justi“ 
tia divină urmărind crima, Interiorul reginei Elisabeta, La gu- 
ra sobei, In pragul ușei, Case din Telega, Torcând, Intoarcerea 
dela muncă, La gura hornului, Doftana, Care cu bo, ctc., 
etc., etc. 

Grigorescu a fost pictorul ţărănimei, patima lui artistică 
era îndreptată către câmp și sate, către ogoare și muncitorii 
lor. către această viaţă viguroasă care este toată poezia 
naturii. 

— Odată cu venirea la putere a liberalilor, din partidul 
cărora fac acum parte şi foștii fruntași socialişti: V. G. Mor- 
tun, Al. Radovici, dr. Radovici, G. Diamandy, I. Nădejde, ete., 

o serioasă mişcare socialistă, începe în ţară. Această mişcare 
luând proportii, guvernul  expulzează pe doctorul Rakovsky, 
acuzat, că este unul dintre cei mai periculoși agitatori. 

— La 10 August guvernul a publicat decretul de amnistie 
pentru toți cei implicaţi în răscoalele ţărăneşti. Cu acest pri- 
lej a fost liberat din închisoarea Văcărești d. Vasile Cogălni- 
ceanu. fiul lui Mihail Cogălniceanu, marele nostru om de stat. 
D. Vasile Cogălniceanu era arestat ca agitator al țăranilor. 

— O bună ştire din Ardeal. 

La jumătatea lui August s'a făcut o alegere la Beiuş pentru 
un loc de deputat în Camera dela Budapesta. După. o luptă 
crâncenă, doctorul Vasile Lucaciu, marele luptător al români- 
lor, a fost ales cu 1717 voturi, contra candidatului ungurilor, 
Arpad Cardos, care n'a putut întruni decât 914. 

— La 25 August iarăș o ştire foarte dureroasă pentru ro- 
mâni, marele B. P. Hașdeu s'a stins și tot la Câmpina, unde, 
cu câteva zile mai înainte, şi-a dat obștescul sfârşit marele 
pictor Grigorescu. 

Hașdeu sa născut la anul 1836 la Hotin, în Basarabia. A 
murit, deci, la 71 ani. 

Studiile şi le-a făcut la Universitatea din Harcov, apoi a 
intrat în armată și a fost în regimentul de husari Radeţki, 
După războiul Crimeei, la care a participat, a eșit din armată 
şi s'a stabilit la Cahul. 

Trecând în România s'a stabilit la Iasi, unde a fost numit 
profesor la Universitate și bibliotecar. 

La 1816 a fost numit director al arhivelor statului din 
București, post pe care l-a ocupat până la moarte, iar la 1878 
a fost numit profesor al catedrei de filologie. 

Hasdeu a scris de toate: filologie, astorie, piese de teatru. 
a fost si ziarist. a fost şi literat. Şi în toate direcţiunile a fost 
un om de mâna întâia. 

Nu avem intenţia să facem aci biografia lui Haşdeu, nici 
să amintim tot ce a scris, căci ne-ar lua prea mult spaţiu. 

Operele capitale ale lui sunt: 

Psaltirea românească dela 1577 a diaconului Coresi. 

Cuvinte din bătrâni, operă de filologie. 

Etimologicum magnum Romaniae. 

Către sfârșitul vieţii s'a dedat la spiritism şi a scris Sic 
Cogito. 

Către această înclinare l-a împins moartea iubitei sale fiice 
Iulia căreia i-a clădit un templu și un cavou și cu care se 
întreținea de atâtea ori în misterioasa, singurătate. prin inter- 
mediul spiritelor. 

Haşdeu a fost înmormântat în Bucureşti, la cimitirul Beliu 
Au vorbit din partea Academiei și a facultății de litere Onciul 
şi I. Bărbulescu din partea Universităţii. 

— La 26 August s'a deschis primul congres internaţional 
de petrol în sala Ateneului. Prezidează d. Anghel Silagny. 

Delegații străini sunt încântați de organizare. Profesorii 
Engler şi Hoffer declară că nicăeri petrolul n'a fost mai bine 
studiat din punctul de vedere științific ca în România. De- 
legatul american a declarat că acest congres din România este 
întâiul adevărat congres al petrolului. 

Inaugurarea a fost foarte solemnă și impunătoare. 

Discursul primului ministru Dimitrie Sturza a fost toarte 
ascultat căci era un discurs competinte. 

Acesta, este al 3-lea congres internaţional de petrol. Cele 
dintâi două s'au întrunit la Paris și la Liege. 

In programul congresului găsim următoarele secțiuni: 

1) Geologie, exploraţiunea și exploatarea petrolului. 

2) Chimia și technologia. 

3) Legislaţie şi comertul petrolului. 

Inainte de deschiderea oficială a congresului au fcst in- 
zilele de 5, 6 şi 7 Septembrie excursiuni in principalele centre 
petrolifere ale României. Congresul a durat dela 5 până la 13 
Septembrie în București, iar în zilele de 14 şi 15 la Cou- 
stanţa. 

Biroul definitiv al congresului a fost astfel compus. 

Preşedinte: d. Anghel Saligny. 

Președinți de sectiuni: d-nii dr. Mrazec, Edeieanu şi C. Ali- 
mănișteanu. 

Vice-președinti generali: 

GERMANIA: D-nii Car. Engler, Beischlag, Feindl, Wiechei- 
haus. Herman şi Hebbe. 

AUSTRIA: D-nii Hoefier, Riedl, Riedenstein, Em. Tiotze şi 
Aug. Joravskik senator 

BELGIA: D. Louis Desiardin. 

STATELE-UNITE: D. David Day. 

FRANTA: D. Alexis Aron. 

ANGLIA: Sir Fortescul Flawery. 

OLANDA: D. Alex. London. 

UNGARIA: D-nii N. Caster, Locay, Ioseph Tomka de Tom- 
krabaza şi Roth Toledy. 

ITALIA : D-nii Enrico de Camerana, Hugo Cattaneo şi V 
Villavechia. 

ROMANIA: D-nii Gr. Ştefănescu, Sabba Ştefănescu şi M- 
Drăghiceanu. 

RUSIA: D-nii C. Gulsan. Arnold Feigl și N. Andrusoff 

SERBIA: D. M.R Miloshevici. 

SUEDIA: Dr. Albert Warner Cronguist. 

Vice președinți de secții: 

GERMANIA: D-nii S. Bartoszewici, J. Holobeck, de Maja- 
„ahoski, Maccavey, D. Fanto, dr. Ladislav  Szajnoka, L. Ayro- 
czynsky, R. Zaluzinschi şi Iulian Niedwieskv. 

BELGIA: D. Francois Nicolas. 

BULGARIA: D. G. Zatarski. 

STATELE-UNITE: D. M. A. F. Lucas. 

FRANŢA: D-nii Papon de DL’'Amaigné, Bordas, Saladin, 
Blazy şi Paul de Longchamps. 

ANGLIA: D-nii John Amdersohn, P. Dwarkowies și A. B. 
"Thompson. 

OLANDA: D-nii S. I. Wormaes, Hugo London, A. F. Del- 
prat si Jean Koster. 

UNGARIA: D-nii B. de Suyedy, Fr. Schofarzik, Iuliu Sza- 
@oxi de Szadeszne. 

ITALIA. D. Cesar Porro. 

Programul împărțea astfel ocupaţiunea celor 840 membri 
înscrişi în congres" 

5 Septembrie, vizitarea regiunilor Băicoiu, Țintea si Buş- 
tenari. 

6 Septembrie, vizitarea Câmpinei şi Poiana Vrăjitoarei. 

7 Septembrie. vizita la Gura Drăgăneşti şi Moreni. Intrarea 
în București. 

La orele 9 seara recepţia la ministerul de externe. 

6 Septembrie, deschiderea oficială a congresului în sala 
Ateneului ora 10 dim. După amiază vizitarea Expoziţiei, seara 
la parcul Oteteleşanu. 

9 Septembrie, 2 şedinţe; seara banchet la Asoctatia petro- 
liștilor. 

10 Septembrie, 2 ședințe. 

il Septembrie 2 şedinţe. 

12 Septemb“ie 2 şedinţe; seara manchet la Asociaţia petro- 
liștilor. 

13 Septembrie şedinţă dimineața, după amiază închiderea, 
congresului; seara banchet al ministerului de industrie 

14 şi 15 Septembrie la Constanţa. 

Toate aceste date sunt în stil nou pentru înlesnirea con- 
gresistilor. 

In timpul vizitei dela Constanţa, 30 de membri ai congre- 
sului au vizitat regiunea petroliferă dela Bacâu. 

Lucrările congresului de petrol urmează în cea mai depli- 
-nă ordine. 

In seara de 27 August st. v., primăria “Capitalei dă un 
banchet congresiştilor în sala Teatrului Naţional. 

Banchetul a fost prezidat de Dimitrie Sturza, care avea 
la dreapta, pe generalul Manu, la stânga pe Morţun, în față pe 
Vintilă Brătianu, primarul Capitalei. 

Au asistat următorii delegaţi: 

D-nii Tietze, Hoeffer, Spiess, Obeke, Holde, Gunter, Minke, 
Dejardin Lamberehier, Consul Leis Henry, Garro, Camerana, 
Cattaneo, Colin, Evison, Simionis, Riedel, V. Riedelstein de 
Langchamps, Guyselin, Abelhelde, dr. P. Schwartz Spies, Şa- 
pira, Elias, toţi consilierii comunali și reprezentanții presei. 

D. Saligny citește telegrama regelui : 

„Salut cu sinceră și vie satisfacţie congresul internațional 
nl petrolului venii în România. și formulez cea mai vie urare 
ca lucrările sole să fie încoronate de succes asigurând ustfei 
dezvoltarea uneia din cele mai importante bogății. Veţi bine 
voi a exprima tuturor membrilor Cungresului urările mele de 
simpatie si le veți ura bun venit în regatul meu“. 

Toastează Dimitrie Sturza şi Vintilă Brătianu. 

Delesatul Galiției își exprimă admiraţia pentru progresele 
ce a văzut că a realizat România, 

Delegatul Argentiniei rostește o cuvântare foarte mult a- 
plaudată în decursul căreea compară Bucurestii cu o damă, 
italiană, dar îmbrăcată ca o pariziană. Urează ca industria pe- 
trolului să se naţionalizeze tot mai mult. 

D. Desjardin, delegatul Belgiei, bea pentru Dimitrie Sturza 
şi pentru temeea română. 

D. Gaster. fiul d-lui Gaster din București — care e stabilit 
la Londra — vorbeste în calitate de delegat al Camerei de co- 
mert londoneze. D-sa spune că în anul acela sau ţinut la Lon- 
dra două conferințe asupra Remâniei, conferința cari au avut 
răsunet, căci în Anglia creşte mereu interesul pentru Româ- 
mia. Englezii consideră acum chestiunea terenurilor statului ca 
o chestiune politică și cred că e bine că tendința de a păstra 
aceste terenuri ca un tezaur național, a triumfat. 

D. Gaster a vorbit româneşte. 

Au mai fost şi alte banchete. unul oferit de ministerul do- ` 
meniilor. altul de Asociatia îndustriașilor de petrol, altul în 
Parcul Carol. 

Cu toate laudele amabile adresate de congresiști orga- 
nizatorilor congresului, aceștia au rămas foarte nemulțumiți din 
cauză că, cea mai mare parte a zilelor a fost consacrată săr- 
bătorilor şi banchetelor, unde congresiştii erau datori să vie îm 
îrac. 

Unul dintre congresiști a spus chiar: „Am venit la con- 
gresul fracurilor. Sau ţinut 70 de conferințe tratând despre 
chestiunile cele mai interesante, dar cine le-a putut discuta în 
termenul atât de scurt ce ni s'a acordat?“. 

Pentru discutarea atâtor chestiuni de cea mai mare im- 
portanță, cari au atras pe cei mai de seamă savanţi și spe- 
cialişti din lumea întreagă, n'au fost consacrate decât 3 zile; 
toate celelalte au fost ocupate cu excursii, banchete zi alte 
petreceri. 

La, acest congres limba franceză a fost aproape înlăturată. 
Căci cele mai multe discuțiuni au fost rostite în limbile ger- 
mană şi rusă. 7 

Organizarea a mai păcătuit şi prin aceea că membrii unei 
secțiuni nu puteau asista la discuțiile din celelalte secțiuni 
din cauza relei distribuiri 2 orelor. 

Conferinţele au fost foarte interesante, dar și foarte puţin 
ascultate şi aproape de loc discutate. Pentru atâta :naterie 
ar fi trebuit un număr mai mare de şedinte şi mai puţine pe- 
treceri. Apoi ar fi trebuit un număr de sedinte plenare în care 
toți congresiştii să fi putut participa la discuţiile urmate nu- 
mai față de membrii scaţiunilor. 

Din desbaterile congresului şi expunerile oficiale, s'a cu- 
municat cum că la acea epecă erau învestite în petrolurile 
românești următoarele capitaluri: german T4 milioane, fran- 
cez 31 milioane, olandez 22 milioane, român 16 milioane, ita- 
lian 15 milioane, american 12 milioane, belgian 5 milioane, en- 
glez 3 milicane, celelalte diverse țări împreună 6 milioane ju- 
mătate. 

Nu putem afirma că acest al treilea congres internaţional 
al petrolului a dat rezultate. Dovadă este faptul că cel de al 
patrulea congres nu sa mai întrunit. 

Inainte de închidere s'a ţinut, la secţia III, o ședință in- 
timă şi scurtă între d-nii Saligny, Dvorkovits, Spies, Antipa, 
Dobrescu, Dragu şi încă vreo câteva persoane. Aci s'a discu- 
tat arzătoarea chestiune de a se şti dacă da sau nu se va con- 
stitui o comisiune internaţională care să se ocupe cu organi- 
zarea, congreselor guvernelor cari, în general, se interesează 
toarte puţin de congresele petrolului. Se spune chiar că misiu- 
nea lor nu ar fi decât o partidă de plăcere. 

Discuţia a fost foarta însuflețită, însă chestiunea a rămas 
fără, solutiune şi așa va fi pentru foarte multă vreme. 

Congresul s'a încheiat cu un banchet al ministerului de do- 
menii dat la Eforie. 

Un alt banchet, cel din parcul Carol, sa semnalat prin om. 
ginalitatea menuului. Iată-l: 


MENU 


Sigroine d'origine animale a restes GEpioris. 

Dysodilsiefer a injection d'dsphalte et d'ozokerite. 

Paloeoniscus bone de salse de Policiore. 

Tranches de trepan bouilli mouillées de naphte espagnol 
fonce dans un gres vert a huile lourde. 

Nummulites au lampant 150 gr. 

Anliclinal Neoarcheophetise, a coeur de tuf dacitque. 

Couches bigarees, jroisées, taillees, broyées a traces de pe. 
trole et eaux accides. 

Vaseline polychroique sous o 

Schiste menillitique. 

Dérivés lactes d'origine animale. 

Origine de toutes les essençes non petroliféres 

Ragnons et concretions sucrées. 

Extrait de lignite 

Distıllé de Bighead. 

Gazoline de nrun? 

Petroleum de Campeni 200 m. de profendeur et ambre li~ 
quide de Drăgășani. 

Țiţeiu rouge de Dealu Mare. 

Derives nitriques d'origine roumaine. 

Eruptions en miniature a graves consequences au dela de 
certaines limites 

Eaux juveniles bicarbonates 

Acest menu se traduce astfel în limba franceză: 

Consommėé royal printanier. 

Bouchézs Princesse Marie 

Sterlet froid à la russe. 

Jambon de Prague sauçe madère. 

Petits puis a la française. 

Dindon veau truffé. 

Salade verte 

Glace Boulevard. 

Gaufrettes, fromages. 

Café, liqueurs, bombons. 

Fine Champagne 

Tzuica et Mastic. 

Dragashani vieur. 

Dealu Mare 1898. 

Muscat. 

Champagne Pommery. 

— Pactul încheiat între partide nu durează muli; lup- 
tele de la un partid la altul reîncep. 

Un motiv de înăsprire a relațiunilor și un serică: al iz- 
hucnirei ostilitătilor îl dă ministrul instrucţiunei Spiru Haret 
care loveşte în multe drepturi câştigate ale unora dintre pro- 
fesori. 

Aceşti profesori cum și toți proiesorii conservatori con- 
voacă un Congres de protestare în Bucureşti. 

La 28 August s'a intrunit acest congres al corpului didactic 
la Cercul profesorilor secundari din calea Victoriei. 

Comitetul congresului e compus astfel: 

Sabba Stefănescu şi C. R. Motru profesori universitari: 

N. Ionescu, I. Otescu, N. Locusteanu, G. Nicolaevici si Ba- 
dea Mangâru profesori secundari ; 

D. Cecrevide și I. Ciocârlie. institutori. 

Acest, congres nu şi-a putut îndeplini scopul pentru care 
fusese convocat. Conegresiștii s'au împărţit în două tabere; 
conservatori si liberali, și tot timpul cât a tinut ședința, a fost 
un scandal si un tumult îngrozitor. 

La un moment dat, profesorul Christu Negoescu spune ca 
asa cum se manifestă profesorii fac impresia că sunt cetăte- 
nii indignaţi de la 1888. 

Personahtăţile, vociferările, tumultul durează două ore. 

S'au ținut discursuri pe cari nimeni nu le auzea şi s'au 
prezentat motiuni fără nici un rezultat. 

Biroul era compus numai din profesori conservatori ceea 
ce a provocat protestările s: vociferările profesorilor liberali. 

După ridicarea ședintei, profesorii liberali au rămas în 
sală si au constituit un alt comitet. 

Scopul congresului era de a sa protesta în contra hntăririi 
ministrului Spiru Haret de a anula un număr de numiri de 
profesori făcute de guvernul conservator. 

— Deschiderea, anului judiciar a dat prilej lui Scarlat Po- 
pescu, primul președinte al Curţei de apel, ca să rostească ia- 
răsi o cuvântare foarte independentă dar agresivă pentru mi- 
„Nistrul justiţiei 

Iată-i discursul: 

„Din nenorocire la noi numirile în magistratura se fac 
după, inclinaţiunile politice ale candidaţilor, de aceea vedem 
magistrați cari merg cu iuţeala fulgerului, iar alţii cari stau 

câte 14 ani în acelaș loc, cum se află un membru chiar în 
Curtea noastră. 

„Ceeace mă surprinde, însă, şi mai mult, este că în opo- 
zitie toți oamenii politici îmbrățișează cauza magistraturei: 
iar când vin la guvern toți sunt la fel, toti doresc o magistra- 
tură docilă, — o magistratură care să asculte de cuvântul lor. 

„Să nu se uite. însă, că magistretura este a treia putere 
în Stat, că ea formează fundamentul ţărei și că va veni o zi în 
care ea va reclama drepturile şi locul e1. 

„Nu fac personalităţi ci acestea sunt numi constatări pe 
cari un magistrat, cu multă tristeță în suflet, le face. 

„Cazul dela Teleorman e elocvent. Do: magistrati cari 
şi-au făcut pe deplin datoria în timpul răscoalelor, au fost tri- 
misi, unul intrun capăt al țării iar altul în celălalt capăt, 
fiindcă wau înțeles să-și facă datoria așa cum au cerut guver- 
nanții. Ei n'au voit să se plece la ordinele prefectului. 

„Și pe când acești conștiincioși magistraţii au fost mutaţi 
acolo unde ministru știa că ei mau să primească, prefectul stă 
neclintit la locul lui, deși acest prefect merita de mult să fie 
trimis înaintea instanțelor respective. 

„An. crezut că procurorul general care e dintre noi, o să 
îmbrăţiseze cauza magistraţilor. Din contră însă, el sa dat de 
partea, prefectului, deși făcând anchetă s'a convins personal 
de arestările ilegale, şi de liberările nedrepte săvârșite de a- 
celaşi faimos prefect. 

„De ce o făcut loate acestea procurorul gencrul? De oarece 
voia, fiind umil, să urce cu o zi mai înainte scara înaintărilor. 

„Am fost cel dintâi care am susținut că procurorul yene- 
ral trebuie să fie delegat dintre membrii inamovibili di Curtei. 

„Dar acum văd că m'am înşelat. Procurorul general luat 
dintre membrii Curței are calea de înaintare deschisă, de a- 
ceea își pleacă capul la comanda politicianilor... 

„Am văzut şi miniștri cari în timpul ministerului lor pro- 
iesează avocatura deşi la bară apar alţi avocaţi. 

„Anul acesta am avut mult de lucru cu alegerile. Măcar 
dacă prezența noastră ar fi garanție pentru secretul votuluii 
La Buzău —. toate buletinele le-am găsit însemnate. In Ca- 
pitală am văzut alti oameni decât adevărații posesori ai cărti- 
lor de alegători. 

„Cred că aceasta s'ar putea remedia din introducerea co- 
depiului unic şi prin alăturarea fotografiei la cartea de ale- 
gător“. 

Acest discuns a fost subliniat cu aplauze prelungite. 

Cuvântarea atât de energică și atât de independentă a 
demnului magistrat a făcut o mare impresiune, mai ales fiind- 
că fie care vorbă a sa reprezinta un trist adevăr. 

Acest demn și onest magistrat n'a plăcut niciodată parti- 
delor politice. 

Imediat după rostirea acestei cuvântări sa svonit că To- 
ma Stelian ministru de justiţie va lua măsuri contra lui Scan 
lat Popescu. Ştirea a produs aprindere la Palatul de justiţie 
şi printre avocaţi. Aceștia sau mişcat și au prezentat d-lui 
prim președinte o adresă de felicitare semnată de 150 meni- 
bri ai baroulut. 

Ministerul justiţiei s'a adresat Curţei de Casaţie cu să se 
întrunească, în secţiuni unite şi să opineze ce pedeapsă să fie 
aplicată, înaltului magistrat. Curtea de Casaţie se întrunește 
dar trimite ministrului răspunsul că înalta Curte poate da ho- 
tăriri dar nu avize, aceasta neîntrând în căderile ei. * 

Ministrul, care, la un moment, era hotărît să aplice lui 
Scarlat Popescu avertismentul, când a văzut care este sim- 
ţimântul public, n'a mai stăruit. 

— O comisiune parlamentară lucrează la alcătuirea pro- 
ectelor de legi — cu privire la țărani și răscoale. 

La întrunirea Comisiei, Dimitrie Sturza anunţă că gu- 
vernul va depune următoarele proecte de legi. 

1) Invoelile agricole; 2) Casa rurală; 3) Monopolul car- 
ciumilor la sate; 4) Asociațiile tărăneşti,, 5) Reorganizarea 
judecătoriilor de ocoale ; 6) Legea contra trusturilor arendă- 
șești, 7) Legea pentru arendările la tărani; 8) Lege pentru 
moștenirile ţărăneşti; 9) Crearea de biurouri pentru muncilă 
agricole; 10) Lege pentru despăgubirea devastaților. 

Apoi: a) Revizuirea legei administrative; b) Reorgunizurea 
jandarmeriei; c) O lege pentru pământurile petrolifere. 

Insfârșit Sturza a anunțat un proect de lege pentru im- 
părțirea în două a ministerului domeniilor. Unul: agricultura 
şi domeniile; celalt: industria și comerțul. > 

Titularul noului minister a fost numit, mai târziu, Alexan- 
dru Djuvara, deşi mai erau candidaţi Vintilă Brătianu și C 
Stere. 

— După o luptă crâncenă, cu Mișu Antonescu fostul de- 
can. Const. Disescu este ales decan al advocaţilor din Ilfov. 

— In București se răspândește o ştire senzaţională: colo 
nelul Exarcu aghiotantu! prințului Ferdinand, a fost găsit mort 
în baie. 

Colonelul era căsâtorit cu fiica baronului de Herţ, ne- 
poata prințului Dimitrie Ghica (Beizade Mitică). 

Asupra acestei morţi sau vorbit multe în București. 

— In ziua de 28 Octombrie s'a desvelit şi inaugurat statuia 
lui Lascăr Catargiu. 

Au fost de faţă: D. Sturza si I. Brătianu din partea gu- 
-vernului; Scarlat terichidi, C. Petrescu, G. Liciu, C. Dâmbo- 
viceanu și Ciru Economu din partea Curţii de Casaţie; Bål- 
teanu din partea Curţii de compturi și toţi fruntașii partidului 
conservator. 

Au vorbit în următoarea ordine: George Cantacuzino 
președintele comitetului pentru ridicarea statutei; Vintilă 
Brătianu primarul Capitalei, Take Ionescu, N. Filipescu și Pe- 
tre Carp șeful partidului. 

Tristă coincidenţă. In ziua în care se inaugura statuia, 
fostului sef al partidului conservator, înceta din viață soţia 
sa, Eufrosina Catargiu. 

— Drept răspuns la proectele de lege ale guvernului, 
Petre Carp ca şef al partidului conservator, a alcătuit alte 
proecte de legi şi anume: 

1) Reforma administrativă; 2) Reforma agrară; 3) Modi- 
ficarea tocmelilor agricole şi băncilor de stat, încurajarea pă- 
sunilor artificiale. 

Reforma administrativă îmyărtea tara în şase provincii 
administrate de câte un guvernator. Guvernatorii aveau rangul 
de ministri, astfel descentralizarea sc făcea în sensul centra- 
lizării inăuntrul celor şase provincii. 

In comitetul executiv al partidului, majoritatea era ostilă 
proectelor. Take Ionescu s'a ridicat împotriva reformei admi- 
nistrative spunând că înfiinţarea gubernii lor va face să scadă 
mult prestigiul autorității centrale care, şi așa, a slăbit foarte 
mult. 

Ion Lahovary a combătut si el proectele. 

In cercurile liberale lumea e deasemeni în contra proez- 
telor lui Petre Carp sub cuvânt că n'avem destui oameni cari 
să ocupe posturile Ge guvernatori. 

— Un scandal privitor la Azilul Elena Doamna izbucnește 
în public. 

Ca intotdeauna, faptele sunt exagerate. Se spun atâtea şi 
se fac așa de negre comentarii încât publicul începe să creadă 
cum că Azilul Elena Doamna este un loc de pervertire a 
tineretului. 

După anchetele oficiale făcute, subdirectoarea şi şase pe- 

dagoge sunt înlocuite. Se constată că o fetiţă din cele mai 
tinere a fost pângărită de către portarul școalei. 

Se fac însă sforţări mari ca scandalul să fie înăbuşit. 

— La Teatrul Lyric marele artist Ermette Zacconi dă re- 
Mezentanţii. In „Moartea civilă“ a fost neîntrecut si a dat 
bucurestenilor câteva ore cari nu se pot uita. 

In rândul spectacolelor avem la acea evocă: 

1) La Casino de Paris, strada Regală: teatru de varietăţi 
cu cabaret francez. 

2) La Sala Egisson: Cinematograful Oeser. 

3) La Circul Sidoli; „Lupte de dame, matchuri între d. 
Stefan Constantinescu luptător român și d-ra Eliza Calter lup- 
tătoare austriacă, d. Pompiliu Zaharescu luptător român si 
Dora von Guinton luptătoare germană“. 

4) La Eforie: Cinematograful Pathe Frères. 


ANUL 1908 


— Odată cu venirea partidului liberal la guvern, partidul 
socialist începe să se miște cu mai multă vigoare. Acest fapt 
e datorit consideraţiei că, mai mulţi intelectuali socialiști tre- 
când în partidul liberal, au dat socialiștilor asigurări că socia- 
lismul va fi lăsat să ss desvolte în România. 

Pe la începutul lui Ianuarie se ţine în Bucureşti 4l 3-'e4 
congres social-democrat în România. In comitetele de condu- 
cere sunt aleşi : în comitetul central: I. C. Frimu, secretar al 
internelor, dr. C. Rakovski, secretar al externelor, M. Gh. Bu- 
jor, N. C. Georgescu şi N. I. Gheţu. 

Membri supleanţi : Bastardo, St. Gheorghiu şi D. Ma- 
rinescu. 

Cercul de editură socialistă: D. Marinescu. I. D. Pău- 
nescu şi d-na P. Cornea. 

Comisiunea pentru revizuirea si complectârea reformelor: 
M. Gh. Bujor, dr C. Rakovsky, C. Dobrogeanu-Gherza, Moldo- 
vanu-Iaşi, Ion Sion şi N. D. Cocea. 

Preckhım se vede, viitorul fruntaş și diplomat bolşevic 
avea de pe atunci pasiunea politicei externe. 

— La începutul lunei Ianuarie moare un scriitor de mare 
valoare, Ronetti Roman, autorul piesei „Manasse“. 

S'a născut la Herţa, în judațul Dorohoi, din părinți săraci. 
Ronetti Roman era evreu. A murit la vârsta de 56 ani, O 
tristă coincidență : Ronetti Roman se însurase în ziua de 7 
Ianuarie si era hotărit ca în anui 1908, când împlinea 25 ani 

de căsătorie, să-și serbeze aniversarea. In aceeaș zi de 7 Ia- 
nuarie a murit. 

Tânăr încă, a fost secerat de arterio-scleroză și boală de 
nimăj 

— Intelegerea inire guvern și partidul conservator urmează 
incă. In baza acestei înțelegeri, Barbu Deluvrancea este ales 
deputat al colegiului 2 de Putna cu 525 voturi, în contra unui 
candidat indenendent care a întrunit 135. Liberalii dela gu- 
vern wau prezentat, firește, candidat. 

— Guverniul, în faţa activitătii tot mai mare a partidului 
socialist și a convingerei că, întreaga agitaţie e datorită doj- 
torului Rakovsky, hotărăște expulzarea acestuia din ţară sub 
cuvânt că nu este cetățean rcmân. In urma expulzărei sale, 
doctorul Rakovsky, trimite congresului socialist următoarea 
serisoare : 


Iubiti tovarăși, 


Surghiunul, șters de mult din legislaţia noastră, dar pe 
care pretinsul guvern liberal l-a restabilit pentru mine, mă 
împiedecă în acest moment să iau parte la lucrările congre- 
sului actual. Este de prisos însă să vă spun că eu îmi fac şi 
îmi voi face datoria de socialist român, cu toate măsurile ar- 
bitrare și polițienești şi că în acelaș timp, eu doresc succesul 
cel mai deplin congresului. 

Câteva, zile încă şı se vor împlini trei ani de când a în- 
ceput mișcarea socialistă actuală în România. Timp relativ 
scurt, dar destul ca să probeze că speranţele noastre într'o 
adevărată mişcare muncitoare wau fost greșite. 

Această mișcare există, deja și cea mai bună dovadă a vita- 
lităţei sale nu sunt numai succesele pline pe care le are prin 
înmulţirea, organizaţiilor, dar încă mai mult prin combativi- 
tatea şi resistența ei admirabilă pe care a arățat-o în faţa 
prigonirilor sălbatice ale unui guvern arbitrar și fără de scru- 
pul. Valurile turbate ale acţiunei liberale se năpustese degeaba, 
asupra stâncei solide a socialismului român. 

Conferinţa actuală este o altă probă. Menirea ei e pe deo 
parte a forma o organizație mai solidă și mai disciplinată 
miscării noastre sindicale, care și în viitor trebue să rămână 
preocupaţia noastră, de căpetenie, fiindcă numai o serioasă 
mișcare sindicală poate da bază solidă mișcărei socialiste 
române. 

Şi de acum înainte noi vom urma a înregistra izbânzi 
trainice alături de câteva înfrângeri trecătoare. 

Dar și aceste înfrângeri și aceste prigoniri au avut me- 
nirea a întări și oţeli mișcarea. Socialismul, fără sacrificii, fără, 
prigoniri și închisoare şi-ar fi pierdut una din atracțiile 
principajiie pentru masele retrase dela luptă si sacrificii. Ura 
guvernamentalilor, prigonirile lor sunt chezășşia că mişcarea 
noastră, în adevăr ameninţă privilegiul lor de clasă. 

Aceste prigoniri ne aşteaptă şi în viitor. Să ne obicinuim 
cu ideia că noi. ca soldaţiii în războiu, vom desfășura toată, 
activitatea noastră sub focul înverșunat al vrăjmaşilor din 
iândurile burgheziei care se luptă între ei dar se unesc ìn- 
dată când este vorba de a lovi într'un vrăjimaş comun al ?or: 
socialismul. 

Să căutăm deci să dezvoltăm în sufletele (?) muncitori- 
mei religiunea datoriei. Să obișnuim, deci, toată lumea care 
vine la noi. că aci o aşteaptă luptă până la abnesaţie și 
sacrificii. 

Cu acest preţ noi vom fi într'o zi în stare să dăm lunta 
cea mare pentru dezrobirea muncitorimei române întregi din 
orașe și sate, de sub jugul economic, politic şi intelectual. 

Trăiască socialismul internațional ! 

Trăfască mişcarea socialistă din România ! 


DR. C. RAKOVSKI 
Delegatul României socialiste 
în biuroul socialist international 


Am dat în intregime această scrisoare în vederea situaţiei 
preponderente in Rusia, la care a ajuns fostul reprezentant, 
al Sovietelor la Londra și la Paris. Dar acum trimis în exil. 

Intr'altfel, scrisoarea nu cuprinde nimic deosebit și păcă- 
iuește chiar prin greşeli de gramatică. 

In urma acestei expulzări, mișcarea socialistă, în loc de a 
se domuoli, a devenit încă și mai agitată. 

— In acelaș timp, la clubul conservator lupta între con- 
servatori si takiști începe să se pronunțe. 

Petre Carp, sup influența lui Marghiloman şi Filipescu, 
convoacă în adunare generală pe membrii clubului central, 
spre a modifica art 5 şi 6 din statutele clubului. 

Adunarea se ţine pe când lipsea din țară Take Ionescu. 

Petre Carp, şeful partidului, spune că a convocat adunarea 
spre a pune statutele clubului în acord cu condiţiile în care 
sa făcut fuziunea între conservatori și ijunimiști. Una dia 

condiții a fost ca Gheorghe Cantacuzino să rămână președinte- 
al clubului. 

Barbu Păltineanu, partizan al lui Take Ionescu, cere a- 
mânarea adunării, de oarece convocările au fost făcute nere- 
gulat. Apoi d-sa este de părere că, spre a crea o direcţiune 
unică, șeful partidului să fie şi președinte al clubului. 

In mijlocul zgomotului și al invectivelor din ambele ta- 
bere, conservatori și takiști, se alege comitetul clubului, com- 
pus — tot în baza actului fuziunei — din jumătate juni- 
mişti — și jumătate conservatori. Preşedintele Gheorghe Can- 
tacuzino este aclamat de adunare în mijlocul apostroielor 
adversarilor takisti. 

In comitet sunt aleși: C. Olănescu, general Costescu Paul 
Teodoru, M. Deşliu, Al. G. Florescu, M. Dobrescu, M. Anto- 
rescu, dr. N. Tomescu, Toma Cămărăsescu, N. Cerchez, I. Laho- 
vary, P. Negulescu, Al. Obedenaru, N. Lahovary, Sabba Ștesă- 
nescu, Roseiti Bălănescu, Virgil Arion, Paul Greceanu, dr. 
Leonte şi Petre Sfetescu. 

De notat că din 21 membri ai comitetului numai doi — 
Toma Cămărăşescu și Virgil Aron — erau takişti. 

Această alegere este punctul de plecare al agitațisi care 
va duce la ruptura din partidul conservator. 

— O chestiune arzătoare vine la ordinea zilei; se răs- 
pândește zvonul cum că guvernul, prin mijlocirea d-lui gene- 
ral Averescu, ministru de război, ar trata cu uzina Krupp 
concesionarea arsenalului armatei. Din amândouă partidele se 
ridică imediat protestări. Dcla conservatori protestează gene- 
ralul Gh. Manu, dela liberali protestează generalul Budiş- 
teanu, fost ministru de război, unul dintre cei mai distinși 
militari români şi actual senator. 

Generalul Budişteanu adresează chiar o interpelare în 
Senat primului ministru D. Sturza și generalului Averescu, 
ministru de război. 

Cu drept cuvânt și fiind în sentimentul aproape unanim 
al ţărei și al armatei, generalul Budișteanu spune că ar fi 
o mare greşală să se concesioneze Arsenalul armatei la 
străini, oricari ar fi aceia. 

Sturza răspunde că și el e patriot, însă ru va răspunde 
nimic, fiindeăj chestiunea este dintre cele delicate. Dacă Se- 
natul n'are încredere în el, să-i dea ur. vot de blam. 

Adevărul era că ministrul de război tratase cu casa 
Krupp. De aceea. fusese chiar recent, la Berlin. Arseralul ar- 
matei se afla, fireşte, în conditiun! inferioare și nu mai răs- 

pundez nevoilor actuale ale oștirei. Insă, ca să fie concesionat 
la străini, era prea mare primejdie pentru ca ţara să admită. 

La 1 Iulie anul 1860 Nicolae Golescu, ministrul ostășese 
al ţărei românești și G. Adrian, ministrul ostășesc al Moldo- 
vei, au făcut propunere lui Vodă Cuza spre a însărcina consi- 
liul superior de Stat ca să facă un proiect pentru înfiintarea, 
la Bucureşti a unui „vărsător de tunuri“. 

Cuza a aprobat propunerea și consiliul de Stat a redac- 
tat proiectul. Chetuielile au fost suportate: de Tara Româ- 
nească, 3-5 şi de Moldova 2-5. 

La 1 Februarie 1861 Arsenalul a început să se organizeze. 
Intâiul comandant a fost numit colonelul Herckt la 1908 
general în retragere, 

Impăratul Napoleon III a ajutat atunci instituţia, oferind 
un număr de tunuri din fabricele franceze. Actuala clădire 
a fost ridicată sub regele Carol pe la anul 1881. 

Dealtfel acest Arsenal nu era deloc „vărsător de tunuri“, 
ci era — cum a fost şi mai târziu — numai un mare atelier 
de reparaţiuni și de construcţie a unor piese ușoare. 

Discuția asupra, concesionărei anunţate a urmta, mai 
mult timp, cu pasiune. 

In cercurile politice s'a spus cum că guvernul a renun- 
tat la concesionarea Arsenalului armatei către Krupp. Impo- 
trivirea, hotărită a cercurilor naţionaliste, mai ales a celor cari 
așteptau ziua reîntregirei neamului, a determinat zădărnicirea 
proectului. 

Germania, care simţea că se apropie marea zi a răfuelii 
generale în Europa și care, pe de altăj parte, înțelegea situs- 
ția României față de Austro-Ungaria, se temea, firește, ca în 
ziua, conflictului România să nu mai vrea să meargă cu tripla 
alianţă. De aceea voia să ia măsuri din vreme pentru ca Româ- 
nia să nu se poată mișca împotriva voinței Berlinului. Una 
din aceste măsuri era și acapararea, Arsenalului din Bucu- 
resti astfel ca România să rămâe dezarmată fără ajutorul 
Germaniei. 

Regele Carol, care era credinciosul aliat al Germaniei — 
precum a dovedit până în ultimele zile ale vieţii sale — 
susținea, concesionarea, însă, prudent cum era întotdeauna, 
faţă de împotrivirea, pe care a simtit-o de pretutindeni, a dat 
înapoi. 

Krupp propunea, să i se dea concesia Arsenalului și a pul- 
berăkiei armatei pe termen de 75 ani, să instaleze toate ma- 

şinile  trehuincioase pentru fabricarca pustiior, tunurilor, 
mitralierelor, muniţiunilor, etc., modelele armelor să consti- 
tue patente speciale pe care Krupp să nu le poată vinde afară 
fără autorizarea României, Arsenalul din București să aibă 
dreptul a primi și comenzile ţărilor vecine. 

Generalul Averescu, ministrul de războiu, susținea conce- 
sia pe care o găsea foarte avantajoasă armatei române care 
ducea lipsă de toate, ceeace era un adevăr. Generalul Ave- 
rescu spunea că nicăeri Arsenalele nu sunt proprietatea Sta- 
tului, Afară de Arsenalul deia Toulon în Franța și alte puţine, 
tcate celelalte sunt întreprinderi particulare. D-sa susţinea 
că si în România Statul să se lepede de proprietat>a Arse- 
nalului. 

Ideea, însă, n’a putut răzbi, aşa că oferta lui Krupp a fost 
respinsă. 

— In timpul acesta avem o „afacere Davila”. 

Alexandru Davila director general al teatrelor rămas de 
pe timpul regimului conservator, stetea ca un ghimpe în 
ochii multor liberali. Inlocuirea sa, însă, nu se putea face. 
Din ce cauză, ? 

Cauza era că-l susținea cu tărie principesa Maria cât și 
principele Ferdinand. Aceştia arătau că Davila este singurul 
om competent pentru direcţia teatrului, că este un om inteli- 
gent și energic, autor dramatic de valoare și că ar fi o gre- 
şeală ca să fie înlocuit numai fiindcă a fost numit de un 
alt guvern. Politica la teatru, spuneau principele şi princi- 
pesa, n'are ce căuta. 

Spiru Haret, ministrul instrucitiunei, voia, cu ori ce preţ 
să înlocuiască pe Davila, pe de o parte din cauză că mulţi 
îl acuzau de o neregulată| gestiune financiară a teatrelor, pe 
de altă parte fiindcă cumnatul său profesorul universitar Pom- 
piliu Eliade era candidat foarte stăruitor pentru postul de 
director. 

După, câteva luni combinaţia este găsită, d-l N. Iorga de- 
putat independent,în înțelegere cu ministrul, îi adresează o 
interpelare în chestia Davila. Mârzescu Gheorghe, deputat de 
Iaşi. se asociază la interpelare. 

D-1 Iorga este foarte violent în interpelare, acuză pe Da- 
vila de o neregulată întrebuințare a tondului teatrului, că a 
distribuit la Crăciun sume de bani, unor actori favoriţi, că n'a 
dat socotelile serbărilor organizate de d-sa în arenele romane 
din Parcul Carol, etc. In urma acestei interpelări, Davila este 
înlocuit și în locul său este numit Pompiliu Eliad. 

Această „afacere Davila” a produs mare vâlvă şi agitaţie 
atât în Cameră cât şi afară. M. Ferichidi preşedintele Camerei 
nu fusese absent dela şedinta interpelărei căci prezidase; fiind 
întrebat a doua zi care-i este sentimentul în această afacere a 


răspuns : 
— Dacă n'ași fi prezidat şi m'ași ti găsit printre deputaţii 
din majcritate — cari au manifestat contra lui Davila si au 


aplaudat zgomotos pe d-l Iorga — aşi fi împărtăşit sentımen- 
tul lor, însă partidul liberal trebuie să se ferească de a face 
un piedestal d-lui Iorga. 

— Marile reforme agrare impuse de răscoalele ţărăneşti ìn- 
«ep să vie în dezbaterea parlamentului. Cea d'ântâi este aceea 
a mărginirei trusturilor arendăsesti. 

Una din cauzele răscoalelor, spuneau liberalii, este aceea, 
că unii arendași au acaparat întinderi mari de pământ de oa- 
rece au putut arenda mai multe moşii deodată. Se cita cazul 
fraților Fischer care stăpâneau o însemnată parte a Moldovei. 

Proectul de lege prevedea condițiuni severe, el era alcă- 
tuit sub înrâurirea „tinerilor generosi“, adică a socialiștilor 
trecuţi la partidul liberal, cât si a fraților Brătient. Proectul 
prevedea ca un arendaş să nu poată ţine mai mult de 2 moşii 
a căror întindere să nu fie mai mare de 4000 hectare. Apoi se 
spunea, ca, contractele existente să fie respectate până la anul 
1910. l 

Take Ionescu a combătut cu energie proectul, după cum 
Tau combătut şi mulţi liberali, mari proprietari. In urma a- 
cestora și cu invoiala lui Sturza dar contra voinței d-lui Vin- 
tilă Brătianu şi a tinerilor generosi, sa admis un număr de 
modificări: 1) arendașii să poată ţine mai mulve moșii dar tot 
în mărginirea a 4000 hectare, 2) contractele existente să fie 
respectate până la anul 1912, 3) să rămână la facultatea a- 
rendașului care contract, să-l rezilieze. 4) s'a, prevăzut terme- 
nul de 2 ani pentru restituirea avansurilor dela arendaşi. 

Aceasta a fost întâia lege care a dat o grea iovitură ex- 
ploatărei în mare a clasei ţărăneşti, de către arendași, cei mar 
mulţi streini. Raportor al legei a fost d-l I. G. Duca. 

— La începutul lunei Aprilie Academia Română a ținut 
ședintă, pentru alegerea a 3 membri în locul deceăaţilor B. P. 
Haşdeu, Iosif Vulcan și D. C. Olanescu (Ascanio). Au fost aleşi 
în locul lor: N. Gane, Duiliu Zamfirescu si Andreiu Bârsearu. 

— Doctorul Rakovsky a făcut recurs la Curtea de Casaţie 
în contra hotărârei Cousiliului Comunal al comunei Gheren- 
gir din Dobrogea care l'a şters din listele electorale, pe motiv 
că nu e cetățean român. D-rul Rakovsky a fost apărat de a- 


www.dacoromanica.ro 


— 196 — 


vocatii Petre Grădisteanu, Mitescu și Belu din Constanţa. Pri- 
măria a fost reprezentată prin advocatul Al. Djuvara viitor mi- 
nistru. 

Curtea a, respins recursul d-rului Rakovsky. 

— Se creează cel d'al 9-lea minister, acela al agriculturei. 
Lupta e mare în jurul acestui nou departament. 

Ionel Brătianu susține pe Al. Djuvara, iar Dimitrie Sturza, 
primul ministru, pe Vasile Misir. Neputându-se ajunge la în- 
ţelegere interimatul noului departament este dat lui Anton 
Carp ministru domeniilor. 

— La 7 Aprilie a fost înmormântat generalul Nicolae Ha- 
ralambie, senator liberal, fost locotenent domnesr, împreună 
cu Lascar Catargiu și generalul N. Golescu după abdicarea 
domnitorului Al. I. Cuza. Au vorbit la înmormântare: d-l ge- 
neral Coandă din partea armatei, Dimitrie Sturza din partea 
guvernului și Costescu Comăneanu, vice-președinte al Senatu- 
lui din partea Senatului. 

Generalul Haralambie a fost apărat, în discursurile rostite, 
de acuzaţia ce i s'a adus cum că și-a călcat jurământul de mili- 
tar și a contribuit la detronarea lui Cuza. Iată culisele afacerei, 

Nicolae Haralambie era la 1866, colonel, comandant al re- 
gimentului de artilerie din garnizoana București. 

Cuza avea mare simpatie pentru el, de aceea avea și mare 
încredere în caracterul şi capacitatea sa. Sa spus cum că o 
săptămână înainte de noaptea istorică a lui 11 Februarie, Cuza 
văzând pe Haralambie cam abătut l'a întrebat de motiv. Hara- 
lambie a răspuns că e cu totul lipsit de parale, dovadă că nici 
hainele dela croitor nu le poate scoate. Atunci Cuza. bătându-l 
pe umăr și râzând, i-a dat banii trebuincioși. 

Când conjuraţii i-au propus să intre în complot, Haralam- 
bie a respins cu energie propunerea.  Conștiinţa nu-i erta să 
conspire împotriva Domnitorului căruia îi jurase credinţă, în 
acelas timp binefăcătorul său. Dar omul are slăbiciuni. 

Colonelul Haralambie avea o puternică pasiune pentru o 
doamnă din aristocrația bucureșteană însă din familie liberală. 
Era o domană C. Aceasta fu însărcinată, să convingă pe colo- 
nel. Ceeace n'au putut face oamenii politici a făcut femeea. 
Colonelul Haralambie intră în conspirație. 

In ajunul lui 11 Februarie o scrisoare anonimă sau un 
oarecare personagiu — unii au pretins că era N. T. Orăşanu 
redactorul ziarului Ghimpele — au anunţat pe Cuza cum 
că, colonelul Haralambie a intrar în conspirație și-l va trăda. 
Cuza a primit cu dispreţ denunţarea şi a răspuns: 

— Colonelul Haralambie, trădător?... asta nu se poate! 

Dar fiindcă i-se desemnase chiar noaptea când trebuia să 

se facă lovitura, adică noaptea următoare de 11 Februarie, 
Cuza chemă pe maiorul Dimitrie Leca —un alt favorit al său-—.- 
care comanda batalionul de vânători de gardă la Palat şi-i 
dete ordin ca să se îndoiască toate sentinelele la toate pos- 
turile. Insă maiorul Leca era unul dintre principalii conspi- 
ratori. 

In noaptea următoare tunurile colonelului Haralambie, 
având roțile înfăşurate în pae, treceau tăcute pe podul Mogo- 
şoa^i (calea Victoriei) şi înconjurau Palatul princiar. 

Principesa Elena Cuza. într'un interview acordat în anul 
1909 unui ziar din Bucureşti — interview de care vom vorbi 
mai departe — a dat o vesiune puțin deosebită, principesa 
afirmă că nu maiorului Leca ci chiar lui Haralambie i-a dat 
Vodă ordin ca să îndoiască sentinelele. 

Dar din cercurile conjuraților s'a aflat că, eṣşind dela palat, 
colonelul Haralambie, sa dus repede la unul din șefii conspi- 
raţiunei și i-a spus să procedeze de urgenţă și chiar în noaptea 
aceea, de oarece conspirația era descoperită iar Cuza era 
înștiințat, 

Când principele Carol a intrat apoi în ţară, colonelului 
Haralambie, locotenent domnesc, i sa lăsat cinstea să citească, 
la 1866 în Cameră, jurământul noului Domnitor. 

— Pe la mijlocul lui Ianuarie, avocații din toată țara încep 
să se agite împotriva proectului de lege prezentat de către 
ministrul de justiţie Toma Stelian, pentru organizarea judecă- 
toriilor de ocol. Un congres se ţine în București, la care sunt 
reprezentate 28 barouri. După discuţii furtunoase se votează: 

1. Greva generală a avocaților. Au votat pentru grevă 24 
barouri. Au votat contra Ilfovul și Iasii, sa abținut Covurluiul 
şi n'a luat parte la vot Fălciul. 

2. A fost exclus prin sclamaţii din baroul de Ilfov Toma 
Stelian, ministru justiţiei. 

— Take Ionescu se întoarce în țară. 

Sub influenţa celor petrecute la clubul conservator cu pri- 
Jlejul alegerei comitetului clubului și sub stăruințele prietenilor 
săi, în mintea sa se fixează ideea rupturei din partid. Insă nu 
c ruptură pe motive mici, precum înfrângerea de la o ale- 
gere fără importanță, ci ruptură pe un mare motiv de idei. 
Deodată Take Ionescu se arată un convins democrat. 

Intorcându-se în ţară el se opreşte în gara Craiova unde 
s'au luat măsuri ca să-l aștepte un mare număr de partizani. 
Take Ionescu era preşedintele politic al clubului conservator 
din Craiova. In gară rostește următorul discurs menit să fie 
vestitorul unui mare eveniment. Asupra celor petrecute la clu- 
bul conservator a spus 

„Pe mine mă plouă dela 1895 și în special dela moartea lui 
Lascăr Catargiu; în 189% ploua, pot să spun, cu găleala, fără, 
să fi avut asupra mea vre-o 'înrâurire. 

Politica democratică este singura astăzi în stare să cores- 
pundă nevoilor poporului, ca dovadă baronul Aerenthai, minis- 
trul de externe al Austro-Ungariei, cu care am avut o con- 
vorbire eri la Viena, fără a fi un partizan al votului universal, 
recunoaște că în statele Europei sistemul politic din trecut tre- 
buie cu totul schimbat. Nu mai merge cu guvernele având mi- 
niștri care vcr să lucreze după sobă“. 

In sfârșit ruptura se jace. 

Take Ionescu — precum am spus ceva mai sus, — nu for- 
mează o disidență conservatoare ci un nou partid pe care 
îl intitulează partid „conservator-democrat“. 

La începutul lui Februarie se întrunește noul partid con- 
servator-domocrat cu care priiej se comunică ţării programul. 

De acum tara are un al treilea partid de guvern, iar vână- 
toarea de partizani începe cu furie necunoscută până atunci 
în ţară. 

Insă progranul nu este categoric. Spre a nu rupe cu totul 
legăturile cu partidul conservator și spre a putea face in viitor 
o înțelegere, apoi spre a putea atrage pe cât mai mulţi conser- 
vatori. Take Ionescu este eclectic, 

Nu este nimic precis. Chiar în ce priveşte reforma electo- 
rală nu îndrăznește să spuie categoric care-i este reforma. 

Foarte multi conservatori trec în partidul lui Take Ionescu 
fapt care începe să îngrijoreze pe vechii conservatori ca şi pe 
fruntașii junimişti. Spre a împuţina sorții de succes ai lovitu- 
rei lui Take Ionescu, șeful partidului conservator, Petre Carp, 
însoţit de către principalii săi aghictanţi, Al. Margiloinan și 
Nicu Filipescu, precum și de alții merge de cutreeră ţara și ține 
întruniri pe la cluburile partidului. 

Ruptura din partidul conservator a fost ajutată de libe- 
rali priutr'o acţiune ocultă. Liberalii, care se temeau de eon- 
curența unui partid conservator foarte puternic prin unire și 
mai ales prin valoarea atâtor fruntaşi culţi, talentaţi şi cu tre- 
eere în faţa opiniei publice, au încurajat pe Take Ionescu să 
slăbească partidul conservator părăsindu-l. I s'a dat atunci — 
pe sub mână — asigurarea cum că în ziua retrage:ei partidului 
liberal, șeful acestui partid îl va recomanda regelui ca succe- 
sor. Dar în curând liberalii au văzut cu surprindere cum că 
s'au înșelat în socoteli de oarece succesele lui Take Ionescu 
depăseau cu mult prevederile tuturor. 

Inscrierile în partidul lui Take Ionescu se făceau în 
toate județele pe picicr mare. In București adeziunile nu mai 

contereau, Capitala fu pusă suk organizarea electorală a 5 şefi 
de colori și anume: Barbu Păltineanu în coloarrea de Roșu, 
Iancu Brătescu coloarea de Verde, I. Th. Florescu culoarea de 
Albastru, Nicolae Cosăcescu coloarea de Negru şi Stroescu co- 
loarea de Galben. 

Conservatorii-democraţi sau „democraţii“ cum li se spu- 
nea mai pe scurt, întreprinseră o operă îndrăzneată, aceea de a 
lucra în sânul colegiului II de Ilfov care până atunci era cel 
mai guvernamental colegiu din ţară, acela în sânul căruia nici 
partidul liberal și nici partidul conservator nu îndrăzuise să se 
scoboare vre-o dată. Deşteptarea acestui colegiu şi transfor- 
marea lui în colegiul cel mai independent este opera lui Take 
Ionescu și a organizației sale de partid. 

Valurile micului: partid creșteau zi cu zi. Se vedea bine 
că în tară lumea era sctoasă de ceva nou, apol ambiţiunile 
deveneau mari si cuprindeau categorii de oameni cari, până 
atunci, nici nu îndrăzneau să gândească cum că ar putea trece 
în fruntea situaţiilor politice. 

Partidul cel nou deschidea zăgazurile și orizonturile ; din 
toate părţile alergau tineri, cari, în urma făgădueliior ce li se 
dedeau, se vedeau cât de curând prefecți, primari, deputati, 
miniștri ! 

Dacă cei mai de jos erau naivi cari credeau într'un viitor 
strălucit pentru toată lumea, ceilalţi erau ademeniţi de stră- 
lucite perspective personale. In toată lumea agenţii propagan- 
diști făgăduiau tot ce li se cerea. 

Mai ales unul dintre şefii de colori trecuse mare rneşt=r în 
arta de a zăpăci pe naivi cu promisiuni aurite. Spre pildă : 

Insoţit de secretarul său pleca în turneu de propasandă și 
ademenire prin coloarea sa. In prealabil avusese grijă să capete 
informaţiuni asupra oamenilor pe cari avea să-l viziteze. Ii 
cunoştea, deci, pe toţi, ca cultură, inteligenţă, avere, ambiţiune, 
dorinţi, etc. i 

Ajuns la locuinţa unui modest lăptar sau altui mahalagiu 
cu totul inferior ca inteligenţă, intra în vorbă și-i anunţa că, 
partidul democrat, de îndată ce Take Ionescu va ajunge la 
putere, va croi un mare bulevard prin partea locului, pentru 
acest scop va trebui să exproprieze şi casa cetăţeanului. 

— Cât ceri, cetăţene, pe casa dumitale? 

Cetăţeanul era incult şi prost însă plin de cupiditate şi 
şiretemie. După ce își aplica cuvenita scărpinătură în cap, se 
gândea câtva, si răspundea: 

— De. domnule, casa mea nu o am de vânzare şi locul e 
mare, e la poziţie... Dar, dacă o fi s'o vând, n'o dau mai jos de 
5000 lei 

Casa era o cocioabă în ruină, care, cu loc şi cu poziţie nu 
făcea pe vremurile acelea mai mult de 2000, cel mult 3000 lei. 
Cerând 5000 lei, cetăţeanul se gândea să păcălească pe politi- 
cian. El cerea un preţ mare de tot mai ales ca să aibă de unde 
lăsa. 

Dar șeful culoarei era încă şi mai siret. Când auzea de 5000 
Jei se arăta tâmpit. 

— Cum, cetăţene, cinci mii lei?! O casă ca asta, cu gră- 
dină, cu curte, cu poziție la bulevard, numai 5000 lei? !... Asta, 
nu se poate. 

Noi nu vrem să nrofităm de bunătatea şi de cinstea du- 
mitale ! Take Ionescu, care este Dumnezeul nostru, nu vrea, 
să însele poporul !... Casele d-tale, cetățene, fac mult mai mult. 

Apoi adresându-se secretarului : 

— Domnule secretar, înseamnă te rog. 

Secretarul scotea carnetul și creionul și începea să scrie. 

— ...Inseamnă: casa din strada cutare, No cutare, pro- 
prietatea d-lui Niţă Cotoiu se va expropria pentru suma de 
zece mii. 

Secretarul, care era complicele, întrerupea, : 

— Zece mii e puţin, domnule șef, vedeti și dumneavoastră 
ce casă, ce loc! ce pozitie !... 

— Ai dreptate, Vasilescule, răspundea șeful, pune cinci- 
sprezece mii. 

Apoi către cetățean, care sta amorțit şi nu știa dacă e 
treaz ori visează : 

— Cetăţene, partidul democrat, de îndată ce va veni Ja 
putere, îti va expropria casa cu preţul de 15.000 lei. 

Din ziua aceea cetățeanul era câștigat cu trup şi suflet 
pentru noul partid. așa că nici o putere omenească, dumneze- 
iască, nici măcar poliţienească nu-i putea zmulse votul, și 
convingerile democratice. 

Și fiindcă operația se repeta, cu oarecare varietate de pre- 
țuri şi speță, în toate culorile, mai ales la periferia orașului, 
partidul democrat deveni repede cel mai tare partid în colegiul 
II-lea de Ilfov. De altfel în toată țara era la fel. 

Nu se poate tăgădui că baza noului partid era marea per- 
sonalitate a lui Take Ionescu. Cultura, talentul strălucit, acti- 
vitatea și mlădierea lui politică, unite cu o dibăcie remarc- 
bilă, i-au putut atrage din întâia zi concursul grăbit al atâtor 
oameni cari zredeau în puterea magică a omului acestuia, cât 
şi în marele său viitor. Cum că Take Ionescu va deveni şeful 
celui mai puternic partid şi va guverna ţara cum va voi, nu 
mai lasă loc la îndoială pentru rimeni. 

Dar clădirea era pe nisip, celelalte două partide simţin- 
du-se de-o potrivă amenințate, puseră piciorul în prag iar re- 
gele Carol nu vrea să iasă din traditie. El nu cunostea decât 
cele două partide clasice. 

Dar nu numai inanoperile electorilor au adus apa la moara 
lui Take Ionescu, au adus-o și aspiraţiile populare. Lumea nouă 
care se ridica, îşi vedea închisă calea către întâietăţi, fiindcă 
toate locurile erau ocupate. Partidul lui Take Ionescu era o ră- 
suflare. 

Dar şeful n'a știut profita, şi să fiu drept, nici nu putea. 

Bra prea mult angajat cu trecutul și trecutul îl ţinea. 

— După multe frământăni, în partidul dela guvern, Ionel 
Brătianu învinge ; Al. Djuvara este numit titular al noului mi- 
nister al agriculturii. 

Secretar general a fost numit d- N. N. Săveanu viitor mi- 
uistru al sănătăţii. 

Dar peste noapte decretele se rup. Al. Djuvara nu iniră în 
guvern. 

— Aflând despre respingerea recursului său de către Curtea 
de Casatie doctorul C. Rakovsky trimite ziarelor următorul 
protest din Viena : 

1) Desmint în mod categoric că asi fi fost vreodată bursier 
al Statului bulgar sau ași fi primit vreun ajutor din partea 
Statului bulgar, sau a. vreunei instituțiuni de binefacere bul- 
gară. i 

Declar pe cuvântul meu de onoare că tot ce sa spus în 
această privință e bazat pe minciună sau pe fals. 

2) Desmint. în mod tot atât de categoric, că în 1898 sau 
1899 ași fi călătorit cu pașaport bulgar. Din potrivă la în- 
ceputul lui Februarie 1898 am venit prin Giurgiu în România 
cu pasaportul românesc ce mi-a fost eliberat de prefectura de 
Constanta în Iulie sau August 1897 

Apoi în 1899 în Noembrie m'am folosit de un concediu de 
de 15 zile din timpul serviciului meu militar pentru a vizita 
Petersburgul tot cu pașaportul român reînoit de prefectura din 
Constanţa. Am plecat atunci și m'am reîntors prin Ungheni. 

Tot atât de falşă este și asertiunea, că în calitate de bulgar, 
aș fi cerut cetăţenia franceză. Pentru a dovedi contrariul de- 
clar că autorităţile franceze au vroit chiar să ţie seamă de ser- 
viciul militar pe care lam făcut în România ca şi când l-aşi fi 
făcut în Franţa. Autorităţile au răspuns deci, cererii mele de 
încetățenire cu admisiune de domicil. Eu n'ar voit să mă de- 
dar multumit şi prima, mea, cerere de încetăţenire în Franţa 
a rămas cu chipul acesta, fără rezultat. 

N'am devenit, daci, cetățean francez și declaraţia că aşi fi 
încetat de a fi cetățean roman, e o minciună”. 

— Generalul Averescu, ministrul de război, realizează o 
insemnată reformă a infanteriei, el permanentizează toate 
trupele cu schimbul. Drept multumire, ofiţerii superiori din a- 
ceastă armă îi oferă un banchet în sala hotelului Bulevard. Au 
fost 145 tacâmuri. 

— 'Tăria electorală a noului partid conservator-democrat 
începe să se manifeste în ţară, 

La Iasi fiind o alegere sevatorială, la Colegiul I, candida- 
tul takist iese în cap cu 162 voturi, al 2-lea candidatul guver- 
namental Gr. Buicliu cu 155, al treilea candidatul carpist D. 
Greceanu cu 127. La balotagiu. din cauza diviziunii opoziţiei, 
care-si retrage candidaţii, bate guvernul. Dar proba era făcută. 
Conservatorii-demo”raţi treceau cu mult înaintea conservato- 
rilor. 

O altă alegere senatorială la Vaslui. La primul scrutin este 
ales candidatul takist Donici cu 53 voturi, contra candidatului 
liberal cu 31 și a candidatului carpist care nu întruneşte decât 
18 voturi. i 

In partidul lui Take Ionescu entuziasmul este mare pe 
când în partidul conservator depresiunea crește. Noul partid 
începe să, îngrijoreze mult pe liberali. š 

In sfârșit o a treia victorie takistă la Craiova, cea mai ini- 
portantă din toate, mai întâi fiindcă a fost câştigată în capi- 
tala Olteniei. apoi fiindcă toate partidele au dat o luptă foarte 
crâncenă. La întâiul scrutin N. Economu, candidatul conserva- 
tor-deniocrat este ales cu 282 voturi. Candidatul guvernului li- 
beral G. Plesea întruneşte 176, iar candidatul conservator Const. 
Argetoianu d'abia adună 70. 

In întreaga țară aceste victorii succesive si atât de catego- 
rice fac o'mare impresie, aşa că cei cari mai şovăie încă, merg 
de se înscriu în grabă în partidul conservator-democrat. 

Cu acest prilej Take Ionescu are o vorbă de spirit. Cincva 
îi atrage atentia asupra unei persoane care încă șovăia, Take 
Ionescu îi răspunde : 

„Să se grăbească, dacă vrea să se înscrie cu cerneală roşie, 
Dela sfârsitul anului am să schimb cerneala”. 

— La 1 Iunie, Alexandru Djuvara este numit ministru la 
noul departament al industriei și comertului; d-sa primește 
în sfârșit portofoliul. D. N. N. Săveanu este numit secretar ge- 
neral. 

— Un proces senzational la Curtea cu jurați: un medic, 
doctorul Petelenz, este dat în iudecată fiindcă practica înlesni- 

rea avorturilor, din care unele au fost urmate de moarte. La 
Curtea cu juraţi este c afluenţă enormă. 

Curtea e prezidată de a-l consilier Vidraşcu. Apărarea e re- 
prezentată prin d-nii Constantin Disescu. Radu Rosetti şi un 
al treilea avocat. 

După dezbateri și pledoarii cari au durat mai multe zile, 
doctorul este achitat. 

— Statuia lui Vasile Lascăr este inaugurată pe strada cu 
acelaș nume chiar în fața casei unde a locuit defunctul. 

— Un mare scandal ofiterese isbucnește din cauza maio- 
rului Sturza, fiul primului ministru. 

După cum am mai spus maiorul Sturza Alexandru își fă- 
cuse studiile militare în Germania. Când a venit în ţară, și şi-a 
luat serviciu în armata română. a fost neplăcut surprins de 
regulile, obiceiurile si celelalte moravuri din armata noastră. 
Cine poate spune că armata română putea primi comparajia cu 
armata germană, cea dintâi din lume ca organizație, instruc- 
ţie, disciplină şi pregătire de războiu ? Maiorul Sturza a lăsat 
să-i scape toate neplăcerile si dezaprobările fără destul tact și 
cu un aer de superioritate care a indispus pe unii ofițeri ai 
noștri cu care a intrat în centact. 

Maiorul Sturza avea pregătire bună, era un ofițer distins, 
însă era băţos și, cum spun francezii, plin de perscana lui. De 
aci conflictul. 

Foarte multi ofiţeri români, avand puternice simpatii fran- , 
ceze nu mistuiau pe Sturza și din cauza culturii, alurei și în- 
tregei lui aparenţe prusace. Sturza luând-o cam de sus cu ofi- 
terii noștri pe care-i considera ca fiindu-i cu totul inferiori, un 
scandal isbucni iar criza dură multă vreme. 

O serie de dueluri urmară. 

O întâlnire cu sabia între el şi un căpitan din infanterie 
atrage lui Sturza o rană foarte serioasă la obraz. Urmară 
dueluri cu alți ofițeri și numai cu mare greutate acest lung 
conflict putu fi aplanat. 

Sturza a rămas, pe semne, cu răni în svilet dacă rănile 
corporale i pau cicatrizat. In războiul pentru întregirea nea- 
mului a săvârşit un mizerabil act de trădare, dezertând la ina- 
mic şi complotând tot timpul ca să conrupă pe ofiţeri, fie in 
Moldova, după evacuarea Munteniei, fie în lagărele de prizo- 
nieri. 

Ofițerii români cari lau primit atât de rău când a venit 
în tară, au prosimţit parcă cum că oraul acesta avea un suflet 
mic şi nu putea fi un apărător al patriei române. 

— Marile izbânzi electorale ale partidului conservator-de- 

mocrat, au pus pe gânduri un număr de conservatori de sub 
sefia lui Petre Carp, dar mai ales pe liberali. In toate alegerile 
parţiale candidaţii acestuia veneau la rândul al treilea, iar can- 
didaţii lui Take Ionescu ieșeau chiar de la întâiul scrutin. Cele 
două vechi partide împreună nu putzau nici măcar pune în 
balotagiu pe candidatii acestui partid. 

Partidul liberal, desi 12 guvern, desi dispunând de întreaga 
masină electorală, deși întrebuinţână toate inserinţele obişnu- 
ite ale pământului, era bătut, alegere după alegere. Situaţia 
devenea, îngrijorătoare. Din această îngrijorare eși o mare fră- 
mântare în partidul liberal. 

Tinerii generoși, în cap cu Ionel Brătianu, începură să a- 
cuze vechea direcţie a lui Sturza. Aceștia susțineau că, dacă 
guvernul şi partidul liberal e bătut pe toată linia, cauza este 
șeful partidului și ai guvernului, care a îmbătrânit, 2 lipsit de 
energie si nu mai poate prezenta țării nici o idee sau speranţă, 
rouă. Ionel Brătianu puse atunci în circulaţie, dar numai ca, 
un balon de încercare, ideea revizuirei Constituţiei şi a legei e- 
iectorale. , 

Toate alegerile parţiale făceau acum dovada cum că libe- 
ralii nu se mai pot bizui pe actualul corp electoral. Mai ales 
alegătorii colegiului I-iu, nemulţumiti de reformcle agrare și 
speriaţi de faptul că foștii socialiști încep să aibă influenţă la 
direcţia, partidului liberal, întoarseră spatele acestuı partid şi 
votau cu partidele conservatoare. Din zilele acestea svarta ve- 
cehilor trei colegii electorale fu pecetluită. 

Infrângerile electorale din această, perioadă, pe de o parte 
au grăbit criza din năuntrul partidului liberal iar pe de altă 
parte au pregătit acţiunea pentru desființarea colegiilor re- 
strânse. 

Ideea lui Brătianu a fost cea bună pentru partidul său, 
Dacă s'ar fi încăpățânat a tine partidul în cadrul îngust de 
până atunci, dacă nu ar îi împins cu hotărâre partidul în va- 
lurile democraţiei care începeau să sape zăgazurile, partidul li- 
beral al fi lăsat locul întâi, ca partid înaintat, partidului con- 
servator-demoerat. Dar Brătianu a avut curajul și simţul si- 
tuaţiei. 

Fireşte, interesul partidului dicta această conversiune mai 
mult, poate, decât convingerile democrate ale viitorului şef. 
Insă un om politic și, mai ales un șef de partid nu trebue să 
se rătăcească, pe cărări sentimentale, el trebue să cântărească 
posibilitățile şi, mai cu seamă — ceeace este marele esenţial — 
să știe prinde momentul. Noroc sau dibăcie, Brătianu ľa prins. 

De acum frământările în partidul liberal vor merge în cre- 
ştere. Iar nişte apropiate alegeri parţiale dela colegiul al doilea 

fe Ilfov. despre care ne vom ocupa mai departe, vor fi hotărâ- 
toare pentru izbucnirea făţișă a crizei. 

Doi oameni de o reală valoare politică —- Take Ioner:u și 
Ionel Brătianu — sunt acum față în fată: Cel d'al doilea știe 
să profite de împrejurări și de noroc, cel dintâiu, deşi om cu 
un talent covârșitor, lasă să-i scape din mână o situatie cum 
n'a mai avut-o un alt om politic în România. 

Lipsa de dibăcie sau lipsa de noroc ?... 

— Aflându-ne în toiul vacanţelor, să ne abatem puţin de 
la faptele politice care ne-au preocupat până acum şi să cer- 
cetăm celelalte fapte ale vieței sociale. 

Societatea bucureșteană, „Le Monde” precum se spure în 
clasa de sus, este emoţionată : între doi cunoscuti sportsmeni, 
Mihail Marghiloman (Mișu), fratele mai mic al lui Alexandru 
Marghiloman și G. N. Negroponte, se întâmplă v ceartă violentă, 
cu întrebuintare de cuvinte foarte jicnitoare. Duelul este re- 
fugiul obligator. Intâlnirea se face in ziua de 1 Iulie în grădi- 
na Societăţii de tir. Martorii lui Marghiloman sunt Mihail (Mi- 
şu) Cantacuzino şi Ioan Mitilineu, martorii d-lui Negroponte 
dr. Toma Ionescu si căpitan Gh. Peret. Arma aleasă, spada. 

Cum în joc erau persoane din elita socială, poliţia a fost 
»oftită să intervie. Deși localul Societăţii de tir era un local 
particular unde poliţia nu putea pătrunde, totuşi după a treia 
repriză, care n'a dat nici un rezultat, agenții polițienesti au 
pătruns în grădină și au declarat că nu mai pot permite ur- 
marea duelului. Imediat lupta a încetat, iar adversarii s'au îm- 
păcat pe teren. 

Şi aşa toată lumea a fost mulțumită. 

— O sinucidere în condițiuni originale. 

Studentul Dinu Stelian, care urma cursurile de drept la 
Liege, primește o scrisoare dela Maria Dumitrescu studentă la 
Universitate și elevă a conservatorului, care îi provoacă gelo- 
zia. Tânărul se întoarce imediat în ţară, însă Maria Dumitrescu 
1i dă a înțelege cum că nu mai pot urma legăturile dintre ei. 
Gelos, fiindcă iubea, tânărul hotărăşte un act desnădăjduit. 
După multe stăruinţe, convinge pe iubita lui ca să facă îm- 
preună o prcumblare cu tuăsura la șosea. Ajunși la rondul al 
2-lea, Dinu Stelian scoate un revolver Browning şi cu mâna 
stângă trage trei focuri asupra Mariei Dumitrescu, şi un al 
patrulea în tâmpla lui stângă. Maria Dumitrescu ușor atinsă, 
n'a murit, însă Dinu Stelian na mai putut trăi. 

La sinucigaş s'au găsit mai multe scrisori, printre altele 
una prin care își lasă toată averea de 11.000 lei în titluri de 
rentă, 4 la sută, Societății de Salvare, alegând ca executor tes- 
tamentul pe d-rul Nicolae Minovici. 

— La începutui lumei Iulie moare în spitalul Brâncovenest, 
secţia doctorului Leonte, după o lună de grele suferinţe, sculp- 
torul Dumitru Franazovici. 

Franasovici era un sculptor de mare talent și de mare vi- 
itor. Studiase ca bursier al regelui Carol, la Muenchen și la Mi- 
lano. Intors în ţară sa destăinuit numai decât ca un artist de 
mare talcnt, ultima lucrare, înainte de a muri, a fost bustul 
principesei Elisabeta, mai târziu regină a Greciei. 

Dar Dumitru Franasovici s'a întâlnit în tară cu o femee, 
care era soţia unui fruntaș al baroului bucureştean şi fruntaş 
politic. Legături amoroase fură legate, iar Franasovici toarie 
pasionat și gelos ceru de mai multe ori iubitei ca să divorţeze 
spre a fi femeea lui legitimă. 

Doamna refuză. Nu vom intra mai adânc în amănuntele 
acestei drame. Franasovici în desnădejde îşi trase un glonte 
în partea stângă a pieptului. După o lună muri în vârstă de 
27 de ani. 

— O bombă isbucnește în lumea, politică : este vorba de o 
declarație făcută de către Petre Carp la Viena unui redactor al 
lui Pester Lloyd. 

Se anunţase o întrevedere între Dimitrie Sturza, şeful gu- 
_Vernului, cu baronul de Aerenthal, ministrul de externe al Au- 
stro-Ungariei. 

In Balcani era fierbere mare. în Macedonia revolte. la 
Constantinopol junii turci conspirau şi pregăteau revolta. atàt 
ordinea în imperiu, cât și tronul Sultanului erau în pericol. Se 
simţea, că evenimente grave aveau să se producă. Fiindcă ro- 
mânii aveau interese în Macedcnia, Dimitrie Sturza se duce la 
Viena ca să presimtă politica imperiului dualistic şi să concorde 
atitudinea României 

Câteva zile tocmai înaintea acestei întrevederi, Petre Carp 
se duce la Viena și acordă interviewul de care am vorbit. Intre 
altele, Petre Carp a spus că România se desinteresează de che- 
stiunile balcanice iar Macedonia este, pentru România, o ches- 
tiune a Hecubei. 

Indată vâlvă mare, mai ales ziarele lui Take Ionescu a- 
tacă violent pe șeful partidului conservator pentru acest cu- 
vânt : Hecuba. 

Dar câți știau în țară ce este Hecuba şi ce înseamnă vorba 
lui Petre Carp ? Adevărul e că înşişi aceia cari cunoșteau ce și 
cine a fost Hecuba, nu prea îşi dădeau seama de ce a întrebu- 
ințat Carp acest exemplu. Era o confuzie ori o incoherenţă, ori 
cum, vorba nu se potrivea de loc situaţiei. 

Hetuba a fost soția lui Priam ultimul rege al Troiei, care 
în timpul războiului troian a pierdut aproape be toţi fii ei în 

număr de 17 cât și pe soțul ei. Ce a vrut să înţeleagă Carp cu 
vorba lui? Nici astăzi nu-i vedem înţelesul. 

Petre Carp a. fost, în toată cariera sa politică, victima vor- 
belor sale de spirit sau a declaraţiilor necugetate, îndrăzneţe 
sau apocaliptice. 

Când era numai de curând intrat în viaţa politică, a sub- 
scris un program alcătuit la Iași de către un grup politic prin 
care se cerea introducerea pedepsei cu moartea în Romania. 
Ani îndelungați Petre Carp a fost atacat ca partizan al pedep- 
sei cu moartea. 

Altădată a spus în Cameră — la 1888 — cum că România 
nau făcut-o liberalii independentă și regat, ci regele şi doro- 
bantul. Ani de zile, iarăși, liberalii au atacat pe Carp acuzân- 
du-l, cu totul pe nedrept, că vrea să guverneze cu regele și do- 
robanţul. 

Acum chestia Hecubei. 

Adevărul este, însă, că Petre Carp, pe lângă strălucitele 
lui calități, avea și o puternică doză de grandomanie, 

Câteva zile după interviewul dela Viena, sa petrecut în 
acelaș oraș, întâlnirea Sturza-Aerenthal. Asupra acestei vizite 
presa, din Viena a scris lungi arti cole și i-a dat mare mportan- 
tă. Presa inspirată de guvernul austriac, firește, aducea mari 
laude României pe care o numea: aliata sinceră şi definitivă. 

Despre declaraţiunile lui Sturza, Petre Carp n'a avut apoi 
decât cuvinte de milă. Un ziarist bucureştean îrtâlnindu-l pes- 
te câteva săptămâni, l-a întrebat ce idee are despre cele spuse 
de Dimitrie Sturza, iar Carp, înțepenindu-și după obiceiu, mo- 
noclul în ochi, răspunse : 

— Când vorbeşte Sturza nu-i dă nimeni nici o importanță, 
dar când dau eu un interview în străinătate, duduie Europa. 

Take Ionescu a făcut, prin presa lui directă şi indirectă, 
o îndelungată campanie în contra lui Carp pe chestia Hecubei. 
Insă în ţară poporul n'a știut niciodată, despre ce este vorba. 

— Un eveniment extern care ne interesează de aproape, 
se produce în Bulgaria : Principele Ferdinand de Coburg este 
proclamat Tar (rege). 

In ziua de 21 Septembrie, prințul Ferdinand înconjurat de 
consiliul său de miniștri, a proclamat independenţa Bulgariei. 
Cu acest prilej, printul a luat titlul de Țar. 

De îndată tot felul de vești, unele mai puţin adevărate 
decât altele, sunt aduse în circulaţie. Intre altăle se vorbeşte 
de un iminent război turco-bulgar mai ales pentru faptul că 
independenta îngloba și Rumelia Orientală, 

Ca corolar se șopteşte că România va avea de jucat un 
rol în desvoltarea, evenimentelor viitoare. Dar conflictul anun- 


www.dacoromanica.ro 


— 208 — 


tat ca foarte apropiat, nu a isbucnit decât patru ani mai 
târziu. 

Insă deodată cu proclamarea independenței Bulgariei se 
face şi anexarea Bosniei și Herțegovinei de către Austro-Un- 
garia. Este evident că Balcanul va intra în fierbere. 

Ştirile de alarmă se succed. In Serbia e fierbere mare. Zia- 
rele publică, din Belgrad, următoarea telegramă : 

„Este absolut cert că mâine Serbia va declaru război şi 
trupăle vor încerca apoi să intre în Bosnia. S'a început azi re- 
crutarea voluntarilor”. 

O altă telegramă anunţă că consiliul de ministri a pus la 
dispoziţie ministrului de război 5 milioane dinari pentru întâile 
trebuinţe, iar Nicolae Pasici va lua președinția unui guvern 
national. 

Oricât de putin serioasă era ştirea cum că mica Serbie ar 
ti putut deqlara războiu Austro Ungariei, totuş la noi, în public, 
impresia era destul de mare. 

Alte telegrame publicate în ziare spuneau : 

Londra. — „Times” anunţă din Viena că corpurile de ar- 
mată din Sibiu, Seghedin, Timişoara și Agram, vor fi în curând 
mobilizate. Toate măsurile pentru mobilizare sau și luat. 

Budapesta. — Marele pod pe Dunăre între Neușatz şi Pe- 
trovardin a fost ocupat în timpul ncptii de soldați. 

Etc., etc. 

Viena. — Declararea războiului între Serbia și Austro-Un- 
garia este iminentă. Până acum Sau înscris 10.000 voluntari 
cari sunt gata de luptă. Izbucnirea războiului se aşteaptă din- 
trun moment într'altul. 

Flota austriacă a Dunărei a primit ordin să plece imediat 
dela Budapesta înarmată de război. 

Belgrad. — La orele 7, peste 10 mii de oameni au mani- 
festat în fata palatului regal. Evreii din Serbia au oferit gu- 
vemului un miliard pentru războiu”. 

Dar toate aceste ştiri, care nu puteau fi decât tendenţioase 
şi cu caracter de bursă, n'au putut avea decât o singură con- 
cluzie : liniștea deocamdată menţinută. 

— Incă o victorie electorală pentru partidul lui Take Io- 
nescu. La Constanţa se face alegerea întregului consiliu comu- 
nal. La întâiul scrutin este aleasă lista, lui Take Ionescu având 
în cap pe Ioan Bănescu, cu 337 voturi contra, 278 date listei li- 
perale. Conservatorii carpiști wau putut prezenta listă, 

— Cu începutul lunei Octombrie știrile alarmante se in- 
teţesc. Corespondenţii speciali al unor ziare trimit telegrame 
în care se spune că acum este vorba ca războiul turco-bulgar 
să izbucnească imediat, 

Iată aceste telegrame : 


„Paris, 4 Octombrie. — Ziarului Le Temps i se comunică 
în mod oficial din Constantinopol : In toată Turcia sa dat or- 
din general de mobilizare urgentă. Corpul de armată din A- 
natolia, care fusese cu desăvârșire distrus în ultimele războaie 
ale Turciei, e gata să lupte. Războiul între Turcia și Bulgaria 
e absolut sigur şi e chestie de câteva ore. 

Salonic. — Azi au fost trimise spre granița bulgară 114 care 
cu muniții. In cursul zilelor următoare se vor trimite mici 
transporturi cu muniții. Corpul III de armată! a primit ordin 
să fie gata de plecare. 

Frankfurt, — Ziarului Frankfurter Zeitung i se telegra- 
fiază, din Sofia: „Comerţul stagnează cu desăvârșire, totul se 
pregătește de războiu, situaţia devine din ce în ce mai cri- 
1ică, ministrul de războiu plănueşte chemarea tuturor rezer- 
vistilor sub drapel“. 

Evident că atât proclamarea independenței Bulgariei cât 
şi anexarea la Austro-Ungaria a Bosniei și Herțegovinei erau 
fapte menite să turbure adânc Orientul și, e tot atât de 
evident că în caz de conflict România trebuia să ia o atitudine. 
Cum, însă), nici Rusia, nici Franţa, nici Anglia, nu erau atunci 
pregătite să sustie un războiu împotriva Austro-Ungariei și a 
Germanici diplomaţia a putut amâna conflictul din Balcani 
până în 1912, iar marele războiu mondial până la 1914. 

n Suntem, dar, foarte aproape de marile războaie şi transfor- 
mări. 

— In timpul acesta, pe la începutul lunei Octombrie, o știre 
laudăvoasă pentru România, și știința ei ne vine din afară, 
la Congresul Internaţicnal de chirurgie, tinut la Bruxelles şi 
la Academia de ştiinţe din Paris, dr. Toma Ionescu a făcut 
cunoscută noua sa metodă de anesteziere prin introducerea 
intra rachidiană a unei susbstanțe compusă din stovaină și 
stricnină.. 

D-rul Toma Ionescu, care e fratele lui Take Ionescu, este 
felicitat de presa științifică din Franţa, și Belgia. 

— La sfârșitul lunei Octombrie moare la vârsta de 72 
ani Corstantin Boerescu, fruntaș al baroului bucureștean, pro- 
fesor de drept civil la facultatea din București, fost președinte 
al Senatului și fost ministru. Era membru al partidului con- 
servator. 

Constantin Boerescu, fratele lui Vasile Boerescu, a avut un 
început de carieră politică îcarte activ. El sub domnia lui Cuza 
Vodă era oratorul cel mai ascultat al opozitiei împotriva gu- 

vernelor domnitorului. Insă talentul mai mare şi activitatea 
mai vie a fratelui său Vasile lau pus, după aceea, pe planul 
al doilea față, de acesta. 

Când a murit era aproape retras din marea activitate po- 
litică, și advocăţească. 

— Pe când telegramele din afară comunică tot ştiri pline 
de alarmă, pe când din Ungaria se anunţă neîncetat mari 
transporturi de trupe spre graniţă, la București takiștii, libe- 
ralii şi conservatorii se pregăteau pe capete pentru alegerea 
parţială a celor 3 deputaţi ai Colegiului II de Ilfov. 

Spre a-şi mări șansele de succes, Take Ionescu hotărăște 
pe Nicolae Fleva, ministru României, la Roma, ca să demisio- 
neze şi să candideze în fruntea listei takiste. 

Fleva, temperament foarte activ și ambițios, primeşte. El 
demisionează din diplomaţie cu următoarea scrisoare: 

„Imteresele superioare și familiare împiedecându-mă a con- 
tinua sarcina de ministru plenipotenţiar, rog prezentaţi de- 
misia mea irevocabilă M. S. Regelui, transmițându-i profun- 
da mea recunoștință pentru încrederea ce mi-a arătat“. 


N. FLEVA 


De acum agitația începe în Bucureşti. 

Nicolae. Fleva este încă omul popular la vocea căruia se 
mișcă masele bucureştene, de aceea Take Ionescu a făcut 
mari stăruințe ca să și-l atragă. Spre a-i măguli încă și mai 
mult vanitatea, partidului conservator democrat îi pregătește o 
intrare triumfală în Capitală. 

Fleva este primit mai întâiu în gara Turnul Severin, 
unde fruntașii partidului takist îl întâmpină cu ovaţiuni. Fleva 
scoboară din tren și peroraază. Intre altele spune: 

— „Când m'am dus la regele Italiei ca să-mi iau rămas 
bun şi acesta, m'a întrebat de ce părăsesc Roma, i-am răspuns: 
„„Majestate, eu sunt un vechiu garibaldian, ca atare trebuie 
să fiu gata a pleca la cea dintâiu chemare a trâmbiţei:“, 

La Bucureşti este primit cu mare pompă. Take Ionescu cu 
tot statul major îi ese înainte, apoi un lung cortegiu de trăsuri 
străbate Capitala până la dlubul conservator democrat. 

Dar agenții liberali înscenează o farsă. Fleva, pe când era 
ministru al domeniilor sub guvernul Cantacuzino dela 1899, 
fusese acuzat că, în acel an de mare secetă, traficase cu nişte 
cumpărători de fân. Acuzaţia bine înţeles, a stăruit. Acum 
când Fleva intra în București purtat de triumf, liberalii încăr- 
case um mare car cu fân pe care la o răspântie l'au scos înain- 
tea trăsurei în care se aflau Fleva şi Take Ionescu în capul 

cortegiului. Şi astfel acest cortegiu a trebit să defileze având 
în frunte acest monumental car cu fân. 

O luptă înverşunată începe în București între cele trei par- 
tide. Candidaţii takiștilor sunt: Nicolae Fleva, Barbu Păl- 
tineanu șeful coloarei de roșu, şi I. Th. Florescu șeful coloarei 
de albastru. Candidaţii liberalilor: D. Hagi Teodoraki, I. Ceză- 
rescu și d-rul Buicliu. Iar candidaţii conservatorilor: Mihail 
Deșliu, Dimitrie Dobrescu și d-rul Leonte. 

La întâiul scrutin nu trece nici un candidat, căci mai toţi 
candidaţii vin în linie la aproape egalitate, cu candidaţii lui 
Take Ionescu în cap, primul între toţi fiind Fleva. 

Iată repartiţia voturilor din aproape 5000 vontanţi: 


TAKIŞTI: 


N. Fleva, 1223 voturi. 
Barbu Plătineanu, 1169 voturi. 
J. Th. Florescu, 1136 voturi. 


CONSERVATORI: 


M. Deșliu, 1013 voturi 
D. Dobrescu, 995 voturi. 
Dr. Leonte, 934 voturi. 


LIBERALI: 


D. Hagi Tudoraki, 1005 voturi. 
Cezărescu, 991 voturi. 
Dr. Buicliu, 844 voturi. 


Deşi n'au putut obţine majoritatea takiștii jubilează zgo- 
motos pe când liberalii sunt consternati. căci nu numai 
takiștii i-au bătut dar și vechii conservatori. Candidaţii lor, 
deși sunt la guvern și au toate administraţia în mână, ies cei 
din urmă. 

Acum criza care de mult mocnea în partidul liberal, iz- 
bucneşte. Un strigăt de desperare răgună în partid. Infrânge- 
rea din București, venită după înfrângeri peste înfrângeri, este 
decisivă, liberalii înţeleg că, dacă nu vor lua măsuri energize 
sunt în primejdie de a-și pierde partidul. Şi în situaţia a- 
ceasta aproape desperată, salvarea este găsită în sacrificarea 
lui Dimitrie Sturza care este acuzat că, prin slăbiciunea lui, 
duce partidul la peire. 

Adevărul este că Dimitrie Sturza era în declin. Iinbătrâ- 
nise şi-si pierduse energia combativă. Toate cuvântările lui în 
parlament erau apocaliptice şi religioase. Cita întotdeauna pe 
evanghelișii și propovăduia pacea şi înfrățirea; spre a putea 
menţine această; liniste în spirite se purta cu mănuși cu par- 
tidele din opoziție. 

Cu asemenea procedeuri nu se putea împăca un partid cu 
temperament combativ precum era partidul liberal. 

Infrângerea dela Colegiul II de Ilfov precedată de atitea 
alte înfrângeri, hotări actul suprem, corifeii conducători in- 
rară energic în acțiune spre a decide pe Sturza să demisio- 
neze dela, șefia guvernului și partidului. I s'a pus în vedere 
că este bătrân si bolnav, că nu mai poate conduce, că trebue 
să se odihnească şi să se caute. Sturza, după îndelungate re- 
fuzuri, se hotărî să, facă sacrificiul. 

Brătieniștii cereau ca actul să se producă înainte de balo- 
tajul colegiului II Ge Ilfov; ei credeau că proclamarea, seliei 
lui Ionel Brătianu va avea o mare înâurire asupra corpului e- 
lectoral. 

Două zile, dar, înainte de balotagiu, Dimitrie Sturza semnă 
retragerea sa şi trimise regelui următoarea scrisoare: 


Sire! 


Ajungând la adânci bătrânete după o viață întreagă con- 
sacrată timp de peste o jumătate de veac scumpei noastre pa- 
trii, am depășit limita pe care de mult mi-o hotărâsem pentru 
a mă retrage din activitatea publică și simt că puterile nu-mi 
mai ajung pentru a purta maj departe sarcina grea pe care 
M. V. mi-a încreainţat-o. 

In momentul de a mă retrage exprim din adâncul inimei 
dorinţa ca opera desăvârșită sub înalta conaucere a M. V. să fie 
continuată cu aceeaș tărie de convingere și cu aceeaş abne- 
gațiune patriotică, ce ne-a însufleţit pe noi. 

Cât voiu mai trăi nu voiu înceta să mă rog aiotputerni- 
cului ca să ocrotească zilele M. V. și a întregei familii regale 
şi să binecuvinteze munca urmaşilor noștri. 

Mulţumesc M. V. peatru încrederea ee mi-a arătar, în 
cursul atâtor decenii cât m'aţi învrednicit a fi sfetnicul şi con- 
lucrătorul M. V. 

Rog dar pe M. V. să binevoiască a primi d-misiunea mea 
din postul de preşedinte al Consiliului de miniştri și de mi- 
nistru al afacerilor străine. 

Sunt al M. Voastre, etc. 
D. STURZA 

Imediat consiliul de miniștri se întruni şi după scurte 
deliberări, hotări să recomande regelui pe Ionel Brătianu ca 
şef al guvernului. 

Regele chemă pe președinții Corpurilor Legiuitoare şi le 
ceru avizul; după îndeplinirea formalităţilor Ionel Brătianu fu 
proclamat și luă frânele țării. 

Q manifestaţie de stradă fu pusă la cale, câteva sute de 
oameni, cu o muzică şi cu torţe străbătură  stradele pentru a 
sărbători pe noul sef şi a face impresie asupra corpului elec- 
toral, dar totul era în zadar. 

Manifestaţia trecu în mijlocul îndiferenţei generale, de- 
oarece curentul ostil guvernului era făcut. 

Şefia lui Brătianu nu convenea lui Take Ionescu care ar 
fi preferit pe Emil Costinescu; însă atât Emil Costimescu cât, 
şi M. Ferichidi, că cei mai bătrâni fruntași, refuzară demni- 
tatea și recomandară pe Brătianu. Presa lui Take Ionescu a- 
tacă a doua zi cu vehemenţă pe noul șef. Alegerea era, însă, 
foarte nemerită; Ionel Brătianu era omul cel mai indicat 
ca, să ia conducerea partidului. Atunci avea 45 de ani. 

Peste două zile balotajul din Ilfov confirma izbânda ta- 
kistilor. Iată rezultatul acestei lupte înverşunate: 


TAKIŞTI: 


N. Fleva 1308 voturi, al2s. 
B. Păltineanu 1169 voturi, ales. 
J. Th. Florescu 1136 voturi, ales. 


LIBERALI: 


D. Hagi Teodoraki 1119 voturi. 
Cezărescu 1108 voturi. 
Dr. Buicliu 945 voturi. 


CONSERVATORI: 


M. Deșliu 1026 voturi. 
D. Dobrescu 1090 voturi. 
Dr. Leonte 885 voturi. 


Câte și trele partide veneau foarte aproape. 

Cel din urmă de pe lista takistă bătea numai cu 17 voturi 
pe cel dintâiu de pe lista liberală și cu 110 pe cei dintâiu de pe 
lista, conservatoare. 

Asupra, partidului liberal înfrângerea avu un efect dure- 
TOS și din acel moment reorganizarea partidului liberal cu un 
nou program fu hotărâtă. ; 

In partid alegerea lui Brătianu în loc să aducă linişte 
aduse învrăjbire și mai mare,. fiindcă cei mai mulți fruntași 
ai vechilor cadre — cum erau numiți aceştia, — înțelegeau 
că ziua lor din urmă a sosit. Și, întradevăr, acum trebuia să 
înceapă primenirea personalului conducător în toată ţara. 

Dumitru Sturza fu internat  într'o casă de sănătate în 
Franța. 

Bolnav până atunci, totuşi se putea menține, însă presiu- 
nile făcute asupra lui spre a se retrage de la întâietatea guver- 
nului, a partidului şi chiar din viața publică, îl omoriră sufletește 
şi-i deteră lovitura cea, grea. Cieerul care începuse să șovăie, 
se prăbuși deodată și bătrânul fu doborât de mâhnire. 


ANUL 1909 


— Anul 1909 începe cu o situaţie cu totul nouă în po- 
litica dinăutru : în fruntea partidului liberal și a guvernului 
un alt şef, Ja alegerile din București, candidaţii partidului con- 
gervator-democrat sunt aleși câteși trei împotriva guvernului 
și a celorlalte două partide. 

Este adevărat că din aproape cinci mii votanti, candida- 
ţii takiști nau putut obţine decât, de la maximum 1300 voturi 
la, 1100 și ceva. Faptul material însă era că, la balotagiu şi la 
majoritate relativă câteși trei candidaţii lui Take Ionescu 
triumfau. 

Numirea lui Ionel Brătianu ca prim-ministru dă prilej 
presei takiste să atace pe noul şef al guvernului pe un motiv 
de formă: de unde procedura constantă a regelui Carol era 
de a-și alege singur pe întâiul său sfetnic, dându-i apoi însăr- 
cinarea de a forma cabinetul, de astădată consiliul de miniştri 
a făcut regelui un raport prin care recomandă, pe Ionel Bră- 
tianu, iar regele a aprobat raportul. 

Era o formalitate fără nicio importanță care, totuş, a 
provocat destulă consumaţie de cerneală. 

La 1909 aceste mici şicane aveau încă importanţa lor. 

Faptul demn de luat în consideraţie era că partidul libe- 
ral dăduse dovada de simţ politic şi moral când, dintre toţi 
fruntașii săi, și-a oprit alegerea, asupra fiului mai mare al lui 
Ion C. Brătianu. 

Regele Carol avusese pentru Dumitru Sturza o mare prie- 
tenie, fiindcă Sturza, după ce atacase cu mare vehemenţă pe 

prințul Carol, ajunse în urmă cel mai obedient sfetnic al său. 
Dumitru Sturza era acela care introdusese pupatul mâinei re- 
gale la marile solemnităţi. Regele Carol, care era foarte simți- 
tor la asemenea adulaţiuni, ţinea în mare stimă pe bătrânul 
om politic. De aceea, după ce a fost silit săli primească demi- 
siunea, i-a, trimis următoarea scrisoare pornită din inimă: 


„Cuvintele nu pot arăta mâhnirea adâncă de care este cu- 
prinsă inima mea în acest moment dureros când aflu că sdnă- 
tatea dumneavoastră zdruncinată vă sileşte a câuta liniștea şi 
odihna după o muncă necurmată de peste o jumătate de veac. 

Nepretuitele servicii ce ați adus țării si Coroanei ca bărbat 
de Stat şi ca om al ştiinţei, vor rămânea neşterse în inima tu- 
tulor și vă vor asigura o veștincă recunoştinţă. 

Din adâncul sufletului meu vă mulțumesc pentru nestră- 
mutata d-voastră credință şi pentru  statornicu: sprijin care 
mi-au înlesnit îndeplinirea grelei mele chemări în atâtea îm- 
prejurări când era vorba de interesele cele mari ale patriei. 

De-a pururea îmi voi aminti de acest lung răstimn in care 
wati încetat a fi pentru mine un sfătuitor încercat, însuflețit 
de un înalt sentiment al datoriei şi al binelui scumpei noastre 
Românii. 

Facă bunul Dumnezeu ca odihna să vă restabilească sănă- 
tatea spre a ne foloşi și de aci încolo de bogata d-voastră ex- 
periență şi mai cu seamă de acea neclintită credință care vd 
fost îndreptarul nesovăitor în lunga d-voastră viaţă. 

Primeste dar, scumpul meu domnule Sturza, acesie calde 
urări drept cea mai sinceră mărturie a părerilor mele de râu 
şi ca un semn al sentimentelor de vie afectiune și recunoștință 
ce ti le voiu păstra în totdeauna. 

CAROL“ 


Cât de zadarnice și de puțin trainice sunt aceste laude a- 
dresate de cei mari celor mai mici și cât de puţină înrâurire 
au ele asupra, mersului fatal al vremurior și al evenimentelor, 
ne spune uitarea definitivă care a accperit memoria lui Dumi- 
tru Sturza chiar din ziua întâi Gupă retragerea sa din capul 
partidului liberal și al guvernului. Şi, cu toate acestea, Dumitru 
Sturza a fost un om de elită,,foarte cult. foarte muncitor şi 
foarte activ în viata politică. 

Dumitru Sturza, mai mult decât toţi ceilalți bărbaţi frun- 
taşi ai ţării, mai mult decât Cogâlniceanu, Ion Brătianu, C. 
Rosetti, Ion Ghica, Lascăr Catargiu, Petre Carp, etc., era de- 

ţinătorul a multor acte şi documente cu caracter politic de cea 
mai mare însemnătate. 

Arhiva luj — cea, mai bogată și mai voluminoasă din câte 
au avut bărbaţii politici — când va fi cunoscută în întregime, 
ne va învăţa multe lucruri pe cari noi cei de astăzi nu le cunoa- 
ştem, de aceea nu le putem aprecia cum merită. 

Se spune că în noaptea de 11 Februarie 1866 când a fost 
detronat Vodă-Cuza, Dumitru Sturza a intrat cel dintâi în ca- 
binetul de lucru al Domnitorului. 

Pe când:'ofiţerii din conjurație si ceilalti conspiratori erau 
concentrați în camera lui Cuza spre a-i obţine abdicarea, Stur- 
za a căutat corespondenţa Domnitorului, pe care și-a apro- 
piat-o în întregime. Intre hârtiile acestea, se afla și întreaga 
corespondenţă, secretă a lui Cuza, printre care tratativele lui si 
scrisorile schimbate cu Impăratul Napoleon al III-lea, pentru 
dezrobirea, încă de atunci, a Transilvaniei şi Bucovinei. 

Dacă această corespondenţă există, ea va forma un nepre- 
ţuit tezaur istoric când va fi cunoscută. 

— Rezultatul balotagiului în Capitală a produs, impresie 
asupra tuturor oamenilor politici, afară de Petr= Carp, șeful 
partidului censervator. Omul acesta avea o stimă foarte me- 
diocră; pentru voinţa corpului electoral, de aceea nu da nici 
o importanță victoriilor ca şi înfrângerilor în alegeri. 

A doua zi după izbânda takiști'or. se duce la Alexandru 
Marghiloman. 

Intre altele îl întreabă : 

— Tu cât ai cheltuit cu balotagiul de eri? 

— 21.000 lei. 

— Păi de, răspunde Carp, nu sunt ma: cuminte eu că nu 
îmi cheltuesc banii cu prostii de astea ? 

— In cercurile politice — ca și în public — fac mare im- 
presie oarecari cuvinte ale regelui, puse în ordinul de zi către 
armată, dat cu prilejul anului nou. 

Aceste cuvinte sunt : 


„Evenimente ce se desfășoară în jurul nostru, ne arată cui 
neîntetat trebuie să veghem asupra puterei noastre militare 
spre a fi de-a pururea pregătiți a înfrunta primejdiile care s'ar 
putea îvi”. 


Aceste cuvinte dăaeau o confirmare oficială zvonurilor ce 
circulau de câteva luni în ţară, cum că primejdia unui răz- 
boiu în Balcani este apropiată. Dar, pentru atunci, primejdia 
a fost amânată cu trei ani: războiul m'a izbucnit decât în 1912. 

— Ştirile din Paris asupra sărătătii lui Dumitru Sturza 
sunt foarte rele 

In hotelul St. James, unde trăsese, a fost cuprins de accese 
furioase de nebunie. Sturza era căutat: de către marele pro- 
fesor de boale nervoase Pierre Marie și de d-rul Vilaert, de la 
spitalul St. Antoine. Cu mare greutate, si ascunzându-i-se a- 
devărul, a fost transportat în stabilimentul de boale nervoase 
al d-rului Gabius la Suresnes. 

— In ziua, de 11 Ianuarie, partidul liberal a ţinut un con- 
gres cu delegaţi din toată ţara, spre a proclama şef al parti- 
cului pe Ionel Brătianu. 

A prezidat președintele Senatului, P. S. Aurelian, care a 
cerut adunărei să proclame pe Brătianu. 

Au mai vorbit: M. Ferichide, preşedintele Camerei, gene- 
ralul Budișteanu vice-președinte al Senatului, Emil Costinescu 
ministrul de finanţe, Const. Stere în numele Iasului, N. Gane. 
Hariu Isvoranu. 

Apoi adunarea votează următoarea moţiiine citită de M. 
Ferichide : 


„Membrii partidului naţional-liberal adunaţi în București, 
în sala Băilor Eforiei în ziua de 11 Ianuarie 1909 reprezentând 
întreaga organizație a partidului liberal din toată tera, declara 
şi recunosc pe d. Ion I. Brătianu preşedinte al Comitetului 
executiv și conducător al partidului Nați'onal-libera!“, 


I. Brătianu a rostit apoi o scurtă cuvântare de părere de 
rău pentru starea sănătătii lui Sturza și de făgădueli că se 
va, sili să-si îndeplinească cu folos pentru ţară şi partid, greaua 
misiune ce i sa încredinţat. 

Asupra acestei şedinţe solemne, mai adaog o singură ob- 
servaţie. In urma evenimentelor mari de mai târziu, precum 
războiul și cele ce au urmat, sa putut observa că I. Brătianu a 
stăruit ca d. C. Stere să nu fie urmărit și trimis înaintea 
curţei marţiale. Această acoperire a fost interpretată în diferite 
feluri însă adevărul este acesta : Brătianu n'a voit ca unul din- 
tre acei șapte fruntași ai partidului liberal cari Pau proclamat 
şef în ziua de 11 Februarie 1909, să fie lovit de o sentinţă ca 
trădător de țară. 

— In noaptea de 24 Ianuarie a murit subit mitropolitul 
primat Iosif Gheorghian. 

— A doua zi moare şi P. S. Aurelian preşedintele Senatului, 
fost prim-ministru când Dumitru Sturza a fost silit să se re- 
tragă din cauza afacerii Ghenadie. 

Președinte al Senatului în locul său, a fost ales generalul 
Budișteanu. : 

— Un mare eveniment literar : Teatrul Național reprezintă 
pentru întâia, oară Apus de Soare dramă istorică în 4 acte, de 
Barbu Delavrancea. 

Presa face o primire mediocră piesei „unul din critici a scris 
că „Delavrancea n'a fost nici la înălțimea trecutului său lite- 
rar, nici la aceea a marelui subiect ce i l-a oferit Istoria ce- 
lei mar glorioase epoci de vìtejie si întelepciune românească”. 

Aceasta este şi astăzi soarta oamenilor de mare talent, în 
țara românească. 

— La începutul lunei Februarie congresul se întrunește spre 
a alege pe cei doi mitropoliți: primatul murise iar mitoropolitul 
Moldovei fusese silit să demisioneze. 

Mitropolit primat a fost ales Atanasie, episcopul Râmnicului 
Noului Severin, iar mitropolit al Moldovei fu ales episcopul 
Pimen. 

—PFace senzaţie mare în București o viguroasă cuvântare 
rostită de către d. Iuliu Maniu în Camera de la Budapesta. 
Acest discurs a fost rostit împotriva maghiarizării din armată. 

Fiind mereu întrerupt din toate păriile și din dreapta şi 
din stârga, d. Maniu spune. 

„Noi nu suntem dispuşi să votăm darea de bani și de 
sânge unei armate pe care o puneţi în serviciul unei astfel de 
tendințe. 


O voce. — Ai găsit în statistica militară şi vitejia româ- 
nească ? 
Stefan Pop. — Aceasta n'o poate tăgădui nimeni care cu- 


noaşte Istoria. 

După multe dialoguri și mare zgomot preşedintele declară 
că nimeni nu are dreptul să agite contra limbei de stat. 

Contele Bathyaney (lui Maniu). — Du-te la Viena ori la 
București. 

După ce d. Maniu mai rostește câteva cuvinte, președintele 
îi retrage cuvântul. 

— La sfârșitul lurei Februarie, Alexandru Marghiloman, 
fruntas al partidului carpist, adresează o întrepelare asupra, 
neregulilor dela .ministerul de război. Interpelarea era îndrep- 
tată împotriva generalului Averescu. 

De ce tocmai un membiu al partidului carpist a făcut in- 
terpelarea ? Fiindcă generalul Averescu era bănuit şi chiar 
acuzat că, pe sub mână, lucrează în înțelegere cu Take Ionescu 
în consiliul de miniştri. 

Cronica soptea curn că interpelarea era făcută cu apro- 

barea primului ministru care, convins de dublul joc al gene- 
ralului, voia să-l debarce. Insă îi trebuia un motiv. Motivul 
a, fost găsit: un membru însemnat al opoziţiei să-l interpeleze 
asupra neregulatei gestiuni a ministerului de război. 

Şoaptele erau cunoscute de Marghiloman, de aceea acesta, 
şi-a început cuvântarea cu declaraţia, că numai simţul datoriei 
Pa împins să anunţe interpelarea, iar nici Aecum că ar fi o 
înțelegere în dosul ei. 

Interpelatorul aduce mai multe  acuzaţiuni ministrului 
precum: favoritism, surparea, spiritului de camaraderie în ar- 
mată, prin introducerea, spionajului între ofițeri, imstârșit de- 
lapidarea de bani publici cu prilejul diverselor furnituri. Mar- 
ghiloman citează, între altele, un contract de furaj care e 
nul fiind încheiat de către un senator. Pe aceeaș notă, interpe- 
latorul urmează arătând că administraţia ministerului de răz- 
boi este o administraţiune necinstită. 

Generalul Averescu a răspuns fără, să satisfacă, din toate 
punctele de vedere. D-sa a spus — ceeace, de altfel, era ade- 
vărat — că a urmat sistemul pe care la găsit şi care a avut 
fiinţă, sub toți miniștrii anteriori. 

Primul ministru a părăsit atunci pe generalul Averescu. 
A declarat că la ministerul de război — ca, și în alte admi- 
nistraţii de altfel, — sunt nereguli și mișună samsarii, că 
va lua măsuri pentru purificarea moravurilor. 

In urma acestei interpelări și mai ales în urma discursu- 
lui primului ministru, generalul Averescu a fost invitat să-şi 
dea demisia; însă generalul a refuzat şi a declarat că nu va 
pleca, decât odată cu întregul cabinet. 

In fața acestui refuz ziarele liberale au publicat următorul 
comunicat, : 


„In urma  înterpelării qe Vineri, situația pariamentură a 
generalului Averescu devenind dificiiă, guvernul a prezentat 
M. S. Regelui demisiunea sa. 

„M. S. Regele a însărcinat pe d. I. I. Brătianu cu formarea 
noului minister care s'a reconstituit cu toți foştii miniştri, afară 
de generalul Averescu. 

Interimatul ministerului de războiu a fost încredințat d-lui 
Toma Stelian, îninistrul justiției“, 


Ministerul a rămas, deci, insă generalul Averascu a fost 
debarcat. 

— Ziarele anunţă că Dimitrie Sturza, aproape restabilit, va 
părăsi Franța şi se va duce la Karlsbad. 

— Marele Colegiu alege doi episcopi în locul celor aleşi 
mitropoliți. Pentru episecpia Dunărei de jos este ales Nifon 
Ploeșteanu, iar pentru Râmnic Noul Severin Ghenadie Bă- 
căoanul. 

— In sfârșit o nouă alegere parţială pentru Ssnat dă loc 
la o aprigă luptă în Bucureşti. Bra o vacanţă! ia Colegiul I. Cele 
trei partide se aruncă în luptă cu toată puterea. Take Ionescu 
nu vroa să fie înfrânt cu nici un preţ. Conservatoriii carpiști 
sunt hotărâți să aibă şi ei o izbândă de oarece au indicatii 
cum. că peste un an guvemul se va retrage. 

Candidaţii sunt: guvernul prezintă pe I. Bibicescu director 
la Banca Națională; carpiștii pe Teodor Rosetti iar takiștii pe 
d-rul C, Istrati. La întâiul scrutin nici unul din candidaţi nu 
e ales, dar candidatul carpist e în cap: Teodor Rosetti cu 529 
voturi; d-rul Istrati 510; Bibicescu 452. Guvernul tot în coadă. 

La balotaj este ales Teodor Rosetti cu 642 voturi; d-rul 
Istrati întruneşte 552 iar Bibicescu rămâne cu 313. 

Ziarele takiste protestează. cu vehementă împotriva faptu- 
lui că la balotagiu liberalii au dat o parte din voturile lor lui 
Teodor Rosetti. 

De altfel rezultatui balotajului confirma această bănuială. 

Faptul că Ion Bibicescu pierduse la bolotagiu 19 voturi, 
fapt fără precedent pentru un candidat al guvernului, faptul 
că Teodor Rosetti câștigase dela un scrutin la altul 115 vo- 
turi, legitimau acuzaţia. Moralicește, situaţia lui Teodor Ro- 
setti era salvată, deoarece tot el avusese cel mai mare număr 
de voturi la întâiul scrutin. 

Brătianu, tinând seama si de dorinţa regelui, voia să dea 
partidului carpist o victorie care să-l recomande la succesiu- 
ne. Bătut și în Bucureşti, după ce fusese bătut de atâtea ori, ar 
ti fost greu ca regele să cheme la cârmă. pe Carp înaintea lui 
Take Ionescu, dar o victorie carpistă în primul colegiu din 
Capitala ţării avea o mare importanţă. Și în adevăr numai 
biruinţa dela 1909 la colegiul I de Senat din Ilfov a deslegat 
mâinile regelui. 

Teodor Rosetti si-a datorit alegerea şi faptului că era 
cumnatul lui Vodă Cuza. Fapt foarte ciudat, dar şi foarte 
adevărat; deși trecuseră 43 de ani dela detronarea lui Cuza, 
deşi Cuza murise de mult si cuzismul nu mai exista decât ca o 
amintire pierdută în negura trecutului, totuși se mai găseau în 
București bătrâni cari păstrau lui Vodă Cuza o aducere aminte 
pioasă. 

Candidatul carpist a făcut numeroase vizite electorale în- 
soţit de Nicu Filipescu. Filipescu, ca vechi elector, cunoştea 

corpul electoral din Bucureşti. Când Filipescu spunea alegă- 
torului că Teodor Rosetti este fratele Elenei Doamna, deci 
cumnatul lui Vodă Cuza, alegătorul se pleca respectuos şi fā- 
găduia votul imediat. Filipescu mi-a povestit multe cazun 'in 
care alegători hotărâți a vota pentru candidatul takist sau 
pentru candidatul liberal, au declarât că vor vota pe Teodor 
Rosetti când au aflat că este cumnatul lui Vodă Cuza. 

Popoarele au de multe ori asemenea, gratitudini care ono- 
nează pe om. 

Partidul takist victorios în toate alegerile partiale câr timp 
era șef al guvernului Dimitrie Sturza, perde alegerile par- 
ţiale după plecarea lui Sturza. Intâmplare sau rezultat al unei 
mai energice conduceri a partidului, faptul era acesta. 

Intâia alegere parţială o perd takiștii la Prahova la cole- 
giul senatorial unde candidatul lor Christu Negoescu e bătut 
de candidatul liberal Demetrescu-Agraru. A doua o perd la 
Neamţu la colegiul I de Senat, unde la primul scrutin ese în 
cap candidatul carpist Leon Bogdan, iar candidatul takist dr. 
Toma Ionescu iese al treilea. In sfârșit pierd şi colegiul I de 
Senat din Ilfov. Opinia publică de atâtea ori versatilă, incepe 
să piardă încrederea în puterea, fermecătoare a lui Take Io- 
nescu. Un general e socotit mare dacă învinge, nimenea, nici 
contemporanii, nici istoria, nu pun preț pe un general învins. 

— Politica din afară e turbure, stirile răsboinic încep 
iarăși ca, să apară în ziare. La Belgred e fierbere mare, primul 
ministru rostește un discurs care e socotit ca şi o declaraţie 
de război Austro-Ungariei, un cunoscut general rus anume 
Cernaief apare în Serbia unde agită. 

In timpul acesta țarul Ferdinand al Bulgariei vine în tă- 
cere în România spre a vizita pe regele Carol. Unele ziare in- 
treabă ce scop au vizitele atât de dese ale suveranului bulgar”? 
Mai târziu, rostul acestor veniri e cunoscut. Ţarul Bulgariei 
a venit ca, să obţină dela regele Carol asigurarea cum că. în 
cazul unui război între Bulgaria şi Turcia, România va rămâne 
neutră. 

Războiul balcanic, care a izbucnit în 1912, se fomenta de 
atunci, coaliția micilor state din peninsulă era tratată, dar 
Bulgaria, care ținea să şi aibă spatele neamenintat, voia să 
se asigure cum că România va, sta liniştită. In schimb Țarul 
Ferdinand se angaja ca bulgarii din Dobrogea cât și societatea 
„Dobrogea“ din Bulgaria să înceteze orice agitaţiune împotriva 
României. Ă 

— La 2 Aprilie se telegrafiză din Piatra Ncamţu că a in- 

cetat din viaţă Domnița Elena Cuza, fosta sotie a lui Vodă 
Cuza. 

Defuncta a murit la vârsta de 83 ani şi 9 iuni şi, după 
dorinta ei. a fost înmormântată la moşia Soleşti din județul 
Vaslui. 

In Moldova vestea morţei a produs o mişcare de înduioșare 
și de părere de rău, fiindcă în această parte a ţării fosta 
principesă avea numeroase rude şi cunoştinţe. 

Cu acest prilej lumea şi-a adus aminte că Domnița a fost 
o femee blândă și bună, deși cam retrasă în intimitatea ei 
şi puţin comunicativă. Capitala îi datoreşte Azilul de fete 
care-i poartă numele. 

Câteva luni înainte de a muri distinsa  femee a acordat 
unui ziarist un interview asupra evenimentelor, alegerii şi de- 
tronării lui Cuza. 

Iată foarte interesantele amintiri : 

— „In seara de 3—4 Ianuarie pe când şedeam la masă în 
Iaşi, au venit la noi câţiva amici, printre care şi fratele, său 
de arme colonelul Pisoschi ca să-l roage să vie negreșit după 
masă la „Elegant“, o sală de adunare unde şedea Costache 
Rolla, căci așa sau hotărit naționaliștii ca să se lege cu toţii 
în acea seară asupra persoanei de susținut la domnie. Cuza, 
cu toate rugămințele amicilor săi, n'a voit să se ducă, deși 
eu am inzistat pe lângă dânsul, și le-a spus: — „Faceţi, voi, ce 
credeţi căci pe oricine aţi alege dintre ai noștri eu aprob și 
semnez cu amândouă mâinile, numai Mihalache sau Grigore 
Sturza să nu fie“. Şi a plecat la teatru. 

Peste noapte, ia orele 12, mă pomenesc cu fratele meu 
Costache Rosetti. venind într'un suflet să-mi spună cele petre- 
cute la „Elegant“, căci îl rugasem de cu vreme şil aşteptam 
neputând să dorm. 

— Ghici cine s'a ales? îmi zise el. 

— Nu pot... spune-mi tu în grabă. 

— Bucură-te. 

— Mă bucur. dar să nu fie Mihalache ori Grigore Sturza. 
Dar. haide odată, spune-mi ! 

— Tu te-ai ales. 

— Ce vorbă e asta ? Nu te pricep! Dar pentru numele lui 
Dumnezeu spune-mi odată, cine e, nu mă fierbe aşa? 

— Ia, cine să se aleagă ? Pe Cuza, Pau ales. Şi s'au jurat 
cu toții de au semnat actul şi s'au dus să/'l ia dela teatru ca 
să-i vestească alegerea. 

După câtva timp a venit şi Cuza. Era alb ca hârtia la 

față şi cum a intrat în casă s'a trântit pe un fotoliu și mi-a 
zis oftând.: 

— Fi-va oare bine de noi? Fi-vom oare la înălțimea ne- 
voilor şi ale neamului ? 

Peste 19 zile s'a făcut și alegerea din Bucureşti și astfel 
s'a înfăptuit unirea“. 

Asupra nopței tragice de 11 Februarie a povestit urmă- 
toarele: 

„Era în seara de 10 Februarie pe la orele 7 când treceam 
la masă împreună cu Cuza. Vedem un băiat de prăvălie, care, 
nu știm prin ce minune, pătrunsese în palat, că se apropie de 
noi și spune că la noapte mii de oameni au să năvălească cu 
armele în palat. 

Cuza retinu băiatul şi trimise între alţii şi după colonelul 
Haralambie la care bărbatul meu ţinea foarte mult și care 
avea comanda trupelor din garnizoana Capitalei. 

Stăteam în sala de mâncare când a venit Haralambie. 

— Auzi, măi Haralambie, ce se vorbeşte, îi spuse Vodă, cu 
un aer de plictiseală. Se pregăteşte pentru la noapte revoluţie 
mare și tu nu știi nimic. 

— Nu știu, Măria Ta, răspunse flegmatic Haralambie. 

— Ba încă au să năvălească în palat în timpul nopții, a- 
dăogaii eu, sculându-mă dela masă. 

— Nu crede, mărită doamnă, zise el. Poporul Capitalei are 
admirație pentru Măria Voastră, iar Domnitorul poate compta 
pe armata sa legată prin jurământ. Și apoi, ca să ajungă ci- 
neva, la Măriile Voastre, doar va trebui să treacă mai întâiu 
peste corpul meu. 

Trecurăm din sala de mâncare în biroul de lucru. Cuza 
rugă atunci pe Haralambie ca, pentru orice eventualitate, să se 
îndoiască, garda în acea noapte la Palat. Trecui la copii, căci 
eu locuiam partea Palatului despre biserica Crețulescu. Dar 
nu știu de ce eram foarte neliniștită. Asigurările lui Haralam- 
pie nu mă convinsese de fel. Am chemat în camera mea pe co- 
lonelul Pisoski, unul din aghiotanţi și i-am spus: 

— Vezi Pisoski, eu am mere teamă căci îl știi pe Vodă cât 
e de încrezător ; ia măsuri și dacă o fi ceva dă-mi şi mie de 
ştire”. 

Urmează oarecari amănunte asupra actului detronării. Aci 
nu dau, însă, decât faptele ce privesc pe colonelul Haralambie. 

Doamna Elena mai departe : 

„Mulţi din conjuraţi au regretat mai apoi fapta lor. Şi co- 
lonelul Haralambie a fost unul din aceia cari s'au căit foarte 

mult, căci în actul său a fost convins de o îemee pentru care 
el avea o mare pasiune. 

Intvun târziu noaptea, pe când mă trudeam să adorm, aud 
un zeomot asemănător descărcării unui foc de pistol. Sar din 
pat speriată şi spun guvernantei franceze, care dormea în ca- 
mera de alături : 

Scoală-te repede, Florentina, şi vezi ce e. Mi se pare cam 
auzit o detunătură de armă. 

De-odată Florentina intră înfricoșată şi-mi spune : 

— Alteță, este imposibil de trecut prin coriăcarele pala- 
tului ; toate sunt pline de soldaţi şi ofițeri. Mi s'a refuzat orice 
lăn:urire. Uşa Alteţei Voastre este păzită de trupe şi un ofiţer 
stă în dreptul ei. 

Atunci mă îmbrăcai repede, lăsai copiii în grija Florentinei 
şi deschizând cu curaj uşa, am vroit să trec. Dar fui oprită. 
Trupele stăteau de o parte și de alta a coridoarelor şi soldaţii 
îmi barară drumul. 

— In lături, le strigai eu, voiu să trec la Domnitor. 

— Nu se poate, îmi răspunseră ei. 

— Şi cu toate astea nu mă poate împiedeca nimeni sa să 
nu văd pe Domnitor, repetai eu, trebuie să trec. 

Un căpitan, care până atunci ezita să se apropie de mine, 
înaintă, şi cu un aer liniștit îmi spuse: 

— Măria Ta, în zadar încercaţi, nu se poate trece înainte. 
Şi apoi e şi inutil. căci fostul Domnitor nu mai e în palat. 

. Atunci am auzit pentru prima oară cuvântul de „fastul 
Domnitor“. Căpitanul, dacă nu mă înșcl, era Pilat. Mi se păru 
că tot pământul se învârteşte cu mine. 

Imi reculesei puterile. Cerui să mi se aducă colonelul Fi- 
soski. Intre două garde, aghiotantul palatului sosi. 

— Ce sa întâmplat? îl întreb. 

— Nu știu mimic, răspunse Pisoski. 

Trec în odaie, și cad zdrobită, deschid ferestrele palatului 
şi văzând grupuri de soldati în curte, îi întreb: 

— Unde este damnitorul vostru ? 

— V'au dus, nu mai este aci, mi se răspunse. 

Se face ziuă și nici o ştire de nicăteri. 

După câteva ore, o trăsură închisă mă aștepta la scara pa- 
latului. Mă urcai cu cei doi ccpii şi pe când voiam să cotesc 
spre Cotroceni colonelul Solomon (comandantul regimentului 
de cavalerie) opri trăsura, şi-mi zise : 

— „Spune Măriei sale că armata nu se solidarizează con- 
juraiiei și că un cuvânt așteaptă dela Domnitorul ei pentru a-l 
reintrona” 

Sosesc la Cotroceni şi intru cu copiii în odaia lui Cuza. El 
se plimba nervos dintr'un colț într'altul al odăiei şi era im- 
brăcat civil. Cum îl văzui izbucnii în lacrimi. Figura lui avea 
paliditatea morţei. Dar el își stăpâni emoția şi revolta și îna- 
intă sur:vâtor şi blând. 

Ah, ce surâs, par'că şi acum mă înghiaţă. Se apropie de co- 
pii şi-i mângâie. 

— Fii liniştită. îmi zise el. Vom pleca din tară şi vom trăi 
departe şi liniștiți. Sa săvârşit ceea ce eu doream de mult, însă 
s'ar fi putut petrece altfel lucrurile. Tu știi că n'aşteptam de 
cât răspunsul viitorului Domn străin pentru ca să mă retrag 
din domnie. Dar armata, scumpa mea armată n'aș fi voit s'o 
văd călcându-și jurământul de credinţă. 

— Armata te urmează) și e cu Măria ta, îi răspunsei eu. Şi 
neputând să pronunţ tare numele colonelului Solomon din ca- 
uza. gardei care se afla în odaie cu noi, îi spusei. însă cuvin- 
tele lui. 

— Nici odată nu voiu tace vărsare de sânge pentru a-mi 
recăpăta tronul”. 

Asupra celor petrecute în camera lui Cuza în noaptea de- 
tronării nici un cuvânt. 

Acum cine a fost băiatul de prăvălie care a intrat în palat 
spre a vesti pe Domnitor? Acesta a fost un domn Dogărescu 
care pe atunci, era scriitor la „Trompeta Carpaţilor”, ziarul lui 
Cezar Boliac. 

In ajunul! detronării, locotenentul Gorjan — mai târziu 
general a venit la Cezar Boliac și i-a comunicat cum că Ja noa- 
pte 4000 soldaţi vor năvăli în palat spre a detrona pe Cuza. 
Atunci s'a hotărât ca cineva să fie trimis la palat spre a vesti 
pe Domnitor. Dogărescu sa oferit după ce a scris următorul 
biletel : 


Măria Ta. 


„Am venit a vă spune că 4000 de oameni vor năvăli în 
palat pentru a vă sili să abdicaţi dela tron când, la o oră anu- 
mită din noaptea aceasta, se vor trage clopotele de la toate 
bisericile”. 


Ocest domn Dogărescu era, în anul 1909, comerciant la 


Predeal. 
— In ziua de 6 Aprilie a sosit în Bucureşti principele Fre- 


voi Il. 15 

deric Wilhelm Victor August Ernest, kronprinţul german. Prin- 
cipele a venit trimis de Kaizer ca să felicite pe regele Carol 
peniru aniversarea sa de 70 ani. 

In Capitală i s'a făcut o primire cu mare pompă. 

Pentru a pune în vedere ironia evenimentelor, să spunem 
că presa din București scria atunci că „acest tânăr blond, cu 
bunătatea în fată, era menit să se urce pe treptele unuia diu 
cele mai puternice tronuri”. Iar la nașterea sa, când actualul 
Kaizer anunta în familie că noul născut e un băiat. bătrânul 
împărat Wilhelm I. a exclamat : 

— Ura! pentru împărați. 

Acești patru împărați erau ; el, fiul său kronprințul Fre- 
deric. viitorul kaizer Wilhelm II și noul născut. 

Apoi a sosit în Bucuresti, tot pentru sărbătourea, regelui, 
și printul Carol Anton Frederic Wilhelm Ludovic de Hohen- 
zollern, fratele mai mic al principelui Ferdinand, vitorul rege 
al României. Acestuia nu i sa făcut primire oficială. 

Kronprinţul, însă, a fost primit ca vn suveran. 

Dela gară, cortegiul a pornit spre palat în ordinea urmă- 
toare : 

Prefectul poliţiei, d. Emil Petrescu; un escadron de jan- 
darmi călări ; trăsura cu regina și kronprinţul în față princi- 
pele Ferdinand ; trăsura cu principele Carol Anton şi princi- 
pele Carol al României; un escadron de jandarmi. Apoi trăsu- 
rile cu celelalte persoane de distincţie. Regele Carol a primit 
pe Kronprint în capul scărei la palat. 

— In ziua de 8 Aprilie a fost serbată aniversarea, de 70 ani 
a regelui Carol. Serbarea a fost făcută în cercul intim al fami- 
liei Hohenzollern, de aceea nu au fost de față și alţi suverani. 

Faptul că împăratul Germaniei a trimis pe însuş moşteni- 
torul tronului ca, să felicite pe rege, a avut și un alt înţeles: 
acela că împăratul care mai de mult. era în răceală cu Regele 
României, a voit să semneze împăcăciunea. De aceea kronprin- 
ţul a venit însoţit de o strălucită suită precum : generalul Von 
Schenk, generalul baron Marschall. colonelul Hainecius, colo- 
nelul von Kodern Oppen, locot.-colonel Behr, d. Sommer. 

A doua zi sa oficiat un serviciu divin la mitropolie, a fost 
o recepţie în palatul mitropolitului primat, o defilare de trupe 
pe bulevardul Maria sub comanda d-lui general Coundă. 

In acelaș timp a fost un serviciu religios la catedrala Sf. 
Iosif, la care n'a asistat regele, ci numai un aghiotant regal, 
precum și d. Vintilă Brătianu, primarul Capitalei. 

Ir schimb, la biserica evanghelică din strada Luterană, au 

asistat regina și kronprințul. De asemenea regina şi prințul 
german au făcut o vizită la institutul Diaeoneselor din şoseaua 
Stefan cel Mare. 

Seara, reprezentaţie de gală la Teatrul Naţional cu urmă- 
torul program : 

D Imnul imperial german, executat de orchestra ministe- 
rului de instructie. 

II) Versuri spuse de d-nii Constantin Nottara, Vasile Leo- 
nescu si Bulandra. 

III) Actul al III-lea din „Apus de Soare” al lui Barbu De- 
lavrancea,. 

IV) „Carmen Seculare” un act de D. Anghel și St. O. Iosif. 

A treia zi a fost la palatul regal un prânz de gală, cu care 
prilej regele și kronprințul au rostit toasturi călduroase. 

Regele Carol a fost, cu acest prilej, numit general feldma- 
reșal al armatei germane. 

Toasturile regelui și al prințului de Coroană n'au avut ca- 
racter politic, afară de un pasagiu din toastul regelui care 
a fost foarte semnificativ. 

La prânzul de gală dat în onoarea prinţului de Coroană, 
ordinea la masă! a fost următoarea : 

Regele Carol având la stânga pe d. Kiderlen Vaechţer, mi- 
Nistrul Germaniei la București, d-na Poenaru, generalul de 
Schenk, P. P. Carp, colonel conte de Roedern, Al. Djuvara, lo- 
cot.-colonel conte de Schweinitz, V. G. Morţun, locot.-colone! 
Behr, generalul Bcteanu, D. Filodor, locot.-colonel Greceanu, 
locot.-colonel Brociner. 

In dreapta : principesa Maria, prințul Ratibor, d-na Elisa 
Greceanu, d. Gh. Gr. Cantacuzino, contele de Bismark, Spiru 
Haret, col. de Rohrscheidt, Toma Stelian, căpitan de Massow, 
general Coandă, Basset, locot.-colonel Baranga, major Toro- 
ceanu. 

In fața regelui : regina care are în dreapta pe principele ger- 
man, principele Ferdinand, Ionel Brătianu, general von Mar- 
schall, M. Ferichide, colonel von Oppen, gen. Vartiadi, Vintilă 
Brătianu. comandant Gracosky, locot.-colonel Magheru, maior 
Berindei. 

In stânga : principele Carol Anton de Hohenzollern, d-na 
Baranga, general G. Manu, col. Heimecius, principele Carol. E- 
mil Costinescu, col. dr. Wiedermann, I. Kalinderu, gen. Crăini- 
ceanu, Emil Petrescu. colonel Baranga, maior Stratilescu şi că- 
pitan Manu. 

Să nu pierdem din vedere că Take Ionescu, deși şef de 

partid, nu era printre invitaţi, ceeace insemna că regele Carol 
nu-l recunoștea. Aceasta era o distincţie pentru succesiunea, la 
guvern. 

Nu voiu da în întregime toasturile regelui şi al prințului, 
jiindcă nu prezintă importanţă istorică ; voiu reproduce numai 
acele părti cari sunt semnificative pentru neclintita credință a 
regelui Carol fată de Germania şi de Prusia în special. 

Regele vorbeste : 


„De mai bine de 60 de ani mă leagă strânse legğturı de 
brava armată a Prusiei. Prin numirea mea ca general feldma- 
reșal ele au devenit imdisolubile. Lunga mea carieră militară 
capătă prin aceasta o înăltătoare si totdeodată istorică înche- 
îere”. 


Acest legământ, această făgăduială, regele Carol a respec- 
tat-o până la moarte. Când au sosit zilele grele dela 1914 a 
stăruit din răsputeri ca România să| alerge cu armata ei în 
ajutorul Germaniei, Neputând duce țara după el, în contra 
Germaniei m'ar îi mers niciodată. 

Toastul kronprinţului a fost un simplu toast de protocol 
fără nici un cuvânt care ar putea fi subliniat, 

— Guvernul român hotărăşte să recunoască independența 
Bulgariei. Regelc Carol trimite tarului Ferdinand următoarea 
telegramă : 


Maijestăţei Sale Țarului 
Sofia 


„Sunt fericit că ceea ce am dorit cu toții s'a putut Tealiza, 
Mă grăbesc să exprim Majestăţei Voastre felicitările cele mai 
cordiale și rog pe alotputernicul să ocrotească pe M. S. Țarina 
şi pe M. Voastră. Poporul meu împărtăşeşte fericirea poporului 
bulgar cu care e în relații asa de amicale. 
CAROL I 


Făţărnicia acestor obligatorii acte de curtenie şi politeţă 
este aceiaş întotdeauna. Căci în ciuda relaţiilor așa de amicale, 
Ge cari vorbeşte telegrama regelui, bulgarii conspirau împotriva 
Dobrogei ; iar în cărţile lor de istorie şi de geografie, intro- 
duse în şcolile publice, Dobrogea figura ca parte integrantă a 
Bulgariei, 

— In timpul acesta pacea în Balcani era tot mai mult a- 

meninţată — la Constantinopol Junii turci dau o lovitură: A- 
dunarea Naţională votează detronarea sultanului cu majori- 
tate de 150 voturi. Șeikul Islam a consimţit la detronare. După 
trecere de câteva zile sultanul, nevoind să abdice, a fast de- 
tronat cu forţa. 

— Presa, franceză comentează cu amărăciune vizita kron- 
prințului în România și felul în care a fost primit. Ziarul „Le 
Temps” spune că această vizită arată că influenţa germană s'a 
înfipt definitiv în România, nu numai în ce priveşte politica, 
finanţele şi economia, dar și în ce priveşte literatura și artele. 
Ziarul acuză guvernele framceze cari au lăsat câmpul liber 
Germaniei fără a căuta să reacționeze. Acum e prea târziu şi 
nu mai e nimic de făcut. 

— Presa, bucureșteană a înregistrat o pierdere dureroasă. 
Ziaristul Dimitrie Marinescu, mai târziu cunoscut sub numele 
de Marion, nume cu care a iscălit în presă, a încetat din viaţă. 

Era redactor al ziarului Universul. 

Specialitatea lui erau cronicele glumeţe pe care le-a pu- 
blicat timp de aproape 20 de ani în Universul şi în Veselia, 
iar marea lui predilecție era satira contra soacrelo:. 

Era un cronicar popular foarte gustat în cercurile de jos 
ale populaţiei. 

— La Curtea de casaţie se ţine o ședință solemnă pentru 
instalarea a cinci consilieri numiţi din nou. Aceştia sunt: 
Scarlat Popescu, Panait Ionescu, C. Marinescu, Gr. Ștefănescu 
şi V. Pretorian. 

Inaintarea lui Scarlat Popescu este viu comentată, căci a- 
cesta, era magistratul independent și integru care, în cali- 
tate de prim-preşedinte al Curţei de apel, a făcut atât de mult 
sânge rău diferiților miniştri cari se abăteau dela calea cea 
dreaptă. In toate cercurile, în opinia publică înaintarea dem- 
nului magistrat. este îndeobște aplaudată. 

— Arta română încearcă o pierdere însemnată : pictorur 
Eugeniu Voinescu. maestrul marinelor, a încetat din viaţă. Eu- 
geniu Voinescu ocupase și înalte functiuni, fusese consul la O- 
desa, și prefect de județ 

— Pe la mijlocul lunei Mai au sosit în Bucuresti 102 ftu- 
denţi bulgari şi şapte studente. 

— La Academia Română se face recepţia lui Duiliu Zam- 
firescu, ales în locul lui D. Olănescu (Ascanio). Sedinţța a fost 
prezidată de Anghel Saligny. 

Duiliu Zamfirescu spune că, potrivit tradiţiei, ar trebui să 
vorbească despre Olănescu, dar fiindcă era prea bun prieten 

cu el, îi e teamă că nu va putea fi obiectiv, de aceea va vorbi 
despre poporanism în literatură. 

Cele dintâi încercări de poporanism sau făcut la noi, 
spune Zamfirescu, de către Coşbuc şi Goga. Amândoi, însă au 
mari defecte : le lipseşte lirismul şi mirajul. Mai vinovat însă 
decât Coșbuc e Goga. Citindu-l ţi se desprinde idesa unui „a- 
rendaș de talent”. 

Creangă, însă, rămâne scriitorul adevărat de talent, fiindcă 
scrierile sale sunt lipsite de tendinţe. 

Acest discurs şi aprecierile făcute de noul academician, au 
dat loc la o pasionată polemică în lumea literaţilor noștri. A- 
ceasta cu atât mai mult cu cât Zamfirescu a tratat foarte rău 
pe Vasile Alecsandri. , 

Răspunsul l-a făcut Titu Maiorescu, care a administrat lui 
Zamfirescu o doiană părintească. Maiorescu a terminat iu 
vorbele : 

„Rolul dumitale, d-le Zamfirescu, este de a produce lăsân- 
du-ne nouă, publicului, grija de a aprecia valoarea acestor nro- 
ducții. 

— Vizita Kronprinţului german este urmată, la scurtă dis~- 
tanţă, de vizita arhiducelui Ferdinand, moștenitorul tronului 
Austro-Ungariei. 

Situaţia turbure din Balcani, pregătirile de război ce se 
făceau în Serbia, în Bulgaria şi în Muntenegru, violența atitu- 
dinii Serbiei, încurajată de Rusia, lăsau prea, puţine speranţe 
cum că pacea va fi menţinută incă multă vreme. De aceea Pu- 
terile Centrale începeau să se pregătească pentru conflictul care 
vedeau bine că va trebui să isbucnecscă nu tocmai târziu. 

România fiind unul din factorii de care Germania şi Aus- 
tro-Ungaria aveau nevoie la ziua conflictului, atât Berlinul cât 
şi Viena, se intreceau în acte de curtenie. Mai aies vanitatea, 
regelui Carol căutau s'o gâdile, știind că bătrânul rege era foar- 
te simțitor fată de onoruri și mari laude. 

Mostenitorul tronului austriac venea precedat de o reclamă 
meșteșugită: aceea că el ar fi un mare prieten al românilor și 
un tot atât de mare duşman al ungurilor. Se urma cu acest 
prilej, vechea politică de basculă a Vienei care, spre a înfrâna 
pretenţiile prea mari ale maghiarilor, le prezenta spectrul ro- 
mânesc, şi, spre a se zădărnici îndreptarea românilor din Ar- 
deal către Bucureşti, li se dădeau, din timp în timp, și în toate 
ocaziile grele pentru monarhie, speranțe strălucitoare de rea- 
lizare înăuntrul imperiului. 

De astă dată arhiducele Ferdinand își pregătise bine te- 

renul, așa că în România era așteptat cu mare simpatie, cu 
entuziasm chiar. Presa de toate nuanțele îl proslăveau ca pe 
un nepretuit prieten al neamului nostru. 

La Sinaia, unde trebuia să scoboare arhiducele din tren 
pe pământul românesc, pregătiri mari. Pe lângă drapelele ro- 
mânești, austriace si ungurești, lume multă din Bucuresti. Şi 
numeroase delegațiuni vevpiră, 

O delegatiune de 400 români din Transilvania venise din 
ajun spre a întâmpina pe arhiduce cu urări de bun sosit. 

Societatea „Transilvania” din București trimisese o de- 
legaţiune. 

Studenţii universitari, Liga culturală, românii ardeleni sta- 
biliți în regat aveau delegaţiile lor. 

La Sinaia simpatia pentru arhiduce era însotită de a mare 
animozitate în contra ungurilor. Studenţii veniţi din Bucureşti 
rupeau drapelele ungurești pe unde le întâlneau. 

Un comerciant ungur a arborat numai drapelul unguresc, 
mai mulţi comercianţi dimprejur l-au somat să arboreze și 
drapelele român și austriac: după ce unsurul s'a executat i 
s'a pretins să dea jos steagul unguresc. Cu mare greutate poli- 
ţia a putut linişti spiritele 

La București, înisuflețirea era mare în cercurile studenţeşti 
şi în cercurile politice. Ca în totdeauna, pe lângă veștile exacte, 
circulau în public tot felul de zvonuri de fantezie. Se spunea, 
Gin ureche în ureche, cum că arhiducele vine cu planuri mari, 
că vine să trateze cu Românii, pentru ziua cea mare care se 
apropie, o alianţă bazată pe întregirea regatului cu Ardealul. 

Arhiducele — aşa se spunea — fiind un hotărât dușman 
al ungurilor, vrea să micşoreze pe aceștia, dându-le două lovi- 
tvri: pe de o parte să acorde Croaților libertăţi autonome, pe 
de alvă parte să treacă Ardealul la România. 

Legănaţi de asemenea şoapte, Românii așteptau acum pe 
arhiducele Ferdinand ra, pe cel mai bun prieten al lor. 

Dună ce a intrat în ţară, un incident hazliu sa produs: 
d. Gr. Anghelescu, fost ministru al instrucţiunii, sa prins cu 
mecanicul trenului imperial că-l va întrece cu automobilul. Și, 
în adevăr arhiducele, căruia, i se povestise rămășagul, a urmă- 
rit vese] p2 fereastra vagonului, până ce a intrat în gara Si- 
naia, goana automobilului pe şoscaua paralelă cu calea ferată. 

Tn sara, Sinaia, când arhiducele se arătă în uşa vagonului. 
urale nesfârșite îl salutară. 

La Sinaia mari serbări în onoarea Arhiducelui. 

Decoraţiile au plovat din amândouă părţile, singur Arhidu- 

cele, care poseda colanul ..Carol I“ cel mai înalt ordin româ- 
nesc, n'a fost decorat. 

Mii de ţărani fură aduși în costume de sărbătoare, fiindcă 
acestei primiri regele Carol ţinea să-i dea un caracter exclusiv 
popular. Baza acestei recepţiuni era: mare şi frățească prie- 
tenie cu Austria, ostilitate faţă de Ungaria. 

Dunlicitatea politicei de pe vremuri era demnă de notat. 

In horele ponulare întinse sub brazii seculari, se prindeau 
principesa Maria — regina de astăzi — principesa Biisabeta, 
principele Carol, până și mica principesă Maria, astăzi regina 
Serbiei. 

Apoi coruri şi cântece naționale. . 

D-soara Anghel a cântat „După fragi şi după mure” şi 
„Mândruliţa dela Munte”. Corul muzical „Hora“ a cântat „Im- 
nul austriac“, „Lele cu scurteica verde” și „Hora fetelor”. 

Toate acestea pe platoul cazărmei pompierilor. 

O ddegaţie de studenți venită din București ca să protes- 
teze în contra, primăriei care arborase câteva, drapele ungurești 
şi spre a rupe drapelele, a fost împiedecată de poliţie ca, să ac- 
ționeze. 


A doua zi, o delegaţie a românilor transilvăneni — com- 
pusă din Dumitru Popovici, Ion Scurtu și Nicolze Mircea, 1) co- 
proprietarul berăriei „Carul cu bere“ — a fost primită de Ar- 


hiduce. Această delegaţie a înmânat un pergament omagial şi 
a expus doleanţele românilor din Ardeal. Audienţa a ţinut o 
jumătate de oră şi a fost, urmată, bine înţeles, de comentariile 
cele mai înflorite pentru fesicirea neamului românesc. 

Unele ziare au făcut chiar indiscreţiuni afirmând că Arhi- 
ducele sar fi arătat, în declaraţiile sale, adversarul politicei 
ungurești. 

Cum aceste indiscreţiuni nu puteau' veni decât deja mem- 
brii delegaţiunei, aceştia s'au grăbit chiar a doua zi să publice 
prin ziare o declaraţie, în care afirmau că, din partea lega- 
ţiunei austro-ungare au întâmpinat o primire foarte bine vo- 
itoare, iar în audienţă, n'a urmat altă convorbire decât mani- 
festația sentimentelor omagiale ale românilor. 

Dar nimeni ma fost înșelat. 

Un incident la Sinaia care face senzatie: şapte unguri cari 
se aflau de faţă când Arhiducele a intrat în Castelul Peleş, 
mau voit să se descopere când muzica a intonat imnul impe- 


1) Nicolae Mircea este nefericitul comerciant care s'a sinucis, 
aruncându-se pe fereastră, în Decembrie 1929. 

rial austro-ungar. Mai mulţi români transilvăneni, cari se a- 
flau de faţă, i-au somat să se descopere și de aci o oarecare 
agitaţie. 

Ziarul Pester Lloyd din Budapesta a osândit purtarea un- 
gurilor declarând că au meritat ofensa ce li s'a făcut de către 
Români. 

Dar la Budapesta toate aceste întâmplări fac senzaţie 
ceeace a motivat publicarea unui comunicat oficial de către 
guvernul ungar. Comunicatul desmințea zvonurile răspândite 
cum că drapelul ungar ar îi fost insultat la Sinaia precum şi 
că un atentat ar fi fost îndreptat centra Arhiducelui. 

S'au desminţit oficial şi svonurile privitoare la dectaraţiile 
jignitoare pentru unguri făcute de Arhiduca. delegaţiei româ- 
nilor transilvăneni. 

In urma plecărei Arhiducelui, d. dr. Alexandru Vaida-Voe- 
vod a dat următorul interview ziarelor : 

— Ce impresie va făcut primirea strălucită a arhidu- 
celui ?” 

— Noi Românii din Ungaria suntem foarte mulţumiţi de 
faptul că, fraţii noștri din regat au primit astfel pe moștenito- 
rul nostru. Dinastirismul nostru este în deobște cunoscut. Câci 
numai în dinastie mai putem spera pentru îmbunătăţirea soar- 
tei noastre politice. Dar trebue să mărturisesc că dinasticismul! 
nostru se îndreaptă astăzi în deosebi către arhiducele moșteni- 
tor. in el ne-am pus noi sperantele și de-aceea nu putem decât 
să ne bucurăm când vedem că i se arată simpatii atât de căl- 
duroase. 

— Cum ați primit știrea despre audiența delegaţiei romă- 
nilor transilvăneni ? 

— Am primit-o cu foarte multă satisfactie. Noi n'am prea 
iost până acum alintați din partea Coroanei, cu dovezi de con- 
sideraţie obiectivă pe care însă, noi credem c'o merităm. In spi- 
ritul de dreptate si înțelepciunea Arhiducelui ne-am pus în- 
crederea. A 

Primirea, acestei delegaţii a fost pentru noi o dovadă că 
părerea noastră n’a fost greşită. Alteța Sa imperială nu sa 
sfiit să primească o delegaţie de Români transilvăneni, ară- 
tând prin aceasta, că posedă un mare spirit de dreptate, că 
priveşte în acelaş fel toate popoarele monarhice şi că nu se 
sfieşte să arate în mod fățiș aceasta. 

— Ce credeți despre demonstrațiile anti-maghiare şi bat- 
iocorirea steagurilor ungurești ? 

— Părerea mea este că acestea nu sunt decât invenţii. Des- 

minţirile categorice venite din toate părţile dovedesc îndeajuns 
aceasta. Presa maghiară a exagerat cu intenţie faptul spre a-i 
da caracterul unei chestii de stat, dar nu şi-a ajuns scopul. 

— Ce credeți despre efectele ce va avea vizita ? 

— Cred că această vizită va avea, atât pentru monarhie 
cât și pentru România, rezultate însemnate, cari vor fi însă, 
acestea, nu se poate spune de pe acuma. Numai târziu ne vom 
da seama de ele“. 

Acest interview, în care fruntașul ardelean a căutat tot 
timpul să stea în marginile banalităței protocolare, este cea 
mai bună dovadă că vizita Arhiducelui n'a lămurit nimic în 
ce privea, relațiile dintre Austro-Ungaria și România. Ea a do- 
vedit însă cu prisosinţă un lucru: acela că între Ungaria şi 
România nu putea să fie, cu nici un preț, frăţie de arme. 

Războiul dela 1916 a confirmat acest sentiment. 

Vizita, Arhiducelui austriac nu era privită cu același op- 
timism în toate cercurile politice. Dacă liberalii şi Take Io- 
nercu se sileau să tacă resentimentele în contra ungurilor şi 
să nu fie turburate zilele de sărbătoare, Filipescu dimpotrivă, 
zeândărea şi încuraja manifestatiile anti-maghiare. 

Am spus că trei ardeleni, reprezentanţi ai Românilor tran- 
silvăneni stabiliți în regat, au cerut și au obţinut o audienţă 
la Arhiduce; audienta a durat o Jumătate de oră. 

A doua zi Epoca a pubiicat următoarea notiţă care a făcut 
mare vâlvă la Budapesta și a provocat o violentă campanie de 
presă cât și comunicatul suvernului maghiar de care am vor- 
bit mai sus. 

Iată notița Epocei: 


AUDIENTA ROMANILOR TRANSILVANENI LA ARHIDUCELE 
FRANCISC FERDINAND 


„O delegație a românilor transilvăneni stabiliți in komå- 
nia a cerut o audiență A. S. I. R., prințul de coroană al Austro- 
Ungariei. 

D-nii I. Scurtu şi Mircea s'au prezentat mai întâiu la re- 
sedinta de vară spre a înmâna cererea lor împreună cu textul 
adresei ce vor să prezinte arhiducelui Francisc Ferdinand. 

Dânșii au fost primiţi de d. Ugron, secretarul Legaţiei, care 
este ungur și care a căutat să pue tot felul de piedici. 

In urma unui nou demers pe lângă printul Schvenbury, 
sa dat curs cererei de audiență. 

A. S I. si R. a primit delegația în modul cel mai călduros 
şi a spus că știe cât suferă românii transilvăneni. 

— „Eu știu tot şi văd tot. Ştiu că pe drumul ce lam făcut 
ca să vin la Sinaia, românii au voit să iasă la gări ca să mă 
vadă, şi știu că în dosul fiecărui arbor se ascundea un jandarm 
şi câte un strutrichter care îi opreau. 

Stiu că românii au fost totdeauna credincioși Casei Hab- 
sburgilor și fiți siguri că veţi căpăta dreptate“. 

Această notiţă a supărat mult nu numai pe unguri, dar — 
fapt foarte curios — chiar pe Take Ionescu,  deaceea presa 
care-i urma inspiraţiile, nu numai că nu a publicat acest răs- 
puns ai Arhiducelui dar încă a blamat Epoca dându-i și o acră 
desmințire. 

Imediat după. publicarea nctiţei din Epoca, o nouă fier- 
tere a început printre ungurii din ţară, iar ziarele publicară 
ştirea, că poliţia de siguranţă, a primit informaţiuni sigure 
că doi unguri au intrat în România spre a atenta, la viața Arhi- 
ducelui. 

Această vrăjmăşie a ungurilor a autorizat bănuiala cum 
că în 1914 Arhiducele a fost asasinat la Sarajevo din instigaţia, 
ungurilor. 

Oricare ar fı fost adevărul, e fapt cert că ungurii au ju- 
bilat când au aflat că dușmanul lor a fost suprimat. 

Poliţiile, însă, luaseră măsuri de pază întinsă atât în Ro- 
mânia zât si dincolo de graniță în Ardeal. 

La întoarcere, un incident se întâmplă. în apropiere de 
Tomeș; pe când trenul care ducea pe Arhiduce trecea s'au 
auzit de odată, patru focuri de pușcă. De îndată ce trenul s'a 
oprit în gară, s'au făcut cercetări; dar s'a aflat că focurile fu- 
seseră trase de către un domn Corisiano din Brăila care tră- 
sese spre a speria urșii cari se apropiau în fiecare seară de lo- 
cuința sa. 

Vizita Arhiducelui fu și ea un bun prilej pentru ca cele 
două tabere conservatoare să se ia la harţă, 

Presa, lui Take Ionescu acuză pe carpişti cum că sau ab- 
ținut de la eerbările si dela banchetele de la Sinaia. 

Ziarele carpiste răspund violent afirmând că fruntasii 
carpiști nu s'au abținut toţi, dovada e faptul că Ion Lahovari 
a figurat. Dar așa a fost hotărârea luată ca să nu fie învitaţi 
de cât oamenii politici de frunte prezenţi la Sinaia, 

Pe o chestie care nu avea nici o importanţă, s'au scris, 
totusi, multe articole, violente sau înjurioase. 

Take Ionescu vrea să-i compromită pe conservatori față 
de rege arătându-i ca fiind ostili politicei sale externe; con- 
servatorii, temându-se ca manevra să nu prindă, erau furioși 
şi manifestau această furie prin fulgere si trăznete în ziarul 
Epoca. 

Se apropia scadența liberalilor iar cele două partide con- 
servatoare se încercau care mai de care, să se puie bine cu pa- 
latul pentru ziua, deschiderei succesiunei. 

Sau schimbat, oare, vremurile și moravurile?? 

— In ziua de 9 Iulie a încetat din viaţă bătrânul ziarist 
Grigore Ventura. 

Omul din clasa de sus, membru al partidului conservator, 
însurat cu o membră din aristocratia Moldovei, Ventura sta 
bucurat de o avere însemnatăl. A jucat şi un oarecare rol în po- 
litică, căci a figurat în Camera, dela 1871 la 1875 și apoi în cea 
dela 1875 la 1876. 

Pierzând averea, Ventura, care avea o frumoasă cultură — 
literară şi muzicală — a intrat în presă şi s'a consacrat și tea- 
trului. 

Intâia lucrare teatrală a lui Ventura a fost comedia O că- 
sătorie în lumea mare. După aceea au urmat: Curcanii, Copila 
din Flori. Câmătarul, Peste Dunăre, Marcela, Prejudecăli, etc. 
In colaborare cu actorul Leonescu a scris: Traian şi Andriada. 

A scris şi bucăţi muzicale. A scris muzica din FPintâna 
Blanduziei, dar opera sa, care a rămas populară, este Doi ochi. 

In presă a început la ziarul L'Indépendance Roumaine, pe 
la 1877; după aceea a scris la ziarele conservatoare. 

Grigore Ventura cunoștea foarte bine limbile franceza şi 
germana şi avea un mare simț muzical. 

La înmormântare au vorbit: Ion Popescu în numele Sin- 
dicatului ziariştilor, iar eu am vorbit în numele ziarului Con- 
servatarul. 

— Pe la sfârșitul lunei Septembrie, moare subit la Iaşi, 
prefectul județului Gheorghe Kernbach, cunoscut în literatură 
sub numele de Gheorghe din Moldova. 

A colaborat la multe ziare şi reviste, era un bun prieten al 
meu, mi-a, dat un preţios concurs la ziarul umoristic Ghiţă 
Berbecu, pe care-l redactam prin anii 1886—88. 

Poet gingaș şi plin de o fină satiră, avea o notă originală, 
și foarte Guioasă care t2 atrăgea şi te llipea de sufletul lui 
dela întâia citire: 


„Când întramurg întins în pat 
Imi cade capul greu pe perne, 
Mă prinde-un dor nemăsurat 
De setea liniștei eterne“. 


Corpul lui Gherghe din Moldova a fost adus în Bucureşti 
şi înmormânt aci. 

— In ziua de 27 Septembrie sa inaugurat la Constanţa 
portul cel nou și magaziile cu silozuri. Aci s'a aşezat piatra 
comemorativă cu următoarea inscripţie: 


„Noi Carol I rege al României pus'am această piatră îm 
ziua de 27 Septembrie cu prilejul inaugurărei portului Con- 
stanta“. 


Precum pot vedea cititorii, această inscripție a fost făcu- 
tă fără nici o băgare de scamă lipsindu-i anul inaugurării, 
Sau poate această lacună a fost, intenționată spre a se da de 
lucru, viitorilor istorici şi cititori în pietre peste câteva mii 
de ani. 

Conform moravurilor noastre politice, prelungite până as- 
tăzi, amândouă opoziţiunile — carpiști și takiști, — s'au abți- 
nut dela serbările acestea, deşi fruntașii lor au fost invitați. 
Motivul: opoziția nu poate participa la o sărbătoare prezidată 
de un guvern care duce ţara la prăpastie. 

In viitor sistema, a fost cultivată cu pasiune de către toate 
partidele politice fără expecţiune şi pentru toate actele politi- 
ce cât de mari. i 

— Socialistii încep în ţară o întinsă agitaţie pe chestia ca- 
zului Ferrer. Cine era Ferrer? 

In Spania, din cauza răsboiului cu cabilii, sa devlarat 
la Barcelona greva generală, apoi o mare răscoală a isbucnit, 
Răscoala luând un caracter anti-clerical multe mănăstiri au 
fost incendiate și devastate, armata a intervenit. Ferrer, unu 
cunoscut anticlerical, fiind acuzat că ar fi instigat răscoala, a 
fost condamnat la moarte și executat. Această execuţie a pro- 
vocat o mare mișcare de protestare în toată lumea. 

In România partidul socialist — deși Ferrer nu era socia- 
list — profită de împrejurare, ca să înceapă o mişcare agita- 
tă de protestare. Ca titlu de curiozitate amintim ză, la Ploeşti, 
fiind un congres al chelnerilor, sa dat: „Un ceai literar al 
chelnerilor congresiști“, spre a protesta contra execuţiei lui 
Ferrer. 

Cine'și mai aduce astăzi aminte de Ferrer? 

— Un mare scandal bisericesc izbucnește si se va prelungi 
ani de zile. 

La 11 Octombrie, Sinodul, ţinând ședință sub preşidenţia 
mitropolitului primat şi în prezenta ministrului cultelor, Spiru 
Haret, o dezbatere foarte furtunoasă s'a deslănțuit. 

Episcopul de Roman, Gherasim Safirin, a declarat de anti- 
canonic consiliul superior bisericesc pe care l-a combătut cu 

violenţă in Senat, când ministrul Haret a cerut înființarea lui, 
şi, în fine a adus chestia şi în Sinod. 

Dela începutul ședinței, episcopul a cerut cuvântul și a dat 
citire unui memoriu-proect în care declara de anticanonic noul 
consistoriu, acuza întregul Sinod, acuza pe ministrul Haret — 
care era armean de origină, — în sfârşit aducea grele acuzați- 
uni mitropolitului primat care fusese raportorul legei în Senat. 

Citirea s'a încheiat cu urmăl:oarea declaraţie de afurisenie : 

„Eu Gherasim Episcop de Roman, membru al Sfântului Si- 
nod al bisericei Creştine Ortodoze, nu mai pot sta un moment 
în mijlocul fraților mei cari aprobă călcarea legilor dumneze- 
ești“. 

Apoi, întemeindu-se pe canonul I din Sinodul al VI-lea 
ecumenic şi în virtutea canonului I combinat cu canonul al 
TI-lea dela al IV-lea Sinod ecumenic, epicopul Gherasim. cu gla- 
sul tremurător de emoție dar înăltat, aruncă afurisen:a asupra 
întregului Sinod. 

Apoi Gherasim, depunând memoriu pe masa preşedintelui, 
a părăsit şedinţa lăsând pe ceilalți înmărmuriti, 

Acest conflict a avut o lungă tărâgănare. La timp vom 
arăta cum s'2 stins. Dar afacerea a stârnit o foarte mare agi- 
taţie şi, la un moment, amenința să ia proporțiile  „afacerei 
Ghenadie“. 

— Bucureștii sunt în mare fierbere; se anunţă venirea in 
București a francezului Bleriot care va zbura cu aroplanul său. 

Pentru întâia oară, bucureştenii aveau să vadă un aeroplan. 
Pregătirile sunt mari pe toată linia, Prefectul convocă pe bir- 
jari și le impuse preţuri maximale deși mărite. Principele Fer- 
Ginand însărcinează pe locotenentul-colonel Iliescu mai târziu 
general Iliescu — să ia, măsuri serioase pentru încercuirea spa- 
ţiului de unde va zbura Blériot. Spaţiul era hipodromul dela 
Băneasa. Intreaga, garnizoană e întrebuințată, fiindcă se pre- 
vede o aglomeraţie nemei pomenită. Și în adevăr afluența pu- 
blicului a fost enormă. 

Blériot a sosit în gara de Nord în ziua de 12 Octombrie. 
Prin toate gările pe unde a trecut i sau făcut primiti entu- 
ziaste. l2 gara de Nord mii de oameni au ieşit întru întâmpina- 
rea lui. 

Mii de străini şi de provinciali vin în Bucureşti, hotelurile 
sunt pline, pe străzi animaţie: numai de la Braşov se anunţă 
sosirea unui grup de 500 persoane care să asiste la experiențe. 

Dar o veste sinistră se răspândește: Blériot nu va zbura azi. 

Publicul venise în valuri de pretutindeni, era o afluență 
de neînchipuit. Blériot arătând că helicea aeroplanului a fost 

ruptă și motorul i-a plesnit, d. Cămărășescu de la Automobil- 
Club anunţă că zborul se va face, poate, peste două zile. 

Zborul s'a făcut Duminică 18 Octombrie. 

Fiind şi Duminică, peste 100.000 oameni au alergat din 
toate unghiurile Capitalei, din centru ca şi din toate periferiile. 
ca să vadă, pe omul care zboară. 

N'a rămas în București tramvai, camion, cabrioletă, brisşcă, 
cărută, mici cel mai neînsemnat vehicul, care să nu fie întrebu- 
ințat spre a transporta lumea la hipodrom. Lumea venea în 
valuri nesfârsite, pe sus sau pe jos, oameni bătrâni, femei, copii 
toţi alergau ca să poată ocupa din vreme „un loc mai bun“. 

O atât de mare îngrămădire de oameni nu mai văzuse 
Bucureștiul. 

La ora 3 şi 30 minute, Bleriot se înalță cu aparatul său, iar 
de jos isbucnesc aplauze și ovațiuni în delir. Direcţia aparatu- 
lui este Bucureștii-Noui. După un număr de virajuri foarte sa- 
vante, Bleriot se reîntoarce către pista hipodromului pe care 
l-a ocolit de trei ori, apoi, în aplauzele fără sfârșit ale mulţimii, 
s'a scoborit exact la locul de unde plecase. 

Zborul întâi fusese zborul de distanţă; în 10 minute 50 de 
secunde a acoperit distanța de 9 kilometri și 709 metri. 

Printul Ferdinand dimpreună cu principesa Elisabeta şi 
prințul Carol s'a dus la Bleriot şi l-au felicitat. 

Apoi inginerul francez s'a suit în loja regală unde a corn- 
vorbit câteva minute cu regina. 

La orele 4 şi un sfert aparatul s'a înălţat din nou pentru 
zborul de iuțeală. 

De astă dată aparatul s'a înălțat până la 70 metri, a făcut 
evoluțiuni admirate de publicul în delir, apoi s'a scoborit până 
aproape de pământ dar când trecu în fața tribunelor, se înălță 
de odată spre marea admiraţie a publicului. 

De astădată Bleriot a făcut de 7 ori înconjurul pistei la 
diferite înălțimi de 40, 50, 60 şi 70 metri. Virajuri îndrăzneţe 
şi elegante aplaudate cu frenezie de jos pe când aviatorul saluta 
mereu cu mâna multumind publicului. 

Zborul a durat 17 minute și 26 secunde, iar distanţa, străbă- 
tută a, fost de aproape 20 kilometri. 

Al treilea zbor a fost zborul de înălţime. Zborul a durat 10 
minute. 

Această sărbătoare a fost una din cele mai populare care 
a lăsat, pentru mulţi ani, amintiri neşterse celor cari au fost 
de față. 

— O mare agitaţie socialistă pornește în toată tara. 

Doctorul Racovski, în înţelegere cu socialiștii din ţară, a- 


www.dacoromanica.ro 


pare de odată la punctul de vamă Câineni şi vrea să intre în 
tară, Autorităţile române îl opresc și îl arestează. De aci o 
mare fierbere, agitatie în toate cercurile muncitoreşti şi nu. 
meroase întruniri de protestare, cari se încheie cu intervenţia 
armatei si cu mari violenţe. 

In sfârşit doctorul Racovsky, — după tratative urmate cu 
guvernul ungar care nu vrea să-l primească, în țară, — este rc- 
trimis peste graniţă, tot în Ungaria. 

Dar agitația socialiștilor din ţară nu încetează. 

— O mare victorie românească: un tânăr român, inginerul 
Aurel Vlaicu, în vârstă de 28 ani, de fel din comuna Binţinţi 
lângă Orăştie comitetul Hunedoarei, a inventat un nou aero- 
plan. 

In ziua de 20 Octombrie, Aurel Vlaicu a făcut la Parcul Fi- 
laret, experiențe cu aeroplanul său în fata d-lui Al. Cotescu, di- 
rectorul căilor ferate. 

Experienta, fiind cu totul satisfăcătoare, d. Cotescu a fă- 
cut un raport în consecință. 

— La sfârşitul lunei Octombrie, după lungi frământări în 
sânul partidului liberal, Brătianu este silit să-și  remanieze 
cabinetul. Remanierea este făcută în chipul următor: Al. Dju- 
vara trece dela industrie și comerț la externe; Alecu Constan- 
iinescu a fost numit ministru de domenii; d. Mihail Orleanu 
ministru al comerțului în locul lui Djuvara. Singurul ministru 
retras din guvern a fost Anton Carp, titularul dela domenii. 

Generalul Crăiniceanu la război. 

— In urma întrunirilor de protestare ale socialiştilor pen- 
tru d-rul Racovsky, un număr de sindicalişti au fost arestaţi și 
daţi judecății. Dar tribunalul, pe unii i-a condamnat foarte 
uşor iar pe altii i-a achitat. Au fost osândiți la câte cinci zile 
închisoare: I. Frimu, Gh. Cristescu, D. Marinescu, şi Matac Ilie, 
iar achitaţi au fost: Alex. Oprescu, Panait Istrate, Al. Stănescu 
şi P. Tănescu. 

— In urma unei neînțelegeri cu ministrul Haret, Titu Maio- 
rescu demisionează din învățământ pentru limită de vârstă, 

Şi această demisiune este un motiv de agitatie în contra 
guvernului. 

Titu Maiorescu era unul dintre fruntașii între fruntaşi ai 
neamului. om de o cultură superioară, foarte mare talent ora- 
toric, eminent scriitor, profesor cu o autoritate cum puţini 
profesori o aveau. Plecarea lui însemna o pierdere reală pentru 
învățământul superior. 

— La începutul lui Noembrie moare Theodor Ştefănescu, 
director la Banca Naţională. 

Theodor Ştefănescu, fostul director al şcoalai comerciale 
din București, era un mare om de muncă şi un foarte priceput 
contabil. 

Secretarul general al ministerului de instrucţie sub minis- 
teriatul lui Gheorghe Cantili pe vremea guvernării lui Ion Bră- 
tianu, s'a deosebit prin spiritul său de disciplină şi severitate 
la muncă. Când s'a înființat Banca Naţională a fost ales, de 
către acţionari, director la serviciul contabilităţii. Toţi conta- 
bilii români eșiţi la școlile comerciale au fost elevii acestui bun 
xomân și mare muncitor. 

— Agitaţia. socialiștilor în contra, primului ministru are o 
încheiere care putea să fie tragică: în seara de 8 Decembrie, 
un anume Gh. Stoenescu, urmărind pe Brătianu pe stradă 
Colţei, a tras asupră-i pe la spate, trei gloanţe de revolver. 

Martorii au povestit astfel atentatul : 

„D. Brătianu venea, singur şi pe jos acasă, când, în dreptul 
stradei Gloria, un individ s'a, repezit asupra sa pe la spate și 
a tras trei gloanţe de revolver. D. Brătianu sa întors și a 
strigat : 

— Pune-ţi mâna pe el; hotul wa omorât... 

Apoi venindu-i rău, s'a prins cu mâinile de felinar. 

Buletinul medical semnat de d-rii Stcicescu, Buicliu, Leon- 
te, G. Cantacuzino, I. Cantacuzino și C. Angelescu spunea : 


„Examinând starea d-lui prim ministru I. I. C. Brătianu, am 
constatat că d-sa a fost atins de două gloanțe cari au produs 
două plăgi. Una în regiunea omoplatului stâng la spate iar cea 
de a doua în partea posterioară de jos a toracelui din dreapta. 

Ambele plăgi pentru moment nu sunt însoțite de nici o 
complicatie imediat amenințătoare“. 


Stoenescu a declarat că nu a fost îndemnat de nimeni să 
asasineze pe primul ministru, dar că era mutitor de foame ne- 
putând câștiga decât 3 lei şi 25 bani pe zi. 

Apoi, pe când se afla Ja, palatul de justiţie, s'a aruncat în 
stradă dela etajul al 2-lea. In stare gravă a fost dus la spi- 
talul Brâncovenesc. 

Dar în urmă atentatorul a declarat că nu el s'a aruncat pe 
fereastră, ci alţii Pau împins să-l omoare. 

— Cum era de prevăzut acest atentat a produs în partidul 
liberal o mișcare de furie în contra partidului sindicalist. In 
partid se plănuese serioase măsuri de oarece se afirmă că, aten- 
tatul nu-i decât opera agitaţiilor socialiste. 


Vol. Il. 16 

— In București este iarăşi agitație electorală. Este de ales 
un deputat al colegiului II de Ilfov. Cele trei partide se pre- 
zintă. 

La întâiul serutin, candidaţii întrunesc: D. Moruzi candi- 
datul takist 1565 voturi, M. Desliu candidatul carpist 1454, 
Ion Cesărescu candidatul guvernului 808. Se declară balotaj. 

Faţă cu acest dezastru electoral liberali declară că trebue 
să se ia, măsuri energice contra agitatorilor. 

Omul cu mâna de fier, în partidul liberal aste socotit tot 
Mihail Ferikidi, de aceia, o remaniere se face. Brătianu pără- 
sește portofoliul internelor, iar Ferikidi e numit ministru de 
înternc şi presedintele de Consiliu provizoriu până la însănăto- 
șirea lui Brătianu. 

Președinte al Camerei este ales Vasile Misir, iar vicepre- 
ședinte în locul lui Misir, Alexandru Radovici. 

Mari violenţe încep in București. 

Bătăi, amenintări cu dueluri, insulte, întruniri violente. 
manifestatii de stradă, totul este pus în mișcare. 

La ziarul „Adevărul“ se face o manifestaţie ostilă. Pe de o 
parte, un număr de studenţi vin în faţa redacţiei și aruncă 
cu pietre în geamuri. pe de altă parte, o altă manifestaţie 
populară — sprijinită de poliţie bine înţeles — se dedă la vio- 
lențe și mai mari. 

In mijlocul acestei atmosfere se face alegerea de balotagiu 
la colegiul II d2 Cameră de Ilfov. Lupta se dă numai între cei 
doi candidaţi ai opozitiei deoarece candidatul liberal, văzând 
neputinta de a învinge, s'a retras din luptă. Rezultatul acestui 
scrutin a fost: Dimitrie Moruzi candidatul takist 1680 voturi, 
Mihail Deşliu candidatul carpist 1655 voturi. Cu 25 voturi mai 
mult takistii au triumfat! 

In dosul acestui rezultat erau cabalele . și manoperele 
obicinuite ale electorilor. 

Căderea atât de zdrobitoare a candidatului liberal se da- 
tora, între altele, și faptului că, aproape întreaga poliţie, în 
loc să lucreze pentru guvern, a lucrat pentru kneozzul Moruzi. 
De altfel acesta a și fost rostul candidaturei sale. 

Moruzi, fost de două ori prefect de poliție lăsase amintiri 
foarte dulci în inimile polițiștilor. Fire bună şi cavalerească, 
kneazul era și un mare chefliu. 

In toate serile, după ce-și termina serviciul la poliţie, por- 
nea la un birt sau alt local de petrecere. 

In totdeauna era însoţit de câţiva inspectori, directorul 
prefecturei, căpitamul de jandarmi, etc. Pe calea Victoriei în- 
tâlneai adesea șirul de câte două sau trei trăsuri; în frunte 


www.dacoromanica.ro 


— 243 — 


kneazul, subalternii după el. Toată lumea care-l întâlnea știa 
atunci că prefectul a plecat la petrecere. 

Acest fel popular de a se purta, generozitatea lui şi blân- 
dețea, erau o garanţie cum că, la nevoie, oamenii din poliţie, îi 
vor veni în ajutor. 

Candidatura kneazului a fost aleasă de Take Ionescu pen- 
tru această consideraţie și, în adevăr, poliția a lucrat cu devo- 
tament pentru el. 

Candidatul conservator Mișu Deştiu, care, la întâiul seru- 
lin rămăsese cu peste 100 voturi în urma candidatului takist 
la balotaj a rămas mumai cu 25, fiindcă, de la un scrutin la 
celalt a câștigat 211 voturi, pe când kneazul n'a putut câștiga 
decât 125. Câștigul amândorora, era de la alegătorii cari vota- 
seră la întâiul scrutin, pentru Ion Cesărescu. 

Takistii au pretins atunci că, la al doilea scrutin, liberalii 
au dat concurs lui Deșliu spre a învinge pe candidatul lor. 
Adevărul era acesta, însă: dacă pentru Deşliu au votat unii li- 
berali, altii au votat pentru Moruzi. Poliţia îrpotriva ordinu- 
lui primit, a susținut pe Moruzi. 

Această alegere a dat loc unui incident tragico-comic. 

După vechea, lege electorală alegătorii colegiului II de Ca- 
meră votau în 10 secţiuni. După  despuerea scrutinului, în 
ziua balotaciului, delegaţii partidului veneau la club cu rezul- 
tatul dobândit. 

Pe la crele 10, sala clubului carpist — Casa Vanicu, calea 
Victoriei — începu să se umple de lume. De odată se aud urale 
şi aclamatii, venea rezultatul dela una din secţii, rezultatul fa- 
vorabil lui Deșliu. 

Peste câteva minute alte urale şi alte aclamații, o a doua 
secție aducea un alt rezultat: și aci Deșliu bătuse pe Moruzi. 

După o oră nu mai puteai circula în sălile clubului conser- 
vator. Venise rezultaul dela nouă secții din zece. In toate aceste 
9 secţii Deşliu avusese majoritatea; în acel moment candidatul 
carpist întrecea cu 45 voturi pe candidatul takist. 

Bucuria era aproape de delir. Voci numeroase cereau să se 
ilumineze balconul Clubului, ordine răsunau ca să vie numai 
de cât muzica. Repede intendentul clubului apare cu o lungă 
prăjină în mâini, o prăjină ce purta o mică flacără în vârf. 
Era pentru aprinderea gazului pe balcon. 

Dar o voce prudentă răsună : 

— Să mai așteptăm și ultimul rezultat, e mai prudent. 

Ultimul rezultat, era cel dela secția Tăbăcari din culoarea 
de Albastru unde dicta marele elector al Capitalei d. I. Th. 
Florescu. 

Electorii nici nu voiau să audă. Cel mai priceput dintre ei 
striga : 

— Avem 45 voturi înainte. Chiar dacă suntem bătuţi la Tà- 
băcari, cu cât o să fim bătuţi ?... Cu zece! cu două zeci! cu 
trei zeci ! hai să spunem cu patru zeci! Ceeace nu se poate 
după cum a mers alegerea — și tot avem cinci voturi mai mult! 
Ce dracu, un vot mai mult tot o să avem! 

N'apucase să treacă cinci minute, și iată că apare tăcută, 
plouată, fără urale, fără aclamații, delegaţia dela Tăbăcari ! 
Moruzi avusese 70 voturi mai mult decât Deșliu! Deșliu era 
bătut cu 25 voturi! Jean Th. Florescu salvase pe candidatul 
takist. 

Işi poate ori cine închipui care a fost scena următoare la 
clubul conservator. 

Pe când aci toată veselia muri într’o clipă, îar bietul Mișu 
Deşliu — care se văzuse o clipă deputat al Capitalei, — cădea 
pe un fotoliu galben ca ceara, muzica răsună deodată în 
stradă! iar uralele răpăiră pe Piaţa Teatrului în fața clubului 
takist. 

Muzica și un număr de torţe erau, de pe la orele 9 concen- 
tate în curtea restaurantului Andrei Dumitrescu, gata a servi 
Geopotrivă, pe acel candidat care va izbuti. 

Ce dulci moravuri. 

Deşliu era candidatul lui Nicolae Filipescu, candidat foarte 
puțin agreiat de Carp, și mai ales de -Marghiloman. Mo- 
tivul era următorul: Dacă ar fi bătut Deşliu, acesta s'ar fi 
impus ca primar al Capitalei, demnitate pe care o revendica, 
în lipsa unui minister. In cazul ăsta primăria cădea în mâna 
lui Filipescu. 

Marghiloman avea un alt candidat pentru primărie, un pri- 
eten devotat, pe Matache Dobrescu. Cu d. Dobrescu la primărie, 
influența lui Filipescu era anulată. Deșliu bătut în Capitală, 
nu mai avea dreptul să revendice primăria. 

Este lesne de înţeles, prin urmare, că Desliu mu a fost sus- 
ținut, cu tot devotamentul, de către unii electori. Ceva mai 
mult, au fost chiar electori conservatori cari au lucrat, pe sub 
mână, contra, lui Deșliu. 

Așa se petreceau lucrurile în acest partid ros de intrigi, de 
invidie şi de ambiţii. 

Ce deosebire de liberali cari au dovedit întotdeauna un 
mare spirit de disciplină, de solidaritate și de lealitate în par- 
tid, ceeace este dovada simțului moral în politică. 

Dar Deșliu avusese votul unui mare număr de cârciumari, 

Filipescu, cu simtul său electoral, a înțeles repede cât folos 

se poate trage din exploatarea a două chestiuni: legea câr- 
ciumarilor prezentată de Fmil Costinescu, ministrul de finanţe 
și raziile d-rului Botescu ajutorul de primar. Despre legea câr- 
ciumarilcr voiu vorbi mai târziu, dar despre raziile d-rului 
„ Botescu voi vorbi în capitolul următor. De aceea, Filipescu a 
iăsat în sarcina lui Deșliu să se pună în legătură cu cârciu- 
marii, să le ia cu căldură apărarea şi să le dea toate făsădue- 
lile în numele partidului. 


ANUL 1910 


— Un motiv de mare agitație politică în București, a fost 
raziile doctorului Botescu. 

Doctorul Botescu, ajutor de primar, își luase sarcina de a 
face un foarte sever control sanitar asupra birturilor, bodezgi- 
lor, cârciumilor și a tuturor localurilor de consumaţie. 

Bucureștiul fiind renumit pentru murdăria lui în toate di- 
recțiile, trăia patriarhal în vechile deprinderi ale bucătăriilor, 
în care mișunau muștele și șobolanii, a grătarului întotdeauna 
nespălat, a cărnurilor, brânzeturilor, pescăriilor etc., neaco- 
perite şi expuse muștelor. In sfârsit, nici o măsură sanitară, 
nici o privighere administrativă. Agemţii și comisarii comu- 
nali şi sanitari, bacșişviți şi nepăsători, lăsau populaţia în pra- 
aa boalelor. 

Doctorul Botescu și-a luat inima în dinţi și, cum era puter- 
nic sprijinit de către şeful său, primarul Vintilă Brătianu —- 
foarte sever și acesta — a pornit, în întreaga Capitală, şi, fără 
considerație dacă comerciantul era liberal sau conservator, o 
curăţire sistematică. 

De cu seara, însoțit de un număr de agenți comunali, şi la 
nevoe de sergenți de poliţie, doctorul pornea în inspecţie. A- 
ceste inspecții se numea razzii. 

Alerga din restaurant în restaurant, din cârciumă în câr- 
ciumă, din bodegă în bodegă, inspecta, controla și, după caz, a- 
vertiza, amenda, închidea temporar și, de multe ori, confisca 
uneltele de bucătărie găsite în mare mecurăţenie. 

In special, doctorul Botescu confisca grătarele cârciumari- 
lor cari, după obiceiul vremurilor, ocupau trotuarul cu mesele 
pe cari erau grătarele cu cărnuri şi îmbălsămau văzduhul cu 
mirosul cârnaţilor şi fleicilor. 

Doctorul Botescu trecea cu trăsura pe cutare stradă de ma- 
hala, se oprea în faţa grătarului, îl examina şi, dacă curâțe- 
nia lui nu-l satisfăcea, îl confisca. In fiecare noapte, ducea, 
astfel, o bogată recoltă de grătare la depozitul comunal, unde, 

la un moment se aflau, clae peste grămadă, câteva mii de a- 
semenea. unelte, 

Partidele de opoziţie căutau să tragă foloase din această 
activitate a doctorului Botescu. 

In colegiul al 2-lea de Ilfov, care număra de la 8000 până 
la 9000 alegători înscriși — dar care în realitate nu erau de 
cât 7000, dacă se scădeau morții și cei înscriși de mai multe 
ori, după cum își schimbase domiciliul prin diferite culori — 
cârciumarii reprezentau un contingent electoral de peste 900 
voturi. Acel partid care ar fi putut dispune de acest întreg 
stoc de voturi, era aproape sigur că va fi învingător in colegiul 
care dădea cel mai mare număr de reprezentanţi în Cameră. 
Colegiul al 2-lea de Ilfov alegea nouă deputaţi. 

Nicu Filipescu, care avea geniul electorului, înțelesese repe- 
de ce folos se putea trage din câștigarea simpatiilor acestui 
bloc de comercianţi. De accea o întinsă propagandă începu, cu 
agenții săi, prin toate cartierele Bucureștilor, iar presa, asu- 
pra căreia Filipescu avea înrâurire2, ataca zilnic pe doctorul 
Botescu. 

Doctorul ajunsese spaima cârciumarilor și a birtaşilor, cari 
jurară să nu-l mai voteze niciodată, dacă va îndrăzni să-şi 
mai pue candidatura la colegiul al 2-lea de Iifov pentru Ca- 
meră,. Fiindcă, trebue să spun, că doctorul era și deputat al 
colegiului acesta. 

In realitate, doctorul Botescu făcea o operă foarte saluiară 
cu riscul popularității sale, netinând seamă de stăruințele des- 
perate ale electorilor partidului, cari arătau primejdia pen- 
tru partid de ași aliena pe cârciumari, fără a asculta de stri- 
gătele atâtor cârciumari cari erau membri vechi ai partidului 
iar unii din ei chiar puternici agenți electorali, el și-a urmat 
cu perseverență calea trasă. In scurtă vreme, situaţia, din 
punctul de vedere santiar. se schimbă. Toate localurile în- 
cetară de a fi laboratorii de necurăţenii, grătarele pline de 
jeg şi grăsimi, necurăţate cu anii, dispărură. Pretutindeni, 
prin galantare brânzeturiie, cărnurile, fructele, fură acoperite 
cu tifoane. ” 

Fireşte, doctorul Botescu, pe lângă cinstea lui exemplară— 
căci întrun mediu în care erau atâţia oameni vensatili, el re- 
zista victorios la toate ispitele corupţiunii — avea în ajutorul 
lui împrejurarea că primarul era d. Vintilă Brătianu, fratele 
şefului partidului. Dacă nar fi fost susținut cu toată hotă- 
rârea de către şeful său și dacă șeful său n'ar îi avut, la rån- 
du-i, sprijinul necondiționat ai sefului partidului, doctorul ar 

ti fost repede, ori împiedecat de a-și face datoria, ori măturat 
de la primărie. 

Face cinste partidului liberal, că — deși în pericol de a de- 
veni tot mai nepopular în București — a sprijinit pe Bo- 
tescu cu cea mai mare hotărâre. Iar astăzi bustul se vede în- 
nălțat pe un soclu în calea Griviței. Fiindcă doctorul Botescu, 
om al datoriei până în cea din urmă fibră a, fiinţei sale, a mu- 
rit de tifos exantematic în războiul cel mare, fiindcă și-a făcut 
cu eroism datoria. 

— Pentru istorie este interesant de pus în lumină următo- 
rul fapt uitat cu totul astăzi. In urma răscoalelor țărănești, 
liberalii sau gândit foarte serios să fondeze un partid țărănesc 
pe care să-l aibă în mână, prevăzând că alţii ar putea să le-o 
ia înainte în această direcţie. 

Ideia fondării partidului țărănesc-liberal, a fost —- așa se 
zicea atunci — a d-lui I. G Duca, care se afla în consiliul Băn- 
cilor Populare, cât și a unora dintre generoși, adică foştii so- 
cialiști. Dar Ionel Brătianu și alţi, liberali mai bătrâni, printre 
cari Mihail Ferekide, sau împotrivit ideii, sub cuvânt că nu-i 
este iertat partidului national liberal să încurajeze partidele 
de clasă. Toți au fost, însă, de părere că să se înceapă, la țară, 
o puternică propagandă și să se organizeze partidul liberal în 
toate comunele rurale. 

De atunci datează grija libertlilor de a începe înfiinţarea 
de cluburi ărăneşti. Inceputul a fost făcut în județul Prahova, 
unde, șef al partidului liberal era un fost socialist, Alexandru 
Radovici. 

Liberalii au început lucrarea lor de partid, dar nau urmă- 
rit-o cu energie şi peste toată ţara. Apoi a venit războiul, care 
i-a abătut de la această preocupare. In 1920, în urma alcge- 
rilor cari au dat un parlament țărănist, m'am intâlnit la 
Banca Naţională cu Ion Bibicescu. Venind vorba despre acest 
eveniment politic, care era considerat ca o minune neprevă- 
zută de nimeni, Bibicescu mi-a spus: 


— „A cuie vina? Eu le-am spus dumnealor (liberalii) de 
mult, că trebue să se scoboare la țară şi să se organizeze acolo. 
Dar dumnealor wau făcut nimic și au lăsat altora să le ia lo- 
cul. Au pornit de la ideia greșită că la tară, când ești la putere, 
administrația şi poliția fac alegerile“ 


Liberalii au avut la 1910 presimţirea viitorului, dar n'au 


stiut proceda. 
Despre conservatori, nici să nu mai vorbim, fiindcă, în a- 

cest partid, afară, de câteva rare excepțiuni, nici nu voiau să 
audă despre ţărani, despre scoborârea la sate. organizarea par- 
tidului între rurali, etc. Asemenea lucruri erau privite ca su- 
gestiuni anarhice. Vorbesc, bine înteles de şefi. In sânul parti- 
dului, insă, era un alt curent care incepea să se ridice, marele 
vânt al democratiei începea să deștepte multe conştiinţi ador- 
mite şi vechea întocmire troznea pe bătrânele ei temelii. 

— Socialiștii, cari până aci erau organizaţi în sindicate, își 
schimbară înfăţişarea: vâzând măsurile drastice luate de gu- 
vern împotriva acestor crganizații muncitoreşti, le transfor- 
mară în partid. Partidul socialist e fondat. 

— La Iași, iarăși o alegere parţială ; e vacant un loc la co- 
legiul II de Senat. Lupta este foarte crâncenă în presa bucu- 
reșteană, și la Iași. 

La întâiul scrutin, candidatul takist Gheorghe Lascăr 
vine în cap cu 218 voturi; candidatul liberu? ar. Manicatide, 
întruneşte 155; candidatul carpist dr. Meisner, vine ultimul 
cu 138. La al doilea scrutin este ales Gheorghe Lascăr, cu 225 
voturi, contra Manicatide 191 și Meisner 88. 

Această nouă izbândă electorală a tak:știlor, produce în Bu- 
curești o mare enervare. Chestia succesiunii la guvern intră 
încă și mai mult în haos. 

— Conflictul _Sinodal, adică conflictul dintre episcopul de 
Roman și întreg Sinodul, plus ministrul Haret, nu est> încă 
aplanat. Preocupă lumea politică şi, mai ales, lumea biseri- 
cească. Ceea ce îngrijește mult și pe alții prelați și pe minis- 
trul Haret este afurisenia lui Gherasim Safirin. 

La început, îndată după ce episcopul și-a aruncat anatema, 
mitropolitul primat a declarat că afurisenia nu are nici ov 
valoare, de oarece episcopii nu pot afurisi de cât în eparhia 
lor. Această, părere a fost însă combătută de alți cunoscători 
ai canoanelor. Foarte ingrijorati, membrii Sinodului caută pe 
toate cărările să convingă pe Safirin să-și retragă afurisenia,. 

Luni de zile a ţinut lupta și marea agtitatie. 

S'au pus mari stăruințe pe lângă Safirin să vină, la Sinod, 
i s'a făgăduit că legea consistoriului va fi modificată. Sub 
puterea, atâtor mijlociri și rugăminți, episcopul de Roman vine 
la ședința, Sinodului, pe la mijlocul lui Ianuarie. Luând cuvân- 
tul, a spus: 


— „Am venit din nou la Sinod, tot cu gânduri bune şi de 
împăcăciune, însă declar că nu voiu admite împăcarea şi nici 
nu voiu retrage afuriseniile, până ce d. ministru al instruc- 
țiunii nu va făgădui că va modifica legea Sinodală sau Sino- 

dul nu va lua angajamentul să intervină spre a cere imediata 
modificare a legii. ` 

„Am prea mare dragoste pentru biserică, ca să dau cu 
ceva înapoi din ccle ce am sustinut până acum“. 


Mitropolitul primat a rugat pe Safirin să-și retragă afuri- 
senia, făgăduind că Sinodul va interveni pentru modificarea 
legii, însă actastă mai târziu, după ce legea va fi aplicată şi se 
va vedea ce rezultate dă. 

Episcopul Nifon al Dunărei de jos a susținut cu totui pă- 
rerile ministrului Haret și a cerut ca toţi să stărue ca Safirin 
să-şi retragă afurisenia. f 

Episcopul de Roman susține afurisenia contra celor doi mi- 
tropoliti şi a episcopului de Husi, declarând că, dacă e vorba 
să cedeze forței, e gata de judecată. 

Ministrul Haret a făcut o declaraţie în sensul declaraţiilor 
mitropolitului primat, făsăduind că va modifica legea, dar 
mai întâi so aplice. Lungi discuţii urmează. Toţi stărue ca 
episcopul să-şi retragă afurisenia. 

In sfârșit episcopul de Roman a prezentat o declaraţie 
prin care spune că retrage afurisenia cu condiția ca Sf. Sinod 
să intervie la guvern ca legea consistoriului să fie modificată 
în părţile ei necancnice. 

Toți membrii Sinodului au fost siliți să iscălească și astfel 
sa liniștit acest conflict. care agita biserica de aproape un an 
de zile. 

— Un mic incidemt. 

Teatrul Davila repeta piesa Seara cea de pomină de Leo- 
pold Kampf, tradusă din limba rusă. In piesă sunt scene con- 
siderate ca fiind de natură a da motive de agitare muncitori- 
lor. Fiindcă în epoca aceea erau mari agitațiuni muncitorești 
în București, ministru de interne d. Ferechide, a chemat la 
minister pe Al. Davila și l-a înștiințat că nu poate autoriza 
reprezentarea piesei. Deoarece Compania făcuse cheltueli cu 
montarea, ministerul a dat despăgubiri. 

— Maurul şi-a făcut datoria. 

Brătianul însănăltoşindu-se, își reia portofoliul internelor. 
Misir demisionează de la preşedinţia Camerei, iar Ferichide 
este reales președinte. 

— La 12 Februarie a murit Eugeniu Carada, la locuinţa sa 
din strada Pitar Moşu, actuala casă a doctorului 'Teohari. 

Eugeniu Carada a fost o mare personalitate. 

A fost intimul lui Ion Brărianu-tatăi și era considerat ca 
şef al ocultei. I se spunea şi Eminenţa, Cenușie. 

Nevoind să figureze în viața politică, a refuzat în totdeauna 
portofoliile ministeriale ce i sau oferit de către Ion Brătianu, 
a refuzat chiar locurile în parlament. Fiind ales împotriva vo- 
inței sale, a demisionat. 

Foarte muncitor si om cu vederi clare, a fost unul din înte- 
meetorii Băncii Naţionale pe care, în realitate a condus-o 
el, deși a refuzat, neîncetat locul de guvernator. Locul de di- 
rector a fost singurul pe care l'a ocupat, fiinăcă-l tinea de la 
acţionari. 

Postul de guvernator ar fi trebuit să-l obtie printr'un de- 
cret, cu semnătură regală, iar Carada nu era de loc prietenul 
regelui Carol. 

Carada a refuzat toată viaţa lui decoraţiile. 

Despre dânsul au rămas anecdote. 

Așa de pildă la 1877 a silit pe un general să treacă Dună- 
ea pe la Rahova de și Carada era un simplu civil. Văzând că 
generalul nu vrea să treacă, Carada a îmbrăcat uniforma unui 
soldat, a încălecat un cal şi s'a dus la Ion Brătianu, ministru 
de rezbel să-i ceară, ca să ordone trecerea. Pentru acest fapt 
Carada a fost, decorat, cu medalia Trecerea Dunărei. + 

Eugeniu Carada a fost unul dintre primii revoluționari în 
România şi a urmat în totdeauna steaua dualităței Roseti- 
Brătianu, dar mai ales pe a lui Brătianu, lângă care a rămas 
când dualitatea s'a spart. 

Trecea, drept sfăluitorul lui Brătianu, care avea cea mai 
mare încredere in vederile lui limpezi. 

Carada a murit la 73 ani. 

Din partea revistei Lupta Economică — pe care o dirijam 
atunci ca director și proprietar - - am depus o coroană deși 
nu cunoscusem personal pe defunct. 

Caracterul întreg al acestui mare muncitor îmi plăcuse. 

— Titu Maiorescu, marele profesor universitar, împlineşte 
70 de ani. 

Discipohi aămiratorii și colaboratorii Convorbirilor lite- 
rare lau sărbătorit printw'un banchet la hotel Bulevard. 

Toţi fruntașii partidului carpist au fost de fată precum și 
numeroși fruntaşi ai literelor române. 

—In locul lui Eugeniu Carada este numit provizoriu director 
la Banca Naţională, d. Vintilă Brătianu care demisionează din 
postul de primar al Capitalei. D. Procopiu Demetrescu este ales 
primar în locul său. 

Peste câteva zile, d. Vintilă Brătianu dimpreună cu Anton 
Carp, sunt aleși directori de către acţionari, iar Alimăniștianu 
e ales censor. 

D. Vintilă Brătianu e pregătit de partidul liberal pentru 
postul foarte important de ministru al finantelor, de aceea e 
purtat pe la toate instituţiile principale ale ţării spre a cu- 
noaşte toate bugetele și toate izvoarele de venituri. A debutat 
ca secretar general la ministerul de finanţe, a fost primar al 
Capitalei, apoi director la Banca Naţională, apol la ministe- 
rul de război spre a sfârși ministru de finanţe. 

— Opoziția takistă fiind convirsă cum că Brătianu va re- 
„comanda regelui să aducă la cârmă pe Petre Carp începe o 
foarte violentă campanie împotriva fraţilor Brătianu. Nicolae 
Fleva este însărcinat să atace pe şeful guvernului și pe fra- 
ţii săi, pentru că ar fi săvârşit un fapt necinstit cu prilejul a- 
rendărei unei moșii cu numele Rătești. 

Campania este dusă în presă şi în parlament unde se des- 
lănţue desbateri furtunoase. Obiceiul urât de a umple de no- 
roiu pe adversarul politic nu este lucrul de astăzi, e de mai de 
mult. Dar cinstea personală necontestată e mai presus de a- 
ceste atacuri ccndamnabile asa câ atacul cade fără să lase 
urme. 

— La sfârșitul lunei Februarie Românii primesc o știre 
tristă pentru ei: Doctorul Lueger primarul Vienei a încetat din 
viață. 

Lovit de o boală de rinichi popularul prim magistrat al 
Vienei s'a stins după chinuri mari. El era şeful partidului 
naţional-social, adverseral Ungurilor pe care i-a atacat de mai 
multe ori în Camera de la Viena și, în acelaş timp, era priete- 
nul Româniloi. Cititorii wau uitat vizita pe care d-rul Lueger, 
în capul unei numeroase delegațiuni a consiliului comunal vie- 
nez, a făcut Bucureştilor în timpul Expozițiunei  jubiliare 
primar fiind Mihail Cantacuzino. 

La Cameră Mihai Cantacuzino a vestit jalnica ştire cerând 
ca parlamentul să trimită o telegramă de condoleanţe consi- 
tului comunal al Vienei. La Senat a vestit ştirea preşedin- 
tele; guvernul s'a asociat. 

La Senat ministrul Haret a adăogat că, prin moartea 
d-rului Lueger, Românii au pierdut un bun prieten în Austria. 

— Două dueluri fac. senzaţie în elita bucureșteană. Intâiul 
este duelul între avocații fruntași C. C. Arion și S. Rosental ; 
cel de al doilea între Nicu Filipescu şi un proprietar dina Boto- 
şani Leon Ghica. i 

Intâiul duel se sfårşeste fără să fie întâlnire pe teren. Iată 
de ce: 

Intrun proces în care Arion pleda contra d-lui Rosental, 
i s'a spus lui Arion cum că d. Rosental ar fi rostit cuvinte 

jicnitoare pentru el. Atunci Arion — d. Rosental nefiind 
prezent în instanţă — a declarat că are un mare dispreţ, pen- 
tru adversarul său. Martorii d-lui Rosental erau Barbu Dela- 
vrancea, şi I. Boambă iar martorii lui Arion: Al. Marghilo- 
man și C. Hiotu. D. Rosental a trimis martorii lui Arion. Dar 
martorii au încheiat un proces-verbal de împăcăciune de oare- 
ce d. Rosental a declarat că nici odată n'a rostit cuvinte ofen- 
sătoare pentru Arion iar martorii lui Arion au declarat că, în 
cazul acesta, clientul lor își retrage riposta supărătoare. 

In urma unei notițe ofensatoare pentru Leon Ghica, publi- 
cată în Epoca, acesta a trimes martori Epocei. Nicu Filipescu 
a luat răspunderea notiţei si a numit martorii pe principele 
Calimachi si pe Mişu Cantacuzino. Martorii lui Leon Ghica au 
fost Mişu Catargiu și un al doilea al cărui nume nu-l rețin. 

La întâia repriză Filipescu 2 fost rănit la obraz; adversarii 
nu s'au împătat. 

Trebue să adaug că Filipescu n'a, atacat nici odată, fiindcă 
de când omorâse pe G. Lahovary în duel hotărâse numai să 
se apere. 

— La începutul lunei Martie moare Iosif Skupievski, fost 
director al Agenţiei telegrafice române, publicist, rector al 
ziarului „L'indépendance Roumaine”. 

Skupievski, polonez de origină, exercita ziaristica în Belgia. 
A fost adus în ţară de către Dumitru Sturza spre a redacta, 
ziarul francez al partidului liberal. Era un om activ și inteli- 
gent. Era tatăl doctorului Skupievski și al altui fiu care a îm- 
brăţișat cariera, diplomatică în Polonia. 

— Generalul Averescu, în caiitate de ministru de răsboiu, 
fusese ales senator de Tecuci. Acum era inspector al cavale- 
Tiei. Guvernul i-a cerut să se demită din mandatul de senator 
sau să fie înlocuit la inspectorul cavaleriei. 

Generalul şi-a dat demisia din Senat care i-a fost primită 
cu 36 voturi contra 28. 

— Mare agitaţie politică în jurul desființărei Contencio- 
sului administrativ. 

Incă de când contenciosul a fost înființat, sub ministerul 
Cantacuzino, ministru al justiţiei fiind Al. Bădărău, liberalii 
au anunțat că vor desființa Contenciosul. Acum amenințarea 
este adusă, la îndeplinire de către Toma Stelian, ministru jus- 
tiției. 

O mare agitație şi lungi polemici, mai ales în presa lui 
Take Ionescu. 

In parlament desbateri violente și ședințe furtunoase. Le- 

gea, o combat cu putere — cerând menţinerea Contenciosului 
— Take Ionescu, C. Dissescu, Alexandru Bădărău. 

Totuși prefectul lui Stelian este votat de parlament. 

— Industriaşii se agită. 

Prin legea încurajărei industriei naționale votată la anul 
18817 şi prin tariful vamal dela 1906 se crea regimul economic 
sub care trăia industria naţională. Prin legea de la 1887 in- 
dustriile se bucurau timp de 15 ani de următoarele avantaje: 

1) Scutirea de orice impozit către stat, județ, şi comună, 

2) Scutirea de orice tare vamale pentru maşini, părți de 
maşini și accesorii fie că servesc la prima înstalațic saw 
ulterior ; 

3) Scutirea de orice taxe vamale pentru materiile prime 
ce nu se află, în țară, de reducerea tarelor de transport pe 
căile ferate, etc. 

Proiectul de lege prezentat acum de către ministrul in- 
dustriei, desființa, aceste avantaje. 

Industriașii se agită şi se întrunesc întrun congres în ziua 
de 25 Martie sub președinția d-lui N. Zane. 

Congresul, după animate discuţiuni şi pe baza unui Me- 
moriu prezentat de către Jacques Catz, votează o moţiune în 
care se spune că proectul d-lui ministru Orleanu nu este a- 
memdabil ci trebue retras în întregime. 

— Abia se liniștise furtuna, ridicată împotriva ministrului 
de instrucţie Spiru Haret, din cauza legei Consistoriului şi iată 
că altă furtună se ridică. 

Ministrul Haret prezintă un prozct de lege pentru crearea 
a 21 catedre la cele două universități din București şi Iași. 

Prin legea în vigoare, o catedră nu putea fi creată decât 
după cererea, universităței sau de către ministru după, ce a 
luat avizul Senatului universitar unit cu colegiu universi- 
tăței. Prin noua lege, catedrele erau înfiintate fără aceste for- 
malități iar numirile le făcea ministerul, direct. Este lesne de 
înțeles ce furtună a ridicat proectul, 

Profesorii ambelor universităţi s'au întrunit şi au protestat 
că tărie, iar foștii miniștri de instrucţie: Titu Maiorescu, C. 
Disescu, C. C. Arion și dr. Istrati au convocat o întrunire 
publică în sala „Dacia” pentru ca să protesteze în faţa marelui 
public. 

Cu această ocazie cele două partide de opoziție — pentru 
întâia oară — mergeau niână în mână, căci Titu Maiorescu 
şi C. C. Arion erau membri ai partidului conservator iar d-rul 
Istrati şi d. C. Disescu erau membrii partidului conservator- 
democrat. 

Profesori universitari nau fost prea multi la întrunire. 
Ziarele au notat pe d-nii Simion Mehedinţi, Ion Tanoviceanu, 
Rădulescu Motru, Em. Antonescu, C. Disescu, M. Vlădescu, 
Titu Maiorescu, d-rul Istrati, ar. Toma Ionescu. Au combătut 
proectul lui Haret mai mulţi oratori : dr. Istrati, Rădulescu 
Motru, etc. Cuvântarea cea mai puternică a fost însă aceia a 
lui Titu Maiorescu. 

A doua zi la Senat, ministrul Haret declară că, din cauza că 
sesiunea Corpurilor legiutoare e pe sfârşite, retrage proectul 
de lege. 

După această declaraţie, Titu Maiorescu declară că, în nu- 
mele Senatului universitar ia act cu plăcere de declarația 
ministrului. 

Un incident intervine: I. Brătianu, primul ministru, vexat 
firește, de acest succes al opoziţiei, ia cuvântul și spune că-i 
pare bine că Maiorescu este mulțumit, în numele Senatului 
universitar, cu declaraţia ministrului instrucției dar îi pare și 
mai bine că Maiorescu n'a vorbt în: numele întrunirei de la 
Dacia. 

Maiorescu răspunde cum că, în contra proectului minis- 
trului C. Disescu, fost ministru al instrucției, tot la Dacia s'au 
întrunit profesorii junimiști cu cei liberali, atunci în opoziţie, 
«pre a protesta. Spune că atunci a lucrat cu D. Sturza şi 
Spiru Haret. Amintește că la 11 Februarie 1907 la Dacıa s'a 
discutat Memoriul profesorilor universitari iar ședința a fost 
prezidată de către Dimitrie Sturza, şeful partidului liberal. 

Furtuna a durat în Senat vreo două ore. 

Dar trebuie să adăogăm că adevăratul motiv al dărei 
înapoi m'a fost nici protestul universitarilor, nici agitația opo- 
ziției, ci numai intervenţia regelui. 

Regele, după ce a examinat situaţia, a cerut lui Brătianu 
să retragă legea iar Brătianu a impus lui Haret pasul înapoi. 

Tot la fel s'a întâmplat și cu legea d-lui Orleanu privi- 
toare la organizarea industriei. In urma sfatului regal şi a 
faptului că însuși ministrul de finanțe Emil Costinescu, mare 
industriaș, era împotriva legei, d. Orleanu a fost silit să 
modifice radical proiectul său. Și numai așa legea a fost vo- 
tată la Senat, însă, a fost înmormântată la Cameră. 

Legea lui Haret a provocat o apropiere între carpiști și 
takisti. 

Acum se vorbește foarte serios de o apropiată înțelegere 
intre cele două partide de opoziţie. 

Carpiștii au adoptat o altă atitudine faţă de guvern; dela 
purtarea aproape binevoitoare au trecut la opoziţia violentă 

aşa că, în fiecare zi fruntașii conservatori atacă violent gu- 
vernul. De la o vreme, carpiștii au în Cameră atitudine mult 
mai energică decât takiştii. 

Simptomatic este că presa, takistă, alături de presa carpistă, 
atacă numai guvernul, dar pe carpiști nu-i mai atacă. 

— In ziua, închiderei sesiunei parlamentului s'a petrecut 
un incident hazliu. 

Primul ministru citește Mesagiul de închidere, apoi mul- 
țumește deputaţilor pentru concursul dat. Imediat se urcă la 
tribună Petru Carp şi spune râzând: 

— La toamnă nu ne mai vedem! 

Primul ministru ia la braţ pe Carp şi amândoi revin, la 
tribună. 

Primul ministru se adresează Camerei: 

— Este un mijloc ca să cădem de acord. să-mi lăsați mie 
cele serioase iar d-lui Carp restul... 

Şi Camera se închide pe această glumă. 

— Din Londra se anunţă moartea regelui Eduard VII; 
răscut la 1841, a murit daci la vârsta de 69 de ani. 

Regele Eduard a fost unul din cei mai iubiţi monarhi; 
poporul englez a plâns când a murit. El este acela care a 
încheiat înțelegerea prietenească cu Franţa pe care o iubea 
sincer. 

Politica lui a împins Anglia să intre în războiu împotriva 
Germaniei şi putem spune că situaţia actuală, e datorită lui 
Eduard VII. 

— Succesele electorale ale takiștilor nu mai contenesc, iar 
guvernul e bătut mereu. La Tecuci, la colegiul II de Senat, în 
locul rămas vacant prin demisia generalului Averescu, este 
ales candidatul takist, d-rul Riegler, cu 86 voturi, contra cam- 
didatului liberal care n'a întrunit de cât 58. Carpistii n'au pre- 
zentat candidat. 

— Titu Maiorescu e primit în audiență la castelul Peleş: 
regcle îl retine mai mult timp. Trebue să spunem că partidul 
carpist hotărise o violentă campanie de răsturnare și că mami- 
festațiile de acest sciu începuse. 

După ieşirea lui Titu Maiorescu dela rege, tot felul de 
comentarii. Senzaţia este foarte mare fiindcă peste tot se șop- 
tește cum că Maiorescu a eșit cu un însemnat rezultat. 

Ziarele takiste, spre a raicşora efectul, anunţă că regele ar 
fi spus lui Maiorescu că nu va schimba guvernul sub presiu- 
nea manifestaţiilor de stradă. Deaceea, Maiorescu a cerut ca 
violenta campanie de răsturnare să înceteze. Adevărul era 
însă cu totul altul. 


www.dacoromanica.ro 


— 256 — 


Regele a spus lui Maiorescu cum că Brătianu, în faţa ma- 
rilor greutăți, a neputinței de a mai trece proectele de legi ale 
miniștrilor cât şi a numeroaselor înfrângeri electorale, este ho- 
tărât să se retragă la sfârşitul anului spre a reorganiza parti- 
dull. Conservatorii să înceteze deci campania de răsturnare care 
nu mai are scop. Regele a adăogat cum că va chema la cârmă 
pe Petre Carp, aceasta fiind și părerea șefulur partidului! 
liberal. 

A doua zi, Maiorescu a comunicat comitetului partidului 
că lupta extraparlamevtară trebue să înceteze. 

Peste câteva zile m'am îrtâlnit cu Nicu Filipescu care mi-a 
spus: 

— Peste şase luni suntem la putere. Are să fie greu. Incepe 
imediat campania electorală căci ești camdidat la colegiul II 
de Cameră din București. 

— La sfârșitul lunei Aprilie, sosește la Sinaia regele Gus- 
tav V al Suediei. 

— La 11 Maiu începe să se judece, la Curtea cu juraţi, pro- 
cesul lui Stoenescu-Jelea, cel care a atentat la viaţa lui I. 
Brătianu. Afluenţă foarte mare de public, serviciul de ordine 
se face cu mare greutate. 

Curtea. e prezidată de N. Procopescu, asistat de d-nii ju- 
decători Marinovici și V. Dumitrescu. Acuzaţia: procurorul 
general d. Oprescu. Apărarea o face d. avocat I. Otescu. 

Comisiunea juraţilor e compusă din Theodor Căpitanovici, 
atunci senator. liberal, C.  Basarab-Brâncoveanu, Em. Frun- 
zescu, stenograf al Senatului, Mihail Seulescu, V. I. Berceanu, 
Gh. Malcoci, Ion Nădejde, N. Coculescu Gh. Dragu, Const. 
Banu, Ermil Pangrati și G. Năcescu. Afară de unul, comisia 
e compusă numai din membrii clubului liberal, din parla- 
mentari și militanti liberali. Verdictul e cumoscut dinainte. 

După ascultarea mai multor martori rechizitoriul procuro- 
nului și apărarea d-lui Otescu, Stoenescu-Jelea e osândit la 
20 de ani muncă silnică. 

— Un nou scandal bisericesc izbucnește. In sesiunea de 
Mai a Sinodului, episcopul Safirin al Romanului aduce un 
memoriu prin care acuză de imoralitate pe mitropolitul pri- 
mat Atanasie. 

Când Safirin pronunţă aceste cuvinte, ministrul Haret sare 
dela, locul său și strigă : 

— „Acuz și eu pe Episcopul de Roman de imoralitate încă 
de pe timpul câna era directorul Seminarului de Râmnic”. 

Mitronolitul primat, în culmea aprinderii, acuză la rândul 
său pe Episcop, de imoralitate. 

Safirin a părăsit ședința Sinodului după ce a depus un me- 
moriu cu toate acuzaţiile sale. 

După plecarea Episcopului, a fost o mare deslănţuire de 
acuzări din partea mitropolitului. 

Un număr de preoţi adresează Sinodului petiţiuni în care 
sunt aduse tot felul de acuzări mitropolitului primat. Sinodul 
trimite un ultim avertisment Episcopului Safirin și suspendă 
pe toţi preoţii acuzatori. 

Dar scandalul va urma pentru marea întristare a tuturor 
acelora cari cred în biserică. 

— O telegramă din Berlin anunţă moartea marelui bacte- 
riolog Robert Koch, acel care a descoperit baccilul virgulă. 

— Academia Română acordă premiul Năsturel de 4000 lei 
lui Barbu Delavrancea pentru piesa lui Apus de Soare. 

— In București, sunt urmărite cu mult interes şi cu pa- 
siune alegerile din Ungaria. Fireşte sunt urmărite în primul 
rând alegerile din ţinuturile românești. După o perioadă în- 
delungată de abţinere, în care timp a predominat ideia zisă a 
„pasivismului“, Românii hotărâseră, să schimbe sistema și să 
participe la lupta electorală, deși legea electorală fiind părtini- 
toare pentru unguri, micșora foarte mult sorții de izbândă ai 
Românilor. 

Dar încercarea n'a dat alt rezultat decât să confirme drep- 
tatea pasiviștilor. 

In adevăr, deși au luptat puternic, Românii au ieșit bătuţi 
pe întreaga linie. 

Iată cele mai însemnate rezultate în acele comitate unde 
majoritatea fără contestaţie era a Românilor. (Să nu uităm 
că, la epoca aceia, în Ungaria se vota pe faţă): 

CERCUL ILEANDRA-MARE preşedintele clubului parla- 
mentar român Teodor Mihali a fost proclamat ales neavând 
contra candidat ; 

FAGARAS: Dr. Serban, român ales după o luptă crâncenă; 

SIRIA: D. Şt. C. Pop, ales fără contra candidat; 

CHISINAU: Balotaj, Octavian Goga 873 de voturi, ceilalti 
doi candidați unguri 1007 și 339 de voturi; 

CEICA: Alesul este vicarul Mangra, român, dar trecut în 
partidul guvemamental : 

NASAUD: Ales Z. Ciocău, român guvernamental contra 
d-lui Onișor din partidul naţional care a întrunit 252 voturi; 

ORAVIȚA ROMANA: Ales românul renegat Siegescu cu 
1965 voturi, contra nationalistului Ion Nedelcu, care a întrunit, 
1428 ; ` 

IGHIU : Vaida Voevod a căzut cu două voturi, fiindcă 
Românii din şase comune au fost opriți de la vot; 

OCNA SIBIULUI: . Ales candidatul ungur contra naţiona- 
listuiui Aurel Cosma, 

MARIA RODNA: D. Vasile Goldiș a căzut rămânând în 
urma candidatului ungur cu 400 voturi; 

BARAȘIVENI: D-rul Vasile Lucaci căzut pentru 96 voturi; 

BEIUŞ : D-rul Vasile Lascu, naţionalist român. se retrage 
în fața presiunilor și se alege aci contele Ștefan Tisza , 

BOCŞA ROMANA: D. Valeriu Braniște, directorul ziarului 
„Drapelul”, cade și se alege candidatul ungur; 

LUGOJ : Cade d-r] Ștefan Petrov'ci, deşi majoritatea co- 
yårşitoare a cercului electoral e românească ; 

ZARLENŢUL MARE: Cade dr. Gh. Popovici şi se alege 
candidatul ungur ; 

TROŞCANI: Cade candidatul român Zosim Chirtop; 

MORAVIȚA: Cade românul Caius Brediceanu; 

ȘIMLEUL SILVANIEI: Românul dr. Deleu cade contra un- 
gurului Egron ; 

IOSAEL : Alegătorii români bătuţi şi isgoniţi. Cu mare 
greutate totuşi, candidatul român Gheorghe Popa este pus în 
minoritate lipsindu-i 191 voturi ; 

CARANSEBEŞ: D. Vaida Voevod cade cu o diferenţă de 
"194 voturi ; 

VINȚUL DE JOS: D. Iuliu Maniu cade pentru 38 voturi; 

BATA DE CRIŞ: Românul V. Damien proclamat fără con- 
tracandidat ; 

DOBRA: Candidatul român Nicolae Ivan a căzut: 

ORAȘTIE: D. Vaida Voevod ales cu o majoritate de cinci 
voturi ; 

ARPAS: Ales D. Vaida Voevod, 

Astfel românii nu au decât cinci aleși și anume: Teodor 
Mihali, dr. N. Șerban, Șt. C, Pop, Al. Vaida-Voevod şi V. Daniian. 

Părintele Lucaci şi I. Maniu au căzut. 

In București întristarea este mare, Cercurile naționaliste, 
cari sperau mult dela lupta electorală, sunt foarte amărâte. 

Amărăciunea este mărită și prin faptul că, cu două-trei 
zile înainte de alegeri. a murit protopopul Vinea, unul dintre 
cei mai viguroși și nestrămutați luptători pentru cauza na- 
ţiomală,. 

— Alegerea d-lui N. Iorga ca membru al Academiei întâm- 
pină greutăţi, fiindcă are mulţi adversari şi e combătut cu 
patimă. Firea combativă a omului acesta îi atrag, fireşte, 

multe dușmănii. Deabia la a! treilea scrutin d-sa este ales 
membru activ, cu 15 voturi contra 11. 

In aceeaș şedinţă, d. Ştefanelli din București este ales mem- 
bru activ, iar d. Lepădatu membru corespondent. 

— O ştire emoţionează Capitala: vaporul românesc Im- 
păratul Traian sub comanda maiorului Perieţeanu, a fost 
atacat în portul Pireu, invadat de plebe și devastat, 

Din cauza relelor relaţiuni între Români şi Greci, pe 
chestia Aromânilor, atentatul a fost plănuit din vreme. A fost 
o premeditare răzbunătoare. Pe vas se aflau tocmai principesa, 
Maria şi principele Nicolae, cu o guvernantă. 

Ajuns în portul Pireu, vaporul a fost, de odată, invadat 
de o bandă de vreo 100 de greci cari au cerut să li se predea 
3 dezertori greci cari mergeau la Constantinopol, dar numai 
unul din aceștia a primit să scoboare. Atunci cei de pe va- 
por au început să strige cum că ceilalţi doi greci au fost tăiați 
în bucăți într'o cabină. Pe cheiu era adunată o mare mul- 
time. Toată această ceată a năvălit pe vapor, a spart, a de- 
vastat, a furat tot ce a putut lua, pe maiorul Perieţeanu l'au 
lovit, au luat pe sus. 

Personalul vaporului a fost maltratat, mulţi pasageri au 
fost bătuţi și jefuiţi. 

Acest atentat a produs în București o mare agitaţie. 

Când micii prinți au sosit în București, prinţul Nicolae 
întrebat asupra evenimentului, a spus că sa mirat mult cum 
de n'a adus poliţia grecească pe pompierì și pompele cu care 
să ude mulțimea spre a o împrăstia. Prinţul cunoştea siste- 
mul întrebuințat la București, pentru a risipi manifestaţiile 
de stradă, 

S'a râs mult de această observaţie. 

Intruniri de protestare sunt organizate imediat, mani- 
festaţii zgomotoase contra grecilor, iar guvernul, pe cala di- 
plomatică, cere satisfacție. Dar guvernul din Atena — fapt de 
mirat — refuză, 

O dungă corespondență urmează. 

Guvernul român e hotărât să recurgă la represalii expul- 
zând un mare număr de greci. Regele George scrie regelui 
Carol exprimându-și regretul pentru neplăcerile îndurate de 
micii principi. Doar atât. 

Guvernul român formulează propunerile sale pentru sa- 
tisfactiile de dat drapelului românesc insultat, dar guvernul 
grec refuză. ` 

Gheorghe Panu scrie că guvernul român a făcut o gre- 
şală, aceaa de a fi trimis vapoarele române la Pireu mai 

inainte ca relatiunile mormale să fi fost restabilite cu Grecia. 

Fiindcă, în adevăr în urma vechilor conflicte, România 
si Grecia nu aveau relaţii normale. 

— Societatea bucureșteană este viu afectată de un acci- 
dent dureros : sotia avocatului și omului politic Petre Gră- 
disteanu s'a înecat în râul Ialomiţa. Pe când trecea peste Ia- 
lomița, pe podul Crasan, dimpreună cu sotul şi un fiu, cai 
de la trăsură s'au speriat. D-na Grădişteanu sări repede din 
trăsură. Dar în loc să sară pe pod, sări din iuțeală în apă. 

— Duminică la 13 Iunie a fost întâiul acicdent de avia- 
ție în Rcmânia. Aceasta s'a întâmplat la aerodromul din 
Chitila. i 

Inginerul francez Guiilemain, directorul ` technic al in- 
treprinderei, pilot brevetat din Franța, fåcând un zbor cu un 
biplan Farman, a căzut dela 35 metri înăltime și sa ales cu 
vn picior fracturat şi alte leziuni. i 

— Conflictul cu Grecia este aplanat. Grecia a dat satis- 
facţia cerută; dezertorul grec luat de pe vapor a fost resti- 
tuit, comandantul portului Pireu a venit pe bordul Impăra- 
tului Tratan şi a făcut scuze comandantului Perieţeanu. 

— Partidul conservator-democrat se întrunește într'un con- 
gres în care se dăjo nouă organizare partidului şi se re- 
dactează programul de aplicațiune imediată, dacă partidul 
va veni la putere. 

De ce acest congres și această revedere a programului? 
Motivul principal este că, concomitent cu această lucrare, se 
duceau tratative de împăcare cu conservatorii în vederea unei 
eventuale colaborări la guvern. 

In cercurile iniţiate s2 ştie că guvernul liberal nu vu trăi 
mai mult decât, maximum, 6 luni, apoi regele va  aviza. 
Dar fiindcă Take Ionescu, cu toate succesele lui electorale, nu 
era sigur că va fi chemat la cârmă, încerca şi calea împă- 
ciuirei. De aceea își revizuia programul punând în evidenţă 
reforme blânde care ar fi putut fi primite şi de conservatori. 

In privința reformei electorale se propune o lărgire a cole- 
giilor, dar în aşa fel în cât corpul electoral să nu-şi piardă 
independenţa şi să nu fie un simplu instrument în mâna gu- 
vernului. Cu alte cuvirte, votul universal nu era admis. Pentru 
Dobrogea se cereau drepturi politice. 

In vederea tratativelor de împăcare, toată presa care as- 
culta de insnpiraţiile lui Take Ionescu, a încetat definitiv ata- 
curile împotriva partidului conservator. 

— Doi preoţi de mir, Păunescu şi Drăghici, au adus prin 
scris, grave acuzări mitropolitului primat si ministrului Haret. 

In loc să li se cerceteze reclamatiile au fost trimişi în jude- 
cata Cousistoriului. După o judecată care a durat 3 şedinţe, 
amândoi preoţii au fost caterisiți. 

— Partidul conservator pregătindu-se ca să ia puterea, 
dă o mare atenţiune chestiunei electorale, fiindcă partidul 
era slab foţă de acţiunea plină de succes a lui Take Ionescu. 

Privigherea, generală o avea Nicu Filipescu. dar șefia spe- 
cială a Canitalei o avea Mihail Deşliu. Acesta ajunsese la un 
moment, — mai ales când partidul  conservator-democrat a 
intrat în declin — să facă din partidul conservator partidul 
politic cu cea mai puternică orgamzaţie. 

O împrejurare a ajutat mult partidului conservator ca să 
pue în situaţia grea pe Take Ionescu și să-şi atragă o parte 
din simpatiile corpului electoral, — această imbrejurare a 
fost legea cârciumilor, prezentată de către Emil Costinescu, 
ministrul de finanţe, încă sub şefia lui Dimitrie Sturza. 

Emil Costinescu a prezentat o lege care mărginea numă- 
rul cârciumilor atât la sate cât şi la oraşe, punza greutăți 
pentru obtinerea brevetului şi supunea exercițiul aces- 
tui comert la sancţiuni foarte severe. Legea nu avea atât 
caracterul unei măsuri fiscale cât al unei măsuri cu caracter 
higenic si social. Era făcută spre a pune stavilă alcoolizărei 
populațiunei. 

Dacă la sate legea avea rațiuni de a institul monopolul, 
fiindcă în adevăr cârciumile se înmulțeau în chip îngrijitor 
și ameninţa să surpe vlaga populatiei rurale, la oraş această 
primejdie nu exista. 

Nicu Filipescu înţelese repede ce folos electoral ar putea 
trage dacă ar lua apărarea cârciumarilor, fiindcă numai în 
colegiul al 2-lea de Ilfov erau aproape sau peste 1000 cârciu- 
mari alegători. 

Deşliu fu însărcinat să organizeze un comitet de cârciu- 
mari — ceeace el făcu cu succes — şi propaganda începu in 
toată Capitala. 

Sarcina, conservatorilor fu ușurată și prin aceea că takiștii 
nu combăteau legea sau o combăteau moale. Care era cauza ? 

Cauza era că legea era prezentată de către Emil Costinescu, 
iar Emil Costinescu era în partidul liberal ca şi Alexandru Con- 
stantinescu — pârtizanul ideii ca, după liberali, trebue să vie la 
putere partidul conservator-Gemocrat. 

Take Ionescu care profita de toate împrejurările cât de 
mici, spre a-și măxi clientela electorală, — era, silit de astă 
dată să lase concurenţilor săi conservatori mulgerea mănoasei 
chestiuni a legei, cârciumilor. 

Dar nici în partidul conservator mu era înţelegere deplină 
asupra acestei chestiuni, fiindcă Petre Carp nu voia nici în 
ruptul capului să combată legea or să dea făgădueli cârciu- 
marilor. 

Aceast dezacord din partid îl exploatau takistil intensiv, ei 
spuneau cârciumarilor : „Bosrii vă înseală, Carp susţine legea. 
Filipescu și Deşliu vor numai să vă stoarcă voturile, însă când 
vor veni la putere .— dacă vor veni — o să se lepede pe opoziţia 
lui Carp“. 

Nicu Filipescu organiza la clubul conservator un cerc de 
studii la şedintele căkuia se discutau problemele politice şi, mai 
ales proectele de legi, pe care viitorul guvern conservator tre- 
kuia să le realizeze. Membrii acestui cerc au și un număr de 
conferinte la sala „Dacia“. Mie mi-a revenit să ţin conferinţa 
pe chestia legei cârciumilor. 

Convingerea, mea era, însă, că legea era foarte bine venită 
Ja sate, unde cârciumăritul lua zilnic o dezvoltare primejdi- 
oasă,; tot ce câștiga ţăranul mergea în tejeheaua cârciumarului, 
iar plugarul era otrăvit, încetul cu încetul, cu băuturile debitate. 

Conferinta fu anunţată cu sgomot, dar takistii o sabotau, 
răspândind printre cârciumari ştirea. că șeful partidului nu o 
aprobă. Membrii din comitetul de rezistenţă al cârciumarilor, 
mai ales aceia cari nu erau conservatori, au venit la Deșiiu și 
i-au cerut ca şeiul partidului să se rostească, categoric. A fost 
un moment greu. 

S'au făcut pe lângă Carp stăruințe mari, glasul lui Fiii- 
pescu n'a avut nici o trecere, deabia Marghiloman care era 
elector şi cunoștea valoarea contingentului de voturi a cârciu- 
marilor, l-a putut hotărî ca să autorizeze o declaraţiune în doi 
peri. ; 

Fondul acestei declarațiuni era că la, sate partidul nu se 
leagă să desființeze legea când va veni la putere, la orașe, însă 
o va modifica. 

Cum ? asta nu se spunea. 

| In seara când am ţinut conferința, Marghiloman a luat cel 
dintâiu cuvântul și şi-a făcut declaraţia în numele şefului. 
Fiindcă se ştia că Marghiloman este întâiul aghiotamt, confi- 
dentul şi acela care are cea, mai mere trecere la Petre Carp: 
declaraţia linişti pe cârciumari, 

Conferința mea a fost tipărită şi împărţită în mi de exem- 
plare, şi purta în frunte cuvintele lui Alexandru Marghiloman. 

Teza conferinței a fost următoarea: Singurul comerciu 
care în România este, în cea mai mare parte în mâinile Româ- 
nilor, este comerciul cârciumăritului, Lovind în acest comerciu, 


Li 

guvernul desființează singurul comerciu românesc și lasă pe 
drumuri cel puţin 50.000 oameni, toți Români. Dar am combă- 
tut legea numai pentru efectele ei la orașe. Căci în ce privea 
cârciumăritul la sate eram de aceeaş părere cu Emil Costinescu. 

— Pe la jumătatea lunei August, Aurel Vlaicu face întâile 
sale ascensiuni cu aeroplanul său. In ziare apar notițe entuzi- 
aste. Vlaicu s'a ridicat până la 150 metri şi a putut merge cu 
iuțeala până la 120 kilometri pe oră. 

Ce departe suitem astăzi de performanţele acelei vremi, 
când 100 metri înăltime și 120 kilomtri pe oră erau socotite 
biruințe mari! 

Dar erau victoria unui român, de aceea bucuria și nădej- 
dile noastre erau mari. 

i — Pe la sfârşitul lui August moare doctorul Nicolae Mano- 
lescu, cel mai însemnat -oculist al României. 

Dcetorul Manolescu era laureat al Academiei Române pen- 
tru o lucrare de valoare intitulată „Higiena ţăranului român“. 
A fost deputat, era profesor la facultatea de medicină din Bu- 
curești și un eminent clinician. 

Era născut în com. Șaranga, din jud. Buzău. A murt la 
vârsta de 60 ami. 

— Lumea este foarte îngrijorată de o ştire sinisură: holera, 
care face pustiiri în Rusia, a sosit la granița Basarabiei . 

La frontieră se iau măsuri severe. Holera, trece însă, în Un- 
garia, şi ne atacă din două părți. Holera pătrunde în ţară, — 
apare la Botoșani, Focșani, Galaţi, Brăila. 

In Bucureşti se ivesc câteva cazuri. Populaţia este foarte 
îngrijorată, însă norocul a voit ca teribilul flagel să nu ne 
secere prea mult. Bucureștiul a fost scutit, căci numai puţine 
cazuri au fost semnalate. 

" — Este interesant de spus cine a, dat semnalul urcărei chi- 
riilor, care astăzi constitue un adevărat flagel. 

Prin Septembrie unele ziare publicau articole îngrijorătoare 
asupra urcărei chiriilor. Oameni nevoiaşi ca și cei cu venituri 
modeste simt că o mare greutate începe să apese și o mare 
primejdie îi ameninţă: urcarea progresivă a chiriilor. 

Ziarele arată cum semnalul l-au dat agenţii statului, adică 
comisiile de recensământ care, spre a spori veniturile acestuia, 
au majorat chiriile, în contra declaraţiilor chiriașilor și în dis- 
preţul contractelor. 

Membrii acestor comisii, în urma ordinelor primite, au 
sporit cu de la a lor apreciere toate chiriile, ceeace a avut drept 
rezultat o urcare a tuturor locaţiunilor. Din vremea aceasta 


www.dacoromanica.ro 


începe ascensiunea care trebuia să impue la 1916 guvernuui 
adoptarea legei de excepțiune. 

— La manevrele de-toamnă de la Slatina a participat şi 
Aurel Vlaicu cu aeroplanul său. A zburat deasupra câmpului 
de manevră, a făcut diferite virajuri și a entuziasmat armata 
pentru siguranța, eleganța si îndrăzneala zborului său pe o 
vreme vântoasă, 

— Izbânda lui Vlaicu stimulează şi pe alți români; cunos- 
cutul inventate: Brumărescu produce si el un aeroplan pe care 
îl expune. Acest aeroplan este un biplan de o formă cu totul 
deosebită de tot ceea ce exista până atunci. Ivventatorul a pri- 
mit multe felicitări de la oamenii competenti (?) însă aparatul 
Brumărescu n'a, zburat niciodată. 

Un alt inventator român este Henri Coandă — opera aces- 
tuia, este un aparat fără helice. ci numai cu o turbină propuls.vă. 
Aparatul, construit în Franţa, a avut o soartă mai bună decât 
al lui Brumărescu. Astăzi, însă a dispărut. 

— Duminică, 6 Noembrie, la orcle 5 şi jum. sa stius din 
viaţă, Gheorghe Panu, acela care a îcst cel mai mare ziarist al 
ţărei după moartea lui C. A. Rosetti. 

Gheorghe Panu a murit după ce a suferit multă vreme de 
miocardită şi artiericscleroză, boală complicată apoi cu un can- 
cer al intestinului. 

Panu a debutat ca istoric. Fiind distins de Maiorescu şi cei- 
alţi fruntaşi ai Junimei din Iaşi, a primit o subvenție spre a 
face studii literare și istorice în străinătate; el, însă, a în- 
vățat dreptul și s'a întors pentru a intra în magistratură. 

Apoi a intrat în politică, a fost numit advocat al Spirido- 
niei din Iaşi, a redactat ziarul Liberalul din acel oraș şi a fost 
ales de C. A. Rosetti, ministru de interne atunci, ca să-i fie 
şei de cabinet. 

A demisionat spre a îi ales deputat la anul 1884 în Camera 
de revizuire, - 

A combătut, alături de C. A. Rosetti, dispoziţiile restrictive 
pentru presă, şi după aceea a trecut hotărât în opoziţie. 

La Iaşi a făcut însă să apară Lupta, ziar de vehemenţă po- 
lemică, apoi a tracut cu Lupta la Bucuresti care în curând de- 
veni ziarul politic, cel mai citit din ţară. Demn de noiat e 
faptul că, cel mai puternic tiraj l-a atins presa politică, când, 
„Lupta“ a tras în 10.700 exemplare. 

Panu avea o frumoasă cultură, era o minte ageră, un ta- 
lent original și o mare putere de atracţie. Era unul din acei 
oameni pe cari americanii îi mumesc: oameni magnetici. 

Şi cu toate acestea n'a avut noroc în viaţă. 

Râvna, lui cea mare era să ajungă ministru, însă, de-a- 
curmezişul acestui om atât de superior sau pus atâţi dușmani 
implacabili ca şi un număr de întâmplări nenorocite. Afară de 
asta Panu însuș a fost dușmanul său. 

Intr'o zi a fondat partidul radical; văzând însă că partidul 
acesta nu-l duce prea repede la guvern, a desființat partidul şi 
s'a înscris în partidul conservator. Apoi, desamăsit şi desgustat, 
a reintrat în partidul liberal. dar nici aci n'a putut ajunge mai 
mult decâs vice-președinţe al Camerei. 

Când a murit, la vârsta de 62 ani, redacta publicația săp- 
tămânală : Săptămdna. 

La înmormântare au vorbit Ionel Brătianu, I. G. Duca, ìn 
numele partidului liberal, iar Ion Procopiu, ìir numele Sindica- 
tului ziariştilor. 

La palatul de justitie a vorbit avocatul Comşa. 

pe altfel Panu, din cauza boalei care-l săpa cu incetul de 
câțiva ani, incctase de a mai fi un militant. 

Din acest punct de vedere marele om își supravieţuise. 

— Duminică, 28 Noembrie, a fosi inaugurată cu mare poni- 
pă, statuia lui Eugeniu Stătescu, în sala pașilor pierduţi de la 
Palatul de justiţie 

Această festivitate fusese precedată de o mică furtună în 
iumea, avocatilor şi a magistraturei; anume, se critică faptul că 
statuia fusese așezată în acel loc predominant, că i se dase 
atât de mari proporții. că i se împrumutase acea atitudine și 
acel gest de tribun. 

In sfârșit, Eugeniu Stătescu era reprezentat ca şi când ar îi 
domirat justiția română, ca și când ar fi fost un mare legiuitor 
şi cel mai mare jurisconsult român. 

Acei care făceau această critică aveau dreptate. Eugeniu 
£tătescu n'a lăsat nici un rând scris, Eugeniu Stătescu n'a fost 
nici profesor la facultatea de drept, n'a fost nici un mare 
avocat pledant. Ceeace a fost însă, Stătescu. a fost un ministru 
de justiție cu mare autoritate și un creator, ca nici unul alt, de 
magistrați de partid. Era un nume autoritar. 

Totuşi, în ciuda protestărilor, statuia a rămas acolo unde o 
vedem, iar Eugeniu Stătescu reprezentat într'o postură şi cu 
un gest care nu erau ale lui. 

Statuia este opera sculptorului francez Ernest Dubois, 
autorul statuei lui Ion Brătianu. 

A vorbit: Scarlat Popescu procurorul general de la Casaţie, 
„Petre Boroș din partea barocului de Iifov și ministrul justiţiei 
Toma Stelian. 

— In sfârşit, chstia retragerei guvernului, este adusă la 

ordinea zilei, In acelaș timp se știe cu preciziune cum că 
viitorul guvern îl va forma Petre Carp, iar nu Take Ionescu. 

Takiștii, faţă de acest desnodământ care se pare că nu 
mai poate fi înlăturat, se dedau la o campanie aproape despe- 
rată, de întruniri publice și de violențe de presă. Take Ionescu 
vrea. să facă presiune asupra regelui, arătându-i că popularita- 
tea e cu partidul conservator-democrat. Dar totul e zadarnic. 

Takiștii fac, însă, greşeala că, o formează în contra lui Bră- 
tianul și a fraţilor săi o campanie dârză pe tema moralıtăiței; 
frații Brătianu sunt acuzaţi că trafică şi trăesc din afaceri 
necinstite; era evident că șeful guvernului nu putea decât să 
recomande regelui ca succesor pe șeful partidului conservator. 

Trei zile înainte de Crăciun, Ionel Brătianu îşi întrunește 
majorităţile parlamentare şi le comunică — spre marea, tr.steţă, 
a acestora — că guvernul și partidul liberal se vor retrage dela 
cârmă, 

Brătianu spune că partidul trebue să se retragă spre a 
se pregăti pentru o nouă şi fecundă guvernare. 

Unii parlamentari liberali au intervenit, cerând ca partidul 
să nu se retragă, ci să prezideze alegerile generale, dar Brătianu 
a răspuns : 

— „Atunci când partidul liberal a decis să se retragă de la 
guvern, a făcut-o pentrucă vedea lipsuri în rândurile ace- 
lor cu care intrase în foc. ta 7 

După ce ne-am consfătuit, am socotit ca o chestiune de 
înaltă politică, condiţiunea. ca retragerea noastră să se facă in 
asa chip în cât însăși adversarii partidului nostru să asiste la 
această, retragere, nu numai cu un simţimânt de respect, dar 
chiar cu frică}. 

„Guvernul îl pot lua alții, dar puterea ne rămâne nouă“. 

Apoi, I. Brătianu adaogă, că e mai bine ca retragerea să se 
facă acum decât îi: Februraie, când expiră mandatul Corpurilor 
legiuitoare pentru ca noul guvern să aibă vreme să dea ţărei 
bugetul. 

Guvernul Brătianu demisionează imediat după Crăciun, 
iar Petre Carp este chemat la guvern. Ministerul e astfel com- 
pus: Petre Carp președinte și finantele, Titu Maiorescu exter- 
nele, Al. Marghiloman internele, Ion Lahovary domeniile, N. Fi- 
lipescu războiul, C. C. Arion instrucţia, Barbu Delavrancea lu- 
crările publice, Mihail Cantacuzino justiția, D. Neniţescu in- 
dustria. i 

Această listă ministerială era alcătuită cu câteva luni mai 
înainte și era rezultatul tratativelor şi concesiunilor reciproce 
între diferitele nuanţe din partid. 

Aşa, junimiștii aveau 4 portofolii: Carp, Maiorescu, Mar- 
ghiloman şi Arion; cantacuziniștii 2; M. Cantacuzino şi Neni- 
tescu; Filipescu 2: el şi Delavrancea, apoi vechii conservatori 
unul, pe Ion Lahovary, 

In tabăra takistă vestea formărei ministerului a pricinuit o 
mare deprimare, dar şi îndărjire, Pe când Take Ionascu se gân- 
Geşte imediat să încheie un cartel electoral cu liberalii, pe 
carei combătuse de moarte până în ajun, unii takiști încep — 
vorba populară — să, spele putina către apele guvernamentale. 

Dar grosul partidului, cadrele, toţi cei convinși și prieteni 
ai lui Take Ionescu au rămas lângă dânsul, 

Din punctul de vedere al sentimentului corpului electoral 
toată dreptatea era a lui Take Ionescu, iar cartelul electoral cu 
liberalii — care a fost o greșeală, firește — nu i-a fost inspirat 
decât de îrdârjirea legitimă provocată de înlăturarea sa de la 
cârmă, 

— In volumul al 4-lea, care va fi cel din urmă| din această 
seric, și care va urma cât de curând — vom examina, rezulta- 
tele date de către această politică zisă a succesiunzi celor două 
partide de guvernământ. 

sche Bank. — Expoziţia jubiliară din anul viitor. — 
Refugiarea Cuirasatului rusesc ,„Kneaz-Potenkin“ în 
portul Constanţa. — Mişcarea din ţară impotriva gre- 
cilor. — Drama din familia doctorului Lăcusteanu. — 
Conflictul dela Teatrul Naţional: conflictul Al. Davila- 
C. Notara. — Moartea lui Eugeniu Stătescu ...... 
1906. Conflictul greco-român ; expulzarea grecilor. — 
Scandalul dela Cameră Nicu Filipescu-Al. Bădărău. — 
Agitata alegere de la Creditul rural. — Marea agitaţie 
şi scandalul de stradă de la 13 Martie. — Agitaţia contra 
reprezentărei pieselor în limba franceză la Teatrul Na- 
tional. — Acţiunea lui Nicolae Iorga. — Priviri generale 
asupra trecutului. Oameni fruntași dela 1871 la 1906. — 
Obiceiuri perimate. — Bucureştiul cel: vechiu. — Tea- 
trul la această epocă. — Cafeneaua Capşa și oamenii 
politici. — Restaurantele Bucureștiului. — Bucureștiul 
intelectual. — Cenaclele literare. — Eminescu. — Tea- 
trul lui Alecsandri şi teatrul lui Caragiale. — Gheorghe 
Panu în presa bucureșteană. — Capitala din punct de 
vedere edilitar. Opera lui Pake Protopopescu. — Elec- 
tricitatea în Bucureşti. — Epoca inundaţiilor. — Serbă- 
rile jubiliare pentru 40 ani de domnie ai Regelui Carol. — 
Expoziţia de la Filaret. — Sosirea în Capitală a d-rului 
Lueger, primarul Vienei. — Inaugurarea oficială a Ex- 
poziţiei. — Frământările din pertidul conservator. — 
Asalturile în contra lui Take Ionescu. — Moartea lui 
Albulescu. — Românii din Bucovina, Ardeal şi Mace- 
donia primiţi la Expoziţie. — Atitudinea demnă a ma- 
gistratului Scarlat Popescu. — Moartea lui Take Lau- 
rian. — Cursele automabil-clubului. ..,....... 

1907. Vizita lui Take Ionescu la Berlin. Distincția cu 
care l’a onorat împăratul. — Presa germană despre 
Take Ionescu. — O întrunire liberală cu emoții. — Greva 
profesorilor universitari. Regele Carol şi Take Ionescu. — 
Marile răscoale țărănești. — Căderea cabinetului Can- 
tacuzino. — Noul guvern liberal cu Dimitrie Sturza. — 
Şedinţa istorică a Camerei deputaţilor dela 13 Martie 
1907. — Sângeroasa represiune a răscoalelor ţărăneşti. — 
Camerele conservatoare dau concurs guvernului liberal. 
— Fuziunea conservatoare-junimistă. — Petre Carp 
proclamat şef al partidului conservator. — Generalul 
Manu se retrage din politică. — Moartea marelui pictor 
Nicolae Grigorescu. — Moartea marelui istoric și literat 
B. P. Hașdeu. — Deschiderea congresului internaţional 
de petrol. — Magistratul Scarlat Popescu rostește un 
nou discurs care face senzaţie . ............ 
1908. Expulzarea d-rului Rakowski. — Casa'Krupp vrea 
să acapareze Arsenalul armatei noastre. — Moartea 
generalului Haralambie. — Amintiri asupra detronărei 
lui Cuza-Vodă. — Greva avocaţilor. — Take Ionescu 
formează partidul conservator-democrat. — Marile vic- 
torii electorale ale lui Take Ionescu. — Scandalurile 
ofiţerești provocate de către maiorul Sturza. — Temeri 
de un război austro-sârb. — Nicolae Fleva intră în par- 
tidul lui Take Ionescu. — Takiștii triumfă la colegiul 
II de Ilfov. Dimitrie Sturza se retrage dela şefia par- 
tidului liberal. — Ionel Brătianu şef. ....... 

1909. — Moartea lui Grigore Ventura. — Scandalul bi- 
sericese provocat de episcopul Gherasim Safirin. — Ve- 
nirea în Bucureşti a aviatorului francez Bleriot. — 
Marele meeting aviatic dela Băneasa. — Agitaţia so- 
cialistă. — Acţiunea d-rului Racovski. — Apariţia avia- 
torului român Aurel Vlaicu. — Atentatul în contra pri- 
mului ministru Ion I. Brătianu. — Alegerea lui Dimitrie 


Moruzi deputat de Bucureşti . . ...... oeoa’ š 
1910. Raziile doctorului Botescu. — Mqartea lui Eugeniu 
Carada — Alegerile legislative în Ungaria. — Infrån- 


gerea electorală a Românilor. — Vaporul român „Im- 
părataul Traian“, atacat de greci în portul Pireu. — Le- 
gea ministrului Costinescu împotriva Cârciumarilor. — 
Moartea iui Gheorghe Panu. — Retragerea cabinetului 
liberal; noul guvern conservator sub preşedinţia lui 
Peţre Carp e ees s ewe e ea e e e n a dea a . 

